
Prefata 


Pe 11 septembrie 2001, la 8.45 a.m., lumea s-a schimbat — 
brusc şi definitiv. Acesta a fost momentul în care zborul 11 al 
American Airlines a intrat în Turnul dinspre nord al World 
Trade Center din New York. După 18 minute, zborul 175 al 
United Airlines a lovit turnul dinspre sud. Acesta din urmă s-a 
prăbuşit primul, la 9.58 a.m. Turnul dinspre nord s-a năruit şi 
el după o jumătate de oră. Pentru Statele Unite ale Americii, 
aceasta a reprezentat o atrocitate înfiorătoare declanşată — 
aparent fără avertizare — de către Al Qaeda, pe atunci doar o 
organizaţie teroristă islamică obscură şi subestimată, care 
opera din peşterile adânci ale munţilor din Afghanistan. 
Şocate şi silite să reacționeze, Statele Unite au ripostat, 
folosindu-şi întreaga forţă militară, pentru a distruge guvernul 
taliban al Afghanistanului, care îi adăpostise pe faptasi, şi de a 
scoate Al Qaeda din fortărețele ei subterane. 

Însă, pe lângă acest conflict foarte sângeros, Statele Unite 
au pornit un război secret împotriva unui duşman invizibil: 
rețeaua teroristă mondială, alcătuită din membrii şi 
susţinătorii Al Qaeda. Atacul din 9/11 fusese plănuit cu 
meticulozitate. Cei 19 bărbaţi care l-au executat erau bine 
antrenați, finantati cu dărnicie şi aveau inestimabilul avantaj 
de a fi dispuşi să moară pentru cauza lor. Această combinaţie 
de bani, inteligenţă şi hotărâre punea guvernul american într- 
un pericol fără precedent, căruia trebuia să îi corespundă o 
replică intransigenta — cel putin în ceea ce priveşte libertăţile 
cetăţeneşti. Statele Unite au răspuns prin înfiinţarea rapidă a 
Departamentului Securităţii Interne, precum şi prin elaborarea 
şi intrarea în vigoare a legii „Patriot Act”, decizii care — 
combinate cu spaima provocată de atacul propriu-zis — au 
declanşat paranoia şi confuzie în rândul politiilor şi agenţiilor 
de securitate. 

Deodată, aceste măsuri au subminat grav multe dintre 
drepturile şi libertăţile care fuseseră păstrate cu sfinţenie în 


Constituţia Statelor Unite şi apoi întărite prin nenumărate 
sentinţe juridice. Administraţia Statelor Unite a investit sume 
uriaşe în dezvoltarea unor sisteme prin care să poată ţine sub 
observaţie publicul şi schiţa un profil comportamental pentru 
orice persoană care ar fi putut fi bănuită că este un „inamic al 
statului”. Toate acestea au dat naştere unui climat de teamă, 
în care supravegherea cetăţenilor americani a putut fi sporită, 
devenind astfel chiar şi mai intensă, dar pe deplin justificabilă 
pentru un popor american care nu se dezmeticise încă după 
şocul provocat de atacul Al Qaeda. 

Noi, britanicii, am urmărit furtuna izbucnită în Statele 
Unite şi ne-am reamintit că trecuserăm şi noi prin toate astea, 
când cu Armata Republicană Irlandeză (IRA). Însă, fără 
îndoială, în comparaţie cu ambițiile globale ale Al Qaeda, 
Irlanda de Nord nu depăşea cu mult proporţiile unei mici 
încurcături provinciale. În numai câteva luni, am arestat 
grupuri de extremişti islamici care, din câte se părea, se aflau 
în Marea Britanie ca să ne ucidă pe toţi în propriile paturi. În 
2005, guvernul britanic, în frunte cu premierul Tony Blair, a 
încercat să transforme ameninţarea reprezentată de teroriști, 
precum asasinul condamnat Kamel Bourgass, într-o justificare 
suficientă pentru a introduce noi restricţii, fără precedent, ale 
libertăţilor cetăţeneşti: detenţie pe termen nedefinit fără să 
existe nicio acuzaţie, folosirea injustitie a mărturiilor obţinute 
sub tortură (chiar dacă în afara ţării), mandate de arestare 
emise mai degrabă de politicieni decât de judecători şi 
restricţii ale accesului în clădiri publice, incluzând - chiar şi 
Parlamentul. 

Aşadar, ce se petrece? Lumea liberă este cu adevărat 
ameninţată sau totul face parte dintr-o conspirație menită să 
ne erodeze pretioasa intimitate si libertăţile personale? 
Această carte schiteaza câteva întrebări şi oferă câteva 
răspunsuri. Faptul că suntem cu toţii urmăriţi nu poate fi 
negat. Însă cât de atent? Şi de către cine? 


Introducere 


E dificil de apreciat impactul unui atac terorist dacă 
tu însuţi nu ai cunoscut direct unul. În cazul meu, a 
fost un amestec de farsă şi stinghereală. Singurul 
element serios a fost faptul că era primul dintr-o 
lungă serie de atacuri ale republicanilor irlandezi 
asupra Marii Britanii. Ne-am trezit deodată atacați 
cu bombe făcute din îngrășământ agricol, îndesate in 
maşini de către nişte puşti din clasa de mijloc 
(incompetenti, însă decişi), unii dintre ei vărsându-şi 
mânia generată de o moştenire de opresiune şi 
resentimente cu rădăcinile în Evul Mediu. 


8 martie 1973. Ziua a început cu triluri de păsări şi un 
soare plăcut de primăvară. Apoi, după prânz, o adiere de vânt 
rece a început să şfichiuiască dinspre vest, unduind suprafaţa 
Tamisei şi desenând o pătură de nori cenuşii, plutind la 
înălţime mică deasupra oraşului. Mergeam pe Whitehall Place, 
îndreptându-mă spre Ministerul Agriculturii. Muncitorii 
Consiliului Local al Londrei îşi încărcau camionul, după ce 
curatasera ferestrele Clubului National Liberal, aflat pe partea 
vestică a străzii. Orologiul Big Ben bătea de trei fără un sfert, 
în timp ce eu mă îndreptam spre Whitehall. Mi-au mai trebuit 
cinci minute pentru a urca scările din dreptul intrării în 
minister şi am zăbovit câteva clipe, privind arcada de piatră 
albă, cu relieful ei sculptat, care întruchipa scoici şi snopi de 
porumb - opera unor deţinuţi, mi s-a spus cândva, ai 
închisorii Verne de pe insula Portland. 

În jurul orei trei fără zece, a explodat bomba. Una 
puternică, făcută din vreo 80 de kilograme de îngrăşământ 
agricol, după cum s-a dovedit ulterior. Se afla într-un pachet 
plasat sub scaunele unui Hillman Hunter de culoarea 
bronzului, parcat chiar în spatele clădirii. Maşina fusese furată 
în Belfast şi adusă la Dublin în urmă cu trei săptămâni. I se 


schimbaseră placutele de înmatriculare şi apoi fusese 
transportată cu feribotul de la Dun Laoghaire la Fishguard şi 
apoi la Londra. Dis-de-dimineata, Dolours, fiica unui vechi 
membru al Armatei Republicane Irlandeze (IRA), Albert Price, 
un fanatic şi nemilos „provo” (membru al facțiunii 
paramilitare IRA), condusese Hillmanul din Dolphin Square la 
Biroul de Recrutare din Great Scotland Yard, şi îl lăsase acolo. 
La trei fără şase minute, dispozitivul a fost detonat cu una 
dintre amorsele de fabricaţie cehoslovacă dintr-un transport 
de marfă donat de colonelul Ghaddafi, liderul libian, şi adus 
clandestin în tara. În total, în acea zi patru masini-capcana 
fuseseră abandonate în centrul Londrei de către membri ai 
IRA. La ora unu, presa primise telefoane de avertisment, în 
care erau divulgate numerele de înmatriculare şi poziţiile 
maşinilor-capcană. Poliţia metropolitană, pe vremea aceea 
deloc iute ca fulgerul, a reuşit să găsească două dintre bombe, 
iar ofiţeri din echipa pirotehnică de intervenţie le-au 
dezamorsat. Eu am fost victima celei de-a treia bombe. A 
patra a explodat după şase minute, în faţă la Old Bailey. Am 
auzit ecoul unei bufnituri metalice în timp ce zăceam la 
pământ, holbându-mă la o băltoacă de sânge care se formase 
în dreapta mea. 

Energia exploziei din Great Scotland Yard a fost limitată de 
un bloc compact de grajduri vechi către nord-est şi 
comprimată de vehiculele parcate în faţă şi în spate. Suflul şi- 
a găsit o cale de scăpare pe Whitehall Place, unde a erupt, 
bubuind ca o furtună sub arcada de deasupra Scotland Place şi 
aducând cu sine cioburi de sticlă şi bucăţi de metal. Mi s-a 
spus apoi că vidul provocat de explozie spărsese toate 
geamurile din Whitehall Place şi că eu fusesem prins de 
extremitatea sa. După câteva secunde, când am reuşit să-mi 
revin in simtiri, m-am trezit aşezat pe la jumătatea scărilor, cu 
un ciob de sticlă înfipt în mine şi cu părul plin de praf şi geam 
pisat. Nu am ştiut exact ce se întâmplase decât mult mai 
târziu în acea zi, când am aflat din London Evening News că 
fusesem lovit de prima bombă a campaniei continentale 
purtate de IRA. Bomba de la Old Bailey, plantată într-un Ford 


Cortina verde, a rănit 186 de persoane. Un bărbat a murit 
ulterior, ca urmare a unui atac de cord care, a susținut poliţia, 
fusese provocat de trauma detonării. Cei răspunzători pentru 
atac au fost arestaţi de poliţie şi acuzaţi de crimă. 

Am stat o vreme pe trepte, privindu-i pe poliţişti venind în 
fugă din Charing Cross şi grăbindu-se de-a lungul străzii, 
oprindu-se doar pentru a sparge cu bastoanele geamurile 
maşinilor parcate şi urlând unul la altul, cu voci ascuţite, 
pline de panică şi adrenalină. Cineva le ordonase să se 
răspândească si să caute obiecte suspecte in masini. Ofițerii 
din echipa pirotehnică stăteau împrejur - fie în picioare, fie 
aşezaţi în maşinile lor Land Rover -— şi fumau, în aşteptarea 
unor instrucţiuni. Mi se părea că zăcusem pe trepte mult timp, 
deşi ştiu că nu putuseră fi mai mult de câteva minute, şi 
începea să-mi fie clar că Whitehall se golise. Oamenii fugiseră 
sau fuseseră evacuați din Parlament şi clădirile 
guvernamentale. Whitehall, Victoria Street, Embankment şi 
podul Westminter erau deodată pustii şi tăcute, cu excepția 
ecourilor alarmelor de pe maşinile poliţiei, care accelerau 
către capătul străzii. Se pare că trăiam un sentiment de 
detaşare de totul din jur, atunci când un polițist în uniformă, 
cu o privire sălbatică, a traversat strada către mine, tipand 
incoerent. S-a postat alături şi mi-a ordonat să mă ridic, astfel 
încât să mă poată perchezitiona. Sergentul său a alergat in sus 
pe scări, pentru a-l domoli înainte să mă ridice şi să mă 
conducă în clădirea ministerială. 

Picioarele îmi tremurau şi mă simțeam de parcă fusesem 
lovit într-o parte de un boxer profesionist. Holul de la intrare, 
cu marmură şi mahon, era plin de freamăt, dar nu m-a 
întâmpinat nimeni, aşa că am luat o ceaşcă cu ceai şi l-am 
rugat pe sergentul de poliţie care făcea de gardă să-i transmită 
portarului că venisem la întâlnirea, fixată pentru ora trei, cu 
ministrul Jim Prior, în acel moment, eu păream singura 
victimă a atacului. Însă aveam să descopăr în curând că mă 
înşelam. Când, în cele din urmă, personalul de securitate m-a 
dus afară, unde aştepta o maşină ministerială, ei şi-au cerut 
scuze pentru penuria de ambulante, deoarece toate vehiculele 


de intervenţie disponibile fuseseră trimise pentru a se ocupa 
de răniții de la Central Criminal Court (Tribunalul Penal 
Central). I-am cerut şoferului să mă ducă înapoi la Sunday 
Express, unde lucram pe atunci. Fără să-şi ia ochii de la drum, 
el îmi spuse: „Nu face pe nebunul, băiete. Te duc la spital”. 

Eră ora patru când am depăşit în viteză piaţa Horse Guards 
Parade. Regimentul de cavalerie îşi înlocuise deja gardienii 
călare cu soldaţi severi, purtând armură de corp şi ţinând în 
mâini arme de asalt. Exista un sentiment de irealitate, ca şi 
cum lumea noastră familiară se sfârşise şi nimic nu avea să 
mai fie la fel. Am aflat mai apoi, ascultând ce se vorbea în 
secţia de urgenţă a spitalului Middlesex, că zece bărbaţi şi 
femei de origine irlandeză fuseseră arestaţi la aeroportul 
Heathrow. Marea Britanie fusese „închisă” şi transformată 
într-un câmp de luptă, nu mai avea nimic din terenul de joacă 
pe care îl ştiam. În acea zi se împlineau fix 25 de ani de când 
George Orwell înmânase editorilor săi manuscrisul romanului 
1984. 

Douăzeci de ani mai târziu, pe 24 aprilie 1993, IRA a adus 
o camionetă plină cu explozivi în City (zona cunoscută şi ca 
„Square Mile”) şi l-a detonat în Bishopsgate, avariind grav 
Natwest Tower de pe Old Broad Street, numărul 25, şi 
închizându-l. Acest colos ostentativ fusese proiectat de 
Richard Seiffert şi finalizat în 1980, după ce fuseseră investite 
în el 72 de milioane de lire sterline. Din fericire pentru cei 
care lucrau acolo, clădirea era solidă, cu un miez din beton 
care susţinea cele 42 de etaje. Nimeni nu a fost ucis, însă 
violenţa şi îndrăzneala atacului au avut un efect profund 
asupra lumii corporatiste din City. Rezultatul a fost un efort 
susținut al instituţiilor financiare din zonă de a-i proteja pe 
bogaţi de nebuni, investind în cel mai înalt nivel de securitate 
posibil. Revolta bărbaţilor în costume a fost sprijinită de 
buzunarele lor încăpătoare, iar răspunsul poliţiei şi al forţelor 
de securitate a venit imediat. Dacă să-i bombardezi pe 
politicieni şi pe clienţii puburilor părea acceptabil, un atac în 
City era cu totul altceva. Nu putea exista niciun fel de 
toleranţă fata de teroriştii care periclitează pieţele financiare 


şi de asigurări, ca să nu mai vorbim de integritatea clădirii 
Old Bailey, leagănul justiţiei şi cel mai mare tribunal din 
lumea occidentală. 

La câteva zile după atacul de la Natwest, un cerc de beton 
şi oţel fusese înălţat în jurul zonei Square Mile, iar poliţişti in 
uniformă opreau şi verificau fiecare maşină ce intra în City. În 
acelaşi timp, camere de supraveghere au început să răsară pe 
monoliticele clădiri de birouri, ca nişte mici protuberante 
fixate pe pereţi, la şapte metri înălțime. Unele se mişcau odată 
cu tine, altele arătau, prin aprinderea unui buton roşu, că 
înregistrează. O unitate de monitorizare a fost înființată şi 
echipată pe Wood Street, fiind sub controlul secţiei de poliţie 
Bishopsgate. În mai puţin de un an, poliţia din City dădea 
ordin ca sisteme de televiziune cu circuit închis sa 
supravegheze până la ultimul centimetru din străzile şi 
trotuarele din Square Mile. Nu mai exista nicio curte, niciun 
garaj sau scuar care să nu poată fi monitorizat sau înregistrat, 
iar poliţiştii nici măcar nu aveau nevoie să apeleze la 
Ministerul de Finanțe pentru fondurile necesare. 
Supravegherea era plătită independent de bănci şi instituții 
financiare, iar sistemul era proiectat după cerințele acestora. 
Banii nu constituiau o problemă. 

Pe la începuturile actelor de violență ale IRA, serviciile de 
securitate din afara Londrei dădeau un răspuns neaşteptat de 
firav forțelor teroriste, bine finanțate. Informațiile erau 
puține, iar în scurt timp, grupul de „provo” a devenit 
imprevizibil şi fără scrupule. În primele zile ale sistemului de 
supraveghere din City, calitatea videocamerelor şi a casetelor 
era standard, iar imaginile erau în alb-negru. Nu exista 
facilitatea de a mări un detaliu sau de a lărgi perspectiva, 
după cum nu existau nici sunet, nici posibilitatea de a 
identifica un număr de maşină, nici capacitatea de a 
recunoaşte şi de a capta trăsăturile faciale ale trecătorilor, 
nicio arhivă digitală. Erau acoperite parțial activitățile din 
stațiile de metrou, iar cei care priveau ecranele nu erau foarte 
pricepuţi la asta. Vizitatorilor centrului de supraveghere îi se 
ofereau proiecţii din videotecă, ce includeau exhibitionisti 


care, ca urmare a vreunui pariu, se apucaseră să alerge goi 
între puburile The Green Man din Victoria Street şi Bishop's 
Finger din Smithfield. Ofițerii de poliţie cărora li se dăduse 
sarcina de a sta în fata unui şir de ecrane de televizor, 
aşteptând să se întâmple ceva, au găsit treaba asta dificilă şi 
plictisitoare, aşa că, după cum era de aşteptat, au folosit 
echipamentul video pentru a înregistra evenimentele care 
spărgeau monotonia. Totuşi, instituţiile s-au dedicat securităţii 
cu hotărâre şi fără compromisuri. Consilierii municipali şi-au 
scos carnetele de cecuri, poliţiştii au fost puşi la punct, iar 
bancherii şi asigurătorii au putut dormi liniştiţi, acordând din 
nou afacerilor întreaga lor atenţie. 

Corporaţia s-a lăudat că fiecare centimetru din Square Mile 
putea fi supravegheat de poliţie. Orice îngrijorare publică pe 
care această declaraţie ar fi putut-o provoca nu a fost luată în 
consideraţie până când această supraveghere nu a devenit un 
fait accompli. Atunci când organizaţiile de apărare a 
libertăţilor cetăţeneşti s-au trezit, în sfârşit, începând să pună 
întrebări şi să dea glas neliniştilor lor, acestea au fost respinse 
violent de adjunctul şefului poliţiei din City şi ministrul de 
interne. Când vine vorba de războiul antitero, nimănui nu-i 
mai pasă de sensibilitatile publicului. Vechile alei dimprejurul 
Băncii Angliei, „Bătrâna doamnă din Threadneedle Street”, 
erau acum curățate. Prostituatele din Cheapside si Barbican au 
ales fie să renunţe la meserie, fie să se mute in Tower 
Hamlets, Southwark sau West End. in timp ce fraudele si 
infractiunile financiare au ramas la fel de obisnuite ca si 
inainte, jafurile armate, furturile si actele de violenta stradala 
au devenit amintiri in City. Atunci cand atrocitatile comise de 
IRA au continuat in provincie si in West End, si mai multe 
resurse au fost folosite pentru a proteja inima de aur a 
Capitalei, iar  supraveghetorii au fost instruiți sa 
îmbunătăţească performanţele sistemelor lor cu ajutorul unui 
program care recunostea şi atentiona poliţia asupra prezenţei 
unei maşini furate în nici trei secunde de la intrarea ei în City. 

Sistemul de supraveghere din City, cu programul său de 
identificare automată a numerelor de maşină, s-a dovedit o 


piedică de succes în calea atacurilor cu maşini-capcană şi 
urmează să fie extins în întreaga Mare Britanie, într-o primă 
fază în 23 de unităţi de poliţie din Anglia. Teoretic, sistemul 
va fi utilizat pentru a da de urma celor opt milioane şi 
jumătate de maşini care fie nu sunt cu taxele la zi, fie nu sunt 
asigurate, fie sunt suspectate de conexiuni cu activităţi 
infractionale sau cu terorismul. Camerele de supraveghere, 
acum capabile de a monitoriza 3.500 de autovehicule pe oră, 
vor fi instalate în puncte fixe şi montate în dube ale poliţiei. 
Ele caută nu atât şoferi proşti, cât infractori motorizati. 
Totuşi, există o varietate de sisteme active, inclusiv unul 
constând dintr-o serie consecutivă de camere ascunse, care 
cronometrează un autovehicul de-a lungul unui kilometru şi 
jumătate de şosea. Sistemul este astfel conceput încât să se 
ocupe de maşinile cu viteză care încetinesc atunci când şoferii 
ştiu că se apropie o cameră de înregistrare, pentru că prin el 
se poate calcula viteza medie a autovehiculului pe parcursul 
întregului traseu. Autoritatilor le place acest sistem, deoarece 
el nu face nicio discriminare. Programul nu se întreabă dacă 
vinovăția şoferului în chestiune merită pusă la îndoială sau 
nu, el nu poate judeca subiectiv, precum un ofiţer de poliţie în 
uniformă. Nu există decât două opţiuni: încâlci legea sau nu. 
Sistemele de supraveghere şi tehnologiile se îmbunătăţesc 
permanent; deja nu mai există nimic care să oprească poliţia 
şi serviciile de securitate să conecteze sistemul la baza de date 
a Autorităţii pentru Soferi şi Autovehicule (DVLA) din 
Swansea (Ţara Galilor), în care se regăsesc numele şi adresa 
fiecărui posesor de maşină din ţară. Aceasta le va permite 
poliţiştilor nu numai să tragă pe dreapta automobilisti, pentru 
tichete de parcare neplătite sau amenzi datorate depăşirii 
vitezei regulamentare, ci şi să urmărească traseele lor zilnice. 
Pericolul în ceea ce priveşte libertăţile cetăţeneşti este că 
astfel li se oferă posibilitatea agenţiilor de păstrare a ordinii 
publice — şi, ca atare, statului — de a-şi construi o imagine 
cuprinzătoare asupra deplasărilor şi comportamentului nostru, 
precum şi de a trage concluzii despre noi, pe baza datelor 
înregistrate. Această analiză nu este realizată de un comitet 


sau de un funcţionar aşezat la un birou, ci de un computer, 
care a fost programat să ajungă la nişte concluzii pornind de 
la date provenind din diferite surse. Un exemplu este sistemul 
Carnivore, utilizat de FBI, care înregistrează obiceiurile de 
lectură ale unei persoane, pe baza fişelor de bibliotecă şi a 
achiziţiilor de cărţi. Odată ce se ştie ceea ce citim, nu mai e 
decât un mic pas până la formarea unei opinii asupra 
încrederii şi adeziunii noastre politice. Iar aici libertatea se 
sfârşeşte. 

Supravegherea de rutină a mulţimii, prin utilizarea unei 
televiziuni cu circuit închis (CCTV), devine chiar şi mai 
îngrijorătoare atunci când este combinată cu alte invenţii 
recente. Acum, Ministerul de Interne şi serviciile de securitate 
ascultă în mod curent convorbirile telefonice, fără a mai avea 
nevoie de vreun mandat acordat de un judecător. De 
asemenea, se experimentează programe concepute pentru a 
identifica feţele oamenilor, pe baza unei arhive de poze, ale 
căror surse sunt rapoartele de arestare, Biroul Paşapoarte şi 
alte agenții guvernamentale ce solicită identificarea 
fotografică. Tehnologia este deja utilizată de industria 
jocurilor de noroc din Statele Unite şi este în curs de 
introducere, în taină, într-unul sau două cazinouri din Londra. 
Această industrie practică frecvent schimbul de informaţii 
despre jucătorii suspectați că ar trişa. Jocul 21 sau ruleta sunt 
în mod special vulnerabile în special când sunt profesionişti în 
joc, aşa că participanții sunt urmăriți şi înregistrați 
permanent. Jucătorii nedoriți, aflați pretutindeni pe lista 
neagră, sunt filmati pe ascuns şi identificați imediat ce intra in 
clădire, iar apoi le este refuzat accesul în sala de jocuri. 
Panica generată în rândul personalului de securitate de 
căderea unui sistem de supraveghere este groaznic de urmărit. 
Totuşi, acurateţea recunoaşterii faciale este discutabilă, spre 
deosebire de testul ADN sau de înregistrarea irisului. 

De la începuturile campaniei IRA din anii 1970, apoi după 
apariţia în Europa a unor varii grupări teroriste locale (ca 
Brigăzile Roşii în Italia sau Facţiunea Armata Roşie în 
Germania), măsurile de protecţie a intimitatii şi a datelor 


personale au fost lăsate deoparte, în mod frecvent, în 
momentele de alertă naţională. Fiecare regulă încălcată tinde 
să rămână aşa mult timp după ce ameninţarea aparentă a fost 
înlăturată sau s-a dovedit a fi inexistentă. De pildă, istoria 
detenţiei suspectilor de terorism în închisoarea Long Kesh din 
Irlanda de Nord, în anii 1970, a făcut ca ministrului de interne 
să-i fie mai uşor, trei decenii mai târziu, să-i intemniteze pe 
extremistii islamici în închisoarea Belmarsh şi să-i ţină acolo 
fără să le fie intentat proces. Informaţiile strânse pentru 
propusa bază de date a cărţilor de identitate vor fi disponibile 
şi pentru alte agenţii guvernamentale, precum Administraţia 
Financiară sau Departamentul Vamă şi Accize. Pe măsură ce 
perceputa ameninţare teroristă creşte, presiunea exercitată 
asupra literei legii de către politicieni devine tot mai 
puternică. Am asistat deja la intense presiuni de a desfiinţa 
sistemul cu jurati şi prezumția de nevinovăție pentru multe 
infracţiuni, atât aici, cât şi în Statele Unite. Cât va mai dura 
oare până când un ministru britanic de interne se va împotrivi 
dorințelor serviciilor de securitate si va cere includerea 
convorbirilor telefonice înregistrate printre dovezile 
acceptabile injustitie? 

Principala justificare oferită pentru toate aceste atacuri 
asupra libertăților individuale este amenințarea terorismului, 
care astăzi, după 9/11, poate scuza orice măsură extremă. 
Atunci când guvernul exagerează sau minte în ceea ce priveşte 
această ameninţare, pătrundem într-o epocă periculoasă a 
istoriei. 

În tinereţea mea, când Churchill era prim-ministru, ideea că 
el ar minţi poporul pentru a intra în război era de neconceput. 
O fi fost el un bătrân ticălos, dar niciodată nu existase vreo 
îndoială că ţinea la interesele naţiunii. Churchill era un 
luptător şi un soldat. Fusese educat să-şi servească ţara şi 
stătuse în captivitate, ca prizonier de război, în Africa de Sud. 
Astăzi în schimb, deşi încă nu prea pare să ne pese, suntem 
conduşi de politicieni pentru care interesele de partid şi 
dorinţa personală de putere sunt mai presus de orice. 

Introducerea noilor cărţi de identitate in Marea Britanie 


este mult mai importantă decât ni se pare. Prin această 
măsură, deplasările şi activităţile fiecărui cetăţean pot fi 
înregistrate şi arhivate în baze de date pentru securitate, care 
vor fi operate de companii private de securitate. Pe măsură ce 
tehnologia evoluează, va veni o vreme - mai devreme decât 
ne aşteptăm - in care un fişier electronic conţinând datele 
noastre de sănătate, limita de creditare bancară, călătoriile în 
străinătate, voturile la alegeri, alături de fiecare mişcare sau 
decizie pentru care trebuie să prezentăm un act de identitate, 
va fi disponibil unui funcţionar civil şi, deci, unui politician, 
care s-ar putea să nu aibă la inimă interesele noastre. Este 
greu de înţeles ce avantaje va oferi cetăţenilor un asemenea 
sistem. În cazul unei ameninţări teroriste autentice, este 
ridicol să ne imaginăm că un sinucigaş cu bombă foarte 
hotărât va fi împiedicat de necesitatea de a deţine o bucăţică 
de plastic. Politicienii ne spun că aceste cărţi de identitate ne 
vor ajuta să ne protejăm graniţele de cei nepoftiti, dar se pare 
că nimeni nu s-a gândit la problema graniţei libere dintre 
Republica Irlanda şi Marea Britanie. Pe de altă parte, 
cunoaşterea este putere, nu-i aşa? Iar politicienii de azi vor 
găsi o cale de a ieşi din această dilemă. Baza de date cu cărţi 
de identitate, împreună cu toate bazele de date asociate ale 
agenţiilor guvernamentale, va da statului o putere fără 
precedent de a-şi băga nasul în vieţile noastre private. 

De la distrugerea World Trade Center, spaima de terorism a 
devenit o parte a dietei noastre politice zilnice, un adevărat 
raison d’étre pentru nenumărate exemple de exces politic. 
Oamenii din umbră, experţii în tehnologie şi stăpânii lor 
politici au acum un cuvânt greu de spus în vieţile noastre, atât 
aici, cât şi în SUA. Supraveghetorilor le stă în fire să strângă şi 
să arhiveze tot ce pot afla despre noi, iar apoi să ţină secrete 
datele deţinute. Despre asta vorbeşte această carte. 


Capitolul I 
Tu cumperi, noi veghem 


Cu multi ani în urmă, viata cotidiană era o chestiune 
mai degrabă simplă. Lumea mergea la muncă, se 
ducea în oraş să cumpere fructe şi legume de la 
piaţă, pâine de la brutărie şi carne de la măcelărie. 
Era cu totul de neconceput ideea că, într-o zi, ai 
putea fi filmat în timp ce te duci la muncă, 
fotografiat în timp ce conduci maşina, monitorizat în 
timp ce iti alegi şi plăteşti cumpărăturile, că ar putea 
exista carduri de loialitate care să te individualizeze 
şi baze de date care să fie actualizate când iti 
plăteşti facturile. Dar iată că toate acestea s-au 
întâmplat oricum. Practic, tot ceea ce facem este 
înregistrat şi stocat undeva. lar nouă nu s-ar zice că 
ne pasă prea mult Probabil, pentru că nu ne dăm 
seama în ce măsură renuntdm, zi după zi, la propria 
intimitate. La urma urmei, n-am greşit nimănui cu 
nimic, aşa că nu avem de ce să ne temem. Aşa să fie 
oare? 


În cursul ultimilor 30 de ani, supravegherea informatizată a 
centrelor oraşelor, ca măsură de luptă împotriva terorismului, 
a crescut constant şi aproape fără nicio restricţie, cu efecte 
dramatice asupra vieţii urbane din Marea Britanie. Nimeni nu 
pare a şti cu exactitate câte camere de supraveghere ne 
urmăresc, însă chiar şi cele mai optimiste estimări sunt de 
ordinul milioanelor. Clive Norris, profesor de criminologie la 
Universitatea din Hull, a publicat recent propria analiză pe 
marginea acestui subiect. Numărul camerelor de filmat active 
în spaţiul public din Marea Britanie a fost estimat de el la trei 
milioane. „Este dificil să furnizezi o cifră exactă. Nu toate 
sistemele de supraveghere se încadrează în Legea protecţiei 
datelor, dar credem că o aproximare moderată ar fi între două 


şi trei milioane de unităţi de înregistrare individuale. Altfel 
spus, cam două camere la 30 de oameni”, susține Simon 
Davies, director al organizaţiei de apărare a drepturilor 
omului Privacy International. Se spune că britanicul de rând 
este filmat în medie de până la 300 de ori pe zi, ceea ce face 
din Marea Britanie cea mai supravegheată societate de pe faţa 
Pământului. De fapt, nu avem nici cea mai mică idee de câte 
ori intrăm în obiectiv fără voia noastră. 

Ştim că suntem filmati când călătorim cu trenul ori cu 
maşina, în supermarketuri, parcări şi bănci, când mergem la 
un meci de fotbal sau când folosim un bancomat, când facem 
exerciţii într-o sală de fitness sau când intrăm într-un tribunal, 
când trecem prin centrul oraşului ş.a.m.d. Dar niciunul dintre 
noi nu poate sti cu certitudine de câte ori suntem filmati, in 
secret, de poliţie sau de serviciile secrete ori ilegal, de 
persoane fizice, din raţiuni financiare. Însă faptul că nu se pot 
furniza date precise privind supravegherea din umbră nu 
schimbă cu nimic lucrurile. Supravegherea oficială reprezintă 
un motiv suficient de îngrijorare, un exemplu în acest sens 
fiind camerele instalate în dreptul staţiilor de autobuz. Dacă 
eşti atent când treci prin dreptul magazinelor pe orice arteră 
urbană aglomerată, iti vei face o idee în legătură cu cine sunt 
aceia care iti înregistrează plimbarea şi din ce motive. 

Cele mai multe magazine de desfacere fac parte din 
asociaţii care practică schimbul de informaţii. Când situaţia o 
impune, ele colaborează pentru a urmări anumite persoane pe 
perioade îndelungate şi pentru a obţine date digitale complete 
despre unde s-au oprit acestea pe durata plimbării lor pe 
strada în cauză. Există numeroase moduri prin care se poate 
urmări traseul unei persoane. 

Kensington High Street din vestul Londrei, de pildă, este 
una dintre cele mai supravegheate străzi din capitală. Este o 
zonă de lux de vreun kilometru şi jumătate, odinioară loc de 
promenadă al văduvelor înstărite şi al pechinezilor acestora, 
în prezent un paradis al cumpărătorilor, aici se mai află sediul 
Daily Mail şi al mai multor ambasade. Porneşte de la Royal 
Garden Hotel şi îndreaptă-te către Holland Park. Ridica-ti 


privirea la zidurile din zona receptiei hotelului şi, undeva 
deasupra celor mulţi care aşteaptă să îşi primească ori să îşi 
predea camerele de hotel, vei vedea o jumătate de duzină de 
cutii negre suspendate. Aceste cutii ascund lentilele mobile ale 
unor camere de luat vederi comandate de la distanţă. 

Royal Garden este unul dintre hotelurile de top ale Londrei. 
Şefi de stat, oameni de afaceri străini, spioni, mercenari, 
celebrităţi înstărite şi excentrice formează clientela obişnuită a 
hotelului. Odată ce se cazează, ei vor să aibă posibilitatea de a 
se relaxa în camerele lor şi de a-şi vedea linistiti de treburi. În 
plus, doresc să se ştie în deplină siguranţă. Directorii celor 
mai mari hoteluri din lume se află în posesia mai multor 
secrete decât majoritatea oamenilor. Ei trebuie să satisfacă 
toanele preşedinţilor şi dictatorilor, ale vedetelor de film, ale 
starurilor rock şi ale scriitorilor impatimiti de băutură, 
precum si să păstreze confidential tot ceea ce văd. De 
asemenea, ei trebuie să facă în aşa fel încât oaspeţii lor să 
simtă că nu au de ce să se mai teamă din momentul în care au 
trecut de portarul în uniformă de la intrare. De aceea, 
directorii trebuie să se asigure că toţi cei care pătrund în hotel 
sunt filmati şi că îi pot supraveghea atât pe oaspeţi, cât şi pe 
vizitatorii lor, până în momentul în care părăsesc incinta. 

La est de acest hotel se găsesc Palace Avenue şi Kensington 
Palace Green. Cochetul drum care duce la palatul Kensington 
este străjuit de o parte de grădinile Kensington şi de cealaltă 
parte de grădinile Kensington Palace. Când ieşi din hotel şi 
priveşti către peretele estic, vei vedea răsărind, ca nişte ochi şi 
urechi, camere şi senzori ce au rolul de a acoperi zona de 
acces către apartamentele regale. Partea superioară a zidului 
este prevăzută cu sârmă ghimpată, pentru a preveni 
tentativele de deteriorare a echipamentului electronic ori de 
cucerire a unei poziţii strategice în timpul vreunei parade. 
Colţul acesta al Hyde Park a fost locul în care mulţimea 
îndurerată a ridicat munţi de flori în zilele ce au urmat morţii 
prinţesei Diana. lată un punct vulnerabil al Marii Britanii. Alte 
camere de filmat ne aşteaptă peste drum, în Bar Cuba, unde 
oaspeţii hotelului dau fuga pentru a se bucura de plăcerile 


unui pahar de băutură mai ieftin. 

Putin mai la vest, grădinile Kensington Palace sunt păzite 
de gardieni în uniformă. Bulevardul străjuit de copaci este 
deschis publicului, dar nu poate fi parcurs de maşini, cu 
excepţia celor cu număr de corp diplomatic, şi este interzis 
tuturor muncitorilor care nu deţin o autorizaţie specială. 
Majoritatea misiunilor diplomatice importante se află aici, 
inclusiv Ambasada Rusiei, în capătul nordic. În faţa unor 
clădiri s-au montat baricade antitanc, pentru a preveni 
atacurile cu maşini-capcană, iar farfuriile antenelor-satelit se 
înalţă deasupra acoperişurilor, făcându-şi loc printre ramurile 
platanilor. Bulevardul mărginit de copaci geme de camere de 
supraveghere şi antene radio, în timp ce poliţişti înarmaţi 
patrulează non-stop - un motiv temeinic pentru ca toţi cei 
care se gândesc să recurgă la un protest în fata Ambasadei 
Japoniei să-şi schimbe planurile. 

Dacă decizi să te tratezi cu o cafea pe cealaltă parte a 
străzii Kensington High, la Barkers, cu marmura sa 
edwardiană, vei vedea fără îndoială tineri scriind la laptopuri 
ori vorbind la telefoanele lor mobile. La etaj, în impunătoarea 
clădire Northcliffe House, se află sediile publicaţiilor Daily 
Mail, Mail on Sunday şi London Evening Standard. Cu degajarea 
pe care ţi-o dă practica îndelungată, jurnaliştii sunt în stare 
ca, de la birourile lor, să asculte şi să vadă tot ce se întâmplă 
în cafeneaua de la parter şi chiar în hotel. Supravegherea şi 
securitatea sunt maxime şi fatise în birourile Associated 
Newspapers, personalul fiind filmat în mod curent prin 
televiziunea cu circuit închis. Gentile şi servietele sunt 
perchezitionate, iar toate birourile şi coridoarele simt 
împânzite cu camere de supraveghere. Testarea sistemului 
reprezintă o practică notorie printre jurnalişti. Atunci când s-a 
promulgat legea care interzice armele de dimensiuni mici şi 
cluburile de tir, unul dintre cei dintâi reporteri ajunşi în 
clădire, în chiar ziua intrării în vigoare a noii legi, a adus în 
redacţia de ştiri un uriaş revolver Webley Service 
(nefunctional), susținând că l-a găsit în lift. Măsurile de 
securitate valabile pentru întreaga clădire s-au înăsprit la scurt 


timp. Compania dispune de un personal de securitate 
redutabil, nu doar din pricina implicatiilor politice ale 
activităţilor pe care le desfăşoară, ci mai ales din pricina 
secretelor pe care le deţine, dar alege să nu le divulge. 
Informaţiile reprezintă totul pentru un ziar de scandal cu 
difuzare naţională şi e un lucru bine ştiut că editorii şi 
directorii companiei îi pot oricând distruge sau pune într-o 
lumină cel puţin nefavorabilă pe unii dintre cei mai puternici 
oameni din Marea Britanie. 

Informaţiile sunt, de asemenea, importante în josul străzii, 
la sucursala din Kensington a Marks and Spencer, unul dintre 
magazinele-cheie din Londra ale companiei. În faţa sa, zeci de 
femei şi copii se învârt încoace şi încolo, formând un grup 
imprevizibil şi zgomotos. Provin din Europa de Est şi vorbesc 
în limba lor. Copiii par a nu mai putea fi controlati, in timp ce 
femeile poartă burka lungi şi văluri care le acoperă feţele. Ne 
vom întoarce la ei în curând. 

Spre deosebire de alţi comercianţi, Marks and Spencer nu 
obişnuieşte să ataşeze etichete de securitate mărfurilor sale, 
bazându-se, în schimb, pe supravegherea video şi pe agenţi de 
pază în uniformă ori detectivi de magazin în civil. Este un 
sistem eficient. Reţeaua marilor magazine londoneze menţine 
legături strânse între toate spaţiile comerciale şi raportează 
orice mişcare a unui grup de clienţi consideraţi suspecți. 
Eficienţa forţei de securitate M & S şi abilitatea sa de a acţiona 
în cazul unui furt au fost testate şi dovedite în timp. Când un 
grup de potenţiali hoţi de magazine ori de buzunare pleacă 
din Kensington, magazinele din Oxford Street îi aşteaptă deja. 
Unităţile comerciale trebuie să se bazeze pe experienţa şi 
rețeaua de comunicare pe care le deţin, deoarece comunicarea 
din interiorul Poliţiei este considerată prea lentă. 

Pentru mulţi cumpărători pretenţioşi, magazinele din 
Kensington şi Chelsea au un aer de respectabilitate neagresivă 
şi un calm care le fac preferabile celor din Oxford, aflat la 
vreun kilometru şi jumătate la nord-est, cu nebunia 
permanentă a reducerilor de acolo. Cu mult mai puţin evident 
este însă succesul lor în contracararea furtului organizat. 


Această luptă este neîntreruptă, prin urmare, neîntreruptă este 
şi supravegherea clienţilor prin mijloace electronice. Fiecare 
persoană este înregistrată intrând, ieşind şi plimbându-se prin 
magazin. Suma, dar şi planificarea investită în sistemul de 
securitate al Marks and Spencer este, fără îndoială, imensă, şi 
ne-ar surprinde pe toţi. Din punct de vedere strict comercial, 
camerele de supraveghere par toate la fel, dar munca de 
supraveghere înseamnă mult mai mult. Dacă intri în 
încăperile de monitorizare ale M & S, nu vei găsi un munte de 
ecrane şi agenţi de securitate plictisiti, aşteptând să li se 
termine tura. Fiecare magazin are zeci de camere de 
supraveghere, ale căror imagini sunt urmărite de persoane cu 
o pregătire minuțioasă, pe cel mai performant ecran unic de 
mari dimensiuni de pe piaţă. Tehnologia este cunoscută sub 
numele de „neurală”, ceea ce înseamnă că aceste camere 
digitale sunt capabile să discearnă activitatea suspectă de cea 
obişnuită, transmitand-o apoi pe prima operatorului. 
Programul izolează porţiunea relevantă de înregistrare şi îi 
acordă prioritate, astfel încât supraveghetorul să vadă imediat 
ce se întâmplă, să identifice persoanele suspecte şi să cheme 
în ajutor personalul de securitate din magazin. Este rapid, 
eficient şi incredibil de scump, dar acesta este viitorul 
supravegherii. 

Dat fiind că poate izola anumite ameninţări de tiparele 
altminteri acceptabile de comportament, supravegherea 
neurală  revoluţionează arta supravegherii electronice. 
Avantajele sunt multiple, nu în ultimul rând pentru că te 
scapă de grămezi de ecrane greu de administrat şi de o 
cantitate enormă de informaţii confuze. S-a stabilit că durata 
medie a vizionării active, de către poliţiştii londonezi experţi 
în CCTV de la sediul din Wood Lane, a imaginilor camerelor 
de supraveghere nu a fost mai mare de 20 de minute. Nimic 
nu le scapă camerelor neurale şi sistemului de „prevenire 
proactivă” pe care acestea se bazează, ce face ca informaţia 
primită să fie selectată şi afişată pe monitoare. Tot ce apare pe 
monitorul neural este relevant. Unicul operator de care 
sistemul are nevoie pentru a funcţiona lucrează izolat, într-un 


centru de comandă departe de locul supravegheat. El sau ea 
stă într-o cameră cu dotări spartane şi un singur ecran de 
perete, imens, pe care pot fi transmise imaginile, fiecare 
imagine cu codul ei de prioritate. Lumina este difuză, iar 
operatorul este aşezat într-un confortabil scaun cu spătar 
înalt, în fata unei mese cu o grămadă de telefoane. 

Acest sistem versatil are multe alte aplicaţii, pe lângă cele 
din sectorul comerțului. De pildă, închipuiţi-vă o uriaşă 
reşedinţă englezească în stil georgian, întinsă pe mii şi mii de 
hectare de păşune şi păduri, cu grădinile înconjurate de un zid 
înalt de cărămidă şi sârmă ghimpată, cu lăţimea de trei metri 
la bază... Cele patru intrări principale în parc sunt controlate 
electronic. Terenul şi pereţii casei sunt impanziti cu camere de 
luat vederi şi cu senzori de mişcare. Interiorul casei este dotat, 
de asemenea, cu mici camere ascunse, fiecare dintre acestea 
fiind setată pentru a opera cu un sistem programat în 
prealabil. Întregul material brut înregistrat de camere şi de 
senzori este transmis unităţii de monitorizare la distanţă, unde 
e filtrat şi evaluat de către sistem. Fiecare camera 
înregistrează şi analizează activităţile care au loc într-un 
spaţiu precis definit. Camerele pot detecta mişcarea, urmări şi 
analiza comportamentul, pe baza sistemului integrat 
„extremitatea dinamică principală”. Acesta presupune ca, 
atunci când se sesizează o anomalie, oricare ar fii natura 
acesteia, detaliile să fie afişate în camera de control, unde 
operatorul sistemului, aşezat în faţa unui ecran de perete 
imens, cu o imagine foarte clară, poate activa calea cea mai 
indicată de acţiune. 

Fiecare cameră este programată pentru a considera 
acceptabile o serie de activităţi care au loc în raza sa de 
acţiune. Orice a fost indicat ca reprezentând un comportament 
suspect este izolat şi înregistrat, spre deosebire de restul 
tiparelor de acţiune. De exemplu, un bărbat care intră în 
parcarea din spatele proprietăţii. El poartă o geantă pe care o 
lasă pe jos, lângă un alt autoturism parcat. Apoi se întoarce şi 
pleacă, lăsând în urmă geanta. Sistemul interpretează imediat 
situația descrisă ca pe o ameninţare şi o retransmite 


instantaneu către operator, care va trebui să o analizeze. 
Geanta este scoasă în evidenţă şi prezentată haşurat pe ecran, 
astfel ca privirea care monitorizează să fie atrasă imediat de 
ea, iar operatorul să poată înţelege fără întârziere natura 
problemei. Sistemul îi furnizează o înregistrare video 
completă a momentelor care au precedat şi a celor care au 
urmat incidentului, permițându-i să examineze în cele mai 
mici detalii atât geanta, cât şi persoana care pare a fi 
abandonat-o. 

Acest sistem se numeşte Spectiva. Înregistrările sunt atât 
audio, cât şi video de calitate, existând posibilitatea izolării şi 
redării unei conversații anume dintr-o zonă extinsă. Privitorul 
primeşte orice detaliu de care are nevoie pentru a lua decizia 
necesară analizării a ceea ce s-a înregistrat şi să acţioneze în 
consecinţă. Dacă persoana care a penetrat perimetrul 
înregistrării ar fi lăsat geanta jos doar pentru câteva momente, 
pentru ca apoi să o ridice şi să îşi vadă de drum, sistemul ar fi 
putut fi programat să ignore incidentul. Sistemul de 
supraveghere a fost programat pentru a acţiona în cazul unei 
game largi de posibilităţi sugerate de către firma de securitate 
care l-a instalat. De pildă, dacă, în timpul nopţii, o siluetă 
aleargă prin parcare sau intră în raza de acţiune a camerei de 
supraveghere şi se ghemuieste în spatele unei maşini, 
incidentul va fi selectat şi afişat instantaneu operatorului. 
Dacă un copil aleargă în acelaşi loc ziua, ceea ce nu constituie 
în principiu nimic anormal, sistemul poate fi programat 
pentru a-l ignora. Dacă o persoană pare a purta o armă, 
camerele de supraveghere o vor recunoaşte ca atare şi vor 
reacţiona în consecinţă. De îndată ce comportamentul în 
cauză a fost analizat, sistemul va continua urmărirea 
subiectului. Îmbrăcămintea neadecvată, o mască de schi sau o 
vestă antiglont pot fi recunoscute, declanşând un răspuns 
corespunzător. Tehnologia recunoaşterii faciale a făcut 
posibilă amplasarea camerelor în aşa fel încât să permită 
stocarea conturului sau a caracteristicilor fizice ale tuturor 
vizitatorilor, cunoscuți gsi neinvitaţi, ai casei sau ai 
dependintelor. Totuşi, tehnologia se află încă într-un stadiu 


incipient de dezvoltare şi poate fi contracarată prin folosirea 
unor articole de îmbrăcăminte sau a unor ochelari ce ascund 
chipul. 

În cazul unei case particulare din mijlocul unui mare 
domeniu din Anglia rurală, prioritară este mai degrabă 
siguranţa familiei şi a proprietăţii, iar sistemul se poate să fi 
fost instalat la insistenţele asigurătorilor familiei. Prima dată 
când m-am confruntat cu eficienţa sistemului neural a fost la o 
casă particulară din Hampshire. Sistemul fusese instalat de 
către una dintre cele mai mari firme de supraveghere, CSS, cu 
sediul în Southampton. O mare plăcere a proprietarului casei 
a fost să-mi arate cum îşi poate monitoriza proprietatea 
oriunde s-ar afla în lume, prin intermediul laptopului sau al 
unui palmtop. 

Bunăoară, aflat într-un hotel în Tokio, utilizând tehnologia 
wireless şi propriul laptop, el poate comunica şi controla 
camerele de supraveghere. Dacă vrea, poate urmări orice 
anomalie semnalată de sistemul neural. Instalaţia sa Cieffe, de 
provenienţă italiană, oferă posibilitatea vizionării integrale a 
înregistrărilor pe un monitor virtual şi a activării comenzilor 
de la mare distanţă. Privind sistemul la lucru într-un bar din 
City, în compania proprietarului, am putut citi minuscula 
inscripţie de pe autocolantul de plată a asigurării vehiculului, 
filmată de o cameră situată la 100 de metri de maşină, pe 
peretele posterior al casei. Pe de altă parte, facilitatea de a 
capta sistemul şi de a recepționa imagini cu propria casă şi cu 
membrii familiei este menită a servi exclusiv confortului 
psihic al proprietarului, deoarece sistemul este monitorizat 24 
de ore pe zi de personalul CSS, cu care acesta poate intra în 
contact prin simpla apăsare a unui buton. 

Înainte de a-l consilia pe proprietar, CSS a analizat 
vulnerabilitatea casei de la ţară. Reprezentanţii firmei au 
dotat sistemele complete, dar discrete, de detectare a 
încălcării perimetrului, cu CCTV proactiv, care transmite 
semnale unui dispecerat central. Compania foloseşte serviciile 
unor operatori cu experienţă, care pot răspunde pe loc 
oricăror ameninţări la adresa casei sau a bunurilor din 


interiorul acesteia. Robert Fiorentino, responsabilul CSS în 
Southampton, proiectează sisteme de securitate la comandă. 
„Putem face ceea ce Poliţia este adesea incapabilă să facă, 
adică să protejăm locaţii vulnerabile şi să prevenim infracţiuni 
grave”, a declarat el. De exemplu, în cazul unui atac de 
proporţii asupra unei proprietăţi, informaţiile sunt selectate de 
către sistem şi afişate pe ecran într-o selecţie de imagini 
prioritare, dându-i astfel operatorului suficiente amănunte 
pentru a-şi putea face o imagine completă asupra incidentului. 
În calitate de agenţie privată, CSS nu este condiţionată de 
sistemele puternic birocratizate de raportare a datelor, dar 
respectă Legea protecţiei informaţiilor, precum şi orice alte 
legi şi regulamente care normează furnizarea dovezilor în 
cadrul unui proces. Tehnologia neurală utilizată in 
supraveghere este privită în industrie ca fiind mai degrabă 
preventivă decât reactivă - un important pas înainte în 
securizarea proprietăţii. 

Scopul dintâi al sistemelor precum cel proiectat de CSS este 
de a preveni infracțiunile săvârşite în spaţii publice. In SUA, 
eforturile de a stabili o legătură între căutarea neurala, 
detectarea şi supravegherea mişcărilor, pe de o parte, şi 
tehnici precum recunoaşterea facială şi tehnologiile sateliților 
de poziţionare globală (GPS), pe de altă parte, sunt în 
desfăşurare de mai bine de doi ani, în cadrul unei iniţiative a 
Departamentului de Securitate Interna. Obiectivul este 
dezvoltarea unui sistem care se poate aplica pe o stradă 
aglomerată, pentru prevenirea unui posibil atac terorist. 

Tehnologiei supravegherii neurale i se aduc permanent 
îmbunătăţiri, preţul acesteia scade constant, iar personalul 
însărcinat cu operarea sistemului are parte de o pregătire din 
ce în ce mai sofisticată. Nu peste mult timp, acest sistem va 
ajunge să fie folosit de toate marile magazine, iar informaţiile 
pe care le furnizează vor fi coroborate cu cele ale bazelor de 
date ale infractorilor cunoscuţi. Nu ar trebui să ne mire 
interesul comercianților pentru dezvoltările aplicaţiilor de 
securitate care oferă facilitatea de a selecta imaginile, 
reducând astfel personalul angajat. În perioadele aglomerate, 


la sfârşit de săptămână, marile magazine din West End devin 
câmpurile unui război comercial de gherilă, informaţiile 
privind infractori cunoscuţi sau suspecți fiind transmise, de la 
un distribuitor la altul, în întreaga zonă. La orele de vârf, 
echipajele de poliţie patrulează de-a lungul străzii şi în staţia 
de metrou. În lunile de vară, magazinele din Kensington sunt 
vizitate regulat de grupuri de hoţi, printre care mulţi veniţi 
din Europa de Est şi Balcani. Aceştia acţionează în grupuri 
mici. Linia de atac este formată adesea din femei şi copii, 
ajutaţi de bărbaţi care conduc maşini rapide, în susul şi în 
josul străzii. Fetele şi băieţii prepuberi implicaţi sunt antrenați 
intens, pentru a deveni aşi ai furtului de buzunare (altfel spus, 
ai „ciordelii”), pentru a învăţa cum să părăsească locul faptei 
şi să distragă atenţia victimelor. Au asupra lor identități false, 
pentru a-i convinge pe poliţişti şi pe detectivii de magazin că 
sunt minori, pretinzând de asemenea că nu cunosc limba 
engleză. Operează în echipe şi sunt foarte îndemânatici. 
Traseele lor de retragere sunt stabilite minuţios şi repetate 
conştiincios. 

În încercarea de a contracara ameninţarea hotilor din 
magazine, de îndată ce apare cel mai mic indiciu al unui 
incident sau un infractor cu cazier este recunoscut, sunt 
alertati pe loc toţi comercianții de pe stradă, precum si 
unităţile poliţiei de combatere a furturilor din magazine din 
Kensington şi Notting Hill. Mai multe lanţuri mari testează în 
prezent supravegherea pe baza recunoaşterii faciale, ca mod 
de a identifica şi de a lua măsuri împotriva hoţilor 
profesionişti. Deşi este mană cerească pentru sistemele de 
securitate, identificarea facială mai are încă mult până să-şi 
dovedească infailibilitatea. 

În prezent, Londra este cel mai supravegheat oraş din lume. 
Pe lângă cele două milioane de camere cu circuit închis, există 
opt elicoptere de supraveghere ale poliţiei — şi alte două în 
pregătire —, prin intermediul cărora se pot transporta rapid, 
practic oriunde în capitală, echipaje înarmate. În funcţie de 
gradul de vulnerabilitate, s-au format zone de securitate, 
unele supravegheate mai intens decât altele. Polițistul cu 


baston şi fluier care patrulează pe stradă a devenit un exponat 
de muzeu. Urmaşul său modern este dotat cu motocicletă 
rapidă, sisteme de comunicare de ultimă oră şi echipament 
atât defensiv, cât şi ofensiv. 

Sistemul chiar funcţionează. Recent, am însoţit doi poliţişti 
pe bicicletă ai Poliţiei londoneze în Aldersgate, unde ei au 
observat un domn mai în vârstă, mergând hotărât în direcţie 
sudică. „Îl cunosc”, a spus unul din tovarăşii mei, un sergent 
musculos, îmbrăcat în galben reflectorizant, cu vestă antiglont 
şi spray paralizant, baston, pistol cu electroşocuri şi trusă de 
prim ajutor., „Blochează telefoanele publice cu bucăţi de 
plastic şi se întoarce mai târziu pentru a strânge banii; l-am 
mai săltat acum vreo câţiva ani”. El a luat legătura cu unitatea 
de monitorizare prin televiziune cu circuit închis, cu ajutorul 
radioului încorporat în cască, „E un bătrân în impermeabil 
galben, care se plimbă prin Aldersgate, la vreo 45 de metri 
sud de Long Lane, îl vedeţi pe ecran?” După nici 20 de 
secunde, bărbatul era urmărit prin intermediul camerelor, în 
prim-plan şi cu maximum de detalii, din camera de 
supraveghere de pe Wood Street. L-am urmărit de la distanţă, 
în timp ce camerele de supraveghere îl înregistrau cum a luat- 
o pe Grubb Street şi apoi pe Cheapside, unde s-a oprit pentru 
a se uita la o vitrină. Poliţiştii s-au dus să îl întrebe de 
sănătate, în timp ce eu priveam. Un al treilea poliţist pe 
bicicletă, o femeie sergent, s-a înființat şi ea lângă ei, pe 
trotuar, deşi n-aş putea spune de unde apăruse. După alte 
câteva minute, un alt poliţist a apărut la fata locului. Din 
senin, strada se umpluse de poliţişti pe bicicletă. 

Nu am asistat la comiterea vreunei agresiuni, poliţiştii au 
fost toţi amabili şi politicoşi, însă asta după ce îl urmărisem pe 
acel bărbat preţ de 30 de minute şi după ce acesta fusese 
filmat în ascuns si cu mare acuratețe, din Aldersgate până în 
Cheapside. Sustinea că munceşte în Finsbury Square şi că are 
tabietul de a ieşi la plimbare în fiecare zi, la ora prânzului. 
Însă omul nu se afla la prima confruntare cu poliţia şi, după 
cum a spus apoi unul dintre oamenii legii, „dacă în viitor va 
mai dori să facă ceva necurat, o să se gândească de două ori 


înainte. Îi ştim numele şi adresa”. Asta mai însemna că acest 
incident minor fusese înregistrat şi că trăsăturile faciale ale 
bărbatului fuseseră stocate în baza de date apolitiei, de unde, 
printr-o singură apăsare a unei taste, puteau fi reactualizate şi 
adăugate în baza lor de date de recunoaştere facială. 
Protagonistul acestui episod neînsemnat, dar antrenant, nu 
avea nici cea mai vagă idee că plimbarea lui de prânz tocmai 
fusese înregistrată pentru posteritate sau că propria figură 
putea fi afişată pe un ecran de computer nu numai din 
Londra, dar în curând şi din orice stat cu care s-au semnat 
acorduri în domeniu, chiar şi după ce el va fi fost de mult oale 
şi ulcele. 

Sistemul de supraveghere din City, cu program de 
recunoaştere automată a numărului de înmatriculare, va fi în 
curând implementat în 23 de secţii din Anglia, iar apoi în 
toată Marea Britanie. Teoretic, sistemul va fi utilizat la scară 
naţională pentru a monitoriza cele opt milioane şi jumătate de 
maşini pentru care nu s-au plătit taxe, neasigurate ori 
suspectate de a fi utilizate pentru infracţiuni sau terorism. 
Camerele pot monitoriza în prezent 3.500 vehicule pe oră şi 
vor fi instalate atât în locuri fixe, cât şi montate pe dubele 
poliţiei. Însă nu există absolut nicio garanţie a faptului că 
utilizarea sistemului se va limita la găsirea „adevăraţilor” 
infractori. 

Tehnologia de supraveghere este îmbunătăţită permanent. 
Deja nimic nu poate opri poliţia şi serviciile secrete de la a 
conecta sistemul la baza de date a Autorităţii pentru Şoferi şi 
Autovehicule (DVLA), în care se regăsesc numele şi adresa 
fiecărui posesor de maşină din ţară. Aceasta nu numai că ar 
accelera ritmul arestărilor pentru neplata parcării sau a 
amenzilor pentru depăşirea limitei de viteză, dar ar facilita şi 
urmărirea traseului zilnic al şoferilor. Pericolul la adresa 
libertăţilor cetăţeneşti rezidă în aceea că încurajează poliţia şi, 
implicit, statul să înregistreze tiparele noastre de 
comportament şi, pe baza înregistrărilor, să tragă concluzii. 

În timp ce City-ul reprezintă probabil unul dintre peisajele 
urbane cel mai intens supravegheate şi păzite din lume, 


Kensington Street nu diferă prea mult de orice altă arteră 
importantă a Marii Britanii. Mergi pe Kensington şi sigur vei fi 
permanent supravegheat de vreo cameră. Intra într-un 
magazin sau într-un restaurant şi vei fi preluat de un alt 
sistem de supraveghere. Pretutindeni în jurul tău se desfăşoară 
această luptă între comercianţi şi infractori, iar tu te afli, fără 
voia ta, în mijlocul ei, doar pentru că te-ai nimerit pe acolo şi 
vrei să cheltuieşti nişte bani. Prin lege, imaginea ta ar trebui 
ştearsă din sistem în termen de 31 de zile, însă nimeni nu este 
desemnat să verifice dacă acest lucru se şi întâmplă. Când îţi 
foloseşti cartea de credit pentru a-ţi plăti cumpărăturile si iti 
arăţi cardul de fidelitate la casă, tranzacţia durează suficient 
pentru ca imaginea ta înregistrată să poată fi corelată cu 
detaliile cardurilor tale. Proprietarii magazinului pot afla cu 
uşurinţă unde trăieşti, ce servicii bancare utilizezi, câţi copii 
ai şi încă multe altele, prin simpla confruntare a înregistrărilor 
de pe camerele de supraveghere cu cele din rapoartele 
casierilor. 

Astăzi nici pe stradă nu trebuie să vorbeşti ce nu trebuie, 
pentru că tot ce spui poate fi interceptat prin telefonul tău 
mobil, analizat şi catalogat drept opinie personală, astfel încât 
te poţi trezi trecut pe lista de persoane considerate 
indezirabile de către stat. Şi nu trebuie să te temi doar de 
serviciile secrete, ci şi de mass-media din Marea Britanie. 
„Conversaţiile private” de altă dată, acelea pe care nimeni 
altcineva nu le mai putea auzi, au devenit un vis frumos. Nu 
mai există legătură telefonică sigură, internetul se oferă larg 
interceptării, iar e-mailurile au devenit bun comun. Dacă nu 
cumva stai lângă o cascadă, protejat de un cordon de agenţi 
de securitate surzi, care au fost perchezitionati pentru a nu 
purta cu ei dispozitive de înregistrare şi care formează în jurul 
tău un cerc cu diametrul de cel puţin 200 de metri, atunci nu 
ai nicio garantie că discuţia confidențială cu prietenul tău sau 
cu nevasta acestuia va rămâne între voi. Şeful MI5 comunică 
cu prim-ministrul prin intermediul unor informări scrise de 
mână şi livrate personal de către un curier la Camera 
Comunelor. Chiar dacă îţi iei toate măsurile de precauţie 


posibile, tot nu poţi băga mâna în foc pentru 
confidentialitatea unei comunicări. 

Se prea poate ca un dispozitiv de înregistrare audio sau de 
monitorizare a mişcării să fi fost instalat în podea sau în vreun 
tufiş din apropiere. E la fel de posibil ca un satelit să te 
filmeze sau ca un aparat aeropurtat în miniatură fie să te 
asculte, fie să iti înregistreze mişcările gurii, pentru ca apoi să 
le traducă în cuvinte. 

Telefoanele mobile sunt interzise în cluburi private, în săli 
de judecată, în unele întruniri de afaceri şi politice nu doar 
pentru că sunt iritante, ci pentru că pot fi prevăzute cu camere 
care pot filma sau fotografia ori cu funcţii de înregistrare 
audio. Cele mai multe telefoane mobile moderne sunt 
suficient de avansate pentru a înregistra conversații din 
vecinătate. Dispozitive miniaturale, digitale, cu activare la 
voce, cum este Olympus DS330, pot fi cumpărate in Londra, 
pe Tottenham Court Road, cu 100 de lire sterline. Ascunse în 
buzunar, ele pot înregistra conversații într-un local zgomotos, 
eliminând sunetele nedorite de fundal. Dacă rețelele de 
supraveghere şi interceptare a convorbirilor sunt supuse Legii 
protecţiei datelor şi legislaţiei privind drepturile omului, 
nimeni nu poate şti câte persoane private ori companii 
utilizează astfel de dispozitive pentru a înregistra activităţile 
pe care le derulezi. Câte hoteluri efectuează regulat controale 
de siguranță pentru a depista eventualele camere de 
supraveghere ori microfoane? Aproape niciunul. Dacă soliciti 
servicii de această natură marilor hoteluri londoneze, ei vor 
angaja o echipă de specialişti. Dar asta numai dacă o ceri în 
mod expres şi, oricum, la un preţ prohibitiv. Desigur, ei ar 
prefera să îţi rezolvi singur problema, dat fiind că nu pot 
garanta siguranţa antiinterceptare a camerelor şi, dacă într- 
adevăr eşti înregistrat, atunci hotelului i s-ar putea imputa 
daune. Şi cât de des ar trebui să fie controlată camera ta? 
Zilnic? De două ori pe zi? Poate cineva garanta că firma de 
securitate angajată să-ţi verifice dormitorul este destul de 
eficientă pentru a depista lentilele din fibră optică aflate 
probabil în spatele oglinzii de la baie? Dar dacă lucrează 


pentru altcineva? Chiar şi o verificare internă s-ar putea 
dovedi insuficientă. Dispozitivele de ascultare cu rază lungă 
de tip Sentinel pot fi îndreptate către fereastra unui dormitor, 
transformând vibraţiile percepute în unde sonore. Şi, în fond, 
cum îl poţi împiedica pe un jurnalist echipat cu cele mai 
scumpe dotări disponibile în comerţ să-ţi asculte conversaţia, 
dacă el chiar tine mortis să o facă? Patronii săi deţin resursele 
pentru a achiziţiona echipamente mai sofisticate decât cele la 
care ar putea visa vreodată serviciile de informaţii. 

Elizabeth Hurley, ca orice vedetă, a avut multe probleme 
de acest gen. „Personal, nu cunosc nicio celebritate căreia să 
nu îi fi fost ascultate convorbirile”, a declarat ea recent. „Toţi 
caută permanent şi pretutindeni microfoane. Asemenea 
traficantilor de droguri, toţi avem telefoane pe bază de 
amprentă digitală, fără număr înregistrat, însă mi s-au 
interceptat inclusiv convorbirile la telefonul fix, aşa că acum 
nu mai vorbesc la telefon. Dacă vreau să mă întâlnesc cu 
cineva şi să am o conversaţie privată, atunci întâlnirea va 
avea loc pe un pod. S-a ajuns până la a mi se planta 
microfoane în camera de hotel. Sunt bani buni la mijloc 
pentru aceşti ratati care nu ştiu cum altfel să câştige o pâine”. 

Interceptarea convorbirilor celebrităților nu este o invenţie 
de dată recentă. Koo Stark mi-a mărturisit, la un moment dat, 
că i s-a ascultat telefonul în perioada în care era partenera 
ducelui de York. „Ştiam că cineva ne asculta convorbirile, 
deoarece Daily Mail a publicat detalii ale unei conversații care 
nu puteau fi obținute altcumva. Era o problemă gravă, fiindcă 
ştiam că dispozitivul nu fusese montat în casă, aşa că serviciul 
de pază a trimis experţi în supraveghere, iar ei au dezgropat 
un microfon pe linia telefonică terestră din dreptul casei, cam 
la 20 de metri de locuinţa mea, într-un grajd aflat la nord de 
Belgrave Square. Ştiam cu siguranţă că aceasta reprezintă una 
din măsurile de supraveghere puse la cale de David English de 
la Daily Mail Ar fi făcut orice să afle până şi cel mai 
nesemnificativ amănunt despre noi. Este oarecum bizar, dar, 
când iti dai seama că ai fost urmărit, devii foarte precaut în 
privinţa locurilor unde vorbeşti cu oamenii. Nicăieri nu mai 


eşti în siguranţă”. 

Celebritatile ar deveni încă si mai paranoice — şi pe buna 
dreptate — dacă ar sti că deseori poliţiştii simt aceia care 
furnizează informaţii reprezentanţilor mass-media. La 
începutul lui 2005, o reţea de foşti poliţişti londonezi, 
incluzând un operator al sistemului de supraveghere şi mai 
mulţi detectivi particulari, a fost condamnată pentru vânzarea 
numerelor de înmatriculare ale unor vehicule, precum şi a 
unor date obţinute de la Biroul de Informaţii privind 
Infractorii (CRO - Criminal Records Office). Datele transmise 
includ detalii privind mai multe vedete de televiziune, precum 
şi detalii cu privire la infracțiunile rutiere comise de 
conducătorul unui autocar implicat într-un accident pe 
teritoriul Franţei. Deşi aceste date nu par a avea cine ştie ce 
greutate, ele au servit la susţinerea unor articole speculative 
apărute în ziare de scandal. Aceasta reprezintă o demonstraţie 
a faptului că e extrem de uşor să încalci regulile, şi că o 
informaţie altfel minoră poate fi utilizată pentru a da o 
spoială de veridicitate unui articol prost documentat, astfel 
încât acesta din urmă să poată fi publicat. De pildă, detalii 
privind proprietarul unui scuter folosit de un lider sindical 
pentru a circula în Londra în timpul grevei angajaţilor de la 
metrou au fost transmise lui Paul Marshall, responsabil cu 
relaţiile publice la o secţie de poliţie din sudul Londrei, care 
le-a oferit lui Alan King, fost poliţist, iar acesta, la rândul său, 
le-a vândut unui jurnalist. În timpul procesului, judecătorul a 
apreciat că siguranţa informaţiilor clasificate depinde de 
buna-credinţă a numărului mare de poliţişti care le 
manipulează. Procesul, care s-atinut la Tribunalul Regal 
Blackfriars, unde cei patru acuzaţi au fost condamnaţi, a 
demonstrat că există o piaţă largă de desfacere pentru 
materialele secrete aflate în posesia poliţiei. Cererea va creşte 
odată ce baza de date computerizată a poliţiei va deveni mai 
mare şi mai accesibilă hackerilor şi cyberteroriştilor. 

Aşadar, în timp ce ţi-ai făcut cumpărăturile pe Kensington, 
ai fost filmat, iar tranzacţiile pe care le-ai derulat au fost 
înregistrate. A sosit timpul să te întorci acasă. La staţia de 


metrou Kensington High Street, uşă în uşă cu Marks and 
Spencer, 25 de camere înregistrează tot ce intră şi iese. Când 
pasagerii se înghesuie să treacă de turnichet, folosind cardul 
de transport în comun, ei lasă în urma lor o amprentă care nu 
poate fi ştearsă. Poliţiştii de la Transporturi şi cei de la secţia 
din Kensington de pe Earls Court Road se amestecă printre 
navetişti. În timp ce îi caută pe hoţii de buzunare care se pierd 
în vasta reţea subterană, ofiţerii de la faţa locului primesc 
permanent date de la cei care monitorizează camerele de 
supraveghere, prin intermediul frecvenţei radio alocate 
poliţiei. 

Un tur pe orice stradă aglomerată suscită automat o 
senzaţie de nervozitate acută, de îndată ce iti dai seama de 
numărul semnalelor şi urmelor care plutesc în aer, deasupra 
ta. De fiecare dată când foloseşti o carte de credit, un „card 
inteligent” sau un telefon mobil, de fiecare dată când 
dezactivezi sistemul de închidere a maşinii cu telecomanda, 
poziţia ta exactă pe hartă poate fi stabilită şi înregistrată, iar 
mişcările şi acţiunile tale pot fi urmărite cu maximum de 
acuratețe. Mergi pe o stradă din vestul Londrei şi vei putea 
observa senzorii care absorb şi transmit informaţiile către 
baze de date publice şi private. Odată înregistrate 
informaţiile, ele pot fi transmise instantaneu poliţiei, 
serviciilor secrete şi firmelor de pază. Amprentele electronice 
pe care le lăsăm în urma noastră ne-au schimbat pe veci viaţa. 
Totuşi, cei mai mulţi dintre noi nu suntem conştienţi că nu am 
mai trăit niciodată într-un astfel de mediu. 

În industria computerelor, există o maximă cunoscută sub 
numele de Legea lui Moore, care spune că performanţele 
computerelor se dublează la fiecare 12 luni. Aşa că vor exista 
destule pârghii de silicon pentru a procesa şi a analiza chiar 
toate datele personale. Iar acum că Ei deţin informaţiile, ce 
vor face cu ele? Şi totuşi, cine sunt Ei? 


Capitolul II 
Ei îţi marchează cardul 


Patronii magazinelor nu se bazează numai pe 
camerele de supraveghere pentru a afla diverse 
lucruri despre noi, în timp ce ne plimbăm printre 
rafturi sau ne plătim cumpărăturile la casele de 
marcat suntem participanţi benevoli la goana lor 
după informaţii, deoarece le oferim toate datele de 
care au nevoie pentru a construi un raport meticulos 
despre noi — şi o facem pentru nimica toată, an după 
an. Le permitem să îşi dea seama cum ne afectează 
publicitatea obiceiurile de cumpărători, cât de 
sensibili suntem la creşterea preţurilor, la ofertele cu 
reduceri, la lansarea unor noi produse şi la modul de 
aranjare a mărfurilor în magazine. Ei află dacă 
suntem bărbaţi sau femei, singuri sau într-o relaţie, 
tineri sau bătrâni, purtători ai unei sarcini sau deja 
părinţi, sportivi sau sedentari. Industria ne 
încurajează să ne vindem intimitatea pentru o 
reducere de 1%. şi, pe măsură ce ne asamblează un 
portret detaliat în bazele lor de date, ei află mai 
multe despre noi decât ştie guvernul. 


Mama mea a murit la o vârstă înaintată şi, după aceea, în 
timp ce îi umblam prin maldărele de obiecte personale şi îi 
scotoceam poşetele, am descoperit că avea în portofel şase 
carduri de fidelitate de la nişte supermarketuri. Ştiam ca ii 
plăcea să le folosească. În ultimii ei ani de viaţă, o scoteam la 
cumpărături la fiecare sfârşit de săptămână, deoarece, pentru 
ea, asta era o zi de vacanţă. După ce găsea fiecare lucru de pe 
lista ei de cumpărături şi porneam spre casa de marcat, fata 
de la tejghea o întreba dacă era „o membră a clubului”, iar 
mama mea făcea mare caz din a-şi căuta cardul şi a i-l 
înmâna. Accepta cardurile din două motive. Mai întâi, simţea 


că, dacă n-ar fi avut un card, ar fi pierdut ceva; în al doilea 
rând, îi plăcea să creadă că aparţine unui club. Nu a cerut 
niciodată vreuna dintre reducerile care i se cuveneau, din câte 
ştiu eu. Nici măcar nu cred că citea scrisorile pe care le 
primea de la magazin. Dar ea făcea parte dintr-o generaţie 
pentru care cumpătarea era o virtute, iar colectionarea 
punctelor-bonus — un mod de a economisi bani, chiar daca, de 
fapt, nu le solicita niciodată. Era datoria ei să fie prudentă. 
Atitudinea ei relaxată faţă de toate astea nu era reflectată de 
comercianţi, pe care i-a susţinut de-a lungul întregii sale vieţi. 

La sfârşitul vieţii, fraţii şi surorile îi muriseră de mult şi 
avea doar familia apropiată şi îngrijitorii care să-i ţină de urât. 
Am descoperit că, timp de ani întregi, ea păstrase toate 
scrisorile primite, pe care le ţinea în cutii. Era, în cea mai 
mare parte, o colecţie deprimantă de corespondenţă bună de 
aruncat la gunoi, acceptări personalizate ale cererilor ei 
inexistente de carduri de platină „gratuite”, nenumărate oferte 
de împrumuturi, „sugestii folositoare” de a face o ipotecă pe 
casă în schimbul unei croaziere în jurul lumii sau al unei noi 
sere şi multe altele de genul acesta. Săptămână după 
săptămână, an după an, ofertele au curs în valuri. Şi, desigur, 
au fost nenumăratele ocazii în care a câştigat „un premiu 
consistent în bani”. Tot ce trebuia să facă pentru a-l ridica, 
fără niciun fel de obligaţie, era „să sune la acest număr”. Mai 
jos, cu caractere mult prea mici pentru a putea fi văzute de 
ochii ei bătrâni, scria: „Apelurile se taxează cu cinci lire pe 
minut, pentru primele trei minute”. Nu a fost păcălită de 
niciuna dintre aceste şarlatanii, deşi, în fiecare an, mii de 
femei bătrâne cad în capcană. În timp ce parcurgeam 
mormane de oferte înzorzonate, m-am trezit întrebându-mă ce 
măsuri de protecţie există pentru cei bătrâni şi vulnerabili şi 
cine se ocupă de apărarea intimitatii lor. 

Cine ştia unde locuieşte şi că era o proprietară în vârstă? Se 
ştia că nu avusese niciodată datorii, în lunga ei viaţă? În afară 
de familia ei apropiată, oamenii care ştiau cele mai multe 
lucruri despre ea erau patronii magazinelor pe care le vizita. 
Asta deoarece, cu ani în urmă, completase cereri pentru 


cardurile lor de loialitate şi, făcând asta, îşi divulgase toate 
datele personale. Continuase apoi să le dea informaţii, fără a 
avea nici cea mai vagă idee că ceea ce scrie pe formular avea 
să ajungă mai departe. Milioane de oameni pleacă urechea la 
sloganurile: „Fiecare maruntis contează”, „Ştii că are sens”, 
„Ai grijă de penny şi lirele vor avea singure grijă de ele”, 
„Păstrează şi vei avea” sau” Paza bună trece primejdia rea”. 
Doar una dintre aceste axiome moralizatoare nu e o rămăşiţă 
a înţelepciunii casnice victoriene, şi aceea e prima. „Fiecare 
mărunţiş contează” e, de fapt, un crâmpei istet de text 
publicitar, care defineşte filosofia cardului de loialitate al 
Clubului Comerciantilor, o extravaganta de marketing şi de 
colectare de informatii, pe care compania o descrie, grandios, 
drept un ,,intreg concept”. Un ,,club de loialitate” standard din 
comerţ îmbrăţişează sentimentul călduros al apartenenţei la 
un club, ajutându-ne în acelaşi timp să economisim bani. O 
viaţă de cumpărături însumează sute de mici bonusuri, în 
special dacă mergem la acelaşi supermarket pentru tot ceea ce 
avem nevoie şi dacă putem răspunde „da” la toate întrebările 
sâcâitoare: „Aveţi un card de magazin Tesco / Safeway / 
Boots / Marks and Spencer / Target / Metro?”, de fiecare data 
când dăm o fugă să cumpărăm un kilogram de cârnaţi. Poate 
că iti foloseşti cardul Nectar la Sainsbury’s, Debenhams, BP si 
Vodafone, caz in care aproape orice tranzactie comerciala pe 
care o vei efectua de-a lungul vietii ar putea sa iti aduca 
puncte. Si ce inseamna punctele? Simplu spus, PUNCTELE 
INSEAMNA PREMII. 

Desigur, nu e chiar aşa de simplu. Postează-te la casa de 
marcat din orice mare supermarket şi priveşte înjur. Acesta e 
un spaţiu amplu şi forfotitor, proiectat cu grijă pentru a 
deveni un colţ familiar şi prietenos al lumii tale. Alimentele 
sunt însumate pe bon şi achitate, poate, cu cardul tău Visa. 
Fidelitatea îţi e recunoscută cu o trecere a cardului peste 
senzor şi cu un zâmbet din partea fetei de la casă, apoi îţi 
împingi căruciorul cu produse cumpărate spre maşină, pe 
lângă agentul de securitate şi pe lângă senzorii antifurt. Nu 
vrei să ştii că undeva, deasupra ta, tranzacţia a fost filmată 


prin televiziunea digitală cu circuit închis, plata a fost 
înregistrată şi cronometrată, iar imaginea trupului şi a feţei 
tale au fost înregistrate în baza de date, cu detalii despre 
cardul de loialitate. Magazinul deţine acum aspecte ale 
identităţii tale care ar face orice poliţist din serviciile secrete 
să rânjească invidios. 

Cardurile de fidelitate sunt forma rafinată şi modernă a 
timbrelor Green Shield, un sistem de a economisi bani lansat 
prin anii 1950. În acest sistem, primeai timbre Green Shield 
ori de câte ori făceai o achiziţie şi le lipeai într-un album, 
până când aveai suficiente pentru a le răscumpăra. Cu cât 
economiseai mai mult, cu atât mai mare era recompensa. 
Timbrele Green Shield erau bune, deoarece te învățau să faci 
economii şi să fii cumpătat, şi erau reconfortante, deoarece, 
pe atunci, colectionarea timbrelor era un hobby popular, pe 
care toată lumea îl înțelegea. Colectionarea timbrelor era un 
lucru bun şi pentru Green Shield, pentru că îşi vindeau micile 
timbre supermarketurilor şi ofereau recompensele. Problema 
cu timbrele Green Shield era că, pe atunci, comercianții 
obțineau foarte putin din vânzări, în afara loialității clienţilor, 
şi cu toţii ştim că nu există cadouri pe degeaba. În cele din 
urmă, negustorilor de alimente le-a picat fisa că puteau 
economisi bani răsplătind chiar ei loialitatea clienţilor şi 
îngropând cheltuielile în bugetul de marketing. După care şi- 
au dat seama că nu doar vor economisi bani, dar, ci şi că prin 
înregistrarea tranzacţiilor într-un computer central, vor 
construi o bază de date cu preferinţele de cumpărare ale 
clienţilor, care va deveni, cu trecerea timpului, o resursă 
nepretuita. 

Conceptul de carduri de fidelitate pare foarte generos. 
Întreprinderea iti obţine loialitatea, iar tu iti primeşti 
punctele, milele aeriene sau voucherele. Din păcate, e putin 
mai complicat de atât. Dacă, de exemplu, te muţi în 
comitatele din jurul Londrei şi mergi la cumpărături la Shopco 
de trei ori pe săptămână, ti se va aduce mereu la cunoştinţă că 
deținerea unui card al clubului te va copleşi cu beneficii din 
belşug. Nu te vei putea abtine să nu intri în club şi vei căpăta, 


curând, obiceiul de a prezenta cardul de fiecare dată când 
mergi la cumpărături. Fiecare casă de marcat din fiecare 
magazin este conectată la baza de date a clubului, iar 
rezultatul e că fiecare coş cu provizii pe care îl cumperi este 
înregistrat şi cercetat, până când se va fi construit o imagine 
detaliată asupra ta. Dacă ti s-ar prezenta aceasta analiza a ta, 
după câţiva ani de „loialitate”, ar fi posibil să ti se pară 
alarmantă, dacă nu defăimătoare. Dar nu poţi face mare lucru. 
Tipii în costume din clădirile opace de birouri ale cartierului 
general transformă faptele indiscutabile, spicuite din coşurile 
tale de cumpărături, în carnea şi oasele propriilor creaţii. În 
ceea ce-i priveşte, eşti ceea ce cumperi, iar profilul pe care îl 
creează, pe baza cardului tău, este precis până la ultimul cub 
de bulion. 

Când depui cererea pentru cardul lor de loialitate, ţi se dă 
un „Acord” care garantează că datele tale private sunt în 
siguranţă la Shopco. De asemenea, ţi se promite că, dacă 
precizezi că nu vrei să fii contactat pentru studii de piaţă, nu 
te vor deranja. Ei mai afirmă că se supun Legii protecţiei 
datelor (ceea ce, oricum, reprezintă o obligaţie prevăzută prin 
lege). Formularul tău de cerere presupune să completezi 
detaliile personale, inclusiv numele, adresa, vârsta ta şi a 
tuturor celor care trăiesc la aceeaşi adresă. Mai trebuie să 
completezi şi detalii legate de gospodărie, necesităţi dietetice 
şi informaţii de contact, inclusiv adresa de e-mail, numărul de 
telefon mobil ş.a.m.d. 

În schimb, ti se va trimite un card care iti va permite să 
câştigi un punct pentru fiecare liră sterlină cheltuită în 
magazin şi vei putea să profiti de oferte speciale pentru noi 
linii de produse, plus puncte de bonus. Cumpără „Online” şi 
vei face economii chiar mai mari. Fiecare punct pe care îl 
câştigi valorează un penny sau 1% şi poţi alege să îţi ridici 
recompensele imediat ce acestea devin disponibile sau ori de 
câte ori te hotărăşti să le încasezi. Poţi să le laşi să se adune 
ani întregi, dacă aşa ai chef. Sunt oameni înregistraţi în bazele 
de date ale supermarketurilor cu mii de lire sterline, adunate 
sub forma punctelor de recompensă care li se datorează. Care- 


i clenciul? Punctele nu stârnesc interes. În baza de date a 
corporației American Express există cecuri de călătorie emise, 
încă nefolosite la ani buni după ce vacanţa pentru care au fost 
eliberate a devenit de mult doar o amintire îndepărtată. Din 
punctul de vedere al Amex, acesta e un lucru nepretuit. 
Cecurile de călătorie, în sine, nu aduc profit, în timp ce banii 
plătiţi pentru ele sunt investiţi de Amex şi aduc beneficii de 
6% sau chiar mai mult. 

Nu eşti obligat, însă ar trebui să câştigi 150 de puncte ale 
clubului Shopco în timpul fiecărei perioade de colectare, care 
durează, fiecare separat, cam trei luni. Cardul încurajează şi 
glorifică fidelitatea, ceea ce e un lucru bun pentru Shopco şi îl 
face pe client să se simtă bine faţă de sine însuşi şi liniştit că 
magazinul este un element sigur, demn de încredere şi 
prietenos în viata sa. Ia-ti un card şi, de-a lungul anilor, 
informaţia pe care acest mic petic de plastic o transmite, 
codat, la Shopco, prin intermediul tejghelei şi prin baza de 
date, devine spionul din portofelul tău, care înregistrează cum 
iti trăieşti viata şi trage concluzii pe baza obiceiurilor tale de 
cumpărător. Nu le va spune analiştilor din cartierul general 
Shopco din Hertfordshire doar că ai un animal de companie, 
porţi proteză dentară sau suferi de flatulenta. Aplicând nişte 
programe socio-demografice complicate la stilul tău de viaţa şi 
la cel al altor 20 de milioane de clienţi, ei vor fi în stare să 
stabilească stadiul existenţei pe care tu —- şi alţii din 
gospodăria ta - l-aţi atins. Stilul tău de viata va influenţa tot 
soiul de produse vândute prin cele 3.000 de magazine ale 
Shopco. Obiceiurile tale de cumpărător vor fi transmise celor 
care produc mâncarea animalului tău de companie, adezivul 
tău pentru proteză şi ceainicul tău electric. Pornind de aici, 
Shopco va face presupuneri despre mărimea venitului tău, 
despre pasiuni şi preocupări, despre ceea ce obişnuieşti să bei, 
despre atitudinea ta fata de viata sănătoasă, despre activitatea 
ta sexuală, despre nivelul de educaţie şi despre surplusul de 
venit, si iti va stabili poziţia pe firmamentul socio-economic 
potrivit tehnicienilor de la cartierul general Shopco Megacorp. 
Vor şti când îţi schimbi domiciliul, când mergi în vacanţă, 


când eşti bolnav şi când vei avea un copil. 

Dar asta e încă în regulă. Până la urmă, sunt doar simpli 
băcani şi tot ceea ce urmăresc sunt banii. Sau,nu e aşa? Când 
te muti şi-ţi schimbi adresa de pe card, sunt mari şanse să 
primeşti un mic dar cu vouchere alese în mod special pentru 
un nou proprietar de casă (poate nişte produse de curăţat), 
împreună cu o listă de adrese şi de numere de telefon ale 
magazinelor locale. Nivelul generozitatii va corespunde 
statutului tău în baza de date. În ceea ce priveşte descoperirea 
că a sosit un nou copil, rontaitorii de cifre vor ajunge să-şi dea 
seama de acest lucru din modul in care iti modifici profilul 
cumpărăturilor. Brusc, scutecele de unică folosinţă şi laptele 
praf vor apărea drept achiziţii regulate în baza ta de date. 
Poate că te vor invita să intri în Clubul Sugarilor din 
compania lor? Sună, într-adevăr, foarte fermecător, în lumina 
asta. Industria de retail deţine, în prezent, vaste cantităţi de 
informaţii de acest gen despre noi. 

Pretextând că vor să-şi îmbunătăţească randamentul şi 
serviciile pe care le oferă clienţilor, comercianții au creat 
bănci de informaţii care s-ar dovedi nepretuite pentru tot felul 
de grupuri, inclusiv pentru multe cărora, mai mult ca sigur, 
nu ai dori să le împărtăşeşti detaliile personale. Problema, în 
acest caz, este că nu vorbim despre date bancare. Sunt detalii 
ale clienţilor adunate de comercianţi. Dacă un băcan observă 
că poate profita de pe urma unor resurse precum datele 
cardului de loialitate, va fi tentat să o facă. Dar cine ştie unde 
ar putea ajunge aceste informaţii? Supermarketurile 
americane au oferit, de bunăvoie, FBI-ului amănuntele despre 
cardurile lor de fidelitate, după 9/11. Acceptabil, s-ar putea 
spune — aceea a fost, într-adevăr, o situaţie de criză. Da, dar a 
fost şi începutul unei afaceri foarte grase. A înlesnit 
transmiterea datelor spre politicieni pe care s-ar putea să nu-i 
sprijini şi care nu ai vrea să-ţi cunoască detaliile personale. 
Clientilor din bazele de date ale supermarketurilor nu li s-a 
spus niciodată că informaţii despre ei au fost oferite 
guvernului. A fost un ajutor inestimabil pentru autorităţile 
federale, care erau în curs de a crea o formulă de spionaj 


capabilă să-i ajute să identifice posibilele ameninţări teroriste. 
În perioada care a urmat catastrofei, agenţii FBI au studiat 
tranzacţiile cu cardurile de loialitate ale atacatorilor, in 
încercarea lor de a crea profiluri ale obiceiurilor de 
consumatori ale acestora. 

O bună parte din arsenalul politicianului modern e exact pe 
identificarea grupurilor-tinta — exact ceea ce încearcă să facă 
cluburile de loialitate. Rapoarte recente, publicate în Marea 
Britanie şi în Statele Unite, sugerează că transmiterea acestor 
date către terţi se întâmplă mai des decât ar vrea cei din 
industria de retail să ne facă să credem. În Marea Britanie, 
Partidul Conservator a pus la punct „Trezorerii electorale”, în 
timp ce Partidul Laburist are baze de date similare, numite 
„Contacte laburiste”. Votantii sunt împărţiţi în diferite grupuri 
diferenţiate după criterii socio-economice, cum ar fi maşina pe 
care o conduc, codul poştal sau unde şi de câte ori pleacă în 
vacanţă. Informaţiile permit partidelor să ne anticipeze 
intenţiile de vot, ceea ce, mai departe, le ajută să se hotărască 
asupra mesajului pe care ni-l vor adresa. Contactul direct cu 
electoratul, prin intermediul e-mailurilor personalizate şi al 
campaniilor telefonice, e o tehnică ce a fost rafinată, în Statele 
Unite, cu un succes uluitor de către directorul de campanie a 
lui George Bush, Karl Rove. Acesta a folosit 300.000 de 
voluntari într-o campanie de marketing multistratificată, 
utilizând informaţii precise pentru a se adresa votantilor, 
circumscripție cu circumscripție. În timpul ultimelor trei zile 
ale campaniei, voluntarii pentru echipa Bush / Cheney au 
trimis e-mailuri la 7, 2 milioane de votanti. Multe dintre 
informaţiile pe care le-au folosit proveneau din bazele de date 
ale cardurilor de fidelitate. O abordare similară a fost 
adoptată în 2005 de toate cele trei partide participante la 
alegerile generale din Marea Britanie. 

Australianul Lynton Crosby, cel care l-a ajutat pe John 
Howard să adune patru victorii consecutive în Australia, a 
folosit sistemul Mozaic de clasificare, pus la punct de Experian 
(compania de evaluare a creditelor şi de date ale 
consumatorilor) în timpul campaniei din 2005 a Partidului 


Conservator. Sistemul împarte populaţia în 61 de categorii şi 
11 grupări. Lista votantilor folosită de conservatori şi laburisti 
se baza, în parte, pe referendumul din 2001 şi, în parte, pe 
informaţii din sondajele în rândul consumatorilor şi pe 
înregistrări ale cheltuielilor luate din bazele de date ale 
cardurilor de fidelitate. 

Analistul de baze de date Joe Patel, care scrie pentru 
Atlanta Constitution, a afirmat că magazinele vând şi folosesc 
ca monedă de schimb, în mod regulat, bazele de date care 
înregistrează preferinţele clienţilor, compilate din mereu 
popularele carduri cu reduceri pentru cumpărături. Media 
Week a susţinut că Tesco, Thomas Pink, MCV şi New Look şi- 
au scos, toate, la vânzare informaţiile despre clienţi, pentru 
alte companii de marketing. 

Caspian Group, care militează împotriva sistemelor cu 
carduri de fidelitate, afirmă că datele culese de pe carduri 
sunt folosite, în mod regulat, în tribunalele britanice şi 
americane. Detaliile despre vânzări pot fi stocate alături de 
imagini filmate ale posesorilor de carduri. Caspian susţine că 
s-a înregistrat o creştere a cazurilor de cumpărători care au 
dat de bucluc din cauza unor greşeli făcute de analiştii care le- 
au studiat datele. Cu atâtea informaţii adunate şi cu atâtea 
întrebuinţări care se găsesc pentru ele în fiecare zi, astfel de 
probleme sunt inevitabile, iar abuzurile vor începe să se 
strecoare în sistem. 

Deja există cazuri de analişti care au modificat programul 
ca să permită accesări ilegale. O femeie din Milton Keynes a 
fost arestată, iar casa i-a fost perchezitionata de poliţişti, dupa 
ce a fost filmată, pe un sistem de televiziune cu circuit închis 
dintr-un supermarket, în timp ce-şi introducea în poşetă 
propria eşarfă. Paza magazinului a crezut că furase eşarfa şi a 
identificat-o prin datele cardului ei de loialitate. Deşi e foarte 
dificil, dacă nu chiar imposibil, să elimini toate riscurile unor 
asemenea incidente, care au legătură cu toate companiile cu 
care interactionezi, poţi să iti micşorezi implicarea in 
programe acolo unde nu e obligatoriu să oferi informaţii 
personale. Şi ţine minte: chiar dacă foloseşti o identitate 


„falsă” la supermarketul din zona ta, imediat ce scrii un cec 
sau foloseşti o carte de credit, ei pot pune în legătură acea 
informaţie cu profilul tău „fals”. 

De fapt, nu datele sunt problema, ci oamenii pe mâinile 
cărora ajung ele. Avem de-a face cu o industrie care tolerează 
concepte precum „Wizmark” - un ecran de 8,5 cm, care e 
plasat în pisoare şi activat de mişcarea lichidului. Curgerea 
declanşează un afişaj cu lumini pâlpâitoare, însoţite de un 
mesaj publicitar. Când e vorba de marketingul pentru 
industria de retail, orice e permis. 

Riscul invadării intimitatii a crescut, in mod dramatic, 
odată cu introducerea identificării prin frecvenţe radio (RFID) 
pentru o lungă listă de produse. Sistemul foloseşte cipuri 
minuscule de calculator, mai mici decât un grăunte de nisip, 
pentru a urmări mărfurile la distanţă. Sunt cunoscute drept 
,cipuri-spion” şi au fost ascunse în ambalajele multor produse 
— cum simt lamele de bărbierit Gillette - pe care le puteţi 
cumpăra la supermarket. Fiecare cip e pus în legătură cu o 
antenă, care captează energia electromagnetică emisă de un 
dispozitiv de citire. Când detectează energia, cipul răspunde 
trimițând un număr de identificare unic lectorului, ceea ce 
permite identificarea obiectului. „Cipul-spion” poate transmite 
informaţii de la câţiva centimetri până la 30 de metri 
depărtare. Tehnologia e disponibilă din 1999 şi toţi marii 
comercianţi din Marea Britanie au efectuat teste de 
fezabilitate pentru sistem. Dacă nu va apărea o rezistenţă 
organizată şi zgomotoasă a consumatorilor, ei vor marca, în 
cele din urmă, fiecare obiect fabricat pe Pământ cu acest 
sistem, ca înlocuitor pentru codul de bare. Tesco, Procter and 
Gamble, Gillette şi Wal-Mart au făcut, toţi, experienţe în acest 
sens. Testele din Marea Britanie au fost, parţial, finanţate de 
Ministerul de Interne - un gest politic ce va fi, fără îndoială, 
scos din nou la iveală în viitor, când industria de retail va fi, 
în cele din urmă, trasă la răspundere. 

În cel mai bun caz, tehnologia RFID ajută la urmărirea 
mărfurilor de la producător la depozit şi apoi în magazin. Ar 
putea fi folosită la recuperarea unor comenzi pierdute sau la 


alertarea echipei de securitate, atunci când un produs este 
furat. Într-un viitor nu prea îndepărtat, producătorii de bunuri 
pentru gospodărie ar putea veni din urmă creând, de exemplu, 
o tehnologie care să iti spună cum să prăjeşti o rata congelată 
pe care tocmai ai cumpărat-o sau cum să faci un sos gustos. 
Opoziția fata de RFID se bazează pe protejarea intimitatii. Cu 
un cod de bare standard, nu produs precum o cutie de cola 
dietetică are un cod de produs universal, identic pentru toate 
cutiile de tipul respectiv. Dacă acest cod de bare ar fi înlocuit 
de RFID, fiecare cutie ar avea un număr de identitate unic. 
Acesta ar putea fi pus în legătură cu clientul care a cumpărat- 
o, respectivul putând fi identificat atunci când un card de 
credit sau de loialitate e scanat la tejghea. Aşadar, dacă mergi 
la Shopco şi cumperi o sticlă de Head & Shoulders care e 
marcată cu RFID, plătind cu un cârd Visa şi solicitandu-ti 
punctele de pe un card de fidelitate, vei fi, iremediabil, pus în 
legătură cu acea sticlă de şampon (si cu faptul că ai matreata). 
Comerciantii aduc argumentul că raza de identificare a 
cipurilor e foarte scurtă. Acest fapt nu e adevărat, deoarece 
cipurile pot fi citite la distanţă, cu un echipament mai 
sofisticat. Nu numai atât: ele pot fi, de asemenea, citite în 
portofelul sau în poşeta ta şi prin haine, fără să ai habar de 
asta. Nu e nevoie decât de aparatul de citire potrivit. Ceea ce 
înseamnă că, atunci când eşti pus în legătură cu un produs 
marcat, un străin poate să îndrepte un aparat de citire ascuns 
spre tine, pentru a afla conţinutul gentii sau al servietei pe 
care o porţi şi ce ai în buzunare, fără ca tu să-ţi dai seama de 
nimic. 

Când se va utiliza pe scară largă în Marea Britanie, 
tehnologia va permite sistemului să ne urmărească mişcările 
24 de ore din 24. Dacă industria de retail va pune în aplicare 
ceea ce intenţionează, vor exista cipuri şi cititoare RFID 
pretutindeni. Ele vor fi ascunse sub duşumele, în avioane, 
magazine, frigidere şi hoteluri. Nu numai că ne vom pierde 
intimitatea, dar vom fi bombardati permanent cu energie 
electromagnetică. Tehnologia a evoluat rapid şi în prezent e 
posibil să „imprimi” cipurile-spion. Ceea ce înseamnă că un 


punct de pe o pagină tipărită sau de pe o bucată de plastic 
poate fi folosit pentru a lua urma cuiva. Antenele pot fi, şi ele, 
imprimate, făcând astfel cipurile-spion practic invizibile. 

Tehnologiei, dezvoltate initial în Japonia, i se 
minimalizează în prezent importanţa, comercianții susținând 
că e vorba de un simplu „cod de bare radio”. A fost adoptată 
ca o alternativă la codurile de bare normale, care nu sunt 
considerate sigure şi care fac, tot mai des, obiectul unor 
escrocherii. Probabila trecere a comercianților la RFID a 
alarmat grupurile de presiune, care sunt conştiente că cipurile 
pot fi citite, de la mare depărtare, de dispozitive din afara 
magazinelor. Grupurile care luptă pentru drepturile 
cetăţenilor şi ale consumatorului au încercat să impună un 
boicot mondial, de exemplu împotriva magazinelor Shopco, 
deoarece ele au extins perioada de testare a sistemului. 
Protestatarii consideră că cipurile RFID ar trebui menținute în 
interiorul depozitului şi al lanţului logistic, şi nu ar trebui să li 
se permită contaminarea infospatiului cu poluanti care 
corodeaza intimitatea, dincolo de casele de marcat. Potrivit 
Grupului Caspian, RFID este prea rudimentar, din punct de 
vedere electronic, pentru apermite încorporarea unei 
tehnologii de criptare ce ar putea oferi nişte garanţii de 
protecţie. Pentru a inrautati lucrurile, cipurile-spion nu pot fi 
„ucise” (anulate) la casa de marcat şi, astfel, continuă să 
funcţioneze la nesfârşit. Shopco şi-a extins perioada de probă 
de 12 luni de la două magazine la zece şi a comandat 4.000 
de cititoare RFID şi 16.000 de antene pentru incendii şi de 
protecţie de la compania ATD Security Services. Marks and 
Spencer a efectuat un test la şase dintre magazinele lanţului, 
în 2004. În timpul testului, clienţii M & S nu au fost avertizaţi 
că achiziţionează bunuri marcate. 

Probabil singurele inconveniente ale cipurilor RFID vor fi 
costul şi legislaţia. Tehnologia e costisitoare, menţinându-se în 
prezent la puţin peste 15 penny bucata. Acest lucru adaugă un 
surplus destul de simţitor, să spunem, unei cutii de cola 
dietetică, şi e foarte probabil ca preţul să rămână ridicat în 
viitorul apropiat. De asemenea, e posibil ca cipurile RFID să 


contravină Legii protecţiei datelor din Marea Britanie şi 
legislaţiei europene cu privire la drepturile omului. E sigur că 
aceste sisteme vor fi puse la încercare la tribunal, atât în 
Statele Unite, cât şi în Europa. În Germania, reţeaua de 
supermarketuri Metro a inclus RFID în sistemul lor de carduri 
de loialitate şi şi-a justificat gestul prin faptul că acest lucru 
le-a permis să verifice vârsta cumpărătorilor care doreau să 
vadă filmuletele promoţionale ale unor DVD-uri pentru adulţi. 
Informaţiile despre cumpărător erau stocate într-o bază de 
date, conectată printr-o reţea wireless la un cititor RFID din 
secţiunea de DVD-uri a magazinului. În cele din urmă, Metro a 
abandonat testul, ca urmare a protestelor clienţilor. „Ne vom 
întoarce la codurile de bare”, au declarat ei. Totuşi, au 
continuat prin a comenta că niciuna dintre celelalte zone în 
care Metro foloseşte tehnologia RFID nu va fi afectată de 
această decizie. „Suntem decisi să folosim RFID în 
managementul reţelei de aprovizionare”. Magazinul cere, în 
prezent, celor mai mulţi dintre furnizorii săi să ataşeze 
cipurile inteligente paletilor şi ambalajelor de transport. 
Comerciantul american Target a impus o condiţie similară 
furnizorilor săi locali, începând cu 2005. E doar o chestiune 
de timp până când sisteme asemănătoare vor fi folosite în 
Marea Britanie. 

Tehnologia RFID se află încă la început, dar va deveni 
curând un lucru obişnuit în vieţile noastre. Este acceptată, la 
scară foarte largă, în Statele Unite, unde e folosită în industria 
jocurilor de noroc. Acolo, tipurile sunt încastrate în jetoanele 
de joc, ca mijloc de a reduce frauda şi de a-i supraveghea pe 
marii jucători. Cazinourile britanice au examinat şi ele 
sistemul, dar până acum au refuzat să-l intrebuinteze, 
invocând costurile şi necesitatea sa redusă (ar fi ca şi cum ai 
lua un baros pentru a sparge o nucă, au zis ei). Studenţi de la 
universităţi din toată America sunt monitorizati prin 
intermediul cardurilor pe care le poartă, in care este inclus 
cipul. Cand ajung la scoala dimineaţa, RFID activează un 
ecran pentru a le înregistra sosirea si le afişează fotografia. 
Este eliminată astfel metoda manuală, mai veche, de a tine un 


catalog de prezenţă. Astăzi, în loc să marcheze numele 
studenţilor pe o planşetă, sistemul este computerizat. Şcolile şi 
colegiile care îl folosesc spun că fac acest lucru pentru a 
implementa o securitate mai bună, un management al 
timpului ameliorat şi o eficiență mai mare. Zece inspectorate 
şcolare locale din Marea Britanie testează o idee similară. Este 
acelaşi sistem folosit pentru a-i urmări pe infractori englezi 
aflaţi în arest la domiciliu sau sub diverse interdicții de 
circulaţie, pe deţinuţii din penitenciarele din Texas şi pe 
prizonierii irakieni de război. IBM a anunţat că intenţionează 
să includă etichete electronice în cărţile de credit şi în 
carnetele de cecuri. 

După relaxarea reglementărilor de carantină antirabică 
pentru animalele din Europa, animalele pot fi inoculate, iar 
tratamentul poate fi înregistrat pe un cip electronic implantat 
în gâtul acestora. Multe mii de animale din Marea Britanie 
sunt marcate în acest fel, iar cipul îi ajută, de asemenea, pe 
angajaţii de la Protecţia Animalelor să urmărească şi să 
identifice exemplarele abandonate. Pentru americani a devenit 
un lucru obişnuit şi, în unele locuri, la modă să aibă cipuri 
implantate în propriul corp. Companiile din Florida care 
utilizează tehnologia promovează deja această simplă operaţie 
cu argumentul că părinţii şi cei care au grijă de copii îi pot 
supraveghea astfel pe micuti. In 2004, o companie de 
securitate numită Metrorisk a implantat cipuri numite 
Verichips Procurorului General al Mexicului şi altor zeci de 
colegi sau membri ai echipei sale. Cipul le permite accesul 
rapid în clădiri şi săli de judecată protejate, fără a mai purta 
carduri de identitate. E adevărat că, atunci când vine vorba 
despre a ieşi, într-un fel sau altul, în evidenţă, americanii au 
tendinţa de a fi mai putin inhibati decât cetăţenii altor tari, 
care ar putea să considere inacceptabilă implantarea unor 
cipuri de identitate în corpul lor, ca un procedeu ce permite 
economisirea de timp şi de muncă. Tehnologia există şi în 
Marea Britanie. Putem fi marcați, in mod discret, de chirurgii 
plasticieni de pe Harley Street. Totuşi, aceasta tinde să fie o 
practică pe care englezii o ţin secretă. 


Utilizarea sistemelor de urmărire poate administra o 
lovitură mortală libertăţilor fundamentale. Grupul pentru 
drepturi cetăţeneşti Liberty, cu sediul în Marea Britanie, 
susține că autoritatea asupra sistemului nu ar trebui lăsată 
companiilor comerciale, companiilor de securitate sau 
avocaţilor şi contabililor particulari, atentionand că guvernul 
nu a elaborat încă niciun proiect de lege pentru reglementarea 
informaţiilor generate de RFID. Tehnologia este foarte 
adaptabila. Abonamentul folosit pentru metroul londonez o 
utilizează de peste doi ani. Cardul de transport are numele si 
adresa detinatorului şi trimite informaţii ori de câte ori este 
scanat, la începutul şi la sfârşitul călătoriei. Conform 
Autorităţii de Transport londoneze, datele vor fi păstrate 
„pentru o vreme”. Dacă iti plăteşti călătoria cu un card de 
credit sau de debit, aşa cum fac multe persoane, traseele tale 
prin Londra vor fi înregistrate cu o precizie milimetrică. Toate 
maşinile britanice şi europene au început să fie dotate cu 
dispozitive de urmărire începând din 2005 şi poţi cumpăra 
deja telefoane mobile cu astfel de dispozitive atasate. Banca 
Centrală Europeană a încorporat etichete electronice în toate 
bancnotele euro, iar Banca Americii studiază un cip produs de 
compania japoneză Hitachi, cu perspectiva de a marca 
bancnotele americane. 

În urmă cu 30 de ani, pe lângă mai sus-amintita previziune 
despre puterea de procesare a computerelor, care se va dubla 
la fiecare 12 luni, fondatorul companiei Intel, Gordon Moore, 
a spus că orice dispozitiv sau sistem care foloseşte microcipuri 
va deveni rapid mai mic, mai mobil, mai eficient si mai putin 
costisitor. Previziunea lui Moore se aplică, în egală măsură, 
internetului, care este construit din sisteme ce sparg datele în 
„pachete” sau în fragmente, le distribuie către destinațiile 
corecte şi le reasamblează, la intervale de nanosecunde. 
Sistemul, cunoscut drept TCP/IP, a fost capabil să absoarbă o 
gamă largă de tehnologii pe lângă comunicațiile prin internet, 
inclusiv site-urile şi serviciile de telefonie mobilă. Nu mai e 
mult până când telefoanele noastre, laptopurile, pagerele — de 
fapt, toate dispozitivele noastre de comunicare - îşi vor uni 


forţele pentru a crea cel mai masiv sistem de supraveghere 
conceput vreodată. Zilele tranzacţiilor în numerar se apropie 
de sfârşit şi fiecare achiziţie va deveni un bit de informaţie 
înregistrat pe un hard disk şi asociat, direct, cu detaliile 
personale ale individului implicat. Înregistrarea va dăinui 
până când discul va fi distrus. 

Cardurile de fidelitate şi dispozitivele de urmărire vor oferi 
întreprinderilor private mai multe informaţii personale despre 
bărbaţii şi femeile de rând decât posedă, în clipa de faţă, cel 
mai tiranic dintre statele politienesti. Merită avantajele pe 
care le obţinem din acest tip de săpare a datelor şi din această 
tehnologie riscul pe care ni-l asumăm? Industria de retail şi 
producătorii sistemelor RFID au susţinut cu convingere că 
adunarea informaţiilor despre tiparele de cumpărare este un 
procedeu demn de admiraţie, care aduce beneficii tuturor şi 
care nu are nimic de-a face cu monitorizarea membrilor 
individuali ai publicului larg. Dar e sigur că vom putea să 
alegem să ieşim din sisteme care ne îngrijorează? Ce fel de 
protecţie există pentru informaţiile pe care aceste organizaţii 
le-au strâns în legătură cu noi? Acţiuni înregistrate pe 
cardurile de loialitate au fost deja folosite ca dovezi în 
tribunale. Puţini dintre noi îi abordează pe comercianţi pentru 
a-şi exprima îngrijorarea în legătură cu confidentialitatea şi cu 
informaţiile private pe care le adună despre noi. Tehnologia 
RFID va fi implementată, orice am face noi. Cardurile de 
loialitate au devenit o parte a vieţii cotidiene. Singura metodă 
de a ne proteja pe care o avem la îndemână este să aruncăm 
cardurile de fidelitate şi să plătim în numerar. 


Capitolul III 
Avem numărul dumneavoastră. Şi numele... 


Obţinerea rapidă şi fără costuri suplimentare mari a 
unui credit a devenit un lucru obişnuit Poti obţine o 
ipotecă printr-o simplă convorbire telefonică. Nu va 
trebui să furnizezi prea multe date, numele şi adresa 
vor fi de ajuns. După răspunsul la întrebarea dacă 
eşti proprietarul apartamentului în care locuieşti, vei 
primi un „Da” sau un „Nu” cât ai zice peşte. În 
câteva secunde doar, poate fi vizualizat scoringul tău 
de credit, accesând una dintre cele 12 uriaşe baze de 
date naţionale aparținând unor companii precum 
Expenan sau Equifax. Companiile de creditare şi de 
ipotecare au contracte cu tot soiul de firme de 
acordare a scoringurilor şi se folosesc de acestea fără 
prea mari mustrări de conştiinţă, pentru a-şi forma o 
opinie pentru fiecare cerere primită. Problemele încep 
atunci când sistemul dă greş. Companiile de 
consultanță pentru acordarea creditelor sapă după 
informaţii financiare ale persoanelor, le includ în 
bazele lor de date, pe care apoi le vând. Aceste 
companii ajung să ştie fiecare situaţie în care ai 
întârziat la plata unui împrumut. Sistemul nu este 
infailibil: datele pot proveni din surse îndoielnice, iar 
greşeli se pot face oricând. Corectarea acestor erori 
este, însă, o chestiune de noroc, pentru că aceia care 
acordă scoringuri nu vor niciodată sd rişte. Ei 
preferă să lase listele aşa cum sunt şi nu sunt dispuşi 
să-şi asume riscul de a gira un solicitant care să se 
dovedească apoi incapabil de a-şi îndeplini 
obligaţiile. 


Zeci de companii vând astfel de informaţii personale. Nicio 
instanţă de creditare care se respectă nu îşi va furniza 


serviciile cuiva înainte de a fi consultat una dintre multele 
agenţii de acordare a scoringurilor, care a tot strâns astfel de 
informaţii despre tine de-a lungul întregii tale vieţi ca adult. 
La urma urmei, banii acordati cu împrumut trebuie justificati 
în faţa acţionarilor sau a şefului. Simplificând, fiecărui adult îi 
corespunde un fişier cuprinzător, în care sunt înscrise toate 
elementele ce pot prezenta fie şi o minimă relevanţă în 
privinţa calităţii sale de potenţial debitor. Informaţiile incluse 
în fişier sunt cumpărate sau obţinute din arhive publice — 
precum cele ale tribunalelor, ale Protecţiei Sociale sau ale 
Oficiului de Cadastru - ori private (neachitarea la timp a 
obligaţiilor ce privesc cărţile de credit, creditele bancare sau 
leasingurile). Profilul persoanei este înscris într-o bază de 
date, iar apoi pus la dispoziţia abonaților sau a oricui are 
nevoie de aceste informaţii şi este dispus să plătească pentru 
ele. 

Scoringurile sunt utilizate de poliţie şi de serviciile secrete 
pentru a construi profiluri ale persoanelor implicate în 
investigaţiile în derulare. Unele date sunt mai preţioase decât 
altele. Se poate dovedi dificilă iniţiativa de a achiziţiona 
informaţii privind o persoană sau un grup care posedă un 
statut aparte. În Marea Britanie, conform Legii protecţiei 
datelor, dosarul personal trebuie arătat, la cerere, subiectului 
său. Şi totuşi, chiar şi în acest caz, companiilor li se permite să 
perceapă un tarif pentru ca-ti trimit elemente din propriul 
dosar. 

Experian este una din cele mai mari companii britanice de 
acordare a  scoringurilor. Compania poate informa un 
potenţial creditor dacă un solicitant a declarat vreodată 
faliment, dacă a fost nevoit să cadă la înţelegere cu alţi 
creditori, dacă a scris vreodată cecuri neacoperite, dacă a sărit 
o rată, de orice fel ar fi aceasta, sau dacă a fost cândva 
condamnat pentru fraudă. Când şi când, poate oferi alt tip de 
informaţie utilă creditorilor, precum numărul de înregistrare 
la Protecţia Socială sau numărul de înmatriculare al maşinii, 
de câte ori solicitantul a încălcat Codul Rutier sau dacă şi-a 
schimbat cu regularitate furnizorul de cărţi de credit, pentru a 


beneficia de o dobândă mai bună. Banca sau furnizorul de 
credit abonat plăteşte pentru datele primite şi are tendinţa să 
le trateze ca literă de lege. Acordarea creditelor este o afacere 
de amploare şi cei care dau bani cu împrumut nu sunt foarte 
flexibili în ceea ce fac. Nu există excepţii de la regulă. 

Datele de eligibilitate la solicitarea creditelor nu reprezintă 
singurul gen de informaţie disponibilă pe piaţă. Profilurile 
psihologice ale angajaţilor sunt cumpărate în mod curent de 
către agenţiile de recrutare şi de către instituţiile publice, 
inclusiv de cele de învăţământ sau de menţinere a ordinii 
publice. În Marea Britanie, unde „pedofilul răpitor” a devenit 
sperietoarea publică cu cea mai mare vizibilitate, reguli foarte 
restrictive stabilesc cine este şi cine nu este potrivit pentru a 
lucra cu copii. Tuturor profesorilor şi angajaţilor din 
învăţământ li se verifică minuţios trecutul profesional, precum 
şi alte înregistrări despre ei, înainte de a li se permite să 
înceapă lucrul. Chiar şi jucătorii de golf profesionişti, 
instructorii de înot sau de cercetâşi trebuie să aibă dosare 
ireproşabile pentru a li se permite să-i înveţe pe copii. Iar 
responsabilitatea de a se asigura că toţi membrii personalului 
sunt dincolo de orice suspiciune, înainte ca aceştia să înceapă 
lucrul, le revine angajatorilor. 

Furnizorilor de date li se cere în mod frecvent să ofere 
informaţii de bază. Dacă ele sunt eronate, îi pot stigmatiza pe 
cei la care se referă. Dacă persoana care a fost nedreptatita 
doreşte să se adreseze justiţiei, unica sa opţiune este de a 
recurge la legile civile ale defăimării — pentru care, în Marea 
Britanie, rareori se poate oferi consiliere juridică. El sau ea ar 
mai putea invoca Legea drepturilor omului sau s-ar putea 
adresa Curţii Europene, dar, indiferent unde ar căuta reparaţie 
legală, are in fata un proces lung şi care îi va pune serios 
nervii la încercare. În Statele Unite există legi care le 
protejează pe victimele informaţiilor inexacte. Cea mai 
importantă este Legea raportării corecte a datelor necesare 
obţinerii creditelor (1970), care reglementează accesul la date 
şi dreptul de a corecta inexactitatile. Şi cam atât. 

Din păcate, agenţiile de acordare a scoringului şi alte 


companii care manevrează informaţii de ordin personal sunt 
recunoscute pentru obiceiul lor de a furniza date inexacte. 
Pentru aceasta pot exista două motive: fie au primit, la rândul 
lor, informaţii incorecte, fie aceste informaţii sunt corecte, dar 
au fost introduse greşit în baza de date. Deşi Legea protecţiei 
şi Legea libertăţii informaţiilor din Marea Britanie garantează 
accesul la date, acestea nu asigură în acelaşi timp şi aducerea 
la zi sau corectarea în timp util a bazelor de date, atunci când 
se descoperă inadvertente. In industria informaţiilor 
nerespectarea drepturilor cetăţeneşti  frizează aroganta. 
Situatiile în care mai multe persoane au descoperit că fuseseră 
clasificate, în mod eronat, ca fiind necinstite sau că 
înregistrările privind activităţile şi caracterul lor fuseseră 
alocate altei persoane ori erau pur şi simplu răuvoitoare sunt 
deja banale. 

Multe persoane vârstnice sunt puse în situaţii jenante de 
agenţiile de obţinere a informaţiilor financiare. Companiile 
furnizoare de cărţi de credit refuză adesea efectuarea 
tranzacţiilor, fie şi din motivul că utilizatorul nu şi-a folosit 
cardul de ceva vreme. În momentul achitării cumpărăturilor, 
furnizarea de lichidităţi este refuzată automat, cu toate 
neplăcerile ce decurg din aceasta. Există multe situaţii în care 
coeficientul cuiva poate avea de suferit din cauze 
neimputabile lui. Exemplul tipic este acela al diferendului 
legal dintre bancă şi client pe marginea unui împrumut 
neachitat. Clientul poate crede cu tărie că are dreptate. În 
mod cu totul arbitrar, banca decide să lase rezolvarea disputei 
pe mâinile unei agenţii de recuperare a debitelor şi să paseze 
informaţiile unor companii precum Experian sau Equifax. 
Clientul poate să meargă până în pânzele albe cu contestarea 
datoriei, astfel încât primii recuperatori de debite pot vinde 
„datoria” acestuia altei firme, încă şi mai lipsite de scrupule. 
Aşa-zisul debitor, sătul, în cele din urmă, de această 
neîntreruptă hărţuire şi dorind pur şi simplu să rezolve până 
la urmă problema, decide să plătească acestui al doilea 
recuperator. Chiar şi aşa, banca clientului a înregistrat acum 
împrumutul şi refuză ştergerea din evidențe a întârzierii plăţii, 


pe motiv că nu deţine nicio dovadă că aceasta a fost în cele 
din urmă efectuată. Întârzierea este deja irevocabilă şi va 
influența pe vecie scoringul debitorului. Asemenea datorii 
sunt vândute în mod obişnuit unor terţe companii financiare. 

Comerţul cu informaţii transcende graniţele ţării, iar cele 
mai mari companii din branşă (Equifax, Lexisnexis şi 
Choicepoint) operează în întreaga lume. Ele sunt cunoscute ca 
brokeri de informaţii comerciale şi reprezintă afaceri uriaşe, 
care utilizează tehnici avansate, având milioane de abonaţi şi 
miliarde de nume înscrise în bazele lor de date. De asemenea, 
aceste companii achiziţionează informaţii din bazele de date 
ale altor tari. Caracterul informaţiilor personale deţinute de 
ele nu se rezumă la relevanţă în cazul acordării unui credit şi 
nici la furnizarea de referinţe angajatorilor. Informaţiile lor nu 
sunt vândute doar în domeniul industriei şi comerțului, ci si 
agenţiilor guvernamentale şi poliţiei. 

Lexisnexis a admis recent posibilitatea ca datele personale 
ale 310.000 de cetăţeni americani să fi fost furate în timpul 
unei căderi a sistemului de securitate, la începutul lui 2005. 
Când au fost pentru întâia oară interpelati pe marginea 
acestui incident, reprezentanţii companiei au declarat că 
disfunctiile sistemului de securitate au afectat doar câteva 
dintre numeroasele lor baze de date, conţinând detalii a doar 
32.000 de persoane — cam 10% din numărul real. Lexisnexis a 
adăugat că penetrarea ilegală a bazelor de date, prin 
intermediul parolelor furate, a avut loc de cel puţin 59 de ori, 
ceea ce a mijlocit accesul hackerilor la adrese, la numere de 
Protecţia Socială, precum şi la alte date importante. Aceasta 
este numai ultima dintr-o lungă şi de succes serie de încercări 
de a fura informaţii personale de identificare, care a afectat 
sute de mii de cetateni din America de Nord şi Europa. 

În cursul depozitiilor în fata Congresului, grupuri de 
militanti pentru protejarea intimitatii şi a drepturilor 
cetăţeneşti, precum EPIC (Centrul pentru Intimitatea Datelor 
Electronice), au solicitat înăsprirea legislației privind 
brokerajul de date, utilizând drept argumente lipsa 
transparenţei şi a unei evidențe clare. Plângerile împotriva 


Experian şi a altor agenţii de scoring au fost nu puţine şi de 
toate felurile. Intimitatea a devenit o chestiune sensibilă într-o 
lume în care tot ceea ce facem este înregistrat şi trecut într-o 
bază de date, iar normarea strictă a industriei de informaţii 
reprezintă o inițiativă care întârzie de ani buni. 
Consumerfiifo.com, subsidiară-fumizor de informaţii pentru 
companii precum Experian, Equifax şi Transunion, a fost 
acuzată de a fi încălcat legile Statelor Unite atunci când a 
făcut reclamă calculării „gratuite” a scoringului propriu, care, 
odată făcută comanda, angaja clientul într-o relaţie de tip 
abonament, pe termen lung şi cu costuri ridicate, fără a-l 
instiinta în privinţa condiţiilor contractului (inclusiv a 
posibilităţilor de reziliere). Compania a fost acuzată, de 
asemenea, că şi-a sporit veniturile prin suscitarea de temeri în 
legătură cu acurateţea scoringurilor, şi provocând un val de 
cereri de vizualizare a rapoartelor prin intermediul propriului 
site. 

Procesul împotriva Consumerfiifo.com a fost intentat de 
EPIC, care a atras atenţia asupra absurditatii situaţiei în care o 
agenţie de scoring face reclamă unei subsidiare, prin care 
clientul plăteşte pentru a verifica societatea-mamă, precum şi 
alte firme cărora aceasta le-a vândut informaţii. EPIC a folosit 
oportunitatea ca pe o modalitate de a solicita o legislaţie 
strictă a tuturor agenţiilor de scoring, fortandu-le să ofere 
posibilitatea de a-şi vizualiza gratuit propriul raport. Pentru 
acest serviciu, în Marea Britanie se percepe o taxă de trei lire 
sterline. Mesajul publicitar al Consumerinfo.com evidenția 
faptul că undeva, în industria marketingului de date, se prea 
poate să existe o companie care vehiculează informaţii greşite 
despre tine. Problema rezidă în faptul că acea companie ar 
putea fi chiar cea care îşi face reclamă. Iată-l pe Kafka, în 
toată splendoarea sa. 

Însă se poate şi mai rău. Când consumatorii sunt de acord 
să colaboreze cu un serviciu de monitorizare a scoringului pe 
bază de abonament, li se cer informaţii personale pentru a le 
fi validată identitatea. Creditorul are dreptul de a transmite 
mai departe aceste informaţii tuturor abonaților firmelor 


afiliate la agenţie. Consecința este că majoritatea persoanelor 
care doresc să-şi protejeze intimitatea renunţă, fără să-şi dea 
seama, cu totul la ea. Asta înseamnă că utilizatorii care doresc 
să se aboneze la agenţiile de scoring, pentru a avea cât de cât 
control asupra informaţiilor ce îi privesc şi pentru a-şi proteja 
propria intimitate şi corectitudinea datelor, obţin în realitate 
tocmai contrariul. Practicile de marketing ale agenţiilor de 
scoring, bazate pe exploatarea temerilor consumatorilor 
privind caracterul posibil eronat al rapoartelor, sunt, fără 
dubiu, îndoielnice din punct de vedere moral. 

Simon Davies, directorul sucursalei britanice a Privacy 
International, este specialist în dezvoltarea companiilor care 
vehiculează informații personale şi are o experiență 
îndelungată în problemele ce apar în acest domeniu. Privacy 
Internaţional şi grupul asociat EPIC au fost implicate în mai 
multe confruntări cu firme precum Choicepoint, a căror 
creştere, mai ales după 11 septembrie 2001, a fost 


spectaculoasă. 
Choicepoint, cu sediul în Georgia, Statele Unite, vinde 
informaţii către, printre alţii -  asigurători, agenții 


guvernamentale şi industria marketingului. Conform 
raportului său trimestrial, înaintat Comisiei pentru Securitate 
şi Schimb, Choicepoint vinde „solicitări de despăgubiri, 
rapoarte privind autoturismele deţinute, arhive ale poliţiei, 
informaţii privind creditele şi calculul probabilităților 
îndeplinirii angajamentelor financiare ulterioare, (...) 
experiențe profesionale şi rezultate ale controalelor 
antidoping, rezultate ale căutărilor în arhivele publice, date 
de stare civilă, servicii de verificare a veridicitatii titlurilor si 
calităților oficiale deținute, rapoarte de audit legal şi contabil, 
date din Registrul Comerţului, servicii de identificare după 
ADN, servicii de autentificare şi de localizare a persoanelor şi 
acţionarilor, (...) listare, servicii de call center şi de 
administrare a bazelor de date şi a unei campanii (...)”. 

De când s-a desprins de Equifax, în 1997, compania a 
acumulat un procent semnificativ din piaţa brokerajului de 
informaţii comerciale, prin preluarea a 38 de alte firme 


similare, fiind în prezent unul dintre cei mai importanţi 
jucători din domeniu. Aceste achiziţii includ nume precum 
Pinkertons inc, National Data Retriever inc, CITI Network, 
Bode Technology şi Accident Report Services, printre multe 
altele. Conform Wall Street Journal, Choicepoint a furnizat 
recent informaţii personale unui număr de cel puţin 35 de 
agenţii guvernamentale, compania având în acelaşi timp în 
derulare contracte cu grupuri de impunere a legii în valoare 
de mai multe milioane de dolari. 

Printre informaţiile tranzacţionate de Choicepoint se 
numără şi cele de identificare cu care începe un raport de 
scoring. Adică numele şi adresa persoanei, numele soţiei, 
adresa anterioară, numărul de telefon, numărul de la Protecţia 
Socială şi angajatorul curent. Compania mai pune la dispoziţia 
abonaților serviciul numit „etalon preangajare”, care cuprinde 
rapoarte financiare, verificare de diplome şi scrisori de 
recomandare, cazier (dacă există), încălcări ale Codului 
Rutier, verificare a datelor de la Protecţia Socială. O altă 
facilitate e dată de aşa-numita „estimare a bunurilor”, care se 
referă la averea pe care o deţine o persoană. Choicepoint mai 
oferă posibilitatea contractării căutărilor cu probabilitate 
redusă, ceea ce, în doar câteva minute, înlesneşte agenţiilor de 
păstrare a ordinii publice accesul la profilul complet al unei 
persoane, având drept punct de pornire un simplu prenume 
sau o adresă parţială. Aplicația în cauză se numeşte 
Smartsearch. Introducând în baza de date toate detaliile 
cunoscute despre o persoană, cum ar fi numele, vârsta, oraşul 
sau regiunea de reşedinţă probabile, programul poate indica 
unica persoană care întruneşte toate aceste criterii, afişând 
totodată adresa actuală a acesteia. Însă Choicepoint nu deţine 
doar o listă a adreselor rezidenţiale, ci şi una cu personalul 
militar american şi britanic ori cu deţinătorii de aparate de 
zbor şi de ambarcaţiuni, pentru a facilita localizarea unei 
persoane. 

Unul dintre produsele cele mai populare ale Choicepoint 
este aplicaţia complexă AutotrackXP, care permite ataşarea 
unei cantităţi semnificativ mai mari de informaţie la fişa unei 


persoane, prin intermediul aşa-numitelor „servicii de 
asociere”. Acestea descoperă numeroase conexiuni între 
subiect şi alte date personale obţinute la nivel naţional, 
provenind, de pildă, de la clienţi şi birourile de taxe şi 
impozite. AutotrackXP poate, de exemplu, să creeze legături 
între adresele anterioare ale unei persoane şi numele tuturor 
celor care au indicat aceeaşi adresă în documente precum 
carnetul de conducere. 

Detaliile adiţionale includ permisele de tot felul aflate în 
posesia unui subiect, cum ar fii cele de conducere, de pilotaj 
sau de deţinere a unei arme de foc. De asemenea, elemente 
incluse în cartea de muncă, informaţii privind afacerile 
persoanei, scrisori de recomandare, calificări şi adeziuni, 
bunuri deţinute, bunuri tranzacţionate sau cedate, actele 
aferente detinerii sau conducerii unui vehicul, a unei bărci sau 
a unui aparat de zbor, numărul de Protecţie Socială, precum şi 
orice informaţii din arhive publice, cum ar fii arestări, 
acuzaţii, sentințe legale ori falimente. Acest produs mai 
furnizează liste telefonice complete şi servicii de 
individualizare a unui abonat după numărul de telefon 
utilizat. 

Choicepoint a dezvoltat o tehnică numită „căutarea 
Soundex”, bazată mai degrabă pe modul în care un nume este 
rostit decât pe felul în care este el scris. Mai mult, informațiile 
oferite îi pot viza pe vecini sau pe membrii familiei unui 
suspect. De fapt, Soundex va construi un profil complet, 
conținând informații contextuale privind mediul social căruia 
îi aparține subiectul, cum îşi petrece el timpul liber, cum 
ajunge la serviciu, de unde îşi face cumpărăturile zilnice şi 
unde merge cu maşina. 

Ca o organizație de asemenea dimensiuni, care are drept 
obiect de activitate obținerea şi diseminarea unei cantități 
uriaşe de informații personale, ar trebui să fie normată la 
sânge, este o ipoteză de bun-simt. Şi totuşi, multe dintre 
produsele oferite nu se supun legislației americane în vigoare. 
Unele produse de „dosar personal”, precum raportul 
AutotrackXP al Choicepoint, sunt vândute fără ca respectarea 


US Fair Credit Reporting Act, lege americană care 
reglementează în linii generale, colectarea, distribuirea şi 
utilizatrea informaţiilor cu privire la creditele de consum, să 
fie obligatorie. 

Comisia Federală pentru Comerţ (FTC - Federal Trade 
Commission) investighează în prezent activitatea Choicepoint 
şi a altor brokeri de informaţii. Ancheta a fost lansată, în 
parte, ca urmare a unei plângeri înaintate de organizaţiile de 
respectare a drepturilor cetăţeneşti, în decembrie 2004. Aceste 
organizaţii au solicitat o investigaţie a „produselor tip dosar 
personal” oferite de brokerii de informaţii, printre care 
Choicepoint. Cei de la EPIC sunt de părere că asemenea 
servicii constituie „rapoarte de consumator” şi se supun 
prevederilor Fair Credit Reporting Act. 

Astfel stând lucrurile, atât furnizorul, cât şi clientul său se 
supun, la rândul lor, prevederilor actului menţionat. O 
chestiune intens dezbătută a fost dacă firmele ori agenţiile de 
detectivi particulari sau forțele politienesti sunt indreptatite să 
aibă acces la datele vehiculate fără ştiinţa ori permisiunea 
persoanei la care se referă. EPIC — şi nu numai — consideră ca 
transmiterea către poliţie a datelor personale furnizate de 
către o persoană în scopul primirii unui credit, fără ştirea 
acesteia, reprezintă un abuz. Cei mai mulţi consumatori sunt, 
fără îndoială, împotriva ideii de transmitere a informaţiilor 
personale pentru a servi unui scop diferit de cel pentru care 
ele au fost raportate iniţial. Deşi, în Marea Britanie, Legea 
protecţiei informaţiilor este menită să rezolve această dilemă, 
rareori s-a ajuns ca ea să fie invocată în sălile de judecată. 

Rapoartele AutotrackXP sunt similare ca scop şi utilizare 
scoringurilor standard, protejate de către lege. EPIC susţine 
că, prin vânzarea datelor personale fără respectarea 
prevederilor actului menţionat, Choicepoint eludează scopul 
pentru care a fost instituită această lege federală privind 
restricționarea informaţiilor cu caracter privat. Conform EPIC, 
companiile precum Choicepoint şi produsele ca AutotrackXP 
tin de o epocă apusă, aceea in care legislaţia de protejare a 
subiecţilor companiilor de recoltare a datelor încă nu fusese 


implementată. În trecut, asemenea firme nu trebuiau să dea 
socoteală nimănui şi vehiculau adesea informaţii inexacte, 
falsificate ori irelevante despre persoane fizice. Uneori, într-o 
industrie de amploarea celei a colectării informaţiilor, 
profilurile puteau fi falsificate deliberat, pentru a creşte în 
mod artificial preţul asigurărilor sau al creditelor. Efectul era 
trecerea subiecţilor, în mod nejustificat, pe o listă neagră a 
persoanelor cu grad ridicat de risc, astfel încât ei erau puşi în 
situaţia de a plăti mai mult furnizorului de credit sau de 
asigurare (în general companii mai puţin respectabile). După 
cum era de aşteptat, Choicepoint a respins aceste acuzaţii şi a 
suscitat o dezbatere naţională pe marginea acestui subiect. 

Şi alte probleme puse în discuţie de către militantii 
americani pentru dreptul la intimitate sunt semnificative în 
chestiunea creşterii anvergurii brokerilor de date personale. O 
asemenea problemă o ridică un articol publicat în Washington 
Post, în care compania Choicepoint este acuzată că se 
comportă precum un serviciu secret, concluzia fiind că este 
necesar ca industria obţinerii informaţiilor să se supună unei 
noi legislații, dat fiind modul de utilizare a datelor personale. 
Articolul face referire la uriaşul capital de încredere câştigat 
de brokeri în privinţa informaţiilor ce pot fi folosite în 
investigaţii oficiale. După 9/11, ponderea utilizării datelor 
personale a crescut exponential în Statele Unite şi Marea 
Britanie. Este, de bună seamă, de importanţă vitală ca 
informaţiile folosite în scopul creării giganticelor baze de date 
antiterorism, precum CAPPSII, să fie reale şi ca practicile 
negutatorilor de date să fie perfect transparente. Choicepoint 
se bucură de aproximativ 100.000 de clienţi, printre care 
7.000 de agenţii de impunere a legii. Cifrele nu includ clienţii 
din Marea Britanie ori Europa. 

Dovezile înaintate Comisiei Federale pentru Comerţ de 
către EPIC includ o copie a listei de mailing a 
Politechbot.com. Un detectiv particular, utilizator al 
Choicepoint, susţine că firma incriminată arhivează rapoartele 
de audit ale clienţilor care au avut acces la informaţii cu 
caracter personal. Dovada furnizată de EPIC este utilă, 


deoarece instanțele de păstrare a ordinii publice nu pot fi 
auditate şi nu a existat niciodată o situaţie în care un broker 
de informaţii să dea un utilizator pe mâna justiţiei, ca urmare 
a dovezilor furnizate de un astfel de audit, conform căruia 
acel utilizator a abuzat de serviciile furnizate. 

EPIC a înaintat, de asemenea, copia unui documentar de 
televiziune intitulat Cineva te urmăreşte, difuzat pe 18 
decembrie 2004 de Discovery Times Channel şi care s-a 
bucurat de o largă audienţă în Statele Unite. În film, doi 
investigatori particulari demonstrează cât de simplu poate fi 
ca, prin intermediul unei agenţii de date, să obţii accesul la 
numărul de Protecţie Socială al unui străin, la date privind 
traiectul profesional al acestuia ori la alte informaţii, şi asta 
fără ca niciun fel de justificare legală să fie necesară. 

Apoi, în februarie 2005, industria protecţiei informaţiilor a 
fost zguduită de una din cele mai uimitoare declaraţii făcute 
vreodată. Compania Choicepoint a fost obligată să anunţe că a 
vândut informaţiile personale a cel puţin 145.000 de cetăţeni 
americani, majoritatea din California, unei reţele infractionale 
specializate în furtul de identitate. Poliţia din California a 
raportat, între timp, utilizarea de către infractorii-clienti ai 
Choicepoint a materialului achiziţionat în schimbarea 
neautorizată a adreselor a cel puţin 750 de persoane, iar 
anchetatorii sunt de părere că au fost compromise informaţii 
personale a până la 400.000 de persoane din întreaga ţară. 
Organizațiile de militanti pentru respectarea drepturilor 
cetăţeneşti au fost scandalizate şi au cerut companiei să îi 
instiinteze pe cei ale căror informaţii au fost transmise 
membrilor reţelei în ceea ce priveşte natura şi conţinutul 
datelor în cauză. Nu doar din raţiuni de corectitudine şi 
dreptate, susţin aceştia, ci şi pentru a răspunde temerilor 
generale privind siguranţa publică. 

Apoi, în martie 2005, în cadrul unei audieri în faţa 
Comitetului Senatorial pentru Bănci din California, companiile 
de administrare a informaţiilor, cum sunt Choicepoint, 
Lexisnexis şi Acxiom, au fost aspru criticate de senatoarea 
Jackie Speier, preşedinta comitetului. Ea a dorit să afle cum 


au putut sistemele Choicepoint să fie înşelate cu atâta uşurinţă 
de către un grup de infractori cu un nivel rudimentar de 
pregătire, precum şi din ce motiv compania nu a raportat 
scurgerea de informaţii de îndată ce aceasta a fost descoperită. 
În replică, Choicepoint şi-a cerut scuze pentru faptul de a fi 
vândut informaţii unor infractori şi a afirmat că va „sista 
vânzarea de produse informaţionale conţinând date personale 
sensibile”, incluzând aici numerele de Protecţie Socială şi de 
înmatriculare a autovehiculelor, „cu excepţia cazurilor când 
este vorba de un beneficiu sau o tranzacţie orientate către 
consumator” sau când produsele „sunt utilizate în interesul 
structurilor federale, statale sau locale ori cazuri penale”. 

Multora, acesta li se va fi părut un răspuns prea prudent, 
având în vedere consecinţele scurgerii de informaţii. 
Compania a declarat că firmele mici vor putea în continuare 
achiziţiona rapoarte personale, însă se pare că numerele de 
Protecţie Socială nu vor mai figura în ofertă. De asemenea, 
Choicepoint a anunţat că lucrează la un sistem care să ofere 
acces la produsele sale informaţionale. Însă persoanele 
particulare nu vor putea să îşi corecteze înregistrările 
provenind din arhivele publice, nici măcar în situaţiile în care 
acestea au fost redactate eronat. Cu toate acestea, numărul de 
Protecţie Socială va fi eliminat automat din aceste înregistrări. 

În timpul audierii din California, directorul comitetului a 
cerut brokerilor de informaţii clarificări în privinţa propriilor 
definiţii a ceea ce reprezintă date „sensibile”, precum şi dacă 
termenul include numerele de Protecţie Socială sau de 
înmatriculare a autovehiculelor. Când acestea apar în arhivele 
publice, Lexisnexis, de pildă, nu le consideră ca fiind sensibile 
şi le vinde fără cea mai mică ezitare. Senatorul Speier a 
declarat că este de părere că, în ochii multor oameni, aceste 
detalii sunt „cu adevărat cât se poate de sensibile”, adăugând 
că „noţiunea de «sensibil» a brokerilor de informaţii nu pare 
să reflecte realitatea”. 

Choicepoint a folosit în reclamele sale frica drept mijloc de 
a-şi promova serviciile, susținând, de exemplu, că previne 
agresiunile pedofililor asupra copiilor şi că bazele sale de date 


au ajutat la găsirea multor copii dispăruţi. Senatorul Speier i-a 
întrebat pe cei de la Choicepoint cât din procentul activităţii 
lor reprezintă localizarea acestor copii dispăruţi, întrebare 
rămasă fără răspuns. 

EPIC nu numai că a condamnat direct reformele propuse de 
Choicepoint, considerându-le „inadecvate”, dar a şi subliniat 
faptul că ele nu rezolvă protejarea datelor private în 
brokerajul de informaţii comerciale. Mai cu seamă, aceste 
schimbări nu obligă şi firmele rivale, astfel încât alţi brokeri 
de date pot continua nestingheriti să vândă detalii precum 
numărul de Protecţie Socială oricui găsesc de cuviinţă. 

EPIC a adăugat că „nici măruntele schimbări de procedură 
[propuse de Choicepoint], nici revelarea faptului că au existat 
o serie de scurgeri de informaţii la mai multe bănci şi 
universităţi importante nu au adus atingeri majore unei pieţe 
dubioase complexe, a vânzării şi revânzării de informaţii 
personale, în continuare vulnerabile in fata unor fraude 
similare”. 

Se pare că Choicepoint are de gând să tranzactioneze in 
continuare rapoartele din arhive publice, aflate în afara 
reglementărilor, către firmele mici, de data aceasta cu 
numerele de Protecţie Socială şi de înmatriculare a 
autovehiculelor „trunchiate”, adică prescurtate. Însă marile 
companii şi forţele politienesti vor putea obţine în continuare 
rapoarte complete, conţinând toate „informaţiile sensibile” 
posibile. Încă nu se ştie cu precizie cum va fi „trunchiat” 
numărul de Protecţie Socială. Există voci care susţin că va fi 
posibil ca firmele mici — şi nu numai ele — să folosească 
sistemul în sens invers, obţinând astfel numărul întreg. O 
soluţie ideală ar fi, fără îndoială, eliminarea cu totul a acestui 
număr din rapoarte, mai degrabă decât „trunchierea” sa, la 
care există riscul de a putea fi depistat numărul original prin 
compilarea diferitelor surse. 

Conform unui raport al Forumului Mondial pentru 
Intimitate, rapoartele de informaţii publice ale Choicepoint au 
o „rată ridicată de eroare”. În etalonul propus, 90% din 
rapoartele obţinute conţineau greşeli, multe din acestea grave, 


iar altele de-a dreptul ridicole, cum ar fi indicarea altui sex în 
dreptul unor persoane. Constatările iniţiale ale analistului 
Forumului, Pam Dixon, sunt susţinute şi de relatările 
alarmante ale altor persoane care şi-au citit propriile rapoarte 
Choicepoint, din care au fost excluse informaţiile 
reglementate. După parcurgerea propriului dosar, cercetătorul 
Richard Smith a declarat că acesta „conţinea mai multe 
neadevăruri decât informaţii corecte”. Elizabeth Rosen, 
infirmieră cu domiciliul în California şi una din multele 
victime ale scurgerii de informaţii Choicepoint, a descoperit 
că din şase pagini, câte avea dosarul său, cinci conţineau 
erori. De pildă, raportul o indica în mod greşit drept 
funcţionară în Texas, având o căsuţă poştală privată la 
Mailboxes Etc. Şi deţinând, printre mai multe afaceri, un 
magazin de delicatese numit Zach's. Doamna Rosen a amintit, 
în cadrul anchetei, despre frustrarea ei atunci când compania 
a refuzat, iniţial, să-i prezinte dosarul complet şi despre 
multele demersuri care s-au dovedit a fi necesare pentru a 
obţine datele în cauză. Întrebat de ce compania sa a refuzat să 
înmâneze un raport solicitat persoanei la care se referea, 
reprezentantul Choicepoint nu a putut oferi un răspuns. 

Choicepoint afirmă acum că în viitor oamenii vor putea 
avea acces la rapoartele conţinând informaţii publice care nu 
se supun legilor în vigoare, dar nu vor avea dreptul de a 
corecta acele informaţii. Motivul invocat de Choicepoint este 
acela că informaţiile nu pot fi corectate, dat fiind că ele 
provin din arhive publice. Însă s-a dovedit deja, în repetate 
rânduri, că Choicepoint a încurcat informaţii referitoare la 
indivizi diferiţi. Astfel, Deborah Pierce, care a reuşit să-şi 
obţină „dosarul naţional complet” de la Choicepoint, a 
descoperit cu stupoare din el că ar putea avea cazier în Texas. 
Că o persoană din baza de date a Choicepoint are cazier în 
Texas se prea poate să fie adevărat, dar acea persoană nu este 
cu siguranţă Deborah Pierce. 

Potrivit lui Simon Davies de la Privacy International din 
Londra, nimic nu poate obliga Choicepoint să îşi respecte 
promisiunile de a-şi şi menţine practicile nou-implementate. 


În ultimii ani, s-a dovedit că mai multe companii mari, printre 
care ebay.com, Amazon.com, drkoop.com şi yahoo.com, au 
modificat setările de siguranţă ale utilizatorilor sau au 
schimbat propriile politici de limitare a accesului la informaţii 
personale în detrimentul utilizatorilor. Din punct de vedere 
legal, Choicepoint se află într-o poziţie favorabilă încălcării 
propriilor angajamente, dat fiind că nu recunoaşte existenţa 
unei legături directe cu consumatorii, care ar putea servi drept 
pretext pentru o acţiune în instanţă. Pentru Choicepoint, 
„consumatorii” sunt companiile care achiziţionează informaţii, 
nu persoanele la care se referă acele informaţii. Protecţia 
Socială Choicepoint a emis un comunicat de presă în care a 
anunţat că îşi rezervă dreptul de a tranzactiona informaţii 
personale „sensibile” către persoane juridice pe mai multe căi. 
Astfel, datele sensibile vor fi vândute „pentru a asista la 
efectuarea tranzacţiilor orientate către client, atunci când sunt 
necesare unele informaţii pentru a consfinti sau menţine o 
relaţie de afaceri, (...) pentru a oferi instrumente de 
autentificare şi prevenire a infracţiunilor vizând mari 
corporaţii, cu care consumatorii au deja relaţii, (...) pentru a 
ajuta guvernele federale şi statale, administratiile locale, 
politiile şi agenţiile de informaţii în îndeplinirea misiunilor lor 
importante”. Ce reprezintă oare exact „tranzacţii orientate 
către client”? Şi când este nevoie de informaţii „pentru a 
consfinti sau menţine o relaţie de afaceri”? Această declaraţie 
nu este altceva decât o bâlbâială a unui PR-ist năucit, care se 
trezeşte din senin că trebuie să înfrunte focul încrucişat al 
întrebărilor reprezentanţilor mass-mediei. 

Choicepoint se află în poziţia fericită de a putea decide pe 
cont propriu ce anume reprezintă „beneficiul 
consumatorului”, în trecut, compania a avut o încercare de a 
furniza propria definiţie a acestui termen, susținând că se va 
împotrivi demersurilor de a şterge orice fel de informaţie din 
bazele de date deţinute, deoarece „considerăm că ştergerea 
informaţiilor ar reduce utilitatea acestor produse pentru 
afaceri, ceea ce ar fi, în cele din urmă, tot în detrimentul 
consumatorilor. Ce crede Choicepoint că e bine pentru 


consumatori nu e însă şi ceea ce consumatorii cred că e bine 
pentru ei înşişi. 

Politica Choicepoint îi permite companiei să vândă dosare 
complete, în scopul prevenirii fraudelor. Iniţiativă teoretic 
lăudabilă şi de bun-simt, însă, practic, aproape orice 
tranzacţie reprezintă o potenţială fraudă. Dacă se optează 
pentru păstrarea acestei politici, ea îi va permite companiei să 
continue să vândă informaţii personale, chiar şi atunci când 
riscul de fraudare este minim ori este utilizat drept pretext 
pentru colectarea în alt scop a informaţiilor. 

În cursul audierilor din California, Choicepoint a ridicat un 
pic cortina, dezvăluind structura principalului său obiect de 
activitate: un procent de 5% din afacere e reprezentat de 
„distribuţia informaţiilor către politiile locale şi federale, 
pentru a înlesni investigaţiile in curs”, iar 6% -— de „ajutorul 
acordat cabinetelor de avocatură, instituţiilor financiare şi 
altor organizaţii, în scopul reducerii riscurilor prin informaţii 
şi autentificare de date, inclusiv suport juridic ori de date 
necesare recuperării datoriilor”. Un alt procent de 20% îl 
reprezintă vânzarea de software şi tehnologie fără legătură cu 
distribuirea de informaţii personale. 

În dezbaterile legate de propriile strategii, Choicepoint nu 
specifică întotdeauna dacă se referă la rapoartele reglementate 
sau nereglementate legal, producând confuzie atât în rândul 
publicului, cât şi printre legiuitori. Aproximativ 60% din 
afacere il reprezintă „tranzacțiile initiate de către 
consumator”, cele mai multe reglementate de Fair Credit 
Reporting Act, legea ce reglementează utilizarea informaţiilor 
necesare pentru credite. Astfel de tranzacţii includ 
eşantionarea  preangajare şi servicii de evaluare a 
preasigurării, estimarea riscurilor unui potenţial chiriaş, 
oferirea de informaţii de maximă importanţă utilizatorilor, 
întocmirea de asigurări împotriva daunelor. Aproape 9% din 
afacere sunt serviciile de marketing, care nu implică 
distribuţia de date personale, dar care se supun 
reglementărilor statale şi federale ce interzic trimiterea 
nesolicitată, telefonic sau prin e-mail, a informaţiilor către 


public. 

Faptul că propunerile de „reformă” ale Choicepoint nu 
limitează vânzarea de informaţii personale către politii — fie 
ele federale, locale sau statale —, către poliţia britanică sau 
către departamentele de finanţe sau de imigrare, ar trebui să 
reprezinte un semnal de alarmă pentru oricine intră în vizorul 
companiei. Grupurile americane de militanti pentru drepturile 
cetăţeneşti susţin că legiuitorii ar trebui să trateze problema 
traficului cu date personale nu ca pe o chestiune de securitate, 
ci ca pe un atentat la viata privată. Chiar şi atunci când 
informaţiile personale simt utilizate securizat, rămâne 
problema tranzactionarii lor către o paletă largă de 
organizaţii, persoanele implicate neavând niciun cuvânt de 
spus în această privinţă. 

Cam acesta este viitorul pieţei informaţionale. Cererea de 
date personale creşte în America, în Marea Britanie şi în restul 
Europei. Piesele-lipsă sunt regulamentele şi legislaţia aferente. 
Suntem permanent monitorizati, iar ceea ce este înregistrat se 
vinde. Când vom începe, în cele din urmă, să ne exprimăm 
temerile privind pierderea dreptului nostru la viaţă privată, s- 
ar putea să fie deja prea târziu. 


Capitolul IV 
Intră, numărul 15788659/54377... 


Cei mai multi dintre noi ne credem îndreptăţiţi să 
presupunem că toate datele şi informaţiile pe care 
statul le deţine despre noi sunt protejate şi că 
formularele pe care le  completăm pentru 
Administratia Financiard sau pentru Biroul de Pensii 
rămân între noi si inspectorul nostru fiscal. Fişele cu 
starea sănătăţii noastre, am crezut întotdeauna, fiind 
atât de laborios puse pe hârtie de către medicul de 
familie, vor rămâne disponibile doar autorităţilor 
interesate şi nu vor ajunge nicicum mai departe. 
Suntem incredintati că acelaşi lucru se va întâmpla 
şi cu rapoartele păstrate de instituţii precum Vamă şi 
Accize. Evident, credem acelaşi lucru despre 
informaţiile privindu-i pe copiii noştri, deţinute de 
autorităţile educaţionale locale, despre baza de date 
ADN sau de recunoaşterea facială a poliţiei, Biroului 
de Informaţii privind Infractorii şi multor alte arhive 
de date. Autoritatea pentru Şoferi şi Autovehicule 
(DVLA) este în posesia unor cantităţi masive de 
informaţii despre noi şi despre maşinile pe care le 
conducem, şi ea publică analize nesfârşite şi rapoarte 
savante privind obiceiurile noastre la volan. De fapt, 
majoritatea contactelor noastre cu statul sunt 
înregistrate şi transcrise, informaţiile putând fi 
folosite ulterior ca dovezi împotriva noastră. 


În fiecare zi din viaţă, intrăm în relaţie cu statul. 
Împrăştiem informaţii despre noi diferitelor agenţii naţionale. 
Fiecare vizită pe care o facem la medic este înregistrată în 
baza de date a Serviciului Naţional de Sănătate (NHS), în care 
evoluţia sănătăţii noastre devine un grafic ce ne acoperă 
întreaga viaţă şi este accesibil secretarului de stat şi, de acolo, 


oricui considera acesta că trebuie să-i fie accesibil. 
Schimbările de domiciliu sunt înregistrate de către 
Administraţia Financiară, DVLA şi Departamentul Protecţiei 
Sociale, iar bunăstarea noastră este cunoscută de către bănci, 
companiile de scoring şi agenţiile de pensii. Baza de date 
naţională computerizată a poliţiei şi cea a Serviciului de 
Procuratură al Coroanei, deţin un raport complet, chiar dacă 
nu întru totul corect, al istoriei noastre infractionale. Baza 
naţională de date ADN are înregistraţi în prezent două 
milioane de cetăţeni britanici, iar numărul lor creşte rapid. 
Telecom şi companiile de telefonie mobilă deţin numeroase 
cunoştinţe despre orice persoană adultă din Marea Britanie. 
De fiecare dată când utilizezi un telefon mobil, locaţia ta 
exactă este detectată, la fel ca şi destinaţia apelului. Serviciile 
de utilitate publică au şi ele cantităţi enorme de informaţii 
privind obiceiurile noastre cotidiene. Acum, când apa este 
contorizată în multe zone din Marea Britanie, companiile din 
domeniu iti pot spune chiar şi dacă mergi regulat la toaletă in 
timpul vreunei emisiuni de televiziune populare. 
Administraţia Financiară încă se luptă cu dificultăţile 
întocmirii unei baze de date imense, în care fiecare 
contribuabil din ţară va fi înregistrat şi confirmat de o altă 
sursă. Conform estimărilor curente, această bază de date va 
costa 30 de miliarde de lire sterline atunci când va fi 
completă, deşi probleme de programare au tot pus piedici 
planului şi, probabil, costul final va fi considerabil mai mare. 
Recenta fuziune dintre Administrația Financiară şi 
Departamentul Vamă şi Accize a creat potențial o unitate mult 
mai puternică de strângere a impozitelor, care va putea oferi o 
perspectivă cuprinzătoare asupra declarațiilor noastre de venit 
şi să elimine anomaliile. Totuşi, cum se întâmplă cu cele mai 
multe baze de date, eficiența sa va depinde de acuratețea 
datelor introduse şi de abilitatea personalului de a o folosi. 
Chiar dacă informațiile sunt înregistrate detaliat, 
Administrația Financiară va fi mereu obligată să se bazeze pe 
formulare sau plicuri maro cu salarii şi nu se poate aştepta ca 
toate impozitele declarate să fie precise. Ea nu doar strânge 


taxe, ci îi forţează pe angajatori, în mod curent, să deducă 
rambursarea împrumuturilor studenţeşti din salariile 
angajaţilor lor, obligând astfel întreprinderile să devină 
colectori atât de debite, cât şi de impozite, în numele 
guvernului. Biroul de Pensii, care face şi el parte acum din 
Administraţia Financiară, are o bază de date specială, în care 
se regăsesc contribuţiile noastre la asigurările de stat, 
înregistrările locurilor de muncă şi situaţia noastră financiară 
încă de la 16 ani. Cantitatea de informaţii oferite 
Administraţiei Financiare şi înregistrate fără voia noastră 
poate fi confruntată şi cu detaliile privind conturile noastre 
bancare şi de economii şi va fi pusă la dispoziţia agenţiilor de 
investigaţii precum Biroul pentru Combaterea Fraudelor Grave 
sau departamentul de colectare a taxelor al Administraţiei 
Financiare, aflat în Worthing. Desigur, aceste agenţii nu se 
bazează numai pe datele aflate în acest mod, ci angajează şi 
funcţionari ale căror sarcini constau în investigarea 
contribuabililor şi „pescuirea”, din istoria lor de salariaţi, a 
unor venituri frauduloase sau neconforme cu realitatea. 

În 2004, Serviciul Naţional de Sănătate (NHS) a anunţat 
lansarea programului său de dezvoltare a unei baze de date 
computerizate. Contractele destinate acestui proiect, condus 
de departamentul IT al NHS, valorau iniţial 6,2 miliarde de 
lire sterline. Cum era de aşteptat, proiectul a depăşit curând 
bugetul, costurile sale fiind estimate în 2005 la 31 de miliarde 
de lire. Acest program implică transferul unor ani întregi de 
fişe scrise de mână din înregistrările medicilor generalişti într- 
un computer naţional, aflat în Manchester. Transferul 
informaţiilor va fi realizat cu precădere de experţi IT externi. 
Conform declaraţiilor lui John Hutton, ministrul Sănătăţii, 
guvernul oferea cetăţenilor posibilitatea de a alege nivelul de 
securitate de care să se bucure dosarul lor. „Pacienţii vor fi 
întrebaţi dacă doresc ca înregistrările lor medicale să fie 
incluse în baza de date sau dacă preferă ca aceste informaţii 
să fie scoase din sistem şi protejate într-un «plic sigilat» 
electronic, care va restricționa accesul, exceptând cazurile de 
extremă urgenţă”. Ulterior, managementul acestui proiect a 


modificat această garantie aparent liniştitoare, evidențiind 
faptul că pacienţii care vor restricționa astfel accesul la 
propriile dosare îşi vor asuma riscul ca personalul clinic să 
mai şi greşească în situaţii de urgenţă. Împiedicarea accesului 
la înregistrări va fi sinonimă cu o cantitate mai mică de 
informaţii disponibile imediat despre probleme medicale 
cunoscute, inclusiv reacţii alergice. 

Baza de date a NHS va reprezenta una dintre cele mai 
complexe încercări de exploatare a datelor de până acum. 
Protecţia sa este de importanţă vitală pentru orice persoană 
din Marea Britanie care pune pret pe sfintenia vieţii sale 
intime. Totuşi, stă în puterea politicienilor şi a funcţionarilor 
publici să se asigure că nici măcar o informaţie medicală nu 
va ajunge pe mâini nepotrivite. Vor exista tot felul de legi, 
precum şi ameninţarea cu pedepse severe pentru hackerii care 
vor fi prinşi înfruptându-se din aceste date. Guvernul a 
afirmat că această bază de date prezintă avantaje pentru noi 
toţi, deoarece, graţie ei, putem fi siguri că medicul care ne 
tratează are acces la cele mai recente şi mai corecte informaţii 
ce ne privesc. Baza de date va fi mai protejată decât sistemul 
traditional de hartoage si ea nu va face parte din informaţiile 
înregistrate pentru arhiva cărţilor de identitate. Oricum, 
profesioniştii din sfera sănătăţii au multe rezerve în privinţa 
acestui proiect. Înregistrările din domeniul sănătăţii publice 
ale britanicilor vor constitui o resursă nepreţuită pentru 
industria asigurărilor sau pentru agenţiile de menţinere a 
liniştii publice. Industriile medicamentelor şi asigurărilor sunt 
multinaționale şi prospere, iar valoarea înregistrărilor 
medicale ale unei întregi naţiuni li se va părea inestimabilă. 
„Dispozitivele de securitate” nu înseamnă mare lucru, fiindcă 
medicina de urgenţă poate deveni un proces haotic, ce solicită 
profesionalism clinic şi tratament grabnic, aşa că accesul rapid 
la înregistrări va fi prioritar. Probabil vor exista multe ocazii, 
în cadrul unei secţii de urgenţă, în care securitatea bazei de 
date va coborî — şi e de înţeles — pe lista prioritatilor. Vechiul 
sistem de informaţii scrise era mult prea greoi pentru ca 
persoane neautorizate să-l poată accesa facil, după bunul plac 


şi în profunzime. Nicio astfel de dificultate nu îi va stânjeni 
însă pe hackerii care vor să intre în baza de date a NHS. Va fi 
imposibil să protejezi datele în cazul unui accident ce ar 
aglomera o secţie de urgenţă în care angajaţii împart un 
singur terminal de computer. Harold Cayton, de la 
Departamentul pentru Dezvoltarea Rapoartelor Medicale 
Naţionale, a afirmat că împărtăşirea informaţiilor privind 
pacienţii ar trebui să rămână o chestiune ce ţine de relaţia 
medic-pacient. Departamentul se pregăteşte să publice o 
„Garanţie a informaţiilor medicale” (care, spune medicul meu, 
nu va valora nici cât hârtia pe care este tipărită!). Asociaţia 
Medicală Britanică (BMA) a solicitat guvernului asigurări şi 
dispozitive de siguranţă mai puternice. Unii medici generalişti 
şi câteva cabinete medicale chiar au refuzat să-şi predea 
înregistrările. Trebuie spus că pacienţii nu au dreptul de a 
decide asupra datelor pe care doctorii le stochează, despre ei 
şi că nu există niciun medic generalist sau vreun alt corp 
profesional care să fie în mod clar răspunzător de protejarea 
informaţiilor strânse. Pare evident că multe dintre libertăţile 
cetăţeneşti vor fi puse în pericol. 

Autoritatea pentru Şoferi şi Autovehicule (DVLA) face parte 
din Departamentul Transportului. Autoritatea funcţionează că 
o bază de date computerizată încă din 1980, care ne emite 
permisele şi ne procesează taxele rutiere. Ea reprezintă 
depozitarul înregistrărilor noastre auto şi istoria maşinilor pe 
care le-am avut de-a lungul vremii. DVLA notează, de 
asemenea, adresele posesorilor tuturor autovehiculelor, 
politele de asigurare, încălcările Codului Rutier şi pedepsele 
primite pentru acestea, interdicțiile de a conduce, permisele 
provizorii şi testele de conducere, precum şi fişele de 
întreţinere ale maşinilor noastre. Autoritatea caută mereu 
infracţiuni rutiere şi condamnări, clasificate după sexul şi 
vârsta celor ce le-au comis, precum şi obligă la noi testări de 
după condamnări pentru conducere periculoasă sau sub 
influenţa alcoolului. Analizează statistici cu privire la recidive, 
pierderi de drepturi şi supraviețuirea victimelor accidentelor. 
Examinează efectele pe care diverse medicamente şi droguri le 


au asupra şofatului şi consiliază sistemul judecătoresc in 
privinţa  verdictelor. Astfel, DVLA este implicată in 
administraţia şi legislaţia privindu-i pe toţi şoferii din Marea 
Britanie. Arhiva sa este cuprinzătoare şi este folosită constant 
de forţele politienesti din Marea Britanie şi din străinătate. 

Baza de date conţine înregistrări ale maşinilor furate, 
informaţii ce sunt distribuite tuturor forţelor de poliţie, prin 
sisteme de identificare a numerelor de înmatriculare. De 
asemenea, arhiva este în mod curent pusă la dispoziţia 
companiilor de asigurări şi a Sistemului de taxare 
antiambuteiaj din Londra. Software-ul pentru sistemul DVLA a 
fost instalat de către Capita, subcontractorul IT al guvernului, 
care a externalizat în India dezvoltarea de programe de 
arhivare, pentru a exploata forţa de muncă ieftină din acest 
subcontinent asiatic. Organizațiile de apărare a libertăţilor 
cetăţeneşti consideră că această mutare va face ca datele 
deţinute de DVLA să devină disponibile în acest stat în curs de 
dezvoltare. Autoritatea are o experiență de decenii în 
prelucrarea datelor şi pretinde că „securitatea informaţiei este 
bine reglată”. Însă nu destul de bine. Au existat numeroase 
exemple de informaţii accesate ilegal prin computerul cu 
arhiva permiselor de conducere al DVLA şi prin oficiul de 
verificări ale cazieruluii (CRB). Saul Dickinson, un apărător 
extremist al drepturilor animalelor, care a fost angajat al 
DVLA, a dat mai departe numele, adresele şi numerele de 
înmatriculare ale personalului unei ferme de cobai din 
Staffordshire. Aceste informaţii au fost folosite într-o 
campanie de terorizare a familiilor care lucrau la fermă. 
Dickinson a fost condamnat la cinci ani de închisoare. 

Lipsite de resurse, forţele politienesti din Marea Britanie 
primesc cu entuziasm revoluţia tehnologică. Testările pentru 
arhiva ADN a poliţiei au fost privatizate şi sunt luate mostre 
de la toate persoanele arestate sau implicate în orice fel în 
vreo infracţiune. În acest moment, există două milioane de 
indivizi incluşi în această bază de date, iar numărul lor va 
creşte rapid, ca urmare a modificărilor suferite de lege. Cei 
mai mulţi din Arhivă nu vor fi niciodată condamnaţi pentru 


vreo infracţiune, dar, după regulile curente, informaţiile lor 
vor rămâne în baza de date cât vor trăi. Sunt luate mostre de 
salivă, fire de păr şi fluide corporale, iar apoi comparate cu 
mostrele găsite la locul infracţiunii. Riscurile informaţiilor 
ADN este că ele pot fi utilizate pentru a oferi date care n-au 
nicio legătură cu vreo infracţiune. De pildă, ele pot dezvălui 
amănunte ale unor relaţii de familie, inclusiv de paternitate, şi 
predispozitii genetice pentru anumite boli, informaţii ce s-ar 
putea dovedi utile industriilor de medicamente şi de asigurări. 
Genewatch, un grup de apărare a libertăţilor cetăţeneşti 
îngrijorat de felul în care pot fi utilizate informaţiile oferite de 
genomul uman, consideră că ar trebui să existe un corp public 
independent, transparent şi responsabil, care să fie desemnat 
să ia decizii privind arhiva ADN. Mostrele ar trebui distruse 
după utilizare, spune Genewatch; trebuie interzise imediat 
cercetările genetice ce utilizează aceste date; în plus, eficienţa 
acestei arhive în stoparea criminalităţii ar trebui analizată 
independent. Folosirea dovezilor ADN a dus deja la mari erori 
judiciare, în cazul unor femei acuzate că şi-au vătămat 
propriii copii. Cercetările genetice au fost deja desecretizate. 
Un proiect numit Biobanca Marii Britanii intenţionează să 
strângă şi să analizeze datele genetice ale unui număr de 
500.000 de voluntari cu vârsta de cel mult 30 de ani. 
Obiectivul este de a identifica acele gene asociate unor 
maladii - informaţii de mare interes, fără dubiu, pentru 
domeniul asigurărilor de viaţă. 

Computerul Naţional al Poliţiei (PNC) reprezintă o bază de 
date ce acoperă întreg teritoriul ţării şi include condamnările 
pentru delicte „înregistrabile” - adică acelea pentru care 
vinovatii pot fi trimişi la închisoare. Aceste înregistrări trebuie 
scoase din arhivă după zece ani sau după cinci ani, dacă 
persoana în cauză scapă pe cauţiune. De la trei condamnări în 
sus, înregistrarea rămâne în baza de date 20 de ani. Există, 
desigur, excepţii, cum sunt persoane condamnate pentru 
infracţiuni de natură sexuală, acte violente, molestarea 
copiilor şi persoanele fără discernământ care nu pot răspunde 
juridic pentru fapta lor. Arhiva PNC este disponibilă imediat 


unui număr de aproape un sfert de milion de poliţişti din 
Marea Britanie şi este extinsă permanent. Un nou sistem de 
recunoaştere facială este evaluat în oraşe din Yorkshire, 
Strathclyde, precum şi de câteva forţe de poliţie din regiunea 
Midlands. Recunoaşterea facială a fost utilizată frecvent în 
alte părţi, deocamdată fără succes. Ea presupune înregistrarea 
datelor biometrice faciale. Există 60 de parti ale feţei 
identificabile separat, care formează împreună portretul unic 
al unui individ. Din nefericire, cam asta e tot. O fotografie 
pentru identificare a poliţiei, realizată şi arhivată digital după 
o arestare, este clară, iar subiectul ei - imobil. Fata 
infractorului noaptea, în centrul plin de umbre al unui oraş, 
este cu totul altceva. În prezent, sistemul pare un experiment 
costisitor şi eşuat. Totuşi, multe milioane de lire sterline din 
bugetul autorităţilor locale de poliţie au fost deja cheltuite şi 
vor trebui justificate cumva. Tehnologia recunoaşterii faciale 
nu a fost încă testată în tribunalele britanice, dar cum putem 
fi siguri că acest lucru nu se va întâmpla în viitorul apropiat, 
ducând la identificări greşite şi erori judiciare? 

În întreaga ţară, poliţia colaborează cu autorităţile 
educaţionale locale pentru a pune capăt chiulurilor. Pentru 
prima oară în Marea Britanie, copiii-problemă au fost 
înregistraţi pe computere, în multe zone ale ţării. Când sunt 
prinşi, chiulangiii „recidivişti” au mari şanse de a primi o 
„decizie de comportament antisocial”. În cazuri extreme, 
părinţii lor pot fi — şi unii chiar au fost — întemnițați. Stocarea 
datelor unor copii într-o arhivă naţională reprezintă o 
problemă gravă. Organizațiile de apărare a libertăţilor 
cetăţeneşti sunt îngrijorate că încă o barieră a fost dărâmată. 
Copiii sunt deja trataţi ca infractori în Statele Unite, unde unei 
fetiţe de cinci ani, care a avut un acces de furie în incinta 
şcolii sale din Florida, i s-au pus cătuşe şi a fost luată din clasă 
de către ofiţerii de poliţie. Unii copii au mai fost închişi în 
Marea Britanie, dar includerea lor într-o bază de date a 
autorităţilor educaţionale poate fi începutul unei periculoase 
spirale descendente. Deocamdată, nici chiar puştilor cu 
comportament deviant nu li se cere să poarte o carte de 


identitate când vin — dacă vin - la şcoală. 

Cărţile naţionale de identitate sunt utilizate în toată lumea. 
Ele variază ca funcţii şi ca integritate a datelor, precum 
ajutoarele de sănătate sau asistenţa socială. Unele sunt 
obligatorii, altele nu. Unele utilizează numere pentru a 
identifica purtătorul, dar cele mai multe au încorporată o 
bandă electronică. Cardul de plastic a înlocuit „hârtiile” de 
identitate, fiindcă este mai greu de falsificat, iar producătorii 
de carduri ştiu să-şi vândă marfa şi pot cu uşurinţă să-şi 
actualizeze în mod regulat sistemul, adăugând mai multe 
informaţii despre posesor şi despre familia lui sau ei, pe 
măsură ce acestea devin disponibile. Aproximativ 100 de ţări 
ale lumii au cărți de identitate obligatorii. Totuşi, afirmaţia nu 
este valabilă pentru Statele Unite, Marea Britanie, Canada, 
Australia şi Noua Zeelandă. În Australia şi Noua Zeelandă, 
publicul a respins categoric, prin referendumuri, propunerea 
de introducere a unor cărţi de identitate pe timp de pace. 
Canada a abandonat iniţiativa unor cărţi de identitate 
biometrice in 2004. Si, chiar şi după atacul din 9/11, 
propunerile zgomotoase de introducere a unei cărţi de 
identitate au fost respinse cu fermitate de Congresul Statelor 
Unite. 

De obicei, cartea de identitate este introdusă într-o ţară din 
raţiuni ce ţin de rasă, politică, religie sau securitate. David 
Blunkett, fost ministru de Interne al Marii Britanii, a anunţat 
proiectul unei cărţi de identitate „pentru drepturi” în 
octombrie 2001, imediat după tragedia de la turnurile 
gemene. Motivele sale erau de a înăspri măsurile antitero, 
îngreunându-le imigranţilor ilegali operaţiunile din Marea 
Britanie, şi de a contracara fraudarea ajutoarelor sociale. 
Cardul „pentru drepturi” urma să devină o carte de identitate 
obligatorie, chiar dacă nu era numit aşa. Fiecare cetăţean care 
îl solicita ar fi trebuit să plătească 75 de lire sterline şi să 
ofere 50 de informaţii personale. Ideea a întâmpinat o 
opoziţie imediată. Fostul secretar de Interne Mike O'Brian a 
spus: „Miniştrii au admis deja că țelul nostru este de a căuta 
să apărăm libertatea şi democraţia. Fiecare împrejurare în 


care suntem obligaţi să subminăm aceste valori va fi 
revendicată de terorişti ca o victorie”. S-a mai afirmat, pe 
bună dreptate, că existenţa cărţilor de identitate în Statele 
Unite nu ar fi putut împiedica atacul din 9/11. 

Blunkett a bătut în retragere cu propunerea sa, însă a 
încercat introducerea cărţii de identitate din nou în februarie 
2002. După un baraj de critici venite din Camera Lorzilor, el a 
înlăturat formula ambiguă „pentru drepturi” şi a descris 
cardul exact cum era gândit să fie — o carte de identitate. Mai 
mult, a admis că nu va fi obligatoriu să porţi mereu acest 
card; totuşi, el va fi cerut pentru a beneficia de ajutoarele de 
sănătate sau de asistenţa socială. Persoanele în căutarea unui 
serviciu vor trebui să prezinte cardul atunci când aplică 
pentru un loc de muncă sau alte „drepturi”. Iniţial, Partidul 
Conservator a susţinut introducerea cardului, apoi s-a 
răzgândit şi s-a opus. Cei care s-au împotrivit proiectului au 
fost acuzaţi că sunt prea „moi” in fata amenințării teroriste — o 
greşeală politică fatală. Proiectul de lege a fost retras înainte 
de anunţarea alegerilor generale din 2005, deoarece nu mai 
era suficient timp pentru ca el să treacă prin Parlament. 

Dacă acest card va fi sau nu impus vreodată în Marea 
Britanie, asta depinde, pe de-o parte, de cursul evenimentelor 
şi, pe de altă parte, de introducerea unor schimbări ale altor 
documente de identitate, cum ar fi paşapoartele cu amprenta 
posesorului. Un alt factor este publicul: oare cetăţenii vor 
înţelege în totalitate cu ce se vor confrunta dacă se decid să 
aplice pentru cartea de identitate? Cei mai mulţi oameni cred 
că este o banală bucată de plastic, dar de fapt e vorba de un 
sistem vast, complicat şi cu bătaie lungă, care implică un nivel 
de utilizare fără precedent a informaţiilor personale. 

Unii politicieni susţin hotărât ideea unei cărţi de identitate 
naţionale, însă avantajele lor de pe urma sistemului nu sunt 
nicidecum clare. Ce se va întâmpla cu adevărat când şi dacă 
va fi introdus acesta? Este un proiect de lege cu ţintă limpede. 
Mai întâi, va fi un Registru Naţional de Identificare, care îi 
impune ministrului de Interne obligaţia de a crea un Registru 
Central al Populaţiei, conţinând informaţiile personale ale 


tuturor cetăţenilor britanici care au vârsta peste 16 ani. În al 
doilea rând, fiecărei persoane îi va fi alocat un număr unic, 
care va fi cunoscut ca Numărul Naţional de înregistrare a 
Identitatii (NIRN). Acest număr va reprezenta elementul-cheie 
care va permite agenţiilor guvernamentale să acceseze şi să 
împărtăşească informaţii despre noi toţi. Articolul 5 spune că 
trebuie să răspundem eventualelor cereri de a furniza date 
biometrice sau alte forme de identificare fizică, care pot fi o 
fotografie pentru recunoaştere facială sau imagini ale 
degetelor noastre arătătoare (utilizate în sistemul imigrării din 
SUA). Vom fi nevoiţi să achiziţionăm şi să purtăm un card de 
plastic, care permite confruntarea directă cu informaţiile din 
baza de date. Articolul 15 ne cere să prezentăm cardul ori de 
câte ori vrem să beneficiem de servicii publice. Iar articolul 6 
afirmă că numărul „unic” şi registrul vor fi utilizate de tot 
felul de agenţii drept bază administrativă. 

Va exista şi o „componentă de confruntare” privind 
înregistrările de date, conform căreia toate agenţiile 
guvernamentale au obligaţia de a se informa reciproc cu 
privire la modificările datelor noastre personale. Asta permite 
ca toate numerele noastre de înregistrare (precum cele de la 
serviciile naţionale de asigurare sau de sănătate) să fie strânse 
laolaltă. De exemplu, dacă informăm Departamentul Protecţiei 
Sociale că ne-am schimbat domiciliul, acesta este obligat să 
anunţe Serviciul Naţional de Sănătate, poliţia ş.a.m.d. 

Articolul 19 al proiectului de lege permite divulgarea 
informaţiilor din registru, fără a fi nevoie de consimţământul 
nostru, către — printre multe alte agenţii — forţele polițienești, 
serviciile secrete, Administraţia Financiară, Departamentul 
Vamă şi Accize, Forţele de Muncă, Biroul de Pensii şi 
Departamentul pentru Combaterea Crimei Organizate. 
Proiectul de lege va mai stabili o nouă gamă de infracţiuni. Şi 
contravenţii, creată pentru a se asigura că publicul 
îndeplineşte cerințele cărţii de identitate. 

Dacă privim astfel lucrurile, vom realiza că nu vom avea 
doar un card simpatic de plastic, aşa cum speram. Informaţiile 
de care guvernul pretinde că are nevoie sunt detaliate şi 


reprezintă o intruziune în viaţa noastră. Aspectul poate cel 
mai alarmant al proiectului este faptul că nu conţine nici o 
clauză conform căreia Parlamentul poate decide ce informaţii 
personale vor fi înregistrate în baza de date. Decizia este 
lăsată la latitudinea Ministerului de Interne, care va putea să 
suplimenteze numărul informaţiilor solicitate după bunul său 
plac. Ministerul a declarat că va dori să ştie despre fiecare 
unde am locuit în trecut (inclusiv adresele complete şi 
codurile poştale) şi că ne va solicita „informaţii despre 
împrejurările în care datele înregistrate (inclusiv fotografii, 
amprente, înregistrarea irisului, numărul de asigurare sau al 
paşaportului, carnetul de conducere şi orice alt document 
oficial) au fost oferite altor persoane”. 

Se produc, totuşi, încălcări grave ale libertăţilor cetăţeneşti, 
prin furt de identitate, în Marea Britanie şi Statele Unite, cu 
toate că problema e mai puţin gravă în Europa. Germanii sunt 
încântați să poarte pretutindeni cărţi de identitate şi, la fel ca 
şi toţi membrii serviciilor armate din Marea Britanie, 
tolerează în general cerinţele cardului, fiindcă s-au obişnuit 
deja cu ideea. Însă sistemul german reprezintă o intruziune 
mult mai mică în viaţa privată decât cel propus pentru Marea 
Britanie. Americanii sunt obligaţi să-şi controleze viaţa şi să-şi 
conducă afacerile prin mijloace electronice. Lor li se cere 
mereu să dovedească faptul că sunt cine pretind că sunt. 
Practic, asta înseamnă că „elementele de date” personale sunt 
incluse în programele instalate pe mii de computere. Parolele, 
numerele de identificare fiscală, numele dinaintea căsătoriei, 
data naşterii, codurile poştale si alte informații 
individualizatoare sunt folosite pentru autentificare. Problema 
e că aceste detalii pot fi uşor accesibile hackerilor şi, dată 
fiind răspândirea actuală a internetului wireless, dacă datele 
nu sunt criptate, ele pot fi accesate uşor de orice persoană din 
vecinătate care deţine echipamentul potrivit şi vrea să arunce 
un ochi în computerul tău. Fraudarea identităţii este marea 
problemă în Statele Unite. În 2002, FBI a arestat trei bărbaţi 
care furaseră 30.000 de rapoarte de scoring şi le vindeau, 
pentru a fi folosite în diverse combinaţii de însuşire abuzivă a 


identităţii. Hackerii au mai izbutit să se infiltreze într-o 
companie care procesează tranzacţii prin cartea de credit şi au 
furat zece milioane de numere ale unor carduri Amex, Visa şi 
Mastercard. Indiscutabil, vechile concepte confortabile de 
identitate privată nu se mai aplică în Statele Unite şi Marea 
Britanie. 

Astfel de infracţiuni sunt tot mai numeroase, deoarece prea 
multe informaţii personale ale noastre sunt disponibile pentru 
infractorii hotărâți. Aşa cum am văzut până acum, zi de zi, 
ceas de ceas, agenţiile de creditare, firmele de asigurări, 
băncile, supermarketurile şi operatorii de carduri inteligente 
colectează informaţii despre noi. lar apoi le vând. Cei care 
supraveghează şi strâng date - în special companiile de 
evaluare a creditelor, precum Experian în Marea Britanie, sau 
negutatori de baze de date, precum Acxiom în Statele Unite — 
se opun reglementărilor guvernamentale şi pretind că acestea 
ne-ar face viaţa mai scumpă şi mai complicată. Creditele se 
obţin uşor. O companie americană numită Synovate, care 
urmăreşte solicitările de cărţi de credit pe e-mail, afirmă că 
anul trecut au fost trimise în SUA înjur de cinci miliarde de 
oferte electronice. 

În întreaga lume se află în circulaţie în prezent peste trei 
miliarde de carduri Visa şi Mastercard, care generează 
profituri uriaşe pentru companiile emitente. În mod 
corespunzător, hoţii de informaţii au devenit din ce în ce mai 
pricepuţi în evitarea măsurilor de protecţie. În acelaşi timp, 
înregistrările agenţiilor de scoring au fost viciate de erori, 
deoarece majoritatea informaţiilor generate de operatorii de 
carduri au ca surse computere, nu oameni. Cele mai multe 
bănci de azi nu au casieri, manageri sau sucursale, iar datele 
sunt împrăştiate fără ca personalul specializat să le verifice 
mai întâi. Angajaţii costă bani, de care agenţiile de scoring şi 
companiile de creditare nu sunt dornice să se despartă. Unii 
oameni nu reuşesc încă să înţeleagă de ce cartea de identitate 
a devenit o chestiune politică atât de sensibilă şi atât de 
demonizâtă de apărătorii drepturilor cetăţeneşti. Motivul este 
că lumea de azi e plină de informaţii personale, iar publicul 


larg nu este dispus să semneze noi documente care ne leagă 
de mâini şi de picioare, chiar mai mult decât suntem deja. 

Introducerea cardului naţional de identitate a fost anunţată 
din nou într-un discurs al reginei din noiembrie 2004, iar 
propunerea a atras imediat critici. David Blunkett — a cărui 
relaţie amoroasă cu Kimberly Fortier, editoare a revistei 
Spectator, a suscitat interesul opiniei publice, atunci când 
informaţiile despre, ea au apărut în presă — a declarat deja, 
într-o dezbatere a Camerei Comunelor din iulie 2002, că „este 
important să nu pretindem că o carte de identitate va deveni 
un factor cu rol hotărâtor în combaterea terorismului 
internaţional. Eu nu am făcut afirmaţii privind contribuţia lor 
substanţială în războiul antitero”. Totuşi, în vara lui 2004, pe 
când discursul reginei nu era încă gata, tot el a declarat public 
că „un card de identitate ar avea o contribuţie importantă la 
lupta împotriva terorismului”. Cum e posibil ca aceste 
afirmaţii contradictorii să fie făcute de un singur politician? 
Aproape că e un furt de identitate precum cele pe care cartea 
de identitate ar trebui să le combată. Desigur, era vorba de o 
declaraţie politică, emisă într-un context de isterie crescândă 
în privinţa posibilităţii unui atac terorist în Anglia. 

Proiectul de lege a estimat că sistemul cărţilor de identitate 
va fi funcţional din 2008. Argumentele împotriva sistemului şi 
a oricărui alt guvern care vrea să impună un card similar este 
că el schimbă irevocabil — şi în rău — relaţia dintre individ şi 
stat. Asta înseamnă că, efectiv, va trebui să cerem guvernului 
permisiunea să existăm. În cazul în care nu ne vom putea 
continua viaţa fără să folosim serviciile publice, fără să 
urmărim postul de televiziune BBC, fără să mergem la spital 
după un accident, fără să solicităm o pensie de stat. Formula 
sacră a legii şi ordinii, „Inocenţii nu au de ce să se teamă”, 
poate fi respinsă uşor, dacă ne amintim lecţiile pe care ni le- 
au oferit alte sisteme computerizate ale guvernului britanic, 
care s-au terminat dezastruos, cum sunt Agenţia de 
Paşapoarte, Agenţia pentru Ajutor în Creşterea Copilului, 
Biroul de Informaţii privind Infractorii - de fapt, mai toate 
iniţiativele guvernamentale ce utilizau computerul. 


Oriunde ar fi introdusă, cartea de identitate va crea 
instantaneu un nou strat de birocratie. Când iti duci copilul la 
şcoală pentru prima dată sau când îţi vizitezi doctorul sau 
când devii membru al unui club de golf, cardul va trebui 
verificat de un portar, funcţionar public, care va putea să-ţi 
acceseze datele personale. Cartea de identitate îţi va fi cerută 
cu ocazia unor „evenimente” majore din viaţa ta, cum sunt 
momentele când soliciti un permis de conducere, cont bancar 
sau paşaport; atunci, ochiul tău va fi scanat şi comparat cu 
datele biometrice de pe card. Trăim într-o epocă în care deja 
suntem pe punctul de a ne îneca într-un ocean al legislaţiei şi 
al birocraţiei, iar cartea de identitate va crea noi valuri uriaşe 
şi costisitoare. Proiectul de lege include o clauză conform 
căreia poţi primi o amendă deloc neglijabilă, de până la 1.000 
de lire sterline, dacă omiti să declari la poliţie că ţi-ai 
schimbat domiciliul. Ce se întâmplă dacă pur şi simplu uiţi s-o 
faci? Proiectul de lege le cere prietenilor şi vecinilor tăi să 
furnizeze informaţii despre tine. 

Guvernul a justificat introducerea cărţii de identitate, 
arătând că 35% din teroriști utilizează identități false. Asta 
înseamnă că 65% din ei n-o fac. Cum îi va opri cardul pe 
teroriştii islamici care vin la noi, aşa, pentru a se odihni şi 
relaxa? Cartea de identitate ar putea, într-adevăr, să reducă 
fraudele financiare, însă, în marea schemă a lucrurilor, asta 
reprezintă mult mai puţini bani decât sunt necesari pentru a 
finanța introducerea cardului, aşa că nu se poate spune că-şi 
va recupera cheltuielile. Guvernul estimează că instituirea 
sistemului va costa cel puţin două miliarde de lire sterline şi 
probabil, în timp, costurile vor creşte. Ministrul de Interne a 
afirmat în repetate rânduri că acest card va fi foarte 
important, punând accent pe siguranţă, protecţie, închiderea 
persoanelor periculoase la nevoie şi menţinerea lor sub 
control. Printre alte declaraţii, am fost asiguraţi şi rasasigurati 
că sistemul va pune capăt turismului medical, cardul fiind 
utilizat pentru a se vedea cine este cu adevărat îndreptăţit să 
fie tratat de Serviciul Naţional de Sănătate. Michael Wilkis, 
preşedinte al Comitetului de Etică din cadrul Asociaţiei 


Medicale Britanice (BMA), a răspuns acestei afirmaţii 
întrebând: „Ce proceduri vor trebui urmate în cazul unei 
urgente, când pacientul nu are un card asupra sa? Ce 
implicaţii vor avea bolile infecțioase ale unor persoane care 
nu deţin o carte de identitate?” 

E greu de înţeles de ce politicienii sunt atât de nerăbdători 
să impună publicului cărţi de identitate, atâta timp cât în 
zilele noastre toţi suntem înregistraţi, cu cele mai mici detalii, 
în alte părţi. Cunoaşterea înseamnă putere, iar cardul este, 
evident, atractiv pentru un partid care crede în conceptul de ,, 
guvernare prin sprijin reciproc”. O bază de date unică, în care 
întreaga noastră istorie personală este accesibilă la o simplă 
„citire” a unui card poate părea o soluţie ingenioasă şi 
eficientă unui politician, dar şi îngrozitor de intruzivă omului 
de pe stradă. Dar poate însăşi denumirea „carte de identitate” 
ne deranjează atât de mult. Ce trebuie să faci pentru a-i 
dovedi că exişti guvernului pe care l-ai ales? Adevărul este că, 
cel puţin în Marea Britanie, paşaportul britanic e pe punctul 
de a deveni întru totul o carte de identitate, numai că nu se 
numeşte aşa. Informaţiile care pot fi accesate graţie benzii 
electronice din noul document vor fi completate cu o 
amprentă. Paşaportul va costa 70 de lire sterline (în 
comparaţie cu 42 de lire, cât e acum), iar preţul i-ar putea 
creşte până la 85 de lire dacă guvernul va fi obligat să includă 
planurile sale pentru cartea de identitate în sistemul 
paşapoartelor. Fotografia posesorului există deja. În 2006, cel 
puţin 600.000 de persoane, care solicitau paşaport, pentru 
prima dată au fost intervievate de Biroul Paşapoarte, iar 
numărul birourilor acestui departament a crescut de la şapte 
la 80. Personalul este acum de 500 de ori mai numeros. Foarte 
puţini ştim exact ce date va conţine banda electronică de pe 
paşaport. Conform Ministerului de Interne, mărirea numărului 
de informaţii incluse pe banda electronică este necesară 
pentru a combate fraudele din ce în ce mai sofisticate. Pe 
măsură ce ameninţarea furturilor de identitate creşte, tari din 
toată lumea înăspresc măsurile de securitate a paşapoartelor. 
Noua bază de date a paşapoartelor se va supune Legii 


protecţiei datelor şi, potrivit lui Simon Davies de la Privacy 
International, decizia finală privind informaţiile incluse în 
paşaport depinde de soarta cărţii de identitate. 

Probabil cea mai importantă întrebare este dacă, în 
schimbul acestei puteri însemnate pe care le-o oferim, putem 
să avem încredere în cei pe care îi votăm că vor administra 
sistemul de identitate cu onestitate şi eficiență. Pot ei garanta 
protecţia datelor? Putem crede că ei ne vor spune adevărul în 
privinţa motivelor pentru care este necesar cardul? Vor 
înregistra oare în baza de date şi informaţii despre noi asupra 
cărora nu vom fi instiintati? Cum ne vom asigura că datele 
incorecte despre noi pot fi îndreptate? 

Dacă eşti cetăţean britanic, se pare că numele tău va apărea 
în cel putin 5 — 6 baze de date ale instituţiilor statului. Cu 
noile paşapoarte şi eventualele cărţi de identitate, lista 
lucrurilor pe care statul le ştie despre noi se va mări 
considerabil. Baza de date ADN a poliţiei şi cea imensă a 
Serviciului Naţional de Sănătate ne vor identifica după 
corpurile noastre sau după starea de sănătate. Cazierele 
noastre rămân unde au fost întotdeauna, numai că acum sunt 
disponibile la simpla atingere a unui buton. În ceea ce priveşte 
problema puştilor care trag chiulul de la şcoală şi teama 
generalizată de molestare a copiilor, cât va mai dura până 
când fiecare copil din ţară va trebui să poarte asupra sa un 
card şi va fi înregistrat undeva într-un computer? 

Eu cred că este doar o chestiune de timp. 


1 Criminal Records Bureau a fost înfiinţat în 2002 în Marea Britanie 
pentru a verifica, înainte de angajare, cazierul potenţialilor angajaţi, 
(n.red.) 


Capitolul V 
Distractii şi jocuri de noroc 


Companiile de supraveghere isi testează in mod 
curent produsele în cazinouri, deoarece trişorii sunt 
cei mai bine pregătiţi adversari de pe piaţă. Există o 
unică metodă prin care se poate garanta câştigul 
într-un cazinou, iar acea metodă este trişatul. Nu 
poţi învinge sorții niciodată. Chiar dacă mai pierd 
din când în când câte câte un milion de dolari în 
favoarea vreunui miliardar nesocotit aflat în trecere, 
cazinourile îşi recuperează pierderile pe termen lung, 
deoarece beneficiază de pe urma a ceea ce se 
cheamă „avantajul casei”: toate jocurile de noroc 
organizate de casă au de la bun început 
probabilitățile de partea acesteia şi împotriva 
jucătorului. Profitul mediu al unui cazinou se 
situează între 17 şi 18%. Legea britanică a jocurilor 
de noroc este una foarte strictă. „Atenţiile” nu sunt 
privite cu ochi buni. O masă gratuită din când în 
când, ori o maşină cu şofer, poate un pahar de 
şampanie — acestea sunt permise, însă prostituatele 
de lux, zborurile la clasa întâi şi apartamentele la 
hoteluri de cinci stele sunt strict interzise în Marea 
Britanie. În alte ţări, precum cele din Orientul 
îndepărtat şi Africa, legislaţia este mai puţin severă. 
Unul dintre cele mai fascinante aspecte legate de 
industria cazinourilor este sortimentul bogat de 
trişori pe care i-a atras de-a lungul anilor. Câteva 
dintre cele mai strălucite minţi din lume s-au dedicat 
încercărilor de a câştiga la cărți, la zaruri sau la 
ruletă, pentru că singurul mod de a câştiga pe termen 
lung este să încalci regulile. Aceasta este o înfruntare 
între cei care supraveghează şi cei care schimbă 
puţin datele jocului. 


Cea mai concisă descriere a modului cum funcţionează un 
cazinou este dată de Robert de Niro în filmul Casino, în care îl 
interpretează pe directorul unei luxoase săli de joc din Las 
Vegas. „Cum funcţionează?”, este întrebat la începutul 
filmului. „În primul rând, îl ai pe crupier; apoi, e inspectorul 
care îl supraveghează pe crupier; după aia, pit boss-ul care îl 
urmăreşte pe inspector, managerul de etaj care îl urmăreşte pe 
pit boss. Eu stau sus şi mă uit la managerul de etaj... în sfârşit, 
mai e şi ochiul din plafon, care vede tot”. 

Pe lângă probabilitati, un cazinou se mai bucură de Alte 
două avantaje. În primul rând, dispune de banii necesari 
pentru a proteja „avantajul casei”, adică este capabil să 
achiziţioneze orice sistem de supraveghere cunoscut omului şi 
să angajeze cel mai competent personal de securitate. Apoi, 
dată fiind experienţa unui secol de existenţă, toate trucurile 
din branşă sunt bine cunoscute. Cazinourile mari din Londra 
aduc experţi care să-i înveţe pe angajaţii responsabili cu 
securitatea cum ar putea fi duşi de nas. Jucători străluciți de 
cărți, precum americanul Richard Marcus, unul dintre cei mai 
mari trişori din lume, care a străbătut lumea câştigând sume 
imense graţie mâinilor lui de aur, oferă în mod regulat 
prezentări private în Londra. A studiat întreg arsenalul tehnic 
cu care s-a confruntat, a avut nervi de oţel si a înţeles 
psihologia personalului din camerele de supraveghere. 

Nu poţi păcăli camera de filmat. Este singurul lucru pe care 
te poţi baza, fiindcă nu are inimă, nu are creier şi, mai ales, 
nu joacă. În mod cert, nu te poţi baza pe personal. Trebuie să 
accepti faptul că tot ce poate fi facut pentru a învinge sistemul 
a fost făcut deja, cel puţin o dată, şi va fi făcut din nou. 

Coruperea crupierilor şi a personalului de securitate s-a 
realizat cu succes de nenumărate ori, însă proprietarii de 
cazinouri învaţă din greşeli şi implementează sisteme care să 
descurajeze tentativele de corupere a personalului; din acest 
motiv, toată lumea e supravegheată cu ochi de vultur. Multe 
cazinouri impun crupierilor să poarte sorturi — nu pentru a 
preveni murdărirea hainelor, ci pentru a face mai dificilă 


strecurarea jetoanelor în buzunar. Uneori, personalul este 
perchezitionat la sfârşitul turei, iar în unele state din SUA, 
jetoanele conţin dispozitive de urmărire, astfel încât şeful să 
ştie unde îi ajung banii. 

Sistemele neurale pentru depistarea şi evidențierea 
anomaliilor din tiparele de comportament au fost utilizate 
pentru prima oară în Marea Britanie de Ladbrokes. Mişcările 
din cadrul unui joc de noroc sunt previzibile prin aceea că 
respectă un set de reguli. De pildă, odată încheiat procesul de 
pariere, nimeni nu mai poate atinge jetoanele de la masa de 
joc. Acelaşi lucru se aplică tuturor jocurilor, inclusiv celor de 
blackjack (21) sau zaruri. Un sistem neural orientat către 
pânza mesei de joc poate surprinde şi scoate în evidenţă un 
pariu întârziat ori îndepărtarea unei sume pariate înainte ca 
rezultatul să fie anunţat de către crupier. De îndată ce aceasta 
se întâmplă, personalul de pază se prezintă la faţa locului, iar 
jucătorul în culpă este oprit. Richard Marcus şi-a luat sistemul 
drept aliat atunci când a descoperit că anumite combinaţii de 
culori ale jetoanelor anihilează sistemul neural într-o lumină 
artificială. Această descoperire i-a adus frumoase sume de 
bani. În cazinourile dotate cu supraveghere contra măsluirii 
mizelor, Marcus punea o miză şi o muta doar atunci când nu 
câştiga. Echipa sa era formată din trei membri, cu ajutorul 
cărora afla instantaneu numărul câştigător la ruletă şi, în 
cazul unui eşec, îşi recupera jetoanele, în mijlocul haosului 
creat de solicitarea de plată a câştigurilor de către ceilalţi 
participanţi la joc. 

Fabricantii de echipamente au fost, de-a lungul timpului, 
mituiti pentru a modifica modul de funcţionare al ruletei sau 
al zarurilor. Cărţile se pot marca, se pot monta computere şi 
camere de filmare pe podea pentru a stabili avantajul casei, se 
pot fixa magneti pe masa de ruletă. Dorinţa disperată de a 
învinge, măcar o dată, cazinoul şi de a câştiga ceva în 
schimbul a nimic pare să-i obsedeze pe mulţi din cei care au 
drept pasiune jocurile de noroc şi să planeze mereu ca o 
ameninţare asupra industriei. Toate cazinourile mari au luat 
măsuri de protecţie. Podeaua este filmată şi supravegheată 24 


de ore din 24, mesele sunt testate cu cele mai performante 
cumpene, roţile ruletelor sunt echilibrate şi controlate 
periodic, pachetele de cărţi sunt livrate cu ajutorul 
furgonetelor securizate şi puse spre păstrare în seifuri. 

Jocurile de noroc sunt un viciu. Când merge din ce în ce 
mai rău şi parcă eşti posedat, nu mai e vorba doar de dorinţa 
de a câştiga, de a deveni miliardar cu iahturi, avioane private 
şi femei frumoase. O miză devine ca un drog. Pentru multi, 
reprezintă o senzaţie apropiată de cea pe care o ai în timpul 
sexului. Un debuşeu scurt după o perioadă tensionată, care 
parcă nu se mai termină. Pentru unii, atracţia o reprezintă 
ucigătoarea aşteptare de după încheierea pariurilor, când 
inima iti stă în loc — trei minute de groază, în care nici nu mai 
respiri, aşteptând ca bila albă să se oprească din goană în 
dreptul unui număr anume. Sau întoarcerea ultimei cărţi, 
când inima iti bate să-ţi sară din piept şi mâinile nu se mai 
opresc din transpirat. Pentru alţii, rezultatul nici nu contează 
prea mult. Importante sunt emoţiile care însoțesc scurgerea 
printre degete a ultimelor rămăşiţe ale averii moştenite. 
Euforia jocului, a câştigului şi a esecului, vine după ani şi ani 
de pariat la întâmplare, de extaz şi de agonie. De asemenea, se 
prea poate ca țelul să fie câştigul. Câştigul cu orice pret. 
Tocmai împotriva acestei dorinţe se înverşunează, cu toate 
resursele de care dispun, supraveghetorii. Personalul 
cazinourilor nu este angajat niciodată fără ca dosarele să fie 
analizate în prealabil cu cea mai mare atenţie, şi cele mai 
multe săli de joc recurg la companii precum Lexisnexis pentru 
a obţine aceste informaţii pentru toţi angajaţii. 

Alţii ştiu că există metode de a învinge casa. Sunt şcoli în 
America în care absolvenţii de facultăţi cu profil real sunt 
antrenați în arta de a număra cărţile la blackjack. Ai nevoie 
doar de multă inteligenţă, de o memorie redutabilă, de 
răbdare şi de puterea de întoarce avantajul împotriva casei, 
prin cunoaşterea întocmai a poziţiei fiecărei cărţi din teancul 
crupierului. Problema derivă din aceea că există şase pachete 
de cărţi în teanc. Pe de altă parte, „numărătorii” nu s-au 
născut de ieri, de azi. Aceştia joacă 21 cu o frecvenţă care 


depăşeşte puterea de imaginaţie a celor mai mulţi dintre noi, 
aşa că sunt prinşi şi devin persona non grata atunci când se 
lăcomesc sau când pit boss-ul şi supraveghetorii din camerele 
de deasupra îi recunosc după tiparele lor de joc. Câteodată, 
identificarea se realizează cu ajutorul programului de 
recunoaştere facială, instalat pe sistemul de supraveghere cu 
circuit închis. Ocazional, se poate afla dacă cineva care câştigă 
suspect de mult a fost vreodată evacuat din alte săli de joc. 

Software-ul biometric de recunoaştere facială este utilizat 
în mod regulat de sălile de joc americane. Caesar's Palace din 
Las Vegas nu doar îl foloseşte, ci îi şi face reclamă, iar multe 
cazinouri britanice l-au testat. Sistemul este foarte popular în 
Statele Unite, dată fiind decizia guvernului de a-l utiliza ca 
măsură aniteroristă, ceea ce a crescut în acelaşi timp 
investiţiile în tehnologie. Capul securităţii dintr-un cazinou 
londonez din Curzon Street mi-a mărturisit că, în opinia sa, 
recunoaşterea facială se realizează cu mai mult succes de către 
personalul angajat. ,,Receptionerii nostri au o memorie 
redutabilă şi s-a dovedit că deciziile lor de a permite sau nu 
accesul unui jucător în cazinou sunt mult mai de încredere 
decât orice nouă tehnologie. Pariorii daţi afară se vor 
întoarce, mai devreme sau mai târziu, deghizați şi cu 
identități false. Niciun sistem de supraveghere nu va sesiza asa 
ceva. Noi ne bazăm pe instinctul angajatului. 

Ştiu din surse de încredere că sistemul de recunoaştere 
facială de la Caesar's Palace funcţionează anapoda. Sunt mii 
de jucători, şi; chiar atunci când monitoarele indică ceva, tot 
trebuie să trimiti oameni să rezolve situaţia. Nu e întotdeauna 
simplu şi, în opinia mea, nu e o tehnologie în care să te poţi 
încrede”. 

Primul lucru de care îţi dai seama când intri într-un 
cazinou este că eşti supravegheat, şi eşti lăsat intenţionat să îţi 
dai seama de asta. Camerele sunt pretutindeni şi fiecare 
mişcare iti este înregistrată cu imagini de cea mai înaltă 
calitate. Peste tot e câte un pit boss sau manager de etaj — 
bărbaţi cu privirea rece, îmbrăcaţi la patru ace, care 
supraveghează jocurile şi jucătorii. Crupierii îşi fac treaba cum 


pot mai bine, încercând în acelaşi timp să prevină măsluirea 
mizelor, retragerile jetoanelor ori schimbarea poziţiei 
acestora. Orice joc de noroc necesită utilizarea unei anumite 
tehnologii de bază. De pildă, roata ruletei este verificată şi 
echilibrată regulat, astfel încât, atunci când se învârte, să nu 
existe posibilitatea de influențare a probabilităților. Pachetele 
de cărţi îndeplinesc un standard întotdeauna acelaşi, iar 
jetoanele sunt imposibil de reprodus. Mişcările suspecte sunt 
sesizate imediat, dacă se utilizează tehnologia neurală ori 
dacă pit boss-ul observă ce se întâmplă. „Dar oricât de 
performantă ar fi tehnologia utilizată, tot ai nevoie de oameni 
la faţa locului”, susţine sursa mea de pe Curzon Street. 
„Sistemul neural este impresionant şi te anunţă instantaneu, 
dar tot e nevoie să ajungi la sursa problemei în timp util. 
Oricât de eficient ar fi modul de comunicare, aceasta se poate 
dovedi foarte dificilă într-un cazinou aglomerat”. 

Desigur, industria, nu e ferită de anomalii. De pildă, în 
Marea Britanie, echipamentul folosit de cazinourile din 
provincie este adesea inferior celui de ultimă oră din 
Crockfords sau Les Ambassadeurs. Cazinourile cu ştaif din 
Londra utilizează cel mai bun echipament de pe piaţă, solid şi 
rezistent la uzură, cu părţile din lemn măiestrit lucrate şi 
încrustate, cu axul şi rulmentii gândite şi puse în practică de 
meşteşugari adevăraţi. De cealaltă parte a balanței, în oraşele 
de provincie, cu cote inferioare, în care jucătorii nu se 
aşteaptă să găsească luxul cazinourilor din alte locuri, 
standardele dotărilor din sălile de joc lasă adesea de dorit. În 
2004, patru oameni au devenit indezirabili în cazinourile din 
Midlands, după ce au pus cu succes în practică „schema 
grăsanului”. Deşi camerele de supraveghere au înregistrat 
după un timp incidentul, detectarea acestuia a durat ceva. 
Schema necesită trei jucători. Un bărbat solid apare, cu un 
număr mare de jetoane de valoare mică, şi se aşază la capătul 
mesei, cât mai departe de ruletă posibil. Cei doi complici, a 
căror prezenţă bărbatul o ignoră, încep să joace, observând cu 
atenţie tiparul numerelor, în timp ce ruleta este în mişcare, în 
prealabil, cei trei au putut observa că suprafaţa pe care ruleta 


se află şi ruleta însăşi sunt ataşate unei plăci lemnoase nu 
foarte stabile, a cărei suprafață poate fi modificată de o 
persoană având o greutate considerabilă, formând astfel un 
unghi menit să influenţeze ruleta. 

De-a lungul câtorva ore în care grăsanul şi-a odihnit 
burdihanul la capătul mesei, cei trei au putut stabili un tipar 
de modificare a unghiului favorabil lor. Odată stabilită 
tehnica eficientă, este vital ca trişorii să nu devină prea 
lacomi. Tiparele de pariere, câştigurile şi pierderile sunt 
permanent înregistrate şi transformate în grafice în cazinouri, 
oricât de mici ar fi aceste cazinouri. Dacă modul de joc 
sfidează în mod suspect avantajul casei, atunci ceva e în 
neregulă şi supraveghetorii intră în alertă. Cei trei nu au stat 
locului, căutând permanent alte cazinouri cu dotări 
vulnerabile in fata unui supraponderal. Pe măsură ce şi-au 
perfecţionat tehnica, au început să câştige tot mai mult. Au 
fost prinşi în Leeds de un supraveghetor vigilent, care, când şi- 
a dat seama din înregistrările camerelor cu cine are de-a face, 
a instalat o cameră cu lentile din fibră optică pe un pilon din 
apropierea mesei. Desigur, nu a obţinut cine ştie ce dovadă 
(rareori se găsesc astfel de dovezi), însă industria răspunde 
întotdeauna la fel atunci când are certitudinea că unii din 
clienţii lor umblă cu ocaua mică. Îi filmează, îi dau afară şi le 
interzic să revină, scriu o descriere a escrocheriei şi o 
răspândesc în întreaga branşă, dimpreună cu fotografiile celor 
implicaţi. 

Arhivele celor mai multe companii de jocuri de noroc sunt 
meticulos organizate. Aşa şi trebuie, pentru că, prin forţa 
lucrurilor, la mijloc sunt banii acţionarilor, deci o chestiune 
sensibilă pentru ei. Crockfords, de pildă, ţine înregistrări 
privind orice jucător suspect, devenit persona non grata 
oriunde în lume. 

Personalul de securitate angajat în branşă este intransigent 
şi calificat corespunzător. Şeful securităţii de la Crockfords s-a 
alăturat companiei după ce a ieşit la pensie din cadrul poliţiei 
metropolitane ca superintendent-sef, al doilea grad ca 
importanţă în cadrul poliţiei britanice, unde era şeful Diviziei 


Cluburi şi Vicii la secţia din Charing Cross. Ajutorul său este 
fostul său subaltern, un inspector-şef care derula operaţiuni 
împotriva cluburilor din West End. Aceleaşi standarde nu 
sunt, însă, valabile pentru toată industria. Unii angajaţi au 
mai multă experienţă decât alţii. Supraveghetorii au 
experienţă în legile care guvernează jocul în sine. Le-au văzut 
pe toate, din acest motiv au fost angajaţi. De-a lungul carierei 
lor de oameni ai legii, ei îi vor fi băgat la răcoare pe unii 
dintre cei mai abili escroci. 

Jocurile de noroc sunt o afacere globalizată. Cei impatimiti 
călătoresc în lumea întreagă doar pentru a juca. Duc o viaţă 
de huzur şi caută acele jocuri unde îi găsesc pe alţii asemenea 
lor. Sunt jucători de cărţi, cel mai adesea de pocher sau de 
blackjack, şi preferă locurile unde poturile sunt nelimitate, iar 
directorii - persoane discrete. Modurile de a trişa sunt la 
rândul lor internaţionale, deoarece escrocii trebuie să găsească 
permanent ţări unde încă nu sunt cunoscuţi şi pot să o ia de la 
zero. Industria cazinourilor se află în plină creştere, săli 
imense deschizându-se în Australia, Africa de Sud şi Orientul 
îndepărtat. Introducerea unei noi tehnologii înseamnă noi 
dificultăţi pentru industrie. Cazinourile britanice şi americane, 
deşi au considerat identificarea prin frecvenţe radio (RFID) ca 
pe un nou mod de a supraveghea traseul jetoanelor şi de a 
preveni utilizarea improprie a bunurilor proprii ori spălarea 
de bani, nu s-au grăbit să investească în coduri de bare radio, 
din cauza costului ridicat al acestei tehnologii. Pe de altă 
parte, americanii şi-au instalat în cazinouri toate sistemele 
tehnologice cunoscute omului, inclusiv pe cele de urmărire. 
Trişorii nu se sfiesc să utilizeze potenţialul oferit de mijloacele 
electronice pentru a transmite, în mod discret, informaţii pe 
distanțe scurte. La începutul lui 2005, opt infractori 
thailandezi au fost arestaţi în Popiet, un sat de vacanţă din 
Cambodgia, apropiat de graniţa cu Thailanda şi de oraşul 
Chiang Mai. Ei fuseseră prinşi după ce au câştigat, cu sprijinul 
unui dispozitiv electronic, 90 de milioane de bath (peste 1, 2 
milioane de lire sterline) la blackjack, în cazinoul Star Vegas. 
Personalul de securitate a declarat că aceştia montaseră 


microcipuri în jetoanele de joc, ceea ce le-a permis să scaneze 
cărțile şi să transmită mai departe datele către un laptop 
dintr-o cameră de hotel. Complicii aflaţi acolo îi contactau 
apoi pe telefonul mobil, oferindu-le, prin mesaje codate, 
informaţii despre cărţile de joc. 

Importanţa ochiului electronic este greu de estimat, 
deoarece el are preponderent un rol preventiv. Americanul 
Richard Marcus a trăit ani buni de pe urma escrocheriei sale 
la ruletă, parierea pe coloana cunoscută drept „19-le prin 36”. 
Aceasta nu era niciodată sesizată de camere, deoarece 
parierea se făcea cât mai departe posibil de crupier şi, de 
îndată ce bila albă se oprea în dreptul unui număr, Marcus 
urma să ascundă miza, în cazul în care aceasta includea, 
printre celelalte jetoane, unul cu valoare mare, sau să o 
păstreze, dacă suma pariată nu era una semnificativă. El şi-a 
botezat schema „Savannah” şi plănuia să joace o „Super 
Savannah” la cazinoul Horseshoe din Las Vegas, către sfârşitul 
carierei sale. Dacă aceasta s-ar fi dovedit de succes, i-ar fi adus 
1.050.000 de dolari. Marcus a renunţat, însă, dat fiind că 
şansele la ruletă de a ghici numărul câştigător sunt de 37 la 1 
şi ar fi trebuit să parieze 30.000 de dolari pentru a câştiga. Ar 
fi trebuit şi să recurgă la măsluirea mizei, dar poate ar fi fost 
nevoit să o facă de mai multe ori. Ştia că, dacă i-ar fi mers, cei 
de la supraveghere ar fi început să se uite cu atenţie pe 
casetele cu înregistrări şi că astfel ar fi fost prins. Aşa că a ieşit 
la pensie, deşi nu poţi să nu te întrebi: „S-a retras cu 
adevărat?” sau „E într-adevăr atât de priceput pe cât susţine 
că este?” 

Utilizarea RFED, deşi a dat amploare încercărilor de 
identificare a trişorilor din industria jocurilor de noroc, este 
implementată cu mari dificultăţi în Marea Britanie, din cauza 
costurilor pe care le presupune. Un grup de patru albanezi a 
fost arestat la Ritz Casino din Londra în 2004, după o plângere 
a personalului de supraveghere. Câştigaseră între 2 şi 3 
milioane de lire sterline, folosindu-se de un celular modificat 
şi de tehnologia laser pentru a influenţa modul de funcţionare 
al ruletei. Poliţia nu a putut dovedi nici ce s-a întâmplat, nici 


că s-a întâmplat ceva. Telefonul mobil a fost demontat şi 
examinat de specialiştii de la Nokia. Arestarea a fost în 
principal rezultatul schimbului de informaţii cu cazinouri din 
Franţa şi Italia, de unde est-europenii plecaseră, de asemenea, 
cu buzunarele burduşite. Convinşi de faptul că fuseseră traşi 
pe sfoară, cei de la Ritz au refuzat să plătească sumele 
câştigate, însă investigația oficială s-a stins de la sine, când 
anchetatorii nu au reuşit să prezinte nici măcar o probă fizică 
a producerii infracţiunii. Suspiciunile nu cântăresc prea mult 
într-un tribunal, aşa că, după şase luni de inactivitate şi 
frustrări, jucătorii şi-au primit banii. Au părăsit ţara şi, fără 
doar şi poate, acum golesc seifurile cazinourilor undeva prin 
Orientul îndepărtat. 

Jocurile de noroc atrag personalităţi puternice. Pentru a fi 
bun, trebuie să ai nervi de oţel, să-ţi meargă mintea, să ştii 
care-ţi sunt şansele şi să tii pasul cu noile tehnologii, mai ales 
acum, în epoca microcipurilor şi a sistemelor sofisticate de 
supraveghere. Pentru a fi un jucător excelent, trebuie să fii 
100% hotărât să câştigi şi să ai un orgoliu ieşit din tipare. 
Donald Trump, proprietarul Turnurilor Trump din Atlantic 
City, vrând să deţină cazinoul aflat la cea mai mare înălțime 
din America, s-a confruntat cu următoarea piedică: hotelul său 
avea doar 48 de etaje, un număr insuficient pentru ambițiile 
sale. Astfel încât a modificat modul de funcţionare al liftului, 
iar acum etajele de la 2 la 9 lipsesc, pentru ca el să se poată 
lăuda cu un cazinou la etajul 54. Asta înseamnă enorm pentru 
el. 

Detectarea utilizări „numărării” la blackjack se face prin 
verificarea computerizată a tiparelor de joc. Şcolile unde se 
predă „numărarea” la blackjack se mută din hotel în hotel, 
deghizate în cursuri de contabilitate. Tarifele pot ajunge la 
15.000 de lire sterline pentru un curs de două săptămâni, şi 
cursantii fac grosul muncii, de-a lungul a zece zile de dificil 
calcul matematic şi de practică. O şcoală cu renume în zona 
Las Vegas predă de asemenea măsluirea mizei şi cursuri de 
„mână uşoară”. Un „numărător”, odată ce şi-a dat seama unde 
se află cărţile mai mari, pune o unică miză cu valoare mare 


înainte de a se retrage. Potrivit unui responsabil cu 
securitatea, detectarea se poate realiza numai prin intermediul 
personalului, care l-ar putea recunoaşte pe „numărător” şi 
prin stilul său de joc. Unele metode nu pot fi surprinse de 
camerele de supraveghere, ci numai de sistemele de calcul 
matematic al tiparului de joc. 

În ceea ce priveşte mijloacele de supraveghere ale 
cazinourilor, frapează faptul că, în lipsa unui sistem neural, 
deoarece numărul de camere care înregistrează toată 
activitatea din sală este prea mare, nu toate pot fi privite. 
Arhivele televiziunii cu circuit închis sunt examinate, de 
regulă, numai atunci când se înregistrează probleme, iar 
crupierul crede că are de-a face cu o escrocherie. Măsluirea 
mizei la blackjack este probabil cea mai iscusită metodă, se 
cere a fi executată rapid, dar va fi pusă în aplicare la nesfarsit, 
atâta timp cât jocul are loc în cazinouri. Odată depistată de 
crupier, va fi confirmată de înregistrări, aşa că toate eforturile 
trebuie concentrate în direcția  adormirii  vigilenţei 
personalului. Sunt şapte secţiuni de joc la masa semicirculară 
de blackjack. Crupierul stă cu faţa la jucători, în centru, în 
spatele semicercului. Măsluirea mizei necesită o mişcare 
ritmică simplă. Jucătorul se aşază la masă în timp ce crupierul 
strânge cărţile, după plata pariurilor câştigătoare. Mai întâi, el 
plasează trei jetoane roşii de cinci lire în poziţia din extrema 
dreaptă a crupierului. Asta presupune ca, după jucarea mâinii, 
jucătorul să fi fost ultimul care a pariat şi să fie primul plătit 
în caz de câştig. Sau primul căruia i se iau jetoanele în cazul 
în care pierde, în timp ce se aşază, pune cinci jetoane negre de 
50 de lire sterline pe pânza verde, în dreptul său, şi le acoperă 
cu mâna dreaptă, astfel încât nimeni altcineva din cazinou să 
nu le vadă. Între degetul mare şi cel arătător ale aceleiaşi 
mâini, el ţine două jetoane „de mişcare”. În buzunarul din 
stânga are alte două duzini de jetoane roşii. Cărţile le joacă cu 
mâna stângă, lipite de stofa mesei, iar atunci când se ridică, 
strecoară cărţile sub jetoanele roşii. Dat fiind că joacă în 
extrema dreapta a crupierului, la sfârşitul mâinii el nu va 
putea fi văzut de restul celor de la masă. Poziţia din dreapta 


permite formarea unui unghi mai larg între mâna crupierului 
şi cercul de jucători. 

Jucătorul care recurge la o astfel de escrocherie evită cu 
orice preţ opţiunea de a-şi dubla miza, deoarece nu doreşte să 
se afle într-o situaţie de verificare a mizei iniţiale, când 
crupierul îi poate număra din nou jetoanele. Cărţile au fost 
strecurate sub cele trei jetoane, jocul îşi urmează cursul 
corect, iar trişorul pierde. Folosindu-şi doar mâna stângă, el 
mai ia trei jetoane din buzunar şi le plasează în extrema 
stângă a cercului de pariuri, din nou lângă mâna dreaptă a 
crupierului. Îşi păstrează mâna dreaptă pe masă. Câştigă 
următoarea mână cu o pereche de regi, în timp ce crupierul şi 
unul sau doi dintre jucători depăşesc pragul de 21. Crupierul 
întoarce cărţile şi plăteşte imediat suma corespunzătoare celor 
trei jetoane roşii. În timp ce el se întoarce către ceilalţi 
jucători, trişorul retrage cele trei jetoane iniţiale pe care 
pariase, în timp ce, cu mâna dreaptă, strecoară două jetoane 
negre de 50 de lire sterline sub cel roşu de deasupra, 
plasându-le exact acolo unde fuseseră jetoanele lui iniţiale. Cu 
aceeaşi mişcare, scapă cele trei jetoane roşii în buzunarul din 
stânga al sacoului, atentionandu-l cu mâna dreaptă pe crupier: 
„Nu te supăra, cred că nu mi-ai dat cât trebuie”, răsturnând pe 
masă turnuletul cu două jetoane negre şi unul roşu. 

Când managerul de etaj se prezintă la faţa locului, are în 
fata miza de 205 lire sterline, cu jetoanele negre de pe masă. 
Am văzut cu ochii mei cum se execută această manevră pe 
televiziunea cu circuit închis şi nu am putut-o depista, date 
fiind relaxarea şi viteza cu care a fost făcută. Este o îmbinare 
de dexteritate si de cunoaştere a psihologiei. Nici 
supraveghetorii nu au depistat-o decât la câteva săptămâni 
după ce a avut loc. Jucătorul a avut ghinion şi a fost pus pe 
lista neagră. Când va mai dori să joace, va trebui să se 
întoarcă în Statele Unite, adică acolo de unde a venit. 

Cum jocul de zaruri utilizează serviciile a doi angajaţi, el 
necesită colaborarea a trei trişori. Masa este mai mică, iar 
crupierii -— mai aproape de jucători şi mai vigilenti. Dacă cel 
care aruncă zarurile nimereste un 7 sau un 11, a câştigat. Un 


2, un 3 sau un 12 înseamnă înfrângere. În orice altă situaţie, 
corespunzătoare unor „puncte”, zarurile trebuie aruncate din 
nou, până la un 7 câştigător. Dacă 7-le iese primul, jucătorul 
pierde, iar crupierul se alege cu jetoanele. Cele mai multe 
mese de zaruri sunt atent supravegheate, dat fiind caracterul 
haotic al acţiunilor care însoțesc jocul. 

Cei trei trişori de la un joc de zaruri sunt Pariorul, 
Revendicatorul şi Detectivul. Pariorul pune la bătaie trei 
jetoane roşii. 

În cazul în care câştigă, el schimbă cele trei jetoane cu 
altele „de mişcare” — două vişinii şi unul roşu deasupra. Se 
foloseşte de ambele mâini, ridicând miza iniţială cu stânga şi 
înlocuind-o, instantaneu şi exact în acelaşi loc, cu dreapta. 
Mişcarea se cere a fi continuă şi rapidă. Odată efectuată 
substituirea, intră în joc Revendicatorul, care aşază un 
turnulet „de rezervă” cu jetoane vişinii la marginea mesei, în 
sectorul destinat mizelor. Crupierul, care anunţă rezultatul 
aruncării, şi supraveghetorul aşezat între jucători, al cărui rol 
este acela de a observa cu atenţie desfăşurarea jocului şi 
împărţirea câştigurilor, nu îl vor fi observat pe Revendicator 
până când acesta nu începe să protesteze că nu a fost plătit 
îndeajuns. Motivul acestei mişcări este că Pariorul a tot mizat 
constant, până la acest joc, câte 15 lire sterline. Dacă el ar 
anunța deodată un pariu câştigător de 2005 lire sterline, ar 
suscita suspiciunea angajaţilor cazinoului. Un jucător nou care 
ar face asta ar fi mai uşor de acceptat. 

Angajaţii cazinoului londonez cu care am discutat au căzut 
de acord asupra faptului că sistemele neurale oferă unica 
soluţie viabilă la  măsluirea  mizelor, deoarece atrag 
instantaneu atenţia asupra incidentului. Pentru sistem, 
mişcările din jurul unei mese de joc nu au nicio valoare, cu 
excepţia situaţiei în care toate camerele care înregistrează 
jocul sunt acoperite cumva, ceea ce este foarte greu de 
realizat. Masa de zaruri este, la fel ca şi cea de ruletă, una cu 
foarte multă mişcare, şi, chiar cu doi angajaţi la masă, o 
substituție se poate realiza fără să bage cineva de seamă. Prin 
natura sa, jocul este unul rapid, cu un ritm al său. Orice 


decizie a unui responsabil cu securitatea de a nu accepta un 
pariu este dificil de luat. Mai greu cântăresc motivele pentru 
care cazinoul mai degrabă ar plăti şi jocul ar continua, însă 
cea mai mare greşeală a trişorilor ar fi să se lăcomească şi să 
încerce din nou. 

Cel de-al treilea membru al echipei este Detectivul, care 
trebuie să se asigure că în zonă nu se mai află si alti angajaţi 
însărcinaţi cu securitatea ai cazinoului şi că pit boss-ul nu 
urmăreşte jocul. Echipele de profesionişti au un limbaj prin 
semne propriu, iar cei doi jucători care au făcut schimbarea 
stau tot timpul cu ochii pe Detectiv. Acesta poate utiliza 
coduri precum un strănut sau un semn cu ochiul pentru a 
amâna manevra. În caz de nevoie, îi poate ajuta pe Parior şi 
pe Revendicator să părăsească în grabă cazinoul. Detectivul 
nu trebuie să scape din ochi atitudinea personalului şi să 
apreciez vizual întreaga atmosferă din sală. 

Aici sistemul de televiziune cu circuit închis devine 
neputincios. Pe bună dreptate, cazinourile acordă o 
importanţă aparte căilor de ieşire din clădire, deoarece pe 
acolo nu numai jucătorii, ci şi banii părăsesc sala. Nu doar 
asociaţii, ci şi clienţii preferă să ştie că este imposibil ca o 
şleahtă de haidamaci să blocheze, uşa şi să înceapă să îi 
scuture de bani. Problema sistemelor de supraveghere este că 
ele nu pot prezice ceea ce urmează să se întâmple: ele 
înregistrează, nu fac previziuni. Sistemele neurale de ultimă 
oră pot ajuta privitorul să ia o decizie în legătură cu o situaţie 
complicată, însă întâmplările se succed al naibii de repede în 
sala de joc, mai ales dacă trişorii au şi o strategie de ieşire. De 
obicei, există o singură cale de acces în clădire. Dacă situaţia 
devine critică, echipa va face tot posibilul să ajungă la 
recepţie şi de acolo să iasă în stradă, unde cei trei se pot 
despărţi şi pot fi în siguranţă. Dacă este prins şi îşi ştie 
meseria, un jucător profesionist nu va ciripi nimic până când 
nu este eliberat sau îşi poate suna avocatul. Dar dacă scapă şi 
îl ţin nervii, trişorul mai poate sta pentru un ultim joc, punând 
ca miză un jeton roşu şi două violet şi plecând apoi, fără a mai 
aştepta deznodământul. Aceasta l-ar face pe supraveghetor, 


care poate şi-a dat seama că a fost fraierit, să se simtă mai 
bine şi să uite ceea ce tocmai s-a petrecut. 
Pe de altă parte, se prea poate să nu o facă. 


Capitolul VI 
Aude-tot, vede-tot 


Pentru oameni ca noi, spionii sunt nişte creaturi 
fascinante. Îi asociem cu un stil de viaţă exotic şi fi 
invidiem pentru abnegatia cu care, calm şi discret, isi 
văd de treaba lor, apărând interesele nationale. Însă 
comunitatea agenților secreti este un mecanism uriaş 
şi greu de manevrat, care se infiltrează în toate 
colțurile lumii noastre. MI5, oficial cunoscut pur şi 
simplu ca „serviciul de securitate”, se află în linia 
întâi a luptei împotriva terorismului din Marea 
Britanie şi este în plin proces de dezvoltare a unei 
rețele de birouri regionale şi de recrutare a o mie de 
ofițeri noi. MI5 este puternic, dar nu este corect să 
ne referim la el ca la o organizaţie de poliţie secretă, 
deoarece nu are puterea de a aresta. Pentru asta se 
bazează pe poliție şi departamente precum Vamă şi 
Accize. Cu toate acestea, MI5 exercită o putere 
imensă, putând pătrunde peste tot şi instala 
microfoane după bunul plac. Niciodată până acum 
serviciile secrete nu au dispus de o asemenea putere. 
Şi, desigur, „umbrele” autohtone nu sunt singurii 
agenţi de informaţii care operează în tard — mai 
avem şi spioni străini. Americanii adună informaţii 
despre telecomunicaţii, iar francezii nu îi scapă din 
ochi pe teroristii „locali” — atât ai noştri, cât şi ai lor. 
Spionajul n-a fost niciodată atât de multinational si 
atât de sofisticat tehnologic ca acum. Spionii sunt 
plasați în vârful ascuţit al aparatului de stat 
camuflat şi au acces la toate secretele noastre. 


Oricine se afla în America în jurul datei de 11 septembrie 
2001 îşi aminteşte cu siguranță schimbarea vădită care a 
cuprins tara — un amestec de şoc şi teamă. Lucram pe atunci la 


Universitatea din Pittsburgh. Părea că, din senin, străzile s-au 
golit, iar aerul curat fusese absorbit din însoritele după-amiezi 
de vară târzie. Ca englez, nu mă simţeam în largul meu, eram 
un intrus care nu avea niciun drept să se afle acolo. 
Preşedintele şi echipa sa dispăruseră, răpiți de bărbaţii plini 
de muşchi şi cu feţe aspre, în haine de un albastru-închis şi în 
maşini blindate. Bush fusese dus, pe un traseu ocolit, în 
Omaha, Nebraska, unde era ţinut sub protecţie în Baza 
Forţelor Aeriene Offutt, sediul central al Comenzii Strategice. 
Acest centru de decizie supersecurizat fusese creat în timpul 
Războiului Rece. În eventualitatea unui atac cu rachete din 
URSS, de aici preşedintele ar fi preluat controlul asupra 
Comenzii Strategice a Forţelor Aeriene şi ar fi purtat un război 
nuclear. Ceilalţi guvernanti erau distribuiţi în unităţile de 
înaltă securitate, rezistente la bombardamente, din Maryland, 
Pennsylvania, Virginia, West Virginia (în locuinţe subterane 
luxoase, în apropierea vechiului club de golf al lui Sam Snead, 
The Greenbrier) şi New England. 

Aparent, restul naţiunii trebuia să-şi înfrunte singură 
soarta. Eu m-am trezit, în aeroportul din Pittsburgh, in fata 
unei cozi uriaşe. Era alcătuită în cea mai mare parte din 
cetăţeni americani disperaţi să se întoarcă în New York — sau 
oriunde altundeva îşi aveau domiciliul - şi străini de 
pretutindeni, disperaţi, dimpotrivă, să părăsească ţara. Cozile 
erau vegheate de bărbaţi gigantici şi femei cu chipul împietrit- 
persoane însărcinate să rezolve rapid orice revoltă. Oamenii 
aşteptau ore întregi, nemiscati şi tacuti, demoralizati si 
infricosati, expusi pentru prima data ororilor unui atac pe 
pământ american. În sfârşit, pasagerilor li s-a permis să se 
împrăştie către destinațiile lor, atunci când a devenit clar că, 
în pofida amenințării teroriste, traficul aerian trebuia cumva 
să continue, iar ţara începea să se îndrepte cu paşi siguri către 
o fundătură (exact scopul pe care Al Qaeda sperase să-l 
atingă). Impactul terorii asupra Statelor Unite era groaznic de 
privit şi din el s-a născut o atitudine de intoleranta impasibila 
care persistă şi azi. Când s-au mai liniştit puţin apele, 
preşedintele a ieşit din gaura sa zăvorâtă, iar jalea după morţii 


din turnurile gemene s-a preschimbat în furie. Uriaşul adormit 
se trezise şi a descoperit că informaţiile şi cunoştinţele despre 
duşman erau dureros de insuficiente. 

Comunitatea spionilor americani, aşa cum se prezintă ea 
azi, îşi are rădăcinile în Pearl Harbor. Americanii ştiau de 
atacul japonez, însă informaţiile în acest sens se aflau în locuri 
diferite şi erau „proprietatea” unor diverse grupuri militare şi 
civile. Nicio agenţie de informaţii în funcţiune nu avea dreptul 
de a analiza materialul şi de a trage concluzia evidentă. Aşa s- 
a născut Agenţia Centrală de Informaţii (CIA), împărţită în 
două mari direcţii: Direcţia Operații, care colectează 
informaţiile, şi Direcţia Informaţii, care le analizează. Pare 
logic, nu? Din nefericire, nu e chiar aşa. Din 1946 încoace, au 
început să se dezvolte alte câteva zeci de colectori de 
informaţii. Agenţia Naţională de Securitate (NSA), care 
beneficiază de un buget mult mai mare decât cel al CIA, este 
responsabilă cu interceptarea transmisiunilor, cum ar fi 
convorbirile pe telefoane mobile şi semnalele radio. Vine apoi 
Biroul Naţional de Recunoaştere. Treaba lui este să adune 
informaţii vizuale de la avioane strategice de recunoaştere şi 
de la sateliții NSA, pentru a le oferi apoi Agenţiei Nationale de 
Informaţii Geospatiale (NGA). Armata şi CIA includ, de 
asemenea, agenţii de colectare a imaginilor. Pentagonul 
răspunde de Agenţia de Informaţii pentru Apărare (DIA), cu 
propriul serviciu de informaţii - Servicii pentru Apărarea 
Umană, care, în acelaşi timp, primeşte informaţii de la CIA, 
NSA şi NGA. DIA are sarcina de a se concentra asupra 
capacităţilor militare ale inamicului — ceea ce nu este deloc 
uşor atunci când ai de-a face cu o organizaţie nestructurată şi 
obscură precum Al Qaeda. În plus, toate forţele armate au în 
subordine propriile agenţii de colectare a informaţiilor, 
preocupate în special cu chestiuni tactice, dar care adună 
întâmplător tot felul de alte materiale. 

Mai există şi o serie de organizaţii politienesti civile care 
activează în domeniul colectării de informaţii. Biroul Federal 
de Investigaţii (FBI) se ocupă atât de contraspionaj, cât şi de 
impunerea legii, având şi o responsabilitate contrateroristă. 


Acest ultim rol al FBI prezintă o importantă contradicţie. 
Biroul are ca angajaţi poliţişti a căror meserie este aceea de a 
rezolva infracţiuni comise deja. De fapt, activitatea Biroului 
este evaluată după rapoartele sale cu infracţiuni soluționate. 
Contraterorismul se ocupă însă cu împiedicarea producerii 
unor acte criminale în viitor: colectezi informaţii, le analizezi 
şi le prevezi efectele. Alte agenţii, precum Departamentul 
Alcool, Tutun şi Arme de Foc (AFT), Administraţia 
Antidroguri (DEA) sau Vămi şi Siguranţa Granitelor (CBS), 
colectează toate informaţii, folosite pentru a înlesni arestările 
şi punerile sub acuzare. Departamentul de Stat răspunde de 
Serviciul de Securitate Diplomatică (DSS), o agenţie de 
contrainformaţii însărcinată cu protecţia ambasadelor SUA. 
Departamentul Apărării conduce Biroul pentru Planuri 
Speciale (OSP). Acest grup elitist al „umbrelor” este restrâns, 
dar puternic, şi deţine resurse considerabile. Este alcătuit din 
analişti reputați şi obţine informaţii prin secretarul apărării. 
OSP şi desele sale opinii piezişe au primit mai multă atenţie 
decât orice alt grup după evenimentele din 11 septembrie. 

Se poate spune că, în 2001, cantitatea de informaţii 
deţinute de organizaţiile militare, de stat şi civile din Statele 
Unite scăpase de sub control, iar analiza acestor informaţii se 
apropia vertiginos de un dezastru. Nu exista o singură unitate 
pe teritoriul Statelor Unite în care să fie colectate, analizate şi 
evaluate toate informaţiile obţinute de agenţii. După tragedia 
de la turnurile gemene, a devenit imediat evident că excelenta 
idee a creării CIA după Pearl Harbor fusese de mult 
abandonată. Diversele interese particulare  preluaseră 
controlul şi „comunitatea informațională” se dovedea din nou 
un haos, în care agenţiile concurente scormoneau cu disperare 
după informaţii, pe care le păstrau numai pentru uzul propriu. 
Cunostintele existau, la fel cum existau motivaţia, abnegatia şi 
tehnologia. În aceste condiţii, cum a fost posibil ca 19 terorişti 
arabi să trăiască, să se instruiască şi să acţioneze pe tărâmul 
libertăţii, pentru ca apoi să deturneze patru avioane şi să 
producă efecte atât de catastrofale? 

Ca nou director al Departamentului Naţional de Informaţii, 


John Negroponte avea la dispoziţie un buget de 40 de 
miliarde de dolari. El avea sarcina de a administra şi de a 
armoniza activitatea celor 15 agenţii de informaţii finanţate 
de către stat care operează în Statele Unite şi de a întreţine 
contacte strânse cu agenţiile străine, în special cu cele 
britanice. Responsabilitatile sale au fost smulse din 
strânsoarea fostului secretar al apărării, Donald Rumsfeld. 
Negroponte, diplomat de carieră cu o experienţă redusă în 
lumea informaţiilor, a devenit unul dintre cei mai puternici 
oameni din America şi misiunea lui era de a-şi folosi abilităţile 
diplomatice ca să-i forțeze şi să-i amăgească pe spionii 
americani să coopereze, să-i încurajeze să nu se mai întreacă 
între ei, ci să lucreze împreună pentru binele naţiunii. Nu era 
deloc o misiune uşoară căci serviciile secrete americane, 
militare şi civile — care au fost criticate aspru de către mass- 
media, politicieni şi opinia publică după 11 septembrie, în 
special cu referire la Războiul din Irak -, riscau să nu-şi mai 
revină niciodată. Trei alte persoane importante au fost 
contactate înainte ca el să accepte funcţia, dar toate au refuzat 
oferta. 

Negroponte s-a născut la Londra în 1939, ca fiu al unei 
englezoaice şi al unui magnat grec din industria navigaţiei. A 
crescut în Europa, dar a fost educat în New York, unde s-a 
stabilit familia sa după război. Şi-a încheiat educaţia 
absolvind Dreptul la Harvard, iar în 1960 a intrat în corpul 
diplomatic. A doua sa mutare în interes de serviciu a fost ca 
ofițer politic în Vietnam - „o experienţă care iti decide 
cariera”, cum spunea el. Unul dintre evenimentele de care cu 
siguranţă îşi aduce aminte este Programul Phoenix, condus de 
Bill Colby de la biroul CIA din Saigon. O campanie murdară, 
în care trupele de asasini ai CIA au fost folosite pentru a 
intemnita, intimida şi ucide membri ai guvernului condus de 
comunişti, constituit de Viet Cong în sudul rural al ţării. 
Programul Phoenix a dus la moartea multor mii de vietnamezi 
inocenți, iar mişcarea pacifistă a împânzit Washingtonul cu 
afişe în care Colby era acuzat de crimă. În anii 1980, 
Negroponte a fost numit ambasador al Statelor Unite în 


Honduras, în timpul administraţiei Reagan, pentru ca apoi să 
fie acuzat că a închis ochii în fata unor încălcări ale 
drepturilor omului comise de către CIA. Aceasta i-a ajutat pe 
rebelii Contras să răstoarne regimul Sandinista, orientat către 
stânga, din Nicaragua vecină. Au apărut speculaţii conform 
cărora el ar fi ştiut totul şi ar fi tolerat „echipele morţii” şi 
Batalionul 136, o unitate militară criminală, condusă de 
Gustavo Alvarez Martinez, general rebel din Nicaragua, 
precum şi că americanii ar fi cooperat la asasinate şi torturi. 
Negroponte a negat toate acuzaţiile care i-au fost aduse în 
mass-media din America. Însă, din când în când, aceste 
acuzaţii continuă să iasă la iveală. De-a lungul anilor petrecuţi 
în America Centrală, el a adoptat cinci copii orfani din 
Honduras, declarând: „I-am luat sub aripa mea, deoarece ei 
mă vor menţine tânăr. Am decis să ne adoptăm toţi copiii din 
aceeaşi ţară, pentru că viaţa este şi aşa destul de complicată; 
nu e nevoie să o îngreunăm cu fraţi şi surori din toată lumea”. 

Cariera sa diplomatică l-a purtat prin Orientul Mijlociu, 
Europa şi sud-estul Asiei şi a învăţat să vorbească fluent 
limbile spaniolă, greacă, franceză şi vietnameză. Ultimul pas 
în această carieră diplomatică agitată a fost postul de 
ambasador în Bagdad, unde a fost trimis pentru a-l înlocui pe 
proconsulul american Paul Bremer. Totuşi, se pare că latura sa 
dură s-a mai domolit, iar activitatea sa în această ţară a fost 
un model de precizie în diplomaţie. Acum nu mai este văzut 
ca un „vultur”, ci ca un funcţionar de încredere al statului, cu 
o reputaţie de om care tace si face. Susţinătorul său la 
Washington este Colin Powell. 

Printre alte agenţii, Negroponte controla CIA şi FBI; el avea 
nevoie să-şi utilizeze toate abilităţile diplomatice pentru a 
forma alianţe între cele două. Unul dintre programele cele mai 
delicate pe care el trebuia să le supravegheze era CAPPSII, un 
program de scanare a pasagerilor iniţiat imediat după 
atacurile asupra turnurilor gemene - atât de sensibil şi de 
secret, încât, în timpul alegerilor prezidenţiale din 2004, a 
trebuit să fie abandonat discret şi temporar. Obiectivul 
CAPPSII, asa cum a fost descris de nou-înfiinţatul 


Departament al Securităţii Interne, era acela de a crea „un 
sistem automatic capabil să integreze şi să analizeze simultan 
numeroase baze de date venite de la guvern, industria de 
informaţii şi sectorul privat, un sistem care să stabilească 
nivelul de risc estimat pentru fiecare avion de transport, 
pasager, aeroport şi zbor”. Altfel spus, o tentativă de a prezice 
şi de a împiedica potenţialii teroristi, folosind toate 
informaţiile pe care Departamentul şi agenţiile sale pot pune 
mâna. 

Mulţi turişti care au avut scurte treceri prin Statele Unite în 
ultimii ani cunosc procedurile neplăcute necesare pentru a 
depăşi ghişeul de Imigrare. Procesul tinde să fie lent şi — în 
mod deliberat — intimidant: un fel de a ne aduce aminte că, pe 
tărâmul libertăţii, mârlanii sunt la putere. La fel ca 
majoritatea agenţiilor, Departamentul Vami şi Siguranţa 
Graniţelor îşi motivează comportamentul de neam-prost, 
descriindu-l ca „o parte a datoriei noastre vitale de a salva 
vieţile americane”. Sosind recent la aeroportul Kennedy, am 
fost fascinat de un agent în uniformă şi înarmat, înalt, ras în 
cap şi cu privire de oţel, care a apărut în sală în faţa maselor 
ordonate de vizitatori sau turişti şi l-a apostrofat cu voce tare 
pe un tânăr care avusese curajul să-şi folosească telefonul 
mobil în timp ce aştepta să fie evaluat la ghişeu. Aşteptasem 
până atunci mai bine de o oră şi am fost obligaţi să-l ascultăm 
pe acel oficial urlând abuziv. Era o indicație clară privind 
disprețul pe care îl avea pentru sărmanii călători. O fată care 
călătorea cu mine a fost luată într-o cameră din spate şi 
interogată. „Aşa mi se întâmplă de fiecare dată când vin aici”, 
mi-a zis ea când a apărut într-un sfârşit, arătându-mi o 
scrisoare de la Ambasada Statelor Unite din Londra, în care i 
se cereau scuze pentru o greşeală apărută în înregistrările 
călătoriilor ei spre şi dinspre America., Angajatorul meu, o 
companie aeriană, a cerut de zeci de ori ca datele mele să fie 
corectate, am trimis şi scrisori ale unor avocaţi, dar 
funcţionarii de la Imigrare pur şi simplu le ignoră”. 

În Marea Britanie, numărul tot mai mare de acte teroriste şi 
violente a coincis cu reducerea dramatică a eficienţei forţelor 


de poliţie şi o orientare corespunzătoare, foarte răspândită, 
către securitatea privată. Când vine vorba despre prevenirea 
infracţiunilor, poliţia noastră este în mare măsură inutilă. 
Poliţiştii sunt dezavantajati de birocratie, de reglementările 
privind sănătatea şi siguranţa, de riscul apariţiei litigiilor, 
cultura compensatiei, groaza de a nu fi acuzaţi de rasism 
instituţional, un volum imens de noi acte decretate ilegale de 
către Uniunea Europeană şi noua legislaţie a muncii, precum 
şi de mâna moartă a corectitudinii politice. Moralul lor este 
mai scăzut ca niciodată, în timp ce povara reclamatiilor care 
s-au bucurat de succes, legislaţia drepturilor omului şi a 
protecţiei datelor întorc şansele împotriva oamenilor legii. 
Legea protecţiei datelor din 1998 este împărţită în 75 de 
secţiuni şi prevede pedepse cumplite pentru firmele şi indivizii 
condamnaţi că nu au respectat-o. Fiecare încălcare a acestei 
legi poate aduce o amendă de 5.000 de lire sterline. Ea nu a 
fost niciodată testată adecvat în tribunale şi metodele prin 
care trebuie să fie aplicată nu sunt prea clare. 

Filmarea în secret a unui individ, fără instiintarea sa, este 
ilegală, iar materialele şi informaţiile obţinute pe această cale 
nu sunt acceptate ca dovezi în instanţă. Unităţile de poliţie 
apelează la firme de securitate private pentru a se proteja 
împotriva crimei organizate, la fel ca forțele armate, 
Departamentul Vamă şi Accize, cele mai multe ministere 
(inclusiv cel al Apărării), băncile şi toate instituţiile 
financiare. Poliţia britanică, în viziunea omologilor săi 
continentali, a degenerat într-una dintre cele mai ineficiente 
forţe de poliţie din Europa, dacă nu chiar din lume, în timp ce 
tehnologiile dezvoltate şi comercializate prin industria 
britanică a securităţii sunt de cea mai înaltă clasă. 

Forţele de poliţie şi agenţiile de securitate folosesc în mod 
cumpătat supravegherea îndeaproape, deoarece e foarte 
costisitoare şi necesită multe resurse umane. O divizie foarte 
bine antrenată, ale cărei servicii sunt disponibile atât pentru 
poliţie, cât şi pentru serviciile secrete, şi care este identificată 
doar ca S023, oferă supraveghere amănunţită, cu aprobarea 
unui ofiţer superior şi, în unele cazuri, a unui funcţionar de 


stat sau ministerial. Organizaţia de poliţie CIB, cu sediul în 
Vauxhall (sudul Londrei), este însărcinată cu protejarea 
apărătorilor legii. Ea beneficiază de fonduri aproape 
nelimitate, cu care să nimicească orice urmă de corupţie din 
forţele de poliţie. CIB are ca angajaţi ofiţeri de poliţie deseori 
refractari, cunoscuţi ca incoruptibili, dar îngrijoraţi de 
posibilitatea ca nu cumva colegii lor să afle pentru cine 
lucrează de fapt. 

Jocheul Jamie Osborne, după ce a fost arestat sub 
suspiciunea de a fi aranjat nişte curse, a fost abordat de un 
fost ofiţer al Departamentului de Investigaţii Criminale (CID) 
din Thames Valley, Robert Harrington, care i-a spus că ar 
putea face ca investigația asupra sa să fie oprită, fără a i se 
mai aduce vreo acuzaţie. Osborne s-a dus direct la poliţie şi a 
fost recrutat de CIB ca agentorovocateur, în încercarea de a-l 
prinde în capcană pe Harrington. În ziua anterioară vizitei lui 
Harrington la Osborne acasă, SO23 instalase un cordon 
polițienesc în jurul căsuţei jocheului si a grădinii sale cu 
copaci, apoi începuse să instaleze dispozitive de ascultare şi 
camere de filmat atât în locuinţă, cât şi pe teren. Ofiţeri bine 
instruiți erau camuflati şi ascunsi în grădină, pentru protecţie 
în faţa oricărei posibile ameninţări la adresa lui Osborne şi a 
altor potenţiali martori. Am avut ocazia să ascult casetele şi să 
văd filmul înregistrat — dovezi folosite în procesul intentat lui 
Harrington şi desfăşurat la Old Bailey, Curtea Penală Centrală, 
unde inculpatul a fost condamnat şi trimis la închisoare. 
Camere cu lentile din fibră optică şi microfoane au fost 
ascunse în şemineul din sufragerie şi în bucătăria locuinţei, iar 
dispozitive au fost camuflate prin grădină. Locul a fost 
evacuat şi apoi înconjurat cu un cordon polițienesc când au 
sosit experţii în supraveghere; la fel s-a întâmplat după aceea, 
când ei s-au reîntors pentru a demonta echipamentul. 
Harrington a mai fost înregistrat în mai multe locuri, 
folosindu-se numeroase resurse umane şi electronice, însă 
transcrierile convorbirilor şi înregistrările întâlnirilor sale cu 
jocheul au jucat un rol crucial în condamnarea sa. 

Au crescut semnificativ numărul agenţiilor internaţionale 


de informaţii de proporţii reduse şi private, precum şi cererea 
de companii mici şi discrete, precum Hakluyt, înfiinţată de 
fostul angajat al MI6 Christopher James, ale cărui cunoştinţe 
cu privire la ţările în curs de dezvoltare şi lumea a treia sunt 
legendare şi care este expert în cine deţine puterea în orice 
tara din lume şi în cum poţi să-ţi infiintezi o firmă în locuri 
dificile de pe planetă. Hakluyt cultivă o „aură” temerară la 
agenţii săi, are un consiliu director intesat de foşti ofiţeri de 
teren şi un personal de tineri agenţi care operează în cele mai 
periculoase colţuri de pe glob, unde chiar şi cel mai îndrăzneţ 
afacerist s-ar simţi nesigur. Stratfor, o agenţie globală de 
informaţii înființată de George Friedman, este cunoscută în 
Statele Unite drept „CIA-ul din umbră”, deoarece combină 
rapoartele şi analizele media cu consultanta de spionaj. Ea 
este, în esenţă, o vastă reţea colectoare de informaţii şi a ajuns 
să aibă o influenţă puternică în comunitatea mondială de 
spionaj după 9/11, graţie analizei sale pătrunzătoare asupra 
lipsurilor serviciilor secrete americane. 

Securitatea privată a înflorit în mare parte ca răspuns la 
cererile industriei de asigurări că ai lor clienţi să se protejeze 
singuri de spargeri, furturi şi violenţă. Industria de asigurări 
este capabilă să insiste ca riscurile pe care şi le asumă să fie 
acoperite de un nivel adecvat de măsuri preventive. Se ştie că 
tehnici de supraveghere sofisticate şi finanţele necesare sunt 
disponibile în industria securităţii de înaltă tehnologie, aflată 
în continuă dezvoltare. Profiturile sunt imense, iar industria 
nu este zăpăcită de problemele procedurale şi bugetare cu 
care se confruntă poliţia. Industria de securitate a devenit 
astfel competitivă şi inovatoare; ea înfloreşte, din moment ce 
operează profitabil nu doar în protecţia sectorului privat, ci şi 
în păzirea instituţiilor statului. Consecința a fost stimularea 
companiilor de securitate. Organizaţii precum Kroll, Control 
Risks şi Hakluyt s-au extins, astfel încât să opereze cu succes 
în comunitatea globală a agenţiilor de informaţii. 

Kroll International este o agenţie de detectivi specializată în 
supraveghere electronică şi spionaj, condusă din New York de 
Jules Kroll. Compania operează în 20 de ţări, iar personalul 


său include aproape 20.000 de specialişti. Filialele 
internaţionale ale Kroll lucrează pentru guverne precum cele 
din Thailanda si Africa de Sud. De exemplu, compania a 
sprijinit înfiinţarea Scorpionilor, o forţă de securitate internă 
creată de Nelson Mandela, fostul preşedinte al Africii de Sud. 
Serviciile Kroll sunt căutate de afaceri care necesită sfaturi de 
spionaj şi forţă fizică pentru a opera pe pieţe internationale 
dificile. Kroll este probabil cea mai mare şi mai sofisticată 
agenţie de acest gen şi şi-a clădit reputaţia că este pricepută la 
depistarea comorilor ascunse ale politicienilor corupți şi ale 
organizaţiilor criminale internaţionale. Serviciile sale sunt 
costisitoare. Compania britanică denumită Control Risks, cu 
sediul pe Victoria Street din City şi înfiinţată de compania 
turistică Hogg Robinson în 1975, oferă consultanţă în 
probleme de securitate corporatistă. Director este generalul 
Sir Michael Rose, iar agenţia sa este specializată în evitarea 
răpirilor şi asasinatelor, precum şi în trierea candidaţilor la un 
post. Control Risks are 400 de angajaţi în întreaga lume şi o 
strânsă colaborare cu agenţiile de securitate din Marea 
Britanie, pentru a proteja interesele comerciale naţionale. 

Pe lângă serviciile de securitate intensivă cu efectiv 
specializat, care operează mai ales „la sol”, guvernele din 
întreaga lume au început, după 9/11, să aloce bugete uriaşe 
pentru monitorizarea şi interceptarea comunicaţiilor 
electronice. În Statele Unite, interceptarea şi interpretarea 
semnalelor de către Departamentul Justiţiei, FBI si 
Administraţia Antidroguri îşi fac simțită prezenţa în toate 
formele de sisteme comunicationale, incluzând acum accesul 
la internet de bandă largă şi telefonia prin Voice Over IP 
(VOIP). Cetăţenii care pălăvrăgesc la telefon, navighează pe 
internet sau se angajează în tranzacţii Online obişnuite Iasă în 
urma lor, fără să-şi dea seama, o dâră de detalii personale care 
sunt automat capturate şi reţinute în Jurnalele” computerelor. 
Tehnologia care face posibil acest lucru e într-adevăr 
uimitoare şi poate apărea în cele mai neaşteptate locuri. 

Baza militară Menwith Hill din North Yorkshire stă sub 
auspiciile Agenţiei Naţionale de Securitate (NSA) şi nu emite 


nicio pretenţie la vizibilitate sau publicitate. Activitatea sa 
este fără retineri neprietenoasă, răspunzând doar în Fata 
preşedintelui Statelor Unite şi a consilierilor săi pe probleme 
de securitate naţională. Menwith Hill reprezintă interfaţa 
dintre Armata americană şi spionajul purtat din spaţiu, fiind 
capabilă să intercepteze orice semnal sau conversaţie din 
Europa, Africa de Nord şi Asia de Vest. Cu cât afli mai multe 
despre staţia de la Menwith Hill, cu atât te enervezi mai tare. 
Ea reprezintă o piesă importantă de armament de război, 
ascunsă în nordul Angliei, şi unul dintre locurile cele mai 
secrete de pe glob. Fără cel mai înalt nivel posibil de 
transparenţă, nimănui nu îi este permis accesul dincolo de 
porţi. Americanii nici măcar nu recunosc că staţia există si 
refuză să lase orice vizitatori, inclusiv membri ai 
Parlamentului naţional sau ai Parlamentului European, să 
intre aici, chiar şi în ocazii oficiale. Alice Mahon, membră a 
Parlamentului din partea laburiştilor, a spus în faţa camerelor 
că nicio persoană preocupată de libertăţile cetăţeneşti nu 
poate ignora Menwith Hill. În pofida numeroaselor tentative 
de a primi răspunsuri la întrebările ei, este evident că baza 
militară nu răspunde în faţa membrilor Parlamentului britanic 
şi, ca atare, nici în fata poporului britanic. Desi este o staţie de 
supraveghere americană, în 1996 ea a fost inclusă, prin 
denumire, în Forţele Aeriene ale Marii Britanii, în încercarea 
de a camufla ce reprezintă această puternică resursă militară. 
Oricum, ea nu este singura în această situaţie: există staţii 
similare, chiar dacă mai mici, în Australia şi Austria. 

Baza militară este imposibil de ascuns, nu o poţi îngropa 
sau muta sub pământ. O zăreşti la orizont atunci când laşi în 
urmă Harrogate pe autostrada 59 şi pătrunzi în Yorkshire. De 
la distanţă, pare o colecţie de „cupole” emisferice, mari şi 
albe, aşezate în ceea ce fusese odinioară o liniştită regiune 
necultivată. Domurile contin  „farfurii” de recepție a 
informaţiilor transmise de sateliți şi sunt înconjurate de clădiri 
„întărite” (rezistente la bombardamente). Menwith Hill este 
cea mai mare staţie de monitorizare electronică din lume şi 
acolo lucrează 1 200 de civili şi militari americani. 


Administraţia Naţională pentru Aeronautică şi Spaţiu (NASA), 
care controlează baza, a mai angajat un număr limitat de 
civili britanici, verificaţi cu atenţie, din Sediul Comunicaţiilor 
Guvernamentale (GCHQ). Baza a crescut de-a lungul anilor, 
iar puterea şi importanţa de care se bucură sunt subliniate de 
închiderea celorlalte staţii conduse de NSA din Marea 
Britanie. Noua ei destinaţie oficială, de Centru Operaţional 
pentru semnale de spionaj (SIGINT), responsabil cu 
conducerea de la distanţă a staţiilor automate de colectare a 
informaţiilor, subliniază importanţa strategică a bazei. 
Motivul pentru care acest memento fatis al lumii pline de 
pericole în care trăim mă calcă pe nervi este faptul că baza 
interceptează tot „traficul” informaţional care intră în, iese 
din, sau trece prin Marea Britanie şi care are ca origine sau 
destinaţie Asia de Vest, Africa de Nord şi Europa. Baza este de 
importanță vitală pentru americani, deoarece sateliții 
pozitionati astfel încât să receptioneze comunicațiile din 
aceste regiuni sunt „vizibili” din Menwith Hill, dar nu şi din 
Statele Unite. „Traficul” include toate apelurile pe telefonul 
mobil, mesajele pe mobil şi prin satelit, e-mailurile, faxurile, 
semnalele radio şi orice alt tip de comunicare electronică 
cunoscut omului. Dacă un semnal trece printr-un cablu sau 
printr-un releu radio ori satelit, staţia îl poate recepționa, 
analiza, procesa şi retransmite automat către Statele Unite. 
Staţia de la Menwith Hill a jucat un rol major în invadarea 
Irakului din 2002, interceptând şi transmițând informaţii de 
comandă. Războiul a fost purtat de americani în primul rând 
ca un război spatial, în care aliaţii puteau folosi 50 de sateliți 
care să sprijine eforturile militare britanice şi americane; 27 
de sateliți de poziţionare globală au fost utilizaţi pentru a 
detecta amplasarea unităţilor şi țintelor operaţiunilor speciale, 
iar restul pentru a transmite comunicaţii şi comenzi şi pentru 
avertismente privind atacuri cu rachete, tipare de condiţii 
meteorologice şi multe altele. Generalul Judd Blaisdell, 
directorul operaţiunilor spaţiale din cadrul forţelor aeriene 
americane, a afirmat că în jur de 33 600 de persoane, lucrând 
în 36 de staţii SIGINT din întreaga lume, au fost implicate în 


activităţi de tipul „război spaţial”. Supravegherea prin satelit a 
fost susținută cu date oferite de AWACS (mari aeronave de 
comunicaţii ce rătăcesc la „marginea” spaţiului) şi de 
spionajul uman. 

Sistemele nu erau în niciun caz ireproşabile. Unele rachete 
Tomahawk şi-au ratat cu mult ţinta în timpul invadării 
Irakului, iar lungimea de bandă-radio disponibilă s-a dovedit a 
fi inadecvată. Ultimul război din Irak a reprezentat o rafinare 
a tehnicilor utilizate în Războiul din Golf din 1991. Toate 
bombele şi armele inteligente erau controlate de sateliți 
spatiali de poziţionare globală si acum este evident că 
sistemele spatiale sunt cheia viitoarei puteri militare 
americane. La sfârşitul acţiunilor militare din Irak, în aprilie 
2003, vorbind la inaugurarea celui de-al 614-lea escadron de 
spionaj spaţial, la baza aeriană Vandenberg din California, 
comandantul locotenent-colonel Earl White a remarcat că 
folosirea tehnologiei spaţiale fusese un avantaj major în 
război. „Fără spaţiu, revenim la al Doilea Război Mondial, a 
zis el. Oricine vrea să ne înfrunte va trebui să ne înfrunte în 
spaţiu”. 

Baza de la Menwith Hill a reprezentat o importantă valoare 
militară în timpul ambelor războaie împotriva Irakului. Ei îi 
revine marea responsabilitate de a intercepta şi transmite 
informaţii de spionaj militar şi de comandă, pe lângă funcţiile 
sale de a obţine date sau de a culege şi analiza informaţii de 
spionaj civil şi comercial. Rolul său nu poate decât să crească, 
pe măsură ce America dezvoltă mai multe sisteme de luptă cu 
baza în spaţiu. Staţia de la Menwith Hill acoperă o suprafaţă 
de aproximativ 20 de acri şi controlează 56 de sateliți dintr-o 
serie cunoscută drept „The Runway” (,,Podiumul”), care 
operează în linie de la est la vest, la extremitatea sudică a 
bazei. În prezent, baza operează două sisteme: „Silkworth” şi 
„Moonpenny”. Sistemul „Silkworth”, operat dintr-o clădire 
mare şi joasă din centrul bazei, găzduieşte o reţea de 
computere ce monitorizează sateliții stationati deasupra 
Ecuatorului, unde interceptează transmisiuni radio la distanţă 
mare de la ţintele din Eurasia şi le retransmit către bază. 


Tehnologia permite personalului să asculte mesaje si 
conversații dintre indivizi şi companii din Orientul Mijlociu şi 
Europa. Ele sunt retransmise de sateliții Mercury, Magnum si 
Orion (mai avansat). Acesti sateliti, la fel ca aproape toti 
sateliții moderni de comunicaţii, sunt „geosincroni” — asta 
înseamnă că rămân într-o poziţie fixă in raport cu Pământul. 
Datele sunt descărcate şi retrimise pentru analiză în Yorkshire, 
unde sunt sortate după criterii speciale într-o unitate 
subterană, protejată împotriva radiațiilor, numită 
„Steeplebush II”. 

Operațiunile speciale  „Moonpenny” sau sistemele 
„Sprinkler” (,,Stropitoare”) interceptează şi recepționează 
comunicaţii neautorizate prin satelit din alte ţări. Ele constau 
dintr-o serie de terminale de interceptare, programate să 
adune semnale de la sateliții de comunicaţii naţionali si 
internaţionali aflaţi sub controlul altor state (inclusiv 
„Arabsat” şi „Intelsat”). Amploarea procesului de colectare 
este impresionantă. NSA are ca obiectiv strângerea tuturor 
comunicaţiilor internaţionale şi a majorităţii celor naţionale. 
În 1992, sistemul intercepta 2 milioane de mesaje pe oră, 
dintre care toate, în afară de vreo 13.000, erau ignorate 
înainte de filtrare până la a se ajunge la cele 2000 care 
satisfăceau criteriile pentru a fi transmise mai departe. 
Acestea din urmă erau reduse treptat, rezultând în final 12 
comunicaţii care erau selectate şi analizate de experţi. Acum 
15 ani, staţia Menwith Hill intercepta anual 17, 5 miliarde de 
mesaje, dintre care vreo 17, 5 milioane puteau fi analizate. 

Echelon este un sistem global de interceptare, administrat 
şi de NSA, care captează şi analizează în principiu orice apel 
telefonic, fax, e-mail şi mesaj telex trimis oriunde în lume. 
Este operat în colaborare cu GCHQ din Cheltenham, Instituţia 
pentru Securitatea Comunicaţiilor (CSE) din Canada, Direcţia 
pentru Apărare şi Securitate (DSD) din Australia şi Biroul 
General pentru Securitatea Comunicaţiilor (GCSB) din Noua 
Zeelandă. Aceste organizaţii sunt reunite printr-un acord din 
1948, UKUSA, ale cărui prevederi rămân încă secrete. Potrivit 
unei investigaţii a Comisiei Uniunii Europene din 2001, 


sistemul Echelon furnizează analiştilor britanici şi americani 
date colectate de 120 de sateliţi-spion. Acest lucru înseamnă 
că, în fiecare minut al fiecărei zile, sistemul poate procesa 3 
milioane de comunicaţii electronice. Proiectul Echelon e 
simplu; el interceptează staţii din întreaga lume. Captează 
întreg traficul de comunicaţii prin satelit, microunde, 
telefoane mobile şi fibre optice, apoi procesează informaţiile 
prin intermediul computerelor de la NSA, care includ 
programe avansate pentru recunoaşterea vocii sau 
recunoaşterea optică a caracterelor. Personalul NSA mai caută 
cuvinte sau fraze de cod (aşa-numitul ,,dictionar” Echelon), 
care determină computerul să marcheze mesajul, pentru a fi 
înregistrat şi transcris, în vederea unor viitoare analize. 
Analiştii informaţiilor din cadrul fiecăreia dintre respectivele 
„staţii de ascultare” au liste separate de cuvinte, care îi ajută 
să analizeze conversații sau documente marcate de sistem, iar 
acestea sunt apoi transmise agenţiei de informaţii care a 
solicitat interceptarea. Se spune că Echelon este folosit şi 
pentru interceptarea supravegheri interne, a civililor 
americani, pe motive de afilieri politice „nepopulare” sau fără 
cauze evidente. Dacă e adevărat, atunci este vorba de spionaj 
politic şi sunt violate amendamentele 1, 4 şi 5 din Constituţia 
Americii. 

Raportul Parlamentului European intitulat „O estimare a 
tehnologiilor de control politic”, editat de Comitetul pentru 
Evaluarea Optiunilor Ştiinţifice şi Tehnologice din cadrul 
Parlamentului European, ridică întrebarea dacă interceptarea 
comunicaţiilor de către Echelon nu violează suveranitatea 
altor state şi intimitatea cetăţenilor acestora. Nu prea mai 
există îndoială că staţia de la Menwith Hill îi supraveghează 
pe cetăţenii britanici pe teritoriul ţării, cu ştiinţa şi cu întreaga 
colaborare a guvernului britanic. 

Echelon a fost creat cu sprijin de la GCHQ din Cheltenham 
şi, în 1993, elemente nemultumite din interiorul comunităţii 
spionilor britanici au utilizat reţeaua pentru scurgerea unor 
informaţii privind încercările americane de a câştiga voturi la 
Naţiunile Unite în favoarea intervenţiei în Irak. Comunitatea 


britanică de spionaj a fost foarte nemulțumită de tentativele 
guvernului de a deforma informaţiile primite susținând că 
Irakul mentinuse contacte cu reţeaua teroristă Al Qaeda. O 
femeie de 28 de ani, angajată a GCHQ, a fost arestată fiind 
suspectată de a fi încălcat Legea secretelor de stat. Se credea 
despre ea că ar fi lăsat să se scurgă un memoriu al NSA în care 
se solicitau informaţii din „liniile de produse” (în jargonul 
SIGINT, asta înseamnă interceptări ale convorbirilor telefonice 
şi e-mailurilor), ordonând un „val” de spionaj îndreptat 
împotriva ţărilor Angola, Camerun, Chile, Bulgaria şi Guineea, 
cu „un accent suplimentar pe problemele Naţiunilor Unite 
legate de Pakistan”. Scris de Frank Coza, şeful personalului de 
apărare (pentru obiective regionale), memoriul a fost pus în 
circulaţie, în acelaşi timp, deNSA. Operaţiunea, autorizată 
probabil de Condoleezza Rice, consultant pe probleme de 
securitate naţională, i-ar fi implicat, se pare, şi pe Donald 
Rumsfeld şi George Tenet, directorul CIA. Preşedintele Bush a 
ştiut cu siguranţă de ea. Scurgerea de informaţii a fost un act 
de sfidare atent plănuit, care a ilustrat nemulţumirea din 
serviciile secrete privind modul în care britanicii şi americanii 
intrebuintau abuziv spionajul. Ruptura cu „seniorii” din lumea 
informaţiilor se accentuase de ceva timp si nu fusese 
ameliorată de dezvăluirea că in biroul lui Kofi Annan, 
secretarul general al ONU, fuseseră plantate microfoane de 
către americani. 

Orice s-ar întâmpla, baza de la Menwith Hill continuă să 
crească şi aproape a dus la bun sfârşit proiectul Sistemului 
Infraroşu Spatial (ZBIRS), pentru care până şi NSA a fost 
obligată să ceară permisiunea Consiliului  Districtual 
Harrogate înainte de a-l putea instala. Nu există rachete sau 
alte sisteme aeriene de apărare în această bază, deşi nimeni 
nu se îndoieşte că, în eventualitatea puţin probabilă a unui 
atac nuclear, ea va fi una dintre tintele principale. ZBIRS este 
doar un alt nume pentru „Războiul Stelelor”. Patru sateliți noi 
au fost lansați pe orbită pentru a înlocui cele patru vehicule 
spațiale excedentare din cadrul Programului de sprijin al 
Apărării. Printre alte progrese, noul sistem poate detecta în 


spaţiu „corpuri reci”, precum şi semnături cu infraroşii de la 
arderile motoarelor de rachete. Într-un discurs ţinut în faţa 
Congresului, generalul american Howell M. Estes DI, şeful 
Centralei Nord-americane pentru Apărarea Aerospaţială, a 
afirmat că sistemele ZBIRS vor îmbunătăţi capacitatea 
americanilor de a „oferi rachete balistice mai precise ca 
lansare şi punct de impact forțelor aflate într-un teatru de 
operaţiuni militare”. Cu alte cuvinte, acurateţea şi ferocitatea 
puterii de foc americane, care sunt controlate din spaţiu, 
devin tot mai eficiente pe zi ce trece. 

Frica şi furia induse de secretomania ce înconjoară 
Menwith Hill au creat, după cum era de aşteptat, şi revoltă 
politică. Speculatiile privind activităţile desfăşurate de 
americani pe teritoriul britanic sunt  nesfarsite. 
Europarlamentarii cer în mod regulat să afle exact ceea ce se 
petrece în baza militară, dacă americanii au primit acces la 
secrete ale comerţului european (ceea ce, evident, s-a 
întâmplat) şi dacă acest lucru periclitează securitatea 
europeană. Fără îndoială, e greu de imaginat că americanii ar 
tolera o unitate britanică sau europeană similară pe teritoriul 
lor, şi la fel de greu e de înţeles de ce această bază NSA nu ar 
trebui să răspundă în fata guvernului britanic. 

Ostilitatea locală față de staţia de la Menwith Hill 
reprezintă mai mult decât o ridicare din umeri ca în Yorkshire 
şi un bombănit „asta nu-i treaba mea, băiete”. Localnicii vor 
să ştie ce se întâmplă dincolo de gardul de sârmă ghimpată şi 
de ce o bază atât de uriaşă nu primeşte forţă de muncă 
indigenă. Puţinii tehnicieni şi analişti din Cheltenham care 
stationeaza acolo reprezintă totalul implicării britanice. Scena 
din afara bazei aduce aminte de protestele antirăzboinice de 
la Greenham Common. O prezență constantă este cea a 
doamnelor trecute prin multe de la sediul local din Yorkshire 
al Campaniei pentru Dezarmare Nucleară (CND), care stau în 
corturi şi fac ceai la focuri aprinse cu surcele, provenind din 
foste barăci. Ele stau aici deja de ani buni şi acceptă cu 
seninătate că mai au destul de aşteptat. Protestatarii încalcă în 
mod obişnuit proprietatea, pătrunzând în bază, iar activităţile 


lor scot în evidenţă lipsa generală de umor sau de înţelegere a 
Armatei americane când vine vorba de asemenea 
demonstraţii. Rezultatul e că, din când în când, se întâmplă 
ceva care dovedeşte că până şi o unitate destinată războiului 
poate avea o parte ridicolă. 

Atunci când, în 1997, două femei, Helen John şi Anne Lee, 
au făcut apel la condamnarea pentru violarea unei proprietăţi 
la Curtea Regală York, un avocat al British Telecom (BT) a 
fost chemat ca martor. Acest reprezentant al companiei a lăsat 
să-i scape informaţia că BT instalase trei cabluri din fibră 
optică cu capacitatea de a purta mai mult de 100.000 de 
apeluri telefonice simultan către baza militară americană. 
Avocatul, pesemne prost instruit de clientul său, a oferit Curţii 
de Apel detalii despre cabluri, pentru a fi apoi sfătuit de 
judecător să-şi retragă mărturia. Vechea „Poştă Generală” 
(predecesorul BT) furnizase iniţial două circuite cu „lăţime de 
bandă mare”, pentru capacităţi ridicate, către Menwith Hill în 
1975. Acestea erau conectate prin cablu coaxial cu reţeaua BT 
din Hunters Stones, o staţie radio cu frecvenţă înaltă, aflată 
aproape de baza americană. În anii 1970 şi 1980, aproape 
toate apelurile telefonice la distanţe mari treceau prin Hunters 
Stones. BT admitea acum că aceste cabluri erau conectate 
direct, suboceanic, cu Statele Unite. Cum a afirmat compania 
în mărturie, capacitatea de transmisie a fost triplată între 
timp, adăugându-se alte două legături prin fibră optică. 

Avocatul BT a mai afirmat că alte companii de 
telecomunicaţii britanice au furnizat echipamente de 
interceptare bazei americane şi că aceste companii britanice 
erau implicate în activităţile de spionaj de la Menwith Hill. 
Revelaţiile datorate avocatului BT au fost întrerupte brusc de 
intervenţia judecătorului, care a acuzat martorul că divulgă 
secrete naţionale. BT a trimis apoi un al doilea avocat, în 
încercarea de a interzice mărturia. Astfel, recursul s-a 
transformat într-o farsă, însă un colt al cortinei ce acoperă 
activităţile de supraveghere britanice a fost ridicat, chiar şi 
pentru scurt timp, pentru a dezvălui că guvernul nostru oferă 
americanilor nu doar informaţii militare, ci şi secrete 


comerciale, prin intermediul unor firme locale. Zi de zi, date 
furnizate de companii britanice devin disponibile analiştilor 
de la Menwith Hill. 

Sediul Comunicatiilor Guvernamentale (GCHQ), statia de 
receptie a guvernului din Cheltenham, este descris ca un 
„luptător împotriva infractionalitatii” de către Comitetul 
Reunit de Informaţii, responsabil pentru el. De fapt, această 
bază este unul dintre cei mai sofisticati colectori de informaţii 
din lume. În 2004, el a fost mutat la periferia Cheltenhamului, 
unde fusese special construită o staţie de recepţie în care s-a 
investit un miliard de lire sterline. Securitatea informaţiei 
transmise din GCHQ se află în sarcina Grupului de Securitate 
a Comunicaţiilor Electronice (CESG). De interceptia SICIINT 
se ocupă Organizaţia pentru Semnale Complexe, care are 
birouri în Cheltenham, dar şi în Cornwall şi pe insula 
Ascension. 

GCHQ furnizează informaţii tuturor serviciilor de securitate 
şi le împarte cu baza de la Menwith Hill şi cu NSA. De fapt, 
organizaţia are personal comun cu americanii şi utilizează 
aceleaşi metode pentru a „semnaliza” informaţii de la sateliți 
sau din alte surse electronice în şi din Insulele Britanice. 
GCHQ participa la sistemul american Echelon folosind 
dicţionarul Echelon pentru a captura „produse” — informaţii 
de spionaj utile. O bună parte din activitatea GCHQ este 
limitată la agenţiile de informaţii britanice, însă organizaţia a 
fost implicată puternic în pregătirea Războiului din Irak, ceea 
ce a provocat supărarea multora dintre cei 3.500 de angajaţi 
de la Cheltenham - de aici, nemulţumirea şi scurgerile de 
informaţii. 

Această formă de colectare a informaţiilor este menită să 
fie camuflată complet — există prezumția că subiectul „trasului 
cu urechea” electronic nu este conştient că e spionat; altfel, 
informaţiile acumulate devin inutile. Însă există o modalitate 
mai directă — şi mai nepăsătoare — de a extrage informaţii de 
la suspectii de terorism: tortura. Desigur, tortura este ilegală 
pe teritoriile americane şi britanice. Însă, atunci când eşti o 
organizaţie ce strânge informaţii care beneficiază de întregul 


sprijin al celor mai sus-puşi oameni ai ţării, se găseşte de 
obicei o cale de a ocoli o problemă minoră precum 
ilegalitatea. CIA şi NSA, disperate după o analiză a 
amenințării teroriste, au extras liste de informaţii obţinute de 
la afghani si alti suspecți din Orientul Mijlociu. Administraţia 
cerea rezultate şi le dorea rapid. CIA a intensificat folosirea a 
ceea ce e cunoscut drept ,,Transfer”. Acest termen este o 
creaţie americană deosebit de cinică, susținută fără ruşine de 
britanici. Ceea ce ne interesează aici este Transferul 
extraordinar”, un eufemism pentru „a te baza pe altcineva 
pentru a-ţi face treburile murdare”. 

Această practică, descrisă în termeni reci şi detaşaţi, sună 
ca o povestire scrisă de Franz Kafka în barul unui hotel, chiar 
înainte de ora închiderii. Ceea ce o face în mod special 
alarmantă este faptul că guvernul britanic cooperează 
entuziast, în deplină cunoştinţă de cauză, la ducerea la 
îndeplinire a acestei practici. Oficialii americani admit că 
„Transferul extraordinar” a fost folosit de CIA de cel puţin 200 
de ori, ceea ce înseamnă aproape sigur că a fost folosit de 
mult mai multe ori, dar că această cifră este singura pe care 
îşi permit s-o recunoască. Se ştie că, în întreaga lume, diferiţi 
indivizi au fost răpiți, hainele lor au fost tăiate cu cutitele, 
trupurile-umplute cu sedative, încheieturile mâinilor şi 
picioarele — inlantuite, feţele — mascate şi acoperite cu glugi, 
corpurile — înfăşurate în scutece şi îmbrăcate în veşminte 
portocalii. Precum pachetele de carne, ei au fost transportaţi 
în avioane administrative Gulfstream către state precum Egipt, 
Maroc şi Uzbekistan, unde extragerea de informaţii prin 
metode precum fierberea braţelor, ameninţarea cu aruncarea 
de pe o scândură în apă, lovirea repetată cu ciocane sau 
ataşarea unor electrozi de organele genitale sunt întâmplări 
cotidiene. Altfel spus, „Transferul extraordinar” este pur şi 
simplu un eufemism pentru forțarea suspectilor de a-şi 
mărturisi implicarea în acte teroriste, prin supunerea lor la 
torturi. Singurul motiv imaginabil pentru care americanii sunt 
gata să facă asta este credinţa lor că scopul scuză mijloacele. 
Ei sunt convinşi că acei oameni sunt teroriști militanti şi că, 


din moment ce organizaţiile de impunere a legii sunt 
restrictionate de reguli procedurale stricte în ţările lor, ei nu 
dispun de mijloacele legale de a-şi supune suspectii nivelului 
de presiune fizică şi emoţională necesar pentru a-i forța rapid 
să vorbească. 

Calitatea informaţiilor obţinute prin tortură fizică şi 
mentală este recunoscută ca inferioară. Am discutat despre 
asta cu un ofiţer din Divizia Specială, cu o experienţă 
îndelungată în interogarea suspectilor IRA; el a comentat: 
„Poţi convinge pe cineva să spună orice, dându-i speranţa că 
vei înceta să-i mai provoci durere. Asta nu înseamnă că spune 
adevărul”. Şi a continuat: „Există metode mai rapide şi mult 
mai eficiente de a obţine acelaşi lucru. Tortura pur şi simplu 
nu funcţionează ca mijloc de obţinere a unor informaţii 
semnificative”. Motivația care îi determină pe americani să 
recurgă la asemenea acţiuni sălbatice şi nejustificate este 
dublă. În primul rând, procesul legal în Statele Unite este 
interminabil şi scrupulos, cu procese de apel întinse şi referiri 
constante la drepturile omului. Sistemul penal american este 
recunoscut drept brutal, însă numai pentru aceia condamnaţi 
pentru infracţiuni. Golful Guantânamo din Cuba găzduieşte 
suspecți fără reprezentanţi legali, care pot fi trataţi ca 
neavând drepturi cetăţeneşti. Atât cât este implicată 
administraţia Bush, teroriştii nu sunt protejaţi de Convenţia de 
la Geneva, dar, pentru a evita stânjeneala, suspectii sunt ţinuţi 
departe de patrie şi de orice posibilitate de obstacol legislativ, 
fiind întemnițați în unităţi secrete, controlate de CIA, din 
întreaga lume. Agenţiile de securitate americane implicate 
sunt judecate după rezultate, iar o mărturisire, chiar şi sub 
constrângere, echivalează cu un bonus. De asemenea, teama 
de a fi capturat şi transferat în secret într-o celulă subterană, 
în barăcile secrete din Cairo, îl va preocupa chiar şi pe cel mai 
înfocat „luptător pentru libertate”, iar zvonurile despre ororile 
care aşteaptă pe oricine e suspectat de CIA s-au răspândit 
rapid în întreaga lume arabă: în 2005, George W. Bush a fost 
întrebat, la o conferință de presă de la Casa Albă, despre 
practica „Transfer extraordinar”, la care recurg agenţii CIA. 


Preşedintele a ezitat să răspundă, a examinat podeaua, a făcut 
o pauză, şi-a aruncat privirea prin încăpere, a tuşit, apoi a 
şoptit că practica există, dar este justificată, deoarece „este o 
măsură antiteroristă şi nu există nimic ce nu aş face pentru a 
împiedica moartea cetăţenilor americani”. Cu două luni mai 
devreme, pe 27 ianuarie, într-un interviu pentru New York 
Times, Bush declarase: „Tortura nu este niciodată acceptabilă. 
Noi nu trimitem niciodată oameni în ţări care practică 
tortura”. Aceasta a fost o minciună sfruntată. 

Există, din păcate, prea multe dovezi privind practicarea 
„Transferului extraordinar” pentru a ne mai îndoi că această 
practică are loc. Mai rău e că, prin recurgerea la asemenea 
metode extreme, Statele Unite îşi trag la fund şi prietenii, şi 
aliaţii. Avioanele utilizate şi operate de CIA, sub numele de 
cod „Transport administrativ prioritar”, îşi fac plinul în mod 
regulat în baze ale Forţelor Aeriene Regale şi în aeroporturi 
civile din Marea Britanie, iar informaţiile obţinute prin tortură 
ajung la analiştii de spionaj britanici, care le examinează cu 
sânge rece. Principala problemă pe care o au de înfruntat 
echipajele de navigaţie şi asasinii cunoscuţi ca „Unitatea 
Specială de Evacuare”, care efectuează aceste transferuri în 
timpul programului lor de zbor în jurul lumii, a fost, dintre 
toate, marele amator de aviaţie britanic. Această pasiune 
puţin cam aiurită s-a transformat într-o reţea de membri largă 
şi foarte eficientă. Un avion Gulfstream cu numărul de 
înregistrare N379P a fost asociat de ei cu o firmă de chartere 
numită „Premier Executive Travel”, o companie-fantomă cu 
sediul în biroul unor avocaţi de la periferia Massachusetts-ului 
şi un preşedinte cu o adresă înregistrată în Arlington, Virginia, 
aproape de sediul CIA. Avionul a fost observat în mod regulat 
făcând curse în spaţiul aerian britanic; se ştie că a aterizat la 
Brize Norton, Mildenhall, RAF Leuchars, Luton şi Glasgow. 
Intrările în şi ieşirile din Marea Britanie i-au fost notate cu 
mare sarguinta de către detectorii de avioane şi înregistrate în 
bazele lor de date, potrivit lui Chris Yeats, un expert în 
operaţiuni aeriene. Avionul a fost prezent de atâtea ori aici fie 
pentru a-şi face plinul, fie pentru a lua parte la procesul de 


„Transfer” din Marea Britanie către medii mai puţin blânde 
din Africa şi Orientul Mijlociu. Agenţiile de spionaj americane 
utilizează în mod obişnuit avioane ale unor companii 
particulare pentru operaţiile lor, cu scopul de a distrage 
atenţia de care au parte în general avioanele militare. Oricum, 
CIA a greşit neluându-i în calcul pe pasionatii de aviaţie 
britanici. 

Odată ce ziariştii au descoperit că o companie de aviaţie 
privată sprijinea CIA şi au început să pună întrebări 
incomode, sediul firmei Premier Executive Travel şi detaliile 
sale de înregistrare au fost imediat modificate. Se ştie că 
avioane particulare având la bord agenţi CIA au aterizat şi pe 
aerodromul Broma din Suedia, unde forţele speciale de 
intervenţie au ridicat doi egipteni de pe o stradă lăturalnică 
din Stockholm. Cei doi erau suspectaţi de asocieri cu Al Qaeda 
şi au fost ţinuţi în Suedia timp de opt ore, înainte de a fi 
sedati şi transportaţi cu avionul la Cairo, unde au fost închişi 
şi supuşi timp de câteva luni la torturi şi interogatorii. Unul 
din ei, doctorul Aziza, a reuşit să dea un telefon soţiei sale 
Hanna înainte de a fi drogat de Unitatea Specială de Evacuare. 
Doctorul Susan Fayed, lucrător medical la Nadim, un refugiu 
solitar egiptean şi un centru de reabilitare pentru victime ale 
torturii, mi-a spus că primesc persoane care au fost ţinute în 
închisoare şi eliberate cu fracturi, arsuri şi paralizie provocate 
de tortura cu electricitate. Ea afirmă că doctorul Aziza a fost 
vizitat de mama sa, după ce torturile începuseră să îşi facă 
efectul, şi se afla în stare şocantă. Ulterior, el a fost 
condamnat la 25 de ani de muncă silnică. Tovarăşul său a fost 
eliberat şi este arestat la domiciliu în Cairo; e prea îngrozit 
pentru a vorbi despre experienţele sale. „Americanii ştiu ce se 
petrece acolo, spune doctorul Fayed. Multe dintre victimele pe 
care le-am văzut la centrul Nadim au fost aduse aici de 
Unitatea Specială de Evacuare”. 

Craig Murray, ambasadorul Marii Britanii în Uzbekistan (0 
mică şi urâtă dictatură, înghesuită între Afghanistan şi Rusia), 
a realizat că este urmărit atunci când a fost invitat la cină de 
profesorul Jamal Mirsaidov, un militant pentru drepturile, 


omului din Taşkent. A doua zi, nepotul lui Mirsaidov a fost 
găsit torturat până la moarte. Fusese bătut cu bare de fier şi 
apoi fiert de viu. Autorităţile uzbece au pretins că de fapt 
căzuse victimă unei supradoze. Murray a devenit îngrijorat 
atunci când a descoperit, dintr-o conversaţie cu un agent MI6, 
că serviciile de securitate britanice considerau că informaţiile 
transmise din Uzbekistan către CIA şi MI6 erau de cea mai 
înaltă calitate şi încredere. El a revenit la Londra în 2003, 
pentru a protesta in fata superiorilor săi din Ministerul de 
Externe, care primiseră consultanţă legală de la unul dintre 
magistraţii lor, un anume M.C. Wood. Acesta a confirmat că 
este legal „să detii informaţii obţinute prin tortură”. Murray a 
discutat cu Jack Straw, ministrul de externe, care i-a declarat 
că, deşi are „nopţi nedormite din cauza asta”, trebuie să 
urmeze sfatul serviciilor de spionaj. 

Lăsând deoparte implicaţiile morale ale actualei forme de 
colectare a informaţiilor, în care totul este permis, consider că 
serviciile de securitate americane şi britanice sunt vulnerabile 
la farse şi greşeli, cum se întâmplă peste tot. Acest lucru este 
valabil mai ales în cazul supravegherii. „Spionilor” le place să 
spună că doar eşecurile şi erorile se află, pentru că restul e 
secret. Aşa o fi, dar cum putem noi şti asta? Un exemplu 
faimos: americanii n-au reuşit să prevadă atacurile Al Qaeda 
asupra World Trade Center, în pofida faptului că Osama Bin 
Laden mai încercase o dată să distrugă clădirea, punând un 
om al său să planteze un camion-bombă în subsolul ei. De 
fapt, eşecurile spionilor americani şi britanici au o istorie mult 
mai lungă. Serviciile secrete americane nu au ratat doar Pearl 
Harbor, ci şi căderea Zidului Berlinului, şi n-au avut habar de 
decizia lui Hruşciov de a trimite rachete în Cuba până când 
armele nu au fost fotografiate en route de un avion-spion U2. 
Spionii britanici nu au reuşit să prevadă închiderea Canalului 
de Suez de către preşedintele Egiptului, Gamal Abdel Nasser, 
care a generat o criză in 1956. Ei au fost prinşi nepregatiti de 
începerea campaniei cu bombe a IRA, de căderea şahului 
Iranului sau de invadarea insulelor Falkland de către 
Argentina. Când e vorba de aflarea unor detalii precum locul 


unde îşi ascunde Mugabe milioanele strânse din jafuri sau sub 
ce acoperiş îşi cultivă marfa un traficant de droguri, avem cu 
siguranţă cunoştinţele şi capacitatea de a afla adevărul. Mai 
ştim şi multe lucruri privind obiceiurile şi slăbiciunile 
subiecţilor noştri, deoarece — cum am văzut deja — suntem de 
departe cea mai supravegheată ţară din lume. Însă, atunci 
când vine vorba despre predicțiile amănunțite şi analiza 
marilor evenimente, se pare că nu dispunem de competenţa de 
a cerne informaţiile, de a le examina amănunţit şi de a pune 
planuri la cale, iar americanii stau la fel de prost ca noi. 

Incapacitatea de a prevedea marile evenimente, în ciuda 
informaţiilor deţinute de agenţiile ce operează în numele 
statului, se datorează cu precădere incapacității de a analiza 
ce s-a aflat până acum prin spionaj, mai ales din pricina 
calităţii personalului angajat de serviciile de securitate şi a 
„factorului uman”, supus greşelii. Toate marile puteri sunt mai 
preocupate să acumuleze informaţii decât să le analizeze. 
Lipsa unei unităţi, a unei claritati a scopului şi a unei viziuni 
de ansamblu a diverselor agenţii de informaţii creează erori 
politice deseori catastrofale, care ies la iveală după 
evenimente. Misiunea oficială a CIA este aceea de a furniza 
informaţii externe exacte, bazate pe dovezi, cuprinzătoare şi 
de actualitate privind securitatea naţională, precum şi de a 
desfăşura activităţi de contraspionaj, activităţi speciale şi alte 
funcţii asociate cu informaţiile externe şi securitatea 
naţională, la ordinul preşedintelui. Dacă obiectivul este ca 
informaţiile să fie bazate pe probe, cine stabileşte parametrii? 
Şi de ce nivel al dovezilor este nevoie pentru a justifica 
„activităţile speciale”? Desigur, se prea poate ca această 
declaraţie să fi fost redactată de un omulet în pantaloni de 
bumbac bej, locuind pe Madison Avenue, căruia sintagma 
„activităţi speciale” i-a atras atenţia şi i-a provocat un fior. Nu 
se ştie niciodată. 

În schimb, ştim că bugetul anual al comunităţii agenţiilor 
de informaţii din SUA este de 40 de miliarde de dolari, deşi se 
pare că încă le mai scapă subiectele mari. La fel ni se întâmplă 
şi nouă. Chestiunea rateurilor serviciilor secrete va fi abordată 


mai detaliat în capitolul IX. 


Capitolul VII 
Ochiul din cer 


Avem cu toţii o vagă idee despre nişte piese metalice 
sofisticate numite sateliți, care orbitează deasupra 
capetelor noastre; credem că sunt, în general, un 
lucru bun. Ei nu sunt utilizaţi doar pentru a explora 
spaţiul cosmic, dar ne aduc televiziuni din întreaga 
lume şi sprijină sisteme de radionavigatie prin satelit 
(GPS) sau resurse puternice pentru telefonia mobilă. 
Ei observă vremea şi pot urmări chiar şi evoluţia 
furtunilor de nisip din Africa de Nord. Sateliții mai 
sunt folosiți pentru a trasa mişcările globale ale 
peştilor şi animalelor; de exemplu, chinezii utilizează 
supravegherea prin satelit ca să monitorizeze 
obiceiurile de migraţie ale populaţiei sale de 4.000 
de cocori cu gâtul negru. Uniunea Europeană 
verifică dacă terenurile nelucrate pentru care 
fermierii primesc beneficii nu sunt cultivate, iar 
extinderea incendiilor forestiere este urmărită pe 
întreg globul, de la arhipelagul grecesc până la 
Amazon. 


Supravegherea prin satelit a fost foarte eficientă în 
stăvilirea poluării cu petrol cauzate de practica - foarte 
răspândită odinioară - a navelor comerciale de a-şi goli 
rezervoarele de petrol în larg. În 2005, se aflau pe orbită 31 
de sateliți, ce ofereau imagini ale suprafeţei terestre, cu 
rezoluţii similare fotografiilor făcute de la 1 la 30 de metri. 
Dintre aceşti sateliți, 14 sunt finantati privat de corporaţii 
americane, fiecare dintre ei având imagini cu rezoluţii 
corespunzătoare la cel mult zece metri. Sistemele ieftine de 
sateliți comerciali, care devin operaţionale în prezent, oferă 
imagini cu rezoluţii chiar şi mai bune, iar ei vor deveni o 
parte importantă a marketingului orientat către consumatori, 


fiind utilizate pentru a monitoriza traseul mărfurilor pe întreg 
globul. Însă nu este oare deranjant să ne gândim la 
„atotştiutorul ochi din cer”, care poate alege din mulţime pe 
oricine dintre noi şi să-l urmărească pretutindeni, atât cât are 
el chef? Cum ne putem proteja intimitatea de asemenea 
sisteme îndepărtate, dar foarte eficiente, care operează într-un 
spaţiu ce nu se supune normelor legii sau votului democratic? 
Tari din întreaga lume -— şi mai ales Statele Unite — cheltuiesc 
sume imense pentru a face cât mai mici tehnologiile ce le 
permit să-şi bage nasul peste tot. Drept rezultat, camera-spion 
nu trebuie să fie pe orbită, în spaţiu, pentru a vedea ce faci; ea 
poate pluti într-un colţ al încăperii tale. 

Dintre toate sistemele de spionaj, ce mă supără cel mai 
mult este gândul că pot fi urmărit de sateliți. Nu e suficient de 
rău că sunt camere de supraveghere pe străzi şi în magazine, 
că trebuie să completez formulare intruzive pentru agenţii 
guvernamentale precum Administraţia Financiară şi să-mi 
dovedesc identitatea de fiecare dată când ajung, în concediu, 
pe aeroportul Kennedy, acum mai trebuie să fiu conştient şi de 
un fapt menit să-mi distrugă nervii: un lucru invizibil din 
spaţiu este capabil să mă identifice sau să-i identifice pe 
prietenii mei, precum şi să înregistreze tot ceea ce facem. 
Chiar şi mai mult mă îngrijorează o întrebare: dacă poate fi 
amplasat echipament în spaţiu care să ne monitorizeze fiecare 
mişcare cotidiană, fără ca noi să putem spune ceva în această 
privinţă, ce altceva pot ei lansa pe orbită, deasupra capetelor 
noastre, şi ce va face acel lucru? Progresul ştiinţific adus de 
cursa pentru cucerirea spaţiului şi de iniţiativa „Războiul 
Stelelor” a lui Ronald Reagan a scăpat de sub control, iar 
acum în Statele Unite se vorbeşte despre războaie purtate în 
spaţiu. 

Cel mai puternic mijloc de a-şi spiona inamicii şi cetăţenii 
de care dispune America este satelitul „Keyhole” (KH - „gaura 
cheii”). Fiecare costă 1 miliard de dolari şi, totuşi, tot ceea ce 
se ştie deocamdată despre mişcările sale în spaţiu este că 
operează la diferite altitudini de alti sateliți - detaliile 
orbitelor lor de deasupra Pământului sunt strict secrete. 


Numărul exact de sateliți KH activi este de asemenea 
necunoscut, deşi în general se acceptă că există vreo 200 pe 
orbite „fixe” (adică se mişcă cu aceeaşi viteză ca şi Terra, aşa 
că rămân în aceeaşi poziţie în raport cu planeta de sub ei) şi 
că grămezi dense sunt poziţionate deasupra unor locuri cu 
probleme, precum Orientul Mijlociu şi Coreea de Nord. 

Sateliții artificiali sunt creaţi pentru a îndeplini funcţii 
specifice. Un satelit de comunicaţii, de pildă, îmbracă de 
obicei forma unei farfurii sau umbrele, cu antene multiple. 
Flota KH este cheia succesului lui Echelon, cel mai mare 
sistem colector de informaţii din toate timpurile, şi, de 
asemenea, a dezvoltării şi a utilizării de arme în spaţiu. 
Sateliții KH sunt lansați pe orbită de pe navete spatiale NASA 
sau de pe rachete Titan. În esenţă, ei sunt camere digitale 
orbitale, echipate cu lentile foarte puternice, capabile să 
detecteze obiecte de pe sol care nu au mai mult de 12 
centimetri de-a curmezişul. Asta înseamnă că pot citi plăcuţe 
de înmatriculare ale autovehiculelor sau titlurile dintr-un ziar, 
precum pot şi să identifice o bandă de încărcare a unei arme. 
Programul camerei de supraveghere scanează obiectul şi fie îl 
înregistrează imediat, fie, dacă vizibilitatea este proastă, ia o 
decizie automată de a produce o imagine de calitate mai 
bună. Imaginile transmise de sateliți sunt analizate la Agenţia 
Naţională de Imagistică şi Cartografiere, care oferă agenţiilor 
de securitate guvernamentale, la cerere, datele obţinute. 

În teorie, informaţiile adunate de sateliții KH pot fi folosite 
pentru colectarea de date din spionajul militar sau pentru 
cercetarea ştiinţifică. Totuşi, NSA si CIA beneficiază şi ele de 
aceste informaţii, deoarece se ştie, din dovezile aduse în 
tribunalele americane, că politiile au folosit sateliții pentru a-i 
spiona pe cetăţenii americani consideraţi „potenţiali terorişti, 
persoane care pot încălca legea sau crea probleme”. Altfel 
spus, practic oricine poate fi vizat ca subiect al observaţiei de 
flota sateliților ce orbitează Pământul. 

Cunostintele ştiinţifice necesare pentru a trimite senzori şi 
pentru a lansa echipamente de filmare sofisticate pe o orbită 
stabilă deasupra planetei s-au dezvoltat rapid din primele zile 


ale cuceririi spaţiului, iar sistemele de „ridicare” care plasează 
sateliții în spaţiu operează acum din întreaga lume. Unele 
maşinării spaţiale sunt capabile să îndeplinească misiuni 
sofisticate şi, ocazional, agresive. Este poate de înţeles faptul 
că atât de mult efort şi resurse sunt utilizate în ştiinţa 
tehnologiei sateliților, având în vedere impactul pe care 
primul satelit artificial, Sputnikul sovietic din 1957, l-a avut 
asupra moralului naţiunii americane când a fost lansat. Pe 
atunci, el a provocat mare îngrijorare, vecină cu panica, în 
Statele Unite. Chiar dacă Sputnik nu făcea în mare decât să 
transmită „bipuri” printr-un radio ieftin ce plutea deasupra 
capetelor lor, americanii au simţit că spaţiul lor aerian era 
violat, ceea ce i-a făcut să se simtă foarte vulnerabili. 
Tehnologia este astăzi mult mai rafinată. De la înălțimi de 
peste opt kilometri, satelitul de spionaj modern poate urmări 
şi înregistra toate activităţile noastre cotidiene. El are senzori 
de căldură şi tehnologii de obţinere a unor imagini cu 
rezoluţie mai bună, care îi permit să ne supravegheze în 
continuare, oriunde ne-am afla. Nu contează dacă o ţintă 
umană se plimbă pe stradă sau conduce cu viteză pe 
autostradă sau se află în interior (într-o pivniţă sau în 
ungherele ascunse ale unei fortărețe). Nici vremea nu schimbă 
cu ceva lucrurile. Subiectul poate la fel de bine să stea într-o 
închisoare sau în mijlocul unei furtuni cu trăsnete. 

Deşi pe orbită se află numeroşi sateliti-spion, de fapt nu e 
nevoie decât de trei astfel de sateliți de ultimă generaţie 
pentru a „vedea” întreaga lume. Pe lângă faptul că au puterea 
de a captura şi retransmite către sol imagini în timp real, ce 
altceva mai pot face ei? Pot controla de pe orbită sisteme de 
supraveghere electronică terestre sau să ne intercepteze 
conversațiile din spaţiu sau chiar să lanseze arme? Americanii 
s-au bazat foarte mult pe tehnologia sateliților în timpul 
războaielor purtate de ei in Afghanistan şi Irak. Această 
tehnologie le-a permis să intercepteze cantităţi vaste de 
informaţii din comunicaţii, prin sistemul Echelon, şi să le 
retransmita către sediul CIA din Langley, Virginia, prin Sediul 
Comunicaţiilor Guvernamentale (GCHQ), Menwith Hill şi 


multe alte staţii. 

Desigur, americanii nu sunt singura naţiune ai cărei sateliți 
de supraveghere orbitează Pământul. Spaţiul forfoteşte de 
aparaturi ocupate să înregistreze şi să transmită sau care doar 
dau ocol planetei, precum nişte corăbii aeriene. În prezent 
există 3.000 de sateliți artificiali care operează pe orbită 
deasupra Pământului. Flota de sateliți Astra, care transmite 
programe pentru B SKYB, are 12 sateliți care orbitează la 35 
880 de kilometri de Terra. Din cei 200 de sateliți „Keyhole” 
americani lansați de la începutul anilor 1990, se crede că în 
jur de 150 funcţionează încă. Restul de 50 sunt excedentari şi 
s-au alăturat celor 6.000 de bucăţi de deşeuri spaţiale care 
orbitează planeta. 

Graţie disponibilitatii largi de imagini de rezoluţie mare 
prin satelit, provenind din surse civile nerestrictionate, chiar 
şi naţiunile mai puţin prospere pot obţine acces instantaneu la 
supravegherea prin satelit, dacă îşi permit să plătească pentru 
ea. Imagini de valoare militară evidentă pot fi achiziţionate 
acum de efectiv orice ţară. De fapt, deşi puţine naţiuni îşi 
permit să conducă propriile programe de spionaj prin satelit, 
IKONOS, Quickbird şi alte sisteme private sunt accesibile în 
fond oricărei ţări, iar calitatea serviciilor oferite de ele este la 
un standard suficient de ridicat pentru a fi folosite chiar de 
CIA şi NSA. 

Echipamentele de spionaj şi militare furnizează cele mai 
multe date „SIGINT” (semnale de spionaj) şi fotografice 
devorate de agenţiile de spionaj si de forțele de poliţie din 
Marea Britanie şi America. Dacă vezi imaginile pe care ele 
sunt capabile să le transmită înapoi, îţi va fi aproape imposibil 
să accepti distanţa de la care au fost luate. Departamentul 
guvernului american cel mai implicat în tehnologia de 
supraveghere prin satelit este Agenţia pentru Proiecte de 
Cercetare Avansată (ARPA), un braţ al Pentagonului. NASA se 
ocupă de sateliții civili, dar nu există o linie strictă ce separa 
funcţiile civile şi militare. Administraţia Naţională pentru 
Aeronautică şi Spaţiu (NASA) lansează toţi sateliții americani 
fie din Cape Kennedy (Florida), fie din baza forțelor aeriene 


Vandenberg (California) — indiferent dacă ei sunt operati de 
Armată, CIA, corporaţii sau lansați experimental de NASA ori 
pentru cercetarea spaţiului. E dificil de făcut o distincţie 
rapidă între sateliții guvernamentali şi cei privaţi; cercetările 
realizate de NASA sunt deseori aplicabile tuturor tipurilor de 
echipamente de pe orbită. Nici ARPA, nici NASA nu se ocupă 
cu producţia de sateliți; în schimb, ele garantează tehnologia, 
în timp ce diverse corporaţii furnizează echipamentele. 
Armata americană îşi limitează deocamdată activitatea prin 
satelit la supraveghere, navigaţie şi comunicaţii. Dar pare 
sigur că forţele militare îşi vor extinde capacităţile până la a 
avea în viitor armament în spaţiu. Unul dintre motivele 
declarate pentru asta e faptul că există deja comerţ activ în 
spaţiu (sub forma sateliților de comunicaţii) şi acesta va avea 
nevoie să fie protejat. Oriunde ajunge comerţul american, 
acolo există şi interesul naţional şi necesitatea apărării lui. În 
2002, Paul Teets, subsecretarul Forţelor Aeriene şi directorul 
Biroului Naţional de Recunoaştere, a declarat într-un discurs 
public că, în opinia sa, armele vor ajunge în spaţiu, iar asta „e 
doar o chestiune de timp”. Teets ştie probabil ce zice, cu 
experienţa sa în dezvoltarea armelor de precizie, precum 
rachete şi bombe cu acuratețe de 1 metru. Bombele ghidate 
prin laser şi rachetele ghidate prin GPS; precum Tomahawk, 
le-au dat deja forţelor militare o putere imensă, care poate 
garanta înfrângerea oricărui inamic cunoscut într-un război 
conventional si care, cu o tehnologie a sateliților corect 
desfăşurată, poate - cel putin teoretic — să elimine victimele 
colaterale (civile). Trendul se îndreaptă către sisteme de 
armament mai precise şi letale, deseori controlate de la 
distanţă, capabile să răspundă comenzilor în câteva secunde şi 
să atace obiective de oriunde în lume, care au fost identificate 
de sateliții „Keyhole”. Pornind de aici, tehnologia spaţială si 
utilizarea ghidării prin satelit vor oferi avantaje semnificative 
în viitoarele ostilitati. Guvernul Statelor Unite, dupa 
experienţa sa de succes cu tehnologia spaţială în războiul 
purtat în Irak, studiază în mod activ următoarea generaţie de 
armament - armele laser şi „cinetice”. (O să examinăm în 


curând ce pot face acestea.) 

Potrivit ziarului Washington Post, preşedintele Statelor Unite 
şi comandanții săi militari au acceptat că un anumit conflict 
în spaţiu este acum inevitabil şi se pregătesc pentru el. 
Abordarea reţinută a sistemelor de tip „Războiul Stelelor” din 
partea administraţiei Clinton a fost înlocuită de acceptarea 
fără rezerve de către administraţia Bush a exploatării 
inevitabile a spaţiului în scop militar. Este o perspectivă 
alarmantă. Tehnicienii nu doar studiază modalităţi prin care 
putem fi protejaţi din spaţiu, ci plănuiesc, de asemenea, 
folosirea tehnologiei spaţiale pentru a ne ucide. 

Totuşi, costurile rămân marea problemă. „Ridicarea” 
sateliților este costisitoare în SUA. De aceea, furnizorii de 
sateliți comerciali utilizează unităţile de lansare din ţări 
precum China, unde costurile sunt mai mici. Unul dintre cele 
mai importante astfel de locuri din afara Statelor Unite este 
Baikonur, din Kazahstan. Pentru a opera în mod tactic 
sateliții, astfel încât ei să poată fi ridicaţi pe orbite mai 
depărtate, e nevoie de cantităţi enorme de energie. Noile 
generaţii de sisteme de înaltă putere sunt de asemenea 
necesare pentru a activa şi întreţine arme ce folosesc lasere cu 
înaltă energie, evitând astfel reîncărcări frecvente si 
costisitoare. S-a manifestat mult interes pentru tehnologii ce 
pot ajuta la micşorarea viitoarelor platforme spaţiale şi la 
reducerea cantităţii de energie necesară pentru lansare. 
Dispozitive micute, numite microsisteme electromecanice 
(MEMS), vor detecta căldura, lumina, mişcarea şi sunetul; ele 
pot fi utilizate într-o varietate de aplicaţii spaţiale, printre 
altele supravegherea şi controlul suprafeţelor reflectorizante 
din sisteme laser spaţiale. 

Fiecare sistem de armament dezvoltat şi lansat va 
presupune un întreg „sistem de sisteme”, pentru a integra 
funcţiile de supraveghere, colectare, detectare şi evaluare a 
daunelor de război. Statele Unite prevăd pleiade de sateliți, 
care vor fi mai puţin vulnerabili în faţa atacurilor, în timp ce 
acum, dacă un singur satelit ar fi atacat, asta ar putea scoate 
din circulaţie întreg sistemul. Câteva grupuri de sateliți, 


gravitând la distanțe mici, ar putea oferi o acoperire globală 
„24 de ore pe zi, şapte zile pe săptămână”. Asta înseamnă că 
populaţia lumii ar putea fi sub o ameninţare constantă din 
partea unor arme aflate pe orbită, conectate cu sisteme de 
supraveghere. 

Armele laser sunt pe cale să devină parte a arsenalului unei 
superputeri. Au fost deja concepute şi construite lasere 
chimice cu oxigen şi iodină, care pot fi utilizate şi ca arme. 
Laserele chimice sunt cercetate de când administraţia Reagan 
a propus sistemul de apărare împotriva rachetelor „Războiul 
Stelelor”, în anii 1980. În ultimii 20 de ani, aceste arme au 
cunoscut ameliorări semnificative în ceea ce priveşte sistemul 
optic, miniaturizarea, generarea de energie, controlul automat 
şi identificarea țintei prin intermediul sateliților de 
supraveghere. Există tehnologia necesară pentru a produce un 
prototip care va permite atacarea țintelor în câteva secunde 
sau minute — oriunde în lume. Forţele Aeriene Americane vor 
lansa acest tip de laser în sistemul lor ABL (Airbome Laser 
Sistem - Sistem Laser Aerian). Creat pentru apărarea de 
rachete balistice, el va fi în curând utilizat în mod regulat. 
Dezavantajele sistemului ABL sunt că trebuie aeropurtat 
pentru a fi eficient în timpul unui atac cu rachete balistice. 
Acest lucru face ca un sistem de arme laser aflate în spaţiu — şi 
în permanentă stare de aşteptare — să fie alegerea preferată de 
forţele armate. Un sistem de arme laser din spaţiu ar oferi o 
acoperire constantă, dacă ar fi utilizată o cantitate suficientă. 
Totuşi, armele laser nu sunt dintre cele care pot fi folosite pe 
orice vreme. Norii, ploaia şi efectele atmosferice pot disipa 
razele laser, impunând, astfel, creşterea puterii utilizate, 
pentru a le compensa. Totuşi, ele simt arme flexibile, prin 
aceea că se poate controla cantitatea pagubelor produse, cu 
ajutorul duratei pulsului şi al puterii radiaţiei; Materialele 
inflamabile vor lua foc la niveluri de iradiatie destul de 
reduse, făcând mai ales din rafinăriile de petrol nişte ţinte 
vulnerabile. La niveluri de putere superioare şi cu o durată 
mai mare (care poate ajunge la câteva secunde), laserul poate 
să ardă şi să distrugă şi o ţintă mai solidă. Laserele de mare 


putere s-au dovedit eficiente deja în doborârea de rachete 
balistice, aflate în etapa de ascensiune, când sunt pline de 
combustibilul necesar învingerii gravitaţiei Pământului De 
îndată ce se vor dezvolta în mod corespunzător şi generaţiile 
de lasere de mare putere, iar tehnicile de miniaturizare vor fi 
folosite pentru a se rezolva ridicarea instrumentelor pe orbită, 
armele laser spaţiale vor fi gata de a fi produse şi utilizate. 

Americanii mai dezvoltă însă şi un al doilea sistem de arme 
spaţiale, care foloseşte tehnologia numită „cinetică”. Armele 
cinetice sunt proiectile lansate de pe platforme din spaţiu si 
ghidate prin GPS sau prin laser designator, o sursă de lumină 
laser utilizată pentru luminarea țintei. Armele cinetice sunt 
extrem de precise, deoarece ele folosesc sisteme de ghidare 
similare cu cele utilizate de bombele şi rachetele cu ghidare 
de precizie — însă fără explozibili. Rachetele îşi obţin marele 
potenţial distructiv prin viteza pe care o ating. Ajungând la o 
viteză hipersonica, ele pot produce forte enorme, capabile sa 
facă praf practic orice ţintă. Se spune că o armă cinetică poate 
distruge buncăre de comandă sau pline cu muniţie, aflate la 
sute de metri sub pământ, în funcţie de tipul de proiectile 
folosit, pot fi atacate ţinte singulare sau multiple. 

Spre deosebire de lasere, armele cinetice vor putea fi 
folosite în orice condiţii atmosferice, putând fi lansate din 
sateliți şi să lovească ţinte aflate oriunde pe pământ, în numai 
câteva minute. Aceasta le dă un avantaj imens fata de lasere. 
Un alt avantaj este acela că armele cinetice nu necesită 
cantităţile imense de energie de care au nevoie armele laser. 
Ele vor opera in tandem cu sateliții de supraveghere şi de 
tintire „Keyhole” şi vor fi lansate dintr-un grup de arme- 
sateliți, lucru care le face, astfel, foarte dificil de atacat. 
Principala problemă a armelor cinetice o reprezintă căldura pe 
care o generează la reintrarea în atmosfera terestră, care poate 
deteriora serios receptorul GPS necesar pentru ghidare. Una 
din posibilele soluţii, testată la acest moment, ar implica 
folosirea unor lasere pentru a crea o undă-scut, care să 
protejeze proiectilul când trece prin atmosfera terestră: Este 
imposibil să te mai fereşti de o armă cinetică, odată ce aceasta 


a fost lansată. Singura măsură defensivă fezabilă împotriva 
unui atac cinetic ar fi folosirea unor arme antisatelit. Ele ar 
întrerupe sistemele de navigaţie prin GPS necesare pentru a 
ghida armele sau ar elimina satelitul înainte ca acesta să 
lanseze proiectilul. Tehnologia pentru a produce arme cinetice 
este deja disponibilă. Orice îmbunătăţiri ulterioare pe care le- 
ar suporta această tehnologie vor fi simple creşteri ale 
acuratetei sau ale potenţialului lor distructiv. 

Ca factor determinant în influențarea rezultatelor unui 
conflict şi prin aceea că duc la eliminarea totală a nevoii de 
arme convenţionale, ele nu vor altera, totuşi, balanţa puterii. 
Este foarte probabil ca, în cele din urmă, armele spaţiale să 
devină un sistem de atac de precizie obişnuit, care mai 
degrabă sprijină celelalte sisteme de atac, în loc să le 
înlocuiască. 

Războaiele conduse din spațiu le vor permite 
comandanților - care, bineînțeles, se vor afla departe de 
câmpul de bătălie — să folosească sisteme de sateliți fără 
echipaj, pentru a realiza supravegherea, identificarea țintei şi 
distrugerea ei. Armele spațiale vor avea cu adevărat o arie de 
cuprindere globală. Prima parte a programului, care este cel 
mai probabil să ajungă în spațiu, este rețeaua de sateliți de 
supraveghere necesari pentru identificarea țintelor. Aceştia 
vor fi mai puternici decât orice a existat înaintea lor, capabili 
să vadă orice ungher ascuns de pe planetă. 

Există motive întemeiate pentru îngrijorarea internațională 
cu privire la posibilele distrugeri provocate de un război 
condus din spațiu. Toate țintele strategice vor fi vulnerabile în 
faţa atacurilor. Din pricina reacției rapide şi a vitezei armelor 
laser, tancurile, avioanele, vehiculele blindate, rachetele, 
elicopterele şi navele, aproape orice țintă militară care are o 
suprafaţă poate fi tintita şi distrusă. Navele aflate pe mare nu 
vor mai fi imune la atacuri, oriunde s-ar găsi. Acest tip de 
acoperire globală n-a mai existat până acum. Deşi 
bombardierele fixe B-2 pot acţiona cu precizie oriunde în 
lume, timpul necesar pentru ca ele să-şi atingă ţinta este mult 
mai lung decât cel necesar unei arme din spaţiu. 


Este posibil ca armele spaţiale să joace un rol în acţiunile 
militare pe mare, dar prezenţa pe timp de pace şi misiunile de 
reacţie la criză, incluzând operaţiunile amfibii de contingenta, 
nu vor dispărea niciodată. Marina militară va avea un rol 
viabil şi semnificativ dejucat. Portavioanele, ca piesă de 
rezistenţă a diplomaţiei naţionale şi centru al operaţiunilor de 
reacţie rapidă, vor continua să existe. Bineînţeles, ele vor 
deveni tot mai dificil de apărat şi, pe măsură ce tehnologia va 
evolua, va veni o vreme când nu vor mai avea unde să se 
ascundă. În cele din urmă, toate naţiunile vor trebui să joace 
un rol în controlarea spaţiului, pentru ca fiecare să-şi poată 
apăra dreptul de a folosi spaţiul maritim, aerian şi terestru. De 
aceea, orice monopol al Statelor Unite în ceea ce priveşte 
desfăşurarea de arme ofensive în spaţiu ar fi temporar, în cel 
mai bun caz. 

Evident, utilizarea de sisteme de sateliți ofensivi pe timp de 
pace va crea un imens scandal internaţional. Toate naţiunile 
care nu se consideră aliaţi ai Statelor Unite vor dori să 
dezvolte sisteme defensive. Supravegherea intruzivă de la 
bordul flotelor de sateliți „Keyhole” va fi prima ţintă. În 
China, contramăsuri defensive sunt deja în lucru. Aceste 
măsuri sunt, fără îndoială, mai degrabă limitate pe moment, 
din cauza costurilor mari de dezvoltare şi instalare pe care le 
presupun, dar este foarte probabil să se îmbunătăţească în 
timp. În ultimul timp, au fost făcute multe încercări de 
blocare a sateliților de supraveghere americani. Controlul 
asupra logisticii spaţiale, inclusiv logistica antisatelit, va avea 
în mod clar un impact asupra strategiilor şi planificării 
militare viitoare. Statele Unite au rezistat în decursul istoriei 
plasării de sisteme de arme antisatelit în operaţiuni, de aceea 
este de aşteptat ca sistemele să rămână terestre. Dar, fie că vor 
avea baza în spaţiu, fie că ea va fi terestră, misiunile de 
control spaţial ale Statelor Unite vor trebui extinse. Utilizarea 
comercială a spaţiului este extensivă, în special în domeniul 
comunicaţiilor. Deschiderea spațiului către potenţiale 
conflicte ar fi devastatoare pentru activităţile industriale şi 
comerciale americane. Altfel spus, dacă Occidentului i s-ar 


refuza accesul la sateliții de comunicaţii comerciali, economia 
americană ar ajunge pe butuci într-un răstimp foarte scurt. 
Totuşi, în general, asemenea viziuni futuriste nu se 
îndeplinesc aşa cum se aşteaptă. Armele spaţiale pot fi un 
avantaj formidabil pentru comandatii viitorului, însă un 
general va continua să se bazeze pe resursele convenţionale. 
La fel cum armele nucleare nu au înlăturat cerința de 
capacităţi convenţionale robuste, care includ flote şi armate, 
este evident că armele ofensive cu baza în spaţiu nu vor 
satisface toate nevoile militare — şi oricum, după cum am mai 
discutat, împotriva lor se dezvoltă deja contramăsuri. 

Tehnologia informaţiei şi cantitatea imensă de date pe care, 
în acest moment, comandanții din teren se bazează atât de 
mult, vin acum predominant cu ajutorul sateliților de 
comunicaţii. Chiar şi aşa, câteodată sunt insuficiente. Statele 
Unite investesc masiv în sisteme de rezervă, prin folosirea 
Vehiculelor Aeriene fără Echipaj (UAV-uri), care simt capabile 
să ofere în timp real supraveghere, informaţii secrete şi 
informaţii despre ţinte. Sarcina lor este să devină o alternativă 
la sateliți sau la acum demodatele avioane teleghidate 
„Predator”, care s-au dovedit atât de valoroase pentru 
supravegherea avansată în Războiul din Irak. Companiile 
britanice furnizează sisteme video şi GPS care sunt utilizate de 
oamenii de ştiinţă americani ce dezvoltă roboţi de 
supraveghere. University College din Londra a dezvoltat un 
vehicul de recunoaştere sub forma unui şarpe, conceput a se 
mişca pe pământ în maniera reptilei pe care o imită. El va fi 
lăsat la pământ dintr-un avion teleghidat şi va purta asupra sa 
instrumente capabile să transmită detaliile poziţiilor inamice. 
Computerul său se poate adapta, astfel încât să continue să 
transmită chiar şi după ce ar fi distrus. UAV-urile au fost 
dezvoltate pentru misiuni de recunoaştere în clădiri, tuneluri 
şi peşteri. Alimentate de ventilatoare contrarotante şi echipate 
cu aparatură sensibilă vizual, acustic şi în infraroşu, ele 
plutesc deasupra câmpurilor de luptă urbane şi transmit 
înapoi către liniile americane informaţii secrete. 

O largă varietate de UAV-uri de toate tipurile (cum ar fi 


„Predator”) reprezintă acum o privelişte familiară deasupra 
Irakului. Ele sunt ieftine, discrete şi tind să fie folosite în 
special pentru adunarea de informaţii şi pentru supraveghere. 
Însă există o tendinţă către aparatură de dimensiuni mult mai 
mici. Încă din 1995 sunt în dezvoltare aparate de zbor 
microscopice. În ultimii cinci ani, scopul a fost acela de a 
imita insectele zburătoare, atât în ceea ce priveşte zborul, cât 
şi mărimea. De exemplu, felul în care un fluture se mişcă în 
zbor este bine înţeles şi poate fi copiat de către oamenii de 
ştiinţă. Au fost construite prototipuri care zboară cu uşurinţă. 
Acum 20 de ani, companii americane precum Aeronvironment 
proiectau şi testau maşini de zbor minuscule, alimentate cu 
baterii pe litiu şi care erau încărcate cu echipament de zbor, 
computer, cameră video şi transmiţător. Modelele iniţiale, 
precum Văduva Neagră, care funcţiona cu ajutorul unei elice, 
avea 15 cm lungime şi cântărea 56g. Era capabil să producă o 
imagine de mare precizie. Maşinile de zbor miniaturale 
moderne rămân secrete, deoarece sunt încă folosite, şi nu doar 
de către agenţiile secrete, ci şi de către companii private, cu 
scopuri ascunse. În mod clar, un derivat al cercetării militare, 
aplicat în sectorul privat, va fi abilitatea de utilizare a 
microroboticii ca mijloc de transport al unor sisteme de 
supraveghere sofisticate în medii serios protejate. 

Acum câţiva ani, Biroul pentru Cercetări Navale al Statelor 
Unite a construit şi testat un prototip de aparat de zbor 
teleghidat pentru spionaj mai mic decât o monedă de un 
penny. Variantele recente sunt mai mici, mai puternice şi 
folosesc puterea solară pentru a acţiona patru aripi 
membranare, care se zbat cu 180 de bătăi pe secundă şi care 
le permit să creeze portanță. Aripile poartă pe ele aşa-numitul 
„praf magic” - cipuri microscopice de computer care 
reprezintă creierul vehiculului, în Statele Unite, au fost 
raportate insecte zburătoare manufacturate şi dezvoltate de 
Georgia Tech Research Institute — minuscule, telecomandate si 
produse în masă -, care au fost folosite pentru a se infiltra in 
clădiri si a rămâne nevăzute. Tehnica este numită 
„biomimetrică”, făcând referință mimarea sistemelor biologice 


şi adaptarea lor pentru cerinţele umane. „Insectele” pot 
transmite date la mare distanţă. Unele dintre ele sunt folosite 
în sistemele de ghidare şi adaptate la proiectele rapide şi 
ieftine de curăţare a minelor. Ele sunt proiectate să profite de 
condiţiile atmosferice proaste pentru a pătrunde cât mai 
adânc în teritoriile inamice. Au mai fost dezvoltate şi alte 
concepte, care folosesc motoare cu reacţie miniaturale, 
alimentate cu hidrocarburi şi capabile să zboare zeci de 
kilometri cu viteze de 80 km pe oră. RMB Miniature Bearings, 
o companie elveţiană, a produs motoare electrice care 
cântăresc o treime de gram. lar oamenii de ştiinţă de la 
Massachusetts Institute of Technology au dezvoltat un motor 
cu reacţie care măsoară 10 mm pe 3 mm şi care este alimentat 
cu motorină sau benzină. 

Bineînţeles, acestea sunt jucării pentru spioni — adevărata 
muncă murdară este dusă la îndeplinire de către cei care 
analizează datele culese, de aparatura de spargere a codurilor 
şi de computerele masive încuiate în camere aseptice, în 
peisaje rurale îndepărtate, peste tot în această lume. Ştiinţa 
roboticii miniaturale şi folosirea prafului magic au fost în 
stadiu de dezvoltare timp de mulţi ani, iar Pentagonul n-a 
dezvăluit stadiul cercetărilor. Nu există nicio îndoială că 
tehnicile la care au lucrat au produs dividende, atât în 
colectarea de informaţii secrete, cât şi în supravegherea 
câmpului de luptă. Problema este că aceste aparate vor trebui 
operate de către oameni, cărora politicienii le vor spune ce să 
facă. Şi probabil acesta este punctul din care lucrurile ar putea 
începe să meargă prost. 

Tehnologiile militare şi cele comerciale se dezvoltă separat, 
însă sunt reunite regulat pentru aplicaţii reciproc benefice. 
Progresul uluitor al tehnologiei civile de supraveghere la 
distanţă aplicată la câmpurile moderne de luptă presupune că 
tehnologia de luptă a atins deja un stadiu de dezvoltare la 
limita SF-ului. Impulsul pentru ceea ce a ajuns să fie numită 
„tehnologia de luptă la distanţă” a venit de la americani, care 
au prevăzut, într-o oarecare măsură, conflictele armate 
necomplicate de scrupulele morale care bântuie alte naţiuni. 


Spre deosebire de britanici, care au recurs la acuzarea 
propriilor soldaţi care au ucis irakieni în timpul acţiunilor 
militare împotriva insurgenților, prioritatea americanilor a 
rămas siguranţa forțelor lor armate şi a propriilor cetăţeni. 
Chiar şi atunci când un soldat american a fost înregistrat pe 
cameră cum omoară cu sânge rece trei prizonieri răniţi şi 
neinarmati, acest lucru nu a dus la acuzarea lui. Statele Unite 
nu au aderat niciodată la Curtea Penală Internaţională, iar 
dacă un soldat american spune că s-a simţit ameninţat atunci 
când a deschis focul, este foarte puţin probabil ca el să fie 
acuzat vreodată. De fapt, nu au existat acuzaţii penale 
împotriva soldaţilor americani care au luat parte la bătălie, în 
timpul sau după Războiul din Irak. Această atitudine le 
permite să dezvolte tehnologii militare care ar putea să nu fie 
considerate acceptabile de către forţele armate britanice. Un 
exemplu ar fi introducerea roboților atât ca instrumente de 
supraveghere, cât şi ca maşini de ucis. 

Utilizarea de aeronave teleghidate drept vehicule 
lansatoare de rachete a devenit acum un lucru obişnuit. 
Programele de dezvoltare a tehnicilor robotice de război — 
Sistemul Direct de Acțiune pentru Observarea şi 
Recunoaşterea Armelor Speciale (SWORDS) - şi armele pe 
care le-au dezvoltat au fost utilizate în situaţii de luptă din 
Afghanistan şi Irak. La începutul anului 2005, America a 
început să trimită roboţi înarmaţi în Irak. Roboții aveau initial 
un rol de recunoaştere în teritoriul inamic, dar şi capacitatea 
de a executa foc mortal. Aceşti roboţi ai începuturilor sunt de 
fapt vehicule monitorizate, telecomandate, care pot fi operate 
de la o distanță de o mie de metri de către un soldat echipat 
cu un laptop. Ei sunt înzestrați cu sisteme de navigare prin 
GPS, camere video şi arme automate de foc rapid, iar unele 
variante pot fi înarmate chiar cu lansatoare de grenade şi 
rachete antitanc. 

O maşină poate ucide fără remuşcări sau sentimente de 
vinovăţie şi poate fi şi rapidă. Pentagonul a alocat 70 de 
miliarde de dolari roboticii militare, într-un program denumit 
„Sisteme de Luptă ale Viitorului”, iar cu acest gen de investiţii 


şi cu viteza rapidă a dezvoltării tehnologice, în curând roboții 
vor fi folosiţi în mod curent. Totuşi, britanicii sunt preocupaţi 
de chestiuni etice şi de legalitatea acestor roboţi pe câmpul de 
luptă. În august 2004, un pilot al Forţelor Aeriene Regale 
(RAF), folosind un sistem computerizat, la o bază a Forţelor 
Aeriene ale SUA din deşertul Nevada, a putut controla un 
avion teleghidat de tip Predator, care zbura la 3 218 kilometri 
distanţă, deasupra Irakului, şi a lansat o rachetă Hellfire direct 
la ţintă - o fortificaţie a unui grup de insurgenți. 

Un fost şef din Comanda Strategică mi-a spus: „Ne 
antrenăm piloţii să evalueze şi să identifice ţintele înainte de a 
deschide focul. Pilotul RAF care opera avionul Predator de pe 
teritoriul Statelor Unite acţiona sub incidenţa legii britanice şi 
a unui regulament de angajare britanic. Dar suntem 
preocupaţi de eficienţa armelor telecomandate într-un câmp 
de luptă urban aglomerat. Putem noi să garantăm că un robot 
va putea să facă distincţia între un insurgent armat şi o femeie 
cu un copil mic în braţe? Cum poţi să programezi un robot să 
ia decizii de viaţă şi de moarte cu viteza fulgerului, în condiţii 
haotice de luptă? Un soldat trebuie să se bazeze pe instinct şi 
antrenament şi trebuie să ia decizii dificile instantaneu. Nu 
cred că ne putem aştepta încă la aşa ceva din partea unei 
maşini. Am fi îngrijoraţi de posibilitatea ca maşina să 
funcţioneze prost. Ştiinţa roboticii de luptă se află încă la 
începuturi şi se bazează pe tehnologii precum semnalele radio 
şi transmiterea de imagine, lucruri cu care se poate uşor 
interfera”. 

Schimbări revoluţionare în modul în care sunt conduse 
războaiele şi supravegherea în secolul următor nu pot fi 
prezise bazandu-ne doar pe prezenţa armelor spaţiale 
ofensive, a roboticii şi a dezvoltării sistemelor de 
supraveghere miniaturale. În cele din urmă, războiul se reduce 
întotdeauna la un conflict uman — om contra om, esenţa 
bătăliei. Scopul ultim al cercetării în domeniul roboticii este 
acela de a produce o maşină care să poată face tot ce poate 
face un soldat. Americanii estimează costul eventual al unui 
astfel de robot la aproximativ 10% din cel al contrapartidei 


sale umane. După Geoff Grossman de la Centrul de Cercetări 
al Forţelor Unite Americane, deocamdată, tehnologia poate 
oferi puterea de procesare computerizată echivalentă celei a 
unui mamifer. 

Armele antisatelit vor avea un loc semnificativ in 
planificarea militară viitoare, care foloseşte tehnologia din 
bazele terestre sau spaţiale. Nicio ţară nu a admis efectiv că 
plănuieşte sisteme de arme antisatelit, şi în niciun caz în 
spaţiu. Dar dezvoltarea armelor laser şi a celor cinetice merge 
înainte şi ar putea în curând să însemne folosirea de arme în 
spaţiu, lucru care ar duce la încă o cursă a înarmării. Nu 
există răspunsuri uşoare. Pe moment, Statele Unite şi Marea 
Britanie, cu tehnologia Echelon filtrată prin flota proprie de 
sateliți Keyhole, au obţinut cea mai mare realizare a 
spionajului pe care a cunoscut-o vreodată lumea. lar acum se 
discută despre cum vor fi înarmate sistemele de supraveghere. 

Există multe întrebări la care politicienii şi strategii militari 
americani trebuie să răspundă. De exemplu, vor putea Statele 
Unite să-şi permită noi sisteme de arme spatiale? Se vor abtine 
celelalte naţiuni de la a contrabalansa eforturile americane în 
spaţiu, odată ce Statele Unite vor încălcă moratoriul privind 
armele în spaţiu? lar aceste arme spaţiale ofensive vor 
ameninţa oare stabilitatea lumii? Mulţi vor argumenta că e 
timpul să se cadă de acord asupra interzicerii oricăror arme în 
spaţiu. Tehnologia sateliților şi tehnica de război bazată pe 
aceştia necesită un nou set de reguli de conduită de război şi 
dezvoltarea de noi strategii de către armate. 

Instalarea de arme spaţiale ofensive pe orbită va fi o 
chestiune controversată, şi nu doar în Statele Unite, ci oriunde 
în lume. Politicienii şi oamenii de ştiinţă vor dezbate 
problema înainte ca „Ultima Frontieră” să devină un câmp de 
luptă. Este probabil ca publicul american să susţină armele 
spaţiale defensive, cum ar fii sistemele antisatelit, în special ca 
urmare a lui 9/11. Într-adevăr, mulţi americani par să creadă, 
având în vedere ce consideră ei a fi ameninţarea „terorii 
globale”, că dorinţa de intimitate este o chestiune futilă, că 
folosirea unor tehnologii de supraveghere prin satelit mai 


intruzive şi desfăşurarea de arme spaţiale sunt de la sine 
înțelese. Statele Unite ar putea deveni atunci prima naţiune 
care să încalce moratoriul internaţional cu privire la plasarea 
de arme ofensive în afara atmosferei Pământului. Înarmarea 
unilaterală a spaţiului ar reprezenta un dezastru pentru 
relaţiile dintre Statele Unite şi aliaţii lor de oriunde de pe 
glob. Deşi nu vor fi încălcate nişte tratate anume, orice urmă 
de încredere că Statele Unite ar fi dispuse să respecte aceleaşi 
reguli de conduită internaţională ca şi alte ţări ar dispărea 
pentru totdeauna. Marea temere a majorităţii ţărilor este 
aceea că, dacă militarizarea spaţiului ar începe din cauza unui 
electorat american dezinteresat, consecinţele potenţiale vor fi 
devastatoare — ar putea însemna distrugerea planetei. Ar fi 
corect să spunem, totuşi, că administraţia Bush nu a părut 
prea preocupată. Pare de neconceput că armele spaţiale ar 
putea vreodată să atingă puterea distructivă a celor nucleare. 
Desfăşurarea de arme nucleare în spaţiu ar marca, în mod 
potenţial, începutul sfârşitului rasei umane. Dar, deoarece 
„războiul spaţial” se află încă în primele sale faze, armele 
nucleare ar putea fi privite pur şi simplu ca instrumente de 
descurajare. Fără îndoială că politicienii vor invoca scuza că 
armele nucleare din spaţiu nu vor fi folosite decât în 
circumstanţe excepţionale. Însă cine va decide care sunt 
aceste circumstanţe? 


Capitolul VIII 
Lege şi dezordine 


Forţele de poliţie britanice se confruntă cu o nouă 
lege penală la fiecare trei zile. Este, desigur, foarte 
greu să ţii pasul cu o asemenea irosire a resurselor, 
provocată de birocraţie, coduri de conduită, cazuri- 
test şi o mulţime de alte accesorii care însoțesc de 
obicei noua legislaţie. 

De la 9/11 încoace, atât în Marea Britanie, cât şi în 
Statele Unite s-au emis un număr enorm de noi legi. 
Marea Britanie a adoptat Legea de prevenire a 
actelor teroriste, iar Statele Unite — Actul Patriotic. 
Ambele seturi de legi au apărut odată cu dovezi 
vădite de intensificare a măsurilor de securitate, ceea 
ce include şi o supraveghere mai accentuată a 
populaţiei. Obligate să se confrunte cu fanatici care, 
ni se spune, ucid fără milă şi la întâmplare, ambele 
guverne au declarat că trebuie să adopte legi mult 
mai dure, pentru a se asigura că ucigaşii sunt luaţi 
de pe străzi şi ţinuţi departe de societate. 


Această legislaţie este, în orice caz, foarte controversată. 
Cum adesea nu există suficiente dovezi pentru a garanta 
condamnarea unor suspecți de terorism, noile legi permit 
statului să închidă cetăţenii fără a le asigura un proces corect. 
De aceea, ele sunt privite ca fiind neliberale şi împotriva 
vechilor tradiţii americane şi britanice. Inerente acestor legi 
sunt răspândirea colectării şi a stocării informaţiilor personale 
şi a spionării cetăţenilor. 

În Marea Britanie, Legea protecţiei datelor şi Legea 
libertăţii informaţiei au fost adoptate pentru a ne proteja şi, 
cel puţin la nivel teoretic, pentru a ne asigura dreptul de a şti 
precis ce informaţii cu privire la noi înşine sunt deţinute de 
alte persoane. Cât de protejaţi ne fac să ne simţim toate 


acestea? 

Administraţia Bush, a susţinut întruna că „transformăm 
salvarea vieţii americanilor într-o prioritate” şi a încercat să 
transforme Statele Unite într-o fortăreață, aruncând la gunoi, 
în timpul procesului, cartea drepturilor cetăţeneşti. 
Brutalitatea împotriva deţinuţilor arabi de la Abu Ghraib şi nu 
numai reprezintă o politică deliberată. Secretarul apărării 
Donald Rumsfeld a subliniat foarte clar că Armata Statelor 
Unite va întreprinde orice este necesar pentru a obţine 
informaţii de la orice persoană despre care se crede că ar 
putea deţine informaţii privind un eventual atac asupra 
Statelor Unite. Umilirea sexuală a arabilor este o metodă 
eficientă de constrângere. Societatea arabă consideră adesea 
că victima unei torturi de natură sexuală este singura 
răspunzătoare pentru soarta ei. Astfel, revelarea abuzului în 
faţa comunităţii din care face parte victima este mai 
dăunătoare decât abuzul în sine. Bărbaţii şi femeile 
răspunzători pentru abuz ori au respectat nişte ordine, ori au 
dezvăluit latura întunecată şi violentă a sufletului american. 

De curând, în timp ce hoinăream pe străzile din Manhattan, 
m-am oprit într-o cafenea Starbucks şi am luat un exemplar 
din New York Times. Am citit că CIA a recunoscut că a torturat 
prizonieri în Irak şi în alte părţi ale globului, precum şi că 
Ministerul Justiţiei a cercetat un număr de cazuri în care 
deţinuţii au murit în timpul detenţiei ca urmare a 
interogatoriilor Agenţiei. P.J. Gross, directorul CIA, a declarat 
în faţa Congresului, în martie 2005, că toate interogatoriile se 
făceau în condiţii legale „în momentul actual”. Când i s-a 
cerut, sub presiune, să facă aceeaşi declaraţie categorică în 
ceea ce priveşte tehnicile de interogare pe toată perioada 
scursă de la 11 septembrie 2001, el a refuzat să dea curs 
cererii. O expertiză juridică emisă de Ministerul Justiţiei în 
2002 respecta o definiţie restrânsă a torturii. Acest fapt 
permitea Agenţiei să recurgă la o gamă largă de practici 
coercitive împotriva persoanelor suspectate de terorism, 
încarcerate în locuri ţinute secrete pe tot cuprinsul globului, 
fără a fi vinovată de „tortură”. In orice caz, CIA a utilizat 


metode de interogare considerabil mai brutale decât cele ale 
altor agenţii militare sau civile. Iar folosirea tehnicii 
„transferului” de către CIA, ceea ce presupune predarea 
deţinuţilor autorităţilor din ţări ca Egipt sau Siria, recunoscute 
pentru utilizarea unei game largi de tehnici de constrângere 
mentale şi fizice, a fost acoperită de către presă. CIA pare că 
priveşte trimiterea suspectilor către tari din lumea a treia, 
spre a fi brutalizati, drept un mijloc de a rămâne cu mâinile 
curate. 

Actul Patriotic” din Statele Unite a intrat în vigoare în 
timpul perioadei de haos imediat următoare evenimentelor de 
la 11 septembrie. El a trecut de Congres în grabă, fără o 
dezbatere adecvată, la doar trei săptămâni de la tragedie. A 
fost semnat de preşedintele Bush pe 26 octombrie 2001, fără 
niciun raport al Camerei sau al Senatului. Este, oricum l-ai 
privi, un act legislativ draconic, în care expresia „act 
patriotic” este exprimarea specifică relațiilor publice 
preferată, Actului de unificare şi întărire a Statelor Unite prin 
furnizarea de mijloace care să intercepteze şi să împiedice 
actele teroriste”. Legea este o versiune de compromis a 
Actului antiterorism din 2001 şi a introdus zeci de schimbări 
constituționale pentru a creşte puterile operaţionale ale 
agenţiilor de spionaj şi de impunere a legii. Fa conţine 
prevederi care extind drepturile statului de a monitoriza şi 
intercepta schimburi de informaţii private şi chiar dă FBI-ului 
acces la înregistrările vânzărilor de cărţi sau la datele 
bibliotecilor privind împrumuturile, din care specialiştii îşi pot 
forma păreri cu privire la convingerile politice ale cetăţenilor. 

Actul Patriotic” permite guvernului Statelor Unite sa 
intercepteze informaţii transmise prin internet sau să limiteze 
libertăţile cetăţenilor cu ajutorul noilor tehnologii. El permite, 
de asemenea, agenţiilor specializate folosirea tehnologiilor de 
comunicare ultramoderne, fără a raporta Congresului, iar 
această stare de fapt are grave implicaţii pentru cetăţeni ai 
unor tari din afara Statelor Unite, în principal Canada si 
Marea Britanie. Actul conţine multe prevederi privind 
supravegherea electronică, prevederi care fuseseră propuse 


înainte de distrugerea turnurilor gemene şi care au fost, la 
vremea respectivă, subiectul unor dezbateri şi critici aprinse. 
Una dintre consecinţele evenimentelor de la 11 septembrie 
este imediata reducere la tăcere a oricărei opoziții 
semnificative provocate de implicaţiile asupra libertăţilor 
cetăţeneşti pe care le-ar putea avea măsurile antiterorism. 
Administraţia Bush a tensionat şi mai mult atmosfera, 
precizând că are informaţii conform cărora alte atacuri 
asemănătoare sunt iminente şi că, fără, Actul Patriotic”, 
guvernul ar fi paralizat şi incapabil să riposteze. Procurorul 
General John Ashcroft le-a acordat membrilor Congresului 
doar o săptămână pentru a dezbate şi a adopta legea, 
precizând că, dacă nu o fac, vor purta răspunderea pentru 
viitoarele atrocități comise de terorişti. John Podesta, şeful 
personalului de la Casa Albă între 1998 şi 2001, a remarcat că 
atitudinea Congresului s-a transformat, peste noapte, din 
precauţie extremă în consimtirea de a permite forţelor de 
impunere a legii „reîntoarcerea la o eră în care ele puteau 
monitoriza şi hartui civili care pur şi simplu îşi exercitau 
drepturile stipulate în Primul Amendament”. 

Un singur senator, Russ Feingold, s-a opus Actului în 
perioada de haos de dupa 9/11. El s-a declarat convins că 
acordarea de puteri crescute agenţiilor în ceea ce priveşte 
supravegherea electronică nu va duce la o exercitare adecvată 
a acestora. „Dacă proiectul de lege îi acordă Procurorului 
General puteri sporite în ceea ce priveşte relaţia cu imigranții, 
cine credeţi că vor fi cei care vor suporta abuzurile provocate 
de aceste puteri? Nu imigranții din Irlanda, El Salvador sau 
Nicaragua, nici măcar cei din Haiti sau Africa. Vor fi cei din 
țările arabe, musulmane sau din sudul Asiei. Guvernul nostru 
a primit noi puteri imense şi efectul lor va cădea cel mai 
puternic pe umerii unei minorităţi a populaţiei noastre, cei 
care simt deja foarte acut consecinţele acestui dezastru de la 
11 septembrie”. 

Ar fi incorect să las impresia că monitorizarea 
comunicaţiilor electronice din întreaga lume a fost privită de 
către Statele Unite drept o responsabilitate doar a lor. 


Guvernul Statelor Unite a făcut presiuni asupra tuturor 
democratiilor pentru ca acestea să-şi perfecţioneze legile 
privind interceptarea comunicaţiilor, în aşa fel încât 
tehnologiile noi să fie încurajate. Terorismul reprezintă o 
problemă globală, prin urmare orice iniţiativă împotriva lui 
trebuie să aibă o dimensiune la fel de globală. Curând după 
9/11, fostul director FBI Louis Freeh a primit din partea 
administraţiei Bush însărcinarea de a vizita ţări în curs de 
dezvoltare din Europa de Est, Asia şi Africă, pentru a promova 
ideea interceptării comunicaţiilor. Statele Unite au susţinut, 
de asemenea, necesitatea garantării ca toate tehnologiile de 
interceptare să fie prevăzute cu un sistem de supraveghere. Cu 
alte cuvinte, scopul era să prevină şi să facă ilegală fabricarea 
oricăror echipamente de comunicare sau de supraveghere 
care, la rândul lor, să nu poată fi spionate şi înregistrate. 
Majoritatea ţărilor democratice îşi dau foarte bine seama, 
cu toate acestea, că a trage cu urechea la cetăţenii lor 
reprezintă o politică deloc populară şi în niciun caz dezirabilă 
din partea statului, prin urmare, au inclus în legislaţiile si 
constitutiile lor măsuri de protecţie. Marea Britanie, Statele 
Unite şi majoritatea celorlalte democraţii sunt obligate prin 
lege să publice anual numărul interceptărilor comunicationale 
autorizate. Aceste ţări au regulamente ferme care prevăd ca 
interceptările să fie autorizate de către un judecător, şi asta 
numai după ce o serie de condiţii stricte au fost respectate. 
Agenţiile de spionaj şi cele de impunere a legii nu au - cel 
putin teoretic - permisiunea de a initia activităţi de 
interceptare inainte de a demonstra ca alte metode de 
investigare au fost incercate, dar s-au dovedit ineficiente. 
Franta si Marea Britanie au infiintat comisii independente 
pentru a monitoriza abuzurile. Membrii acestor comisii au o 
inalta calificare in utilizarea echipamentelor de comunicare si 
a tehnologiilor de interceptare, precum si puterea de a cerceta 
toate părţile implicate în supraveghere si — lucrul cel mai 
important — pentru a pune întrebări incomode. Alte tari, cum 
ar fi Canada, au numit Comisari ai Vieţii Private care au 
tocmai sarcina de a examina utilizarea corectă sau abuzivă a 


supravegherii de către stat. 

Unele tari publică anual rapoarte cu privire la utilizarea 
supravegherii de stat de către diverse departamente 
guvernamentale. Printre aceste ţări se numără Australia, 
Franța, Canada, Noua Zeelandă, Elveţia, Suedia, Statele Unite 
şi Marea Britanie. Însă altele nu sunt la fel de dornice să-şi 
facă publice cifrele. Olanda, de exemplu, şi-a relaxat de 
curând legile privind raportarea  interceptărilor de 
comunicaţii. La suprafaţă, faptul că o ţară cu o îndelungată 
tradiţie liberală precum Olanda face aşa ceva poate părea 
foarte ciudat. Dar de la asasinarea omului politic liberal Pim 
Fortuyn şi a regizorului radical Theo Van Gogh atitudinea 
olandezilor cu privire la extremismul islamic din ţara lor s-a 
înăsprit. Faptul că Olanda este ţara cu cel mai mare procentaj 
de imigranţi, legali şi ilegali, şi totodată ţara cu cea mai multe 
interceptări din Uniunea Europeană nu este probabil o 
coincidenţă. Pe măsură ce tot mai multe tari intră în UE, 
permiţând tot mai multor non-cetateni să pătrundă în statele 
membre - Turcia, prima tara cu adevărat musulmană, abia 
aşteptând să fie admisă -, se înregistrează o atitudine 
explicabilă de respingere tot mai mare din partea ţărilor 
preponderent creştine, care vor să ridice bariere în calea a 
ceea ce se tem că ar putea deveni o cucerire culturală şi 
religioasă. 

Responsabilitatea instanţelor de monitorizare care 
controlează supravegherile nu presupune cercetarea doar a 
interceptării de informaţii în statele de care ţin, ci şi a tuturor 
supravegherilor electronice efectuate la nivel global. Posturile 
de ascultare ale sediului guvernamental de comunicaţii din 
Cheltenham şi agenţia americană de la Menwith Hill, din 
Yorkshire, „trag cu urechea” în toată lumea şi aproape că nu 
există democraţie care să nu aibă o agenţie secretă cu funcţii 
asemănătoare. 

Listele publicate ale operaţiunilor de supraveghere 
furnizează informaţii cu privire la tipul de supraveghere 
electronică utilizat şi precizează şi durata pe care acestea au 
fost active. Justificarea principală pentru asemenea 


monitorizări are două capete de afiş: infracțiunile şi 
terorismul. Listele supravegherilor sunt publicate pentru a 
demonstra că activităţi acceptabile, precum investigaţiile 
jurnalistice, activismul ecologic, drepturile omului, 
sindicalismul, activitățile religioase şi opoziția politică sunt 
scutite de la supravegherea fără mandat şi că aceste grupuri 
nu reprezintă o țintă doar pentru că ar putea avea conflicte de 
interese cu cei de la putere. Trebuie, de asemenea, precizat că 
infracțiunile minore nu pot fi subiectul supravegherii intruzive 
din motive politice. A face agențiile de siguranță să dea 
socoteală electoratului monitorizându-le activitățile este un 
aspect vital într-o adevărată democrație. 

Nu trebuie să fii adept al teoriei conspirației pentru a avea 
îndoieli în ceea ce priveşte abuzurile făcute de stat în 
supravegherea electronică şi interceptarea corespondenței. 
Articolul 17 din Carta Drepturilor Omului cere ca „integritatea 
şi confidentialitatea corespondenţei să fie garantate, de jure si 
de facto. Corespondenta trebuie livrată destinatarului fără a fi 
interceptată şi deschisă sau citită printr-o altă metodă. 
Supravegherea, indiferent dacă este electronică sau făcută 
prin alte mijloace, interceptarea de mesaje telefonice, 
telegrafice sau de alt fel şi înregistrarea conversatiilor trebuie 
interzise”. 

Serviciul de Securitate britanic a înregistrat un total de 540 
de interceptări în 2004. Cu toate acestea, dezbaterea cu 
privire la proiectul de lege antiterorism a arătat că 
interceptările efectuate în scopul de a impune legea au fost 
constante şi larg răspândite în Marea Britanie. Faptul că 
persoanele suspectate de terorism erau încarcerate fără proces 
şi fără a fi informate de acuzaţiile care li se aduc era, potrivit 
ministrului de interne David Blunkett, justificabil din motive 
de securitate. Cu alte cuvinte, dacă un suspect ar şti pe baza 
căror dovezi a fost închis, el şi-ar putea da seama de modul în 
care serviciile de siguranță au obţinut informaţiile respective. 
„Interceptările nu pot fi folosite ca dovezi în instanţă şi eu nu 
sunt pentru permiterea utilizării lor”, a declarat Blunkett. 
Adevărul este că majoritatea interceptărilor efectuate de 


serviciile de siguranţă sunt în afara legii, iar persoanele care le 
efectuează nu au nici cea mai mică dorinţă să-şi justifice 
acţiunile in fata unui judecător. 

Această reticenta lipseşte cu desăvârşire în Statele Unite., 
Actul Patriotic” este foarte nepopular in multe parti ale 
Statelor Unite, din cauza modalităţilor în care eludează 
prevederile adoptate tocmai pentru preveni folosirea abuzivă 
a supravegherii cetăţenilor de către stat. În februarie 2004, 
consiliul oraşului New York a adoptat o rezoluţie ce 
condamna încălcarea drepturilor la viaţa privată garantate de 
Constituţie. Autorii şi bibliotecarii au protestat fata de 
secțiunea a cincea a Actului, care permite verificarea 
înregistrărilor bibliotecilor. Gama de puteri acordate FBI-ului 
a crescut în mod vizibil din anul în care Actul a intrat în 
vigoare. Numărul de mandate ce permiteau supravegheri a 
crescut în 2004, depăşind 2000, deci cu mult mai multe decât 
mandatele federale emise. Acest lucru este cauzat de faptul că, 
Actul Patriotic” a făcut supravegherea oamenilor inocenți 
mult mai simplu de justificat. Şi autorităţile canadiene au fost 
foarte preocupate de această problemă. În noiembrie 2004, 
comisarul responsabil cu protecţia vieţii private din British 
Columbia a prezentat un raport ce sugera că informaţii 
personale despre cetăţeni canadieni au fost obţinute de către 
autorităţile americane sub protecţia Actului, ceea ce violează 
drepturile canadiene la viaţa privată. Plângeri referitoare la 
interceptarea şi analizarea schimburilor de informaţii între 
cetăţeni britanici, ajutate şi sprijinite de către compania 
British Telecom şi controlate de către Agentianationala de 
Securitate (NSA) la Menwith Hill, s-au lovit de o nepăsare 
totală. 

Implicaţiile detaliate ale puterii crescânde a statului au 
devenit din ce în ce mai evidente pe măsură ce publicul a 
început să realizeze ce se întâmplă. Există trei legi în cadrul 
Actului care se referă la interceptarea comunicaţiilor de către 
guvernul Statelor Unite. Titlul III, referitor la interceptarea 
convorbirilor telefonice şi la interceptarea în timp real a 
comunicaţiilor tip voce sau date, stipulează existența unei 


„cauze probabile” şi aprobarea unui judecător. Este o 
precauţie importantă, care necesită implicarea unei persoane 
aflate pe o treaptă înaltă a sistemului juridic. Legea privind 
confidenţialitatea comunicațiilor electronice (ECPA) 
reglementează instalarea de aparate pen-register (care 
colectează numerele apelate de la un anumit post telefonic) şi 
folosirea unor sisteme de tip „interceptează şi urmăreşte” 
(care înregistrează numerele ce apelează un anumit post 
telefonic). Aceste echipamente pot fi folosite pentru a 
înregistra întreaga activitate pe internet a unei persoane fizice 
care foloseşte o linie telefonică. Acest Act nu presupune 
necesitatea unei „cauze probabile”, iar pentru utilizarea 
dispozitivelor nu este nevoie decât de un ordin judecătoresc, 
care poate fi obținut de un avocat guvernamental. Pentru a-l 
obține, acesta nu trebuie decât să garanteze verbal curții că 
informațiile sunt relevante în cadrul unei investigații în 
desfăşurare. Astfel, Actul face foarte simplă pentru guvern 
accesarea informațiilor financiare private, fără a trebui să 
prezinte dovezi că persoana afectată de acest abuz este 
suspectată de implicare într-o activitate criminală. O a treia 
lege, „Legea supravegherii serviciilor secrete străine”, permite 
utilizarea supravegherii electronice în cazul oricărei persoane 
care se află în Statele Unite şi despre care se crede că ar fi 
agentul unei puteri străine. Supravegherea necesită numai o 
„cauză dreaptă” şi un ordin judecătoresc, dar îi oferă 
persoanei fizice o protecţie mai puţin consistentă decât în 
cazul ascultării telefoanelor. Asemenea situaţii apar când 
informaţii cu privire la cetăţeni britanici, obţinute de 
americani pe teritoriu britanic, sunt împărtăşite cu serviciile 
secrete britanice. 

Diferenţa dintre Titlul III şi Legea privind confidentialitatea 
comunicaţiilor electronice este că primul priveşte conţinutul 
comunicaţiilor, in timp ce ECPA şi utilizarea 
„înregistratoarelor-stilou” şi a sistemelor „interceptează şi 
urmăreşte” privesc, teoretic, doar nişte cifre. În consecinţă, 
acordul judecătoresc poate fi obţinut în urma unei banale 
declaraţii a procurorului, iar procedura este foarte indulgentă 


cu prevederile ce protejează viaţa privată din Titlul III. Actul 
care s-a transformat în lege în octombrie 2001 a redefinit pen- 
register drept „un dispozitiv sau un proces cu ajutorul căruia 
se înregistrează sau decodează impulsuri reprezentând sau 
semnalând informaţii de la un instrument folosit pentru 
transmiterea unui conținut informational de natură 
electronică” — ceea ce include şi e-mailurile trimise de pe un 
laptop. Un sistem de tipul „interceptează şi urmăreşte” a fost 
redefinit, în mod similar, ca „un dispozitiv sau un proces care 
captează impulsuri, electronice sau de altă natură, ce 
identifică o sursă de informaţii de la un instrument folosit 
pentru transmiterea unui conţinut informaţional de natură 
electronică”. Aceste „redefiniri” sunt semnificative, pentru că 
ele permit autorităţilor să intercepteze şi să stocheze imense 
cantităţi de informaţii private, fără acordul unui judecător, pe 
baza unei simple declaraţii a unui procuror. Interceptarea 
poştei electronice, a paginilor accesate cu ajutorul browserelor 
şi a altor forme de comunicare electronică este cunoscută sub 
numele de „Carnivore” şi formează nucleul central al „Actului 
Patriotic”. Ea este responsabilitatea FBI-ului. Datele pe care 
Biroul le colectează şi analizează sunt, desigur, mult mai 
consistente decât nişte simple numere de telefon, din moment 
ce pot fi monitorizate site-uri sau alte informaţii accesate cu 
ajutorul internetului. 

În iulie 2000, Procurorul General al Statelor Unite a creat 
Consiliul de Supraveghere al Departamentului de Justiţie, al 
cărui rol este examinarea problemelor privind intimitatea şi 
drepturile cetăţeneşti generate de „Carnivore”. În orice caz, 
când George W. Bush a fost ales preşedinte, Consiliul a fost 
înlocuit de un „oficial de nivel înalt”. Raportul nu a fost 
terminat până la 11 septembrie 2001 şi, deloc surprinzător, 
Congresul nu a putut beneficia de rezultatul cercetărilor 
atunci când a trebuit să adopte, sub presiune, „Actul 
Patriotic”. 

Pe lângă evidenta natură deloc liberală a Actului, acesta 
mai are şi o alarmantă aură de iresponsabilitate. Pe de-o parte 
tolerează şi încurajează agenţiile de impunere a legii care 


interceptează comunicațiile şi monitorizează cetăţenii Statelor 
Unite, ai Canadei şi ai Marii Britanii, şi pe de altă parte 
cedează în faţa lobby-ului în favoarea armelor de foc şi, cel 
puţin aparent, pune interesele posesorilor de arme înaintea 
sfaturilor agențiilor  antiteroriste, acestea nemaiputând 
interveni atunci când suspectii de acte teroriste îşi cumpără 
arme. În Statele Unite, grupările fundamentaliste islamice, 
milițiile radicale si alte grupuri recunoscute ca recurg la 
mijloace violente pentru a-şi promova cauzele au dreptul de a 
cumpăra arme după bunul lor plac. A-l nega este 
neconstitutional şi o serioasă încălcare a drepturilor lor. Legea 
precizează că singurele grupuri care nu au voie să cumpere 
arme sunt criminalii condamnaţi, imigranții ilegali si 
persoanele cu tulburări mentale. Asociaţia Naţională pentru 
Arme de Vânătoare face unul dintre cele mai puternice lobby- 
uri din Statele Unite şi este un apărător fără scrupule ai 
dreptului de a purta armă. Senatorul democrat din New 
Jersey, Frank Lautenberg, acuza administraţia Bush că apleacă 
prea mult urechea la lobby-ul armelor de foc, acest interes 
concretizându-se în anomalii apărute în înregistrările cu 
privire la posesorii de arme; senatorul cere acţiune imediată. 
Conform FBI-ului, agenţii săi nu au permisiunea de a accesa 
sau folosi informaţii despre posesorii de arme şi nu au voie să 
ia măsuri atunci când persoanele suspectate de terorism 
cumpără arme de foc. Fostul procuror general John Ashcroft 
nu a permis FBI-ului să compare lista persoanelor suspecte de 
terorism cu lista celor care au achiziţionat arme de foc. „Lista 
teroriştilor sub supraveghere” a FBI-ului reuneşte câteva mii 
de suspecți despre care nimeni nu ştie câte arme au 
achiziţionat din 2001 încoace. Nu se ştie decât că cel puţin 47 
au primit permise de portarmă în cele nouă luni de după iunie 
2004. Conform FBI-ului, toate aceste persoane erau terorişti 
fie dovediti, fie suspecți, şi se aflau pe lista monitorizarilor 
permise de Actul Patriotic”. Astfel, regulile se întorc împotriva 
FBI-ului, care este obligat prin lege să distrugă orice 
informaţii cu privire la posesorii de arme de foc în cel mult 24 
de ore de la obţinerea acestora. 


Legea prevenirii actelor de terorism din Marea Britanie a 
primit acordul regal pe 11 martie 2005, după un traseu dificil 
prin Parlament. Legea a introdus un sistem de ordine ale 
ministrului de interne menite să anihileze activităţile teroriste. 
Aceste ordine de control permit ministrului să interzică 
persoanelor suspectate de activităţi teroriste asocierea cu 
anumite persoane, folosirea internetului sau a telefoanelor 
mobile, şi să le restrictioneze deplasările. Suspectii pot fi 
urmăriţi şi supuşi arestului la domiciliu. Este o lege dură şi 
neliberală, pentru că se aplică tuturor cetăţenilor britanici şi 
anulează prezumția de nevinovăție. Cu toate acestea, există si 
măsuri de precauţie. Ministrul de interne trebuie să apeleze la 
un judecător de la Curtea Supremă pentru a putea da un ordin 
de control care nu se abate de la lege, deşi, dacă este urgent, 
poate sări peste acest pas iniţial, având obligaţia de a cere 
confirmarea Curţii în termen de şapte zile. În practică, 
ministrul de interne poate forţa o persoană să rămână în arest 
la domiciliu, o decizie neconformă cu hotărârile Curţii 
Europene a Drepturilor Omului, dar această decizie trebuie 
confirmată, după dezbatere, de Parlament în cel mult 40 de 
zile. Puterile ministrului de interne sunt descrise ca temporare 
şi pot fi pierdute după un an, dacă el nu primeşte un nou vot 
de încredere din partea ambelor camere ale Parlamentului. 
Măsurile de prevedere includ şi numirea unui supervizor 
independent, care trebuie să prezinte un raport Parlamentului, 
în fiecare an, despre modul în care a fost respectată legea şi 
despre utilizarea ordinelor de control. Proiectul de lege pentru 
prevenirea terorismului a intrat în vigoare numai pentru că s- 
a sincronizat cu ceea ce era considerată o criză de securitate 
fără precedent în Marea Britanie. Întrebarea este cât va dura 
până când legea va fi abrogată şi ţara se va întoarce la 
normal. Mare parte din legile antiterorism intrate în vigoare 
în trecut au avut tendinţa să rămână în vigoare ani de zile, 
dacă nu chiar pe termen nedefinit. 

Oricine a încercat să citească Legea protecţiei datelor din 
1998 va observa cât de dificil este să înţelegi exact cum o poţi 
utiliza pentru a-ţi proteja propria viaţă privată. Actul din 1998 


este o actualizare a unei legi din 1984 şi a intrat în vigoare 
după dezbateri îndelungate în Parlament. Era deja, lucru cât 
se poate de previzibil, depăşită chiar în momentul intrării în 
vigoare, din cauza progresului tehnologic foarte rapid. Legea 
are un comisar al Informaţiilor pentru a i se asigura 
respectarea şi permite recursul la Legea drepturilor omului. 
Acest amănunt nu numai că ajută persoanele fizice, dar joacă 
şi un rol major în modul în care prevederile legii sunt 
interpretate şi puse în aplicare în momentul când un caz 
ajunge în faţa Curţii. Există un cod de bune practici ce 
însoţeşte legea, iar avocaţii pot câştiga sume foarte mari 
reprezentând în instanță persoane care consideră că le-a fost 
violată intimitatea. La o primă vedere, nu pare să se stipuleze 
în lege că un şofer ar trebui avertizat dacă maşinii pe care o 
conduce i se ataşează un dispozitiv de urmărire. De asemenea, 
nu se limitează nici modul în care sunt folosite informaţiile 
obţinute de către supraveghetori. Care este poziţia legală a 
unei organizaţii care strânge imagini cu clienţii băncilor în 
timpul utilizării bancomatelor, dacă aceste imagini sunt furate 
de o bandă de hoţi? 

În esenţă, Legea protecţiei datelor acoperă orice informaţie 
privată care este colectată sau înregistrată, electronic sau pe 
hârtie. De exemplu, de fiecare dată când furnizezi informaţii 
personale unui site, cum ar fi adresa de poştă electronică, 
adresa poştală, vârsta sau numărul de telefon, site-ul respectiv 
este obligat, din punct de vedere legal, să te anunţe în ce scop 
are nevoie de aceste informaţii şi, în acelaşi timp, este obligat 
să-ţi dea posibilitatea de a decide dacă poate furniza datele 
tale unei terţe parti. Ar trebui să-ţi ofere o înştiinţare privind 
folosirea informaţiilor, ca să precizeze scopul în care este 
nevoie de datele tale. Când o persoană se abonează la o 
revistă sau completează un cupon dintr-o reclamă, de obicei 
ea poate opta să primească informaţii de la organizaţii 
„partenere” în scopuri de marketing (lucruri scrise de obicei 
cu litere foarte mici). Dacă abonatul refuză, este ilegal ca la 
datele sale să mai aibă acces altcineva. Organizațiile 
comerciale pot utiliza datele numai în scopul stipulat în 


contract. Site-urile trebuie să precizeze dacă informaţia 
furnizată lor va fi codată. Şi, dacă o bază de date colectează 
informaţii personale, ea este obligată să păstreze informaţia 
respectivă pe o durată cât mai scurtă posibil, deşi această 
durată nu este întotdeauna reglementată legal. 

Toate neplăcerile provocate de reclamele nedorite pe care 
le primim pe e-mail pornesc de la cedarea detaliilor noastre 
personale, în mod ilegal, către o companie de marketing. 
Legea protecţiei datelor are scopul de a proteja toate 
informaţiile personale, de la detalii bancare până la 
înregistrări ale Serviciului Naţional de Sănătate (NHS), adrese 
de e-mail sau numere de telefon. Cetăţenii unei ţări au dreptul 
de a vedea toate informaţiile strânse despre ei de către o 
organizaţie publică sau privată. Companiile comerciale 
trebuie să justifice păstrarea acestor informaţii. Dacă nu o fac, 
păstrarea este ilegală, iar informaţiile trebuie şterse, conform 
legii. Datele cerute de cetăţeni trebuie furnizate cu cel puţin 
40 de zile înainte ca aceştia să poată face reclamaţie la 
comisarul Informaţiilor. 

Legea protecţiei datelor mai reglementează şi ce poate sau 
nu poate fi făcut în domeniul, aflat în rapidă dezvoltare, al 
supravegherii. În Marea Britanie, sunt patru tipuri de 
supraveghere nereglementate prin lege. Mai întâi, este vorba 
de activităţile de supraveghere intruzive, acoperite de Legea 
reglementării puterilor de investigare, care se ocupă de 
antiterorism si infracţiuni grave. Apoi, supravegherea 
angajaţilor de către companii care vor să se asigure că 
personalul se supune contractului semnat la angajare. Al 
treilea tip este reprezentat de supravegherea cu ajutorul 
echipamentelor de securitate instalate de proprietari in 
locuinţele lor. În sfârşit, camerele de filmat şi echipamentele 
similare utilizate pentru a transmite imagini în scopuri 
jurnalistice, artistice sau literare. Legea din 1998 stipulează o 
serie de standarde de bază. Datele înregistrate prin CCTV 
trebuie procesate, conform legii, numai în scopuri limitate şi 
în concordanţă cu drepturile omului, trebuie să fie adecvate şi 
relevante, să dea dovadă de acuratețe şi să nu fie stocate mai 


mult decât este necesar. De asemenea, nu este permis ca ele să 
fie transferate către ţări care nu oferă prin lege o protecţie 
adecvată a datelor. 

Comisarul Protecţiei Datelor poate emite preavize de 
constrângere dacă el sau ea consideră că s-a produs o 
încălcare a legii. Codul de bune practici intră în posesia 
oricărei persoane care instalează echipament de supraveghere. 
El trebuie să fie revăzut în mod regulat, pentru a se lua în 
consideraţie schimbările în interpretarea legislaţiei, in 
tehnologia pentru înregistrarea imaginilor ori a sunetelor, 
tehnicile de recunoaştere facială şi tehnologia digitală, toate 
acestea fiind tratate în lege. 

Când un sistem CCTV este instalat, utilizatorii trebuie să 
justifice necesitatea acestuia. De exemplu, ei pot fi interesaţi 
de prevenirea, investigarea şi detectarea unei infracţiuni, de 
arestarea şi punerea sub urmărire a infractorilor, de siguranţa 
personalului şi de cea publică sau de monitorizarea securităţii 
unei locuinţe. Reprezintă o infracţiune instalarea unui sistem 
ce nu respectă măsurile de siguranță stipulate prin lege. 
Persoanele implicate în instalarea sistemului trebuie să se 
legitimeze şi să dea o declaraţie cu privire la importanţa 
utilizării CCTV sau a oricărui alt echipament de supraveghere. 
Vor trebui să-şi justifice opinia şi să enumere motivele 
instalării. Scopurile vor fi aduse la cunoştinţa Oficiului pentru 
Protecţia Datelor. De asemenea, trebuie precizate persoanele 
care se vor asigura că funcţionarea zilnică a echipamentelor 
este în conformitate cu codul de bune practici, precum şi cu 
regulile de securitate a documentelor şi de confidentialitate. 
Modul în care imaginile simt înregistrate trebuie de asemenea 
să fie în conformitate cu legea, iar echipamentul trebuie 
instalat într-un loc din care va putea monitoriza numai zona 
ce se intenţionează a fi acoperită. Dacă există spaţii private în 
apropierea echipamentelor, utilizatorul va trebui să discute 
instalarea cu proprietarii spaţiilor respective, pentru a obţine 
acordul lor în cazul în care există o cât de mică posibilitate ca 
echipamentul să înregistreze imagini din acea zonă. 

Operatorii sunt obligaţi să folosească echipamentul numai 


pentru scopurile pentru care acesta a fost instalat. Multe 
sisteme CCTV, cum ar fi cele folosite în centrele oraşelor sau 
lângă hipermarketuri, sunt adesea foarte sofisticate şi tind să 
îndrepte camerele de luat vederi spre anumite activităţi, să 
focalizeze pe anumite persoane, să examineze imagini deja 
înregistrate pentru agăsi delincventi sau martori, sau pentru a 
observa comportamentul unui angajat. Organizațiile ce 
folosesc CCTV pentru orice altceva decât cea mai banală 
supraveghere trebuie să respecte legea, dar nu toate imaginile 
lor vor putea fi acoperite în toate circumstanţele. Regula de 
bază este că posesorii sistemului sunt singurii care decid dacă 
imaginile înregistrate îi fac să afle o informaţie specifică 
despre activităţile unei anumite persoane. 

În cazul în care camerele sunt reglabile, operatorii nu au 
voie să le manipuleze pentru a ajunge la zone ce nu au fost 
precizate dinainte. Dacă restricționarea zonelor de acces ale 
camerei, pentru a respecta dreptul la intimitate, este 
imposibilă, operatorii trebuie învățați să recunoască 
implicațiile încălcării vieții private de către ceea ce filmează. 
De exemplu, persoanele care fac plajă în grădina din spatele 
casei se aşteaptă mai mult să aibă intimitate decât cele care 
tund gazonul în grădina din față. Este în regulă ca scopul unui 
echipament să fie protejarea persoanelor care folosesc un 
bancomat, dar este ilegal să înregistrezi imagini cu codurile 
PIN şi situaţia conturilor. 

Semne vizibile şi uşor de citit trebuie aşezate în zone uşor 
accesibile publicului, pentru ca acesta să vadă că zonele 
respective se află în raza unui echipament de supraveghere. 
Există reguli clare despre dimensiunea semnelor: ele trebuie 
să identifice beneficiarul supravegherii, de ce se află 
echipamentul acolo şi persoana de contact pentru mai multe 
informaţii. Uneori sistemul de supraveghere poate fi mutat 
fără avertisment — de exemplu, în cazul în care anunţarea 
prezenţei camerelor de supraveghere periclitează o 
investigație. În acest caz, sistemul trebuie să fie demontat 
imediat ce nu mai este necesar. 

Există reguli stricte şi în ceea ce priveşte calitatea 


imaginilor obţinute. Dacă un sistem a fost instalat pentru a 
detecta sau preveni o infracţiune, imaginile trebuie să fie 
adecvate, să fie testate cu regularitate şi să fie conforme cu 
normele de calitate specificate în lege. Un „monitor uman” 
trebuie să se afle la faţa locului pentru a decide cum trebuie 
procedat într-o situaţie specifică. Declaraţiile persoanei 
respective trebuie înregistrate. Dacă infracţiunea investigată 
prin această formă de supraveghere are loc noaptea, atunci 
înregistrarea constantă poate fi realizată doar la momente 
dinainte specificate, cu camere bine întreţinute. Pe durata 
păstrării imaginilor, integritatea lor trebuie menţinută, pentru 
a asigura valoarea de dovadă şi pentru a proteja drepturile 
persoanelor ale căror imagini au fost înregistrate. Legea 
precizează că aceste imagini nu trebuie păstrate mai mult 
decât este necesar. De pildă, dacă nu sunt necesare ca dovezi, 
imaginile înregistrate în centrul oraşelor trebuie şterse după 
31 de zile. Vizionarea acestor imagini ar trebui să se facă în 
locuri restrictionate, doar în fata persoanelor care fac parte 
din personal. Există prevederi stricte cu privire la depozitarea 
filmelor care ar putea fi folosite ca dovezi la tribunal. Aceste 
reguli vizează şi asigurarea că drepturile indivizilor 
înregistraţi sunt protejate. Orice hotărâre de a face publice 
imaginile trebuie să respecte legea. 

Dacă scopurile sistemului sunt prevenirea şi descoperirea 
infracţiunilor, atunci cedarea imaginilor către terţe părţi se 
poate face numai către agenţii de impunere a legii, către 
reprezentanţi legali şi mass-media (când este nevoie de 
ajutorul publicului pentru a identifica victima), către un 
martor sau un infractor implicat în infracţiune sau către 
oamenii ale căror imagini au fost înregistrate şi depozitate. 

Există opt principii pentru protejarea datelor. Acestea sunt 
precizate în lege şi trebuie respectate de orice persoană 
implicată în supravegherea publicului. Există şi un Controlor 
de Date, care răspunde, în conformitate cu Legea protecţiei 
datelor, de iniţierea supravegherii. Desigur, Controlorul nu are 
nicio influenţă asupra supravegherilor iniţiate pe ascuns sau 
asupra interceptărilor de conversații. O privire aruncată pe 


site-urile de unde se poate achiziţiona echipament de spionaj 
arată că există o gamă largă de produse pentru cei care vor să 
tragă cu urechea. O gamă ce se îmbunătăţeşte zi de zi. Şi care 
nu intră sub incidenţa nici unei legi. 


Capitolul IX 
Rateurile serviciilor secrete 


În ciuda rateurilor agenţiilor de spionaj care au făcut 
posibil atentatul din 11 septembrie, serviciile secrete 
britanice şi americane sunt în continuare incapabile 
să tind pasul cu evenimentele nationale. O Comisie a 
Statelor Unite, înființată pentru a monitoriza 
serviciile secrete, a raportat în aprilie 2005 două 
lucruri: comunitatea spionilor americani nu numai 
că s-a înşelat în totalitate în aproape toate 
concluziile pe care le-a tras înainte de Războiul din 
Irak, dar este în continuare în ceaţă în ceea ce 
priveşte stadiul actual al programelor nucleare ale 
statelor ostile — în ciuda faptului că presupusele 
ambiţii nucleare ale lui Saddam au fost unul din 
principalele motive oferite în favoarea pornirii unui 
război împotriva Irakului. Agenţii precum CIA, FBI, 
NSA şi nou-infiintatul Departament al Securităţii 
Interne se consideră în continuare mai degrabă rivali 
decât colaboratori cu aceeaşi misiune — aceea de a 
lupta împotriva terorismului mondial. Pentru mulţi 
observatori, un motiv şi mai mare de îngrijorare l-a 
reprezentat manipularea serviciilor secrete in 
perioada premergătoare invaziei din Irak. 


Nici CIA, nici MI5 nu au reuşit să transmită factorilor 
politici de decizie îndoielile puternice pe care le aveau 
referitor la una din sursele-cheie de informaţie asupra 
presupuselor rezerve de arme de distrugere în masă de care 
dispunea Irakul. 

Poate că a sosit, în sfârşit, vremea când funcţionarii publici 
arată numai ceea ce cred ei că superiorii politici vor să vadă. 
Cazul teroristului algerian Kamel Bourgass, care a fost închis 
în 2005 pentru uciderea unui ofițer de poliţie si pentru 


punerea la cale a unor atentate teroriste, este considerat un 
exemplu al eşecului serviciilor secrete britanice şi al agenţiilor 
de impunere a legii, dar şi al altor departamente 
guvernamentale, inclusiv al serviciului de imigratii. Din când 
în când, industria de asigurări face publică o estimare a 
riscurilor teroriste iminente. Amenintarile primesc calificative 
precum: „crescut” (care e rău) şi „foarte crescut” (care e şi mai 
rău). De exemplu, Marea Britanie are un risc „crescut” de atac 
terorist de la începutul Războiului din Irak. Potrivit brokerilor 
internaţionali de asigurări de la Aon, există în prezent opt 
categorii de teroriști care ar putea amenința Occidentul, iar 
Marea Britanie este foarte aproape de capul mesei, 
confruntându-se cu cel puţin patru dintre acestea. Aon ne 
informează că suntem ameninţaţi de extremiști musulmani, 
grupări ale militantilor pentru drepturile animalelor, grupări 
teroriste ale republicanilor irlandezi şi grupări ale crimei 
organizate. Şi Statele Unite se află sub ameninţare, dar lista 
lor de ameninţări include riscuri de atac din partea 
extremiştilor de dreapta şi a extremiştilor religioşi. Întrebarea 
cu care se confruntă publicul este: cât de mare e de fapt 
ameninţarea? Politicienii ne avertizează mereu că o 
nenorocire e pe cale să se-ntâmple, dar aceasta fie nu se 
petrece până la urmă, fie este cât pe ce să aibă loc, dar 
detaliile sunt trecute sub tăcere, pentru ca procesul legal să nu 
fie pus în pericol. Aşadar, ce se întâmplă de fapt? Ce să 
înţelegem din evenimentele recente? 

În ciuda celor mai mari eforturi depuse de guvern, opinia 
publică britanică a început, inevitabil, să se blazeze în privinţa 
amenințării teroriste. Aceasta se poate datora partial faptului 
că sistemul judiciar penal britanic se asigură că orice 
informaţie care poate periclita un proces corect este ţinută 
departe de domeniul public până la terminarea procesului 
legal. De la atacul din 11 septembrie, a existat o revărsare de 
„incidente” teroriste pe teritoriul britanic şi, cu toate acestea, 
publicul a fost ţinut departe de ceea ce se petrecea în spatele 
cortinei. Pe fundalul unei îngrijorări publice generale pentru 
felul în care Ministerul de Interne se joacă cu drepturile 


cetăţeneşti, politicienii continuă să pună placa „pericolului 
mereu prezent”, avertizând că între Marea Britanie şi 
grupările fundamentaliste există o stare de război şi că 
ameninţarea teroristă rămâne iminentă. Deoarece nu au 
existat atrocități cu bombe pe străzi sau gazări in masă in 
metroul londonez, publicul a rămas protejat de ceea ce 
politicienii insistă să numească o falsă senzaţie de siguranţă şi 
fie nu acordă importanţă avertizărilor guvernului şi poliţiei, 
fie respinge aceste avertizări, considerându-le minciuni sau 
vorbe goale. Mulţi dintre noi îşi mai amintesc încă violențele 
campaniei cu bombe purtate de IRA (şi unii dintre noi au luat 
contact direct cu ele), dar chiar şi amintirile noastre se 
estompează în timp, lăsând în urmă un aer de indiferenţă faţă 
de actuala ameninţare teroristă. 

În Statele Unite, politicieni, printre care şi preşedintele 
Statelor Unite sau secretarul apărării Donald Rumsfeld, au 
vorbit despre terorişti Al Qaeda înarmaţi, umblând în libertate 
prin Europa, şi au făcut cumva o legătură între aceasta şi 
situaţia din Irak, pentru a-şi justifica decizia de a porni un 
război. Dar publicul britanic nu a avut niciun fapt pe baza 
căruia să-şi formeze o opinie. Motivul pentru această 
ignoranță generală în ceea ce priveşte situaţia actuală a 
terorismului din Marea Britanie îl constituie seria de trei 
procese corelate care se aflau în derulare la Old Bailey (Curtea 
Penală Centrală) şi care s-au încheiat de-abia în primăvara lui 
2005. Dacă mass-media ar fi avut acces la detalii înainte de 
încheierea procesului, acesta nu s-ar mai fi putut desfăşura 
corect. Lordul Cancelar a emis un ordin pentru toate cele trei 
procese, care a interzis orice comentariu legat de aceste 
subiecte. Abia în aprilie 2005 a fost recunoscut în mod public 
că, între anii 2004 — 2005, Curtea Penală Centrală din Londra 
a fost într-o permanentă, stare de alertă crescută, din pricina 
afirmațiilor referitoare la planuri teroriste musulmane care au 
pătruns în sistem. S-au strâns tot mai multe dovezi care 
demonstrau că teroriştii plănuiau atacuri în toată capitala 
britanică, cu ajutorul explozibililor, al cocktailurilor cu gaze 
otrăvitoare, al ricinei şi al altor substanţe chimice toxice. 


Puţinii privilegiați care au urmărit în Old Bailey procesul 
intentat teroristului fanatic Kamel Bourgass şi complicilor lui 
s-au întrebat probabil de ce anume e nevoie pentru a convinge 
publicul britanic că se confruntă cu un mare pericol. 

În primele două procese, au fost aduse acuzaţii împotriva a 
opt bărbaţi inculpati, dar au mai fost implicaţi cel putin încă 
alti şase, care n-au fost niciodată prinşi, şi câţiva activişti, ale 
căror, detalii rămân necunoscute. Unii dintre acuzaţi erau 
terorişti bine pregătiţi, având legături cu taberele de 
antrenament Al Qaeda din Afghanistan; ei frecventau 
moscheea din Finsbury Park din nordul Londrei, folosind-o 
drept centru de comandă pentru a purta războiul pe teritoriul 
britanic. Procesele nu numai că au dezvăluit pericolele cu care 
s-a confruntat publicul britanic după 9/11, dar au arătat în 
detaliu şi incapacitatea agenţiilor de apărare trimise să 
ancheteze şi să-i aresteze pe teroriştii implicaţi. 

Nigel Sweeney, procuror al Coroanei în procesul Bourgass, 
a prezentat dovezi care demonstrau fără putinţă de tăgadă că 
moscheea Finsbury Park era un centru terorist unde erau 
copiate şi distribuite fundamentaliştilor din întreaga ţară 
reţete pentru ricină, gaze otrăvitoare şi explozibili. Retetele au 
fost descoperite iniţial în Kabul, în timpul Războiului din 
Afghanistan, şi nu erau altceva decât nişte încercări şcolăreşti 
de a fabrica otravă. Detalii ale celulelor teroriste, inclusiv 
fotografii, au fost descoperite după ce MI5 a primit un pont şi 
au fost folosite ca dovezi. La primul proces, în boxa acuzaților 
au fost Kamel Bourgass, Mouloud Sihali, David Aissa Khalef, 
Sidali Feddag si Mustapha Taleb. Acuzatiile care le-au fost 
aduse au fost de complicitate la crimă şi plănuirea unor 
acţiuni periculoase la adresa populaţiei între 1 ianuarie 2001 
— 23 ianuarie 2002. Toţi, cu excepţia lui Bourgass, au fost 
declaraţi nevinovaţi de acte teroriste. Bourgass era un tânăr 
de 27 de ani, licenţiat în ştiinţele naturii, şi un produs al 
taberelor de antrenament Al Qaeda din Afghanistan, a cărui 
singură infracţiune anterioară fusese o condamnare pentru că 
furase dintr-un magazin trei perechi de blugi, în iulie 2002. 
Juraţilor le-au trebuit 15 ore ca să-l condamne pe Bourgass 


pentru moartea politistului Stephen Oake, pentru tentativă de 
omucidere împotriva a doi ofiţeri din Divizia Specială şi 
pentru vătămarea corporală premeditată a sergentului de 
poliţie Paul Grindrod. A fost condamnat la închisoare pe viaţă, 
plus alti 17 ani, în paralel, pentru acte teroriste. Judecătorul 
procesului a recomandat ca Bourgass să petreacă cel puţin 30 
de ani în închisoare, înainte de a fi putea fi eligibil pentru 
eliberare condiţionată. În timp ce îi citea sentinţa, judecătorul 
a comentat că, 30 de ani e cea mai lungă condamnare pe care 
o poate da, deoarece noua lege penală, Criminal Justice Act, 
nu fusese încă promulgată. Dacă ar fi putut, ar fi ordonat ca 
Bourgass să fie închis pentru tot restul vieţii. 

Acuzatii în cel de-al doilea proces au fost: Khalid Alwerfeli, 
Samir Asii, Mouloud Bouhrama, Kamel Merzoug şi un al 
cincilea bărbat, Mohamed Meguerba, care a încălcat cautiunea 
şi a fugit în Algeria. Toţi, cu excepţia lui Meguerba, au fost 
absolviti de acuzaţia de terorism, dar condamnaţi pentru 
încălcarea legii imigrării. Cel de-al treilea proces nu a mai fost 
intentat. Nigel Sweeney a declarat în faţa instanţei: „Cel puţin 
zece musulmani ale căror nume sunt cunoscute, împreună cu 
persoane necunoscute, plănuiau să provoace moartea, rănirea 
sau  înspăimântarea populaţiei britanice printr-un Jihad 
(război sfânt)”. Toţi erau imigranţi ilegali din Algeria, trăind 
în locuințe secrete în Manchester, Londra, Doncaster şi 
Boumemouth. Punerea la cale a unui atac terorist 
„spectaculos” a început în ianuarie 2001, dar descoperirea 
care a salvat Londra de violenţe grave n-a avut loc decât doi 
ani mai târziu, în ianuarie 2003, când ofiţeri antitero din 
Divizia Specială au perchezitionat un apartament de două 
camere din Wood Green Lane (nordul Londrei) şi au 
descoperit o fabrică de arme chimice. 

Otrăvurile şi gazele provoacă spaimă şi panică în rândul 
populaţiei. În apartament, ofiţerii Diviziei Speciale au găsit 
ingredientele, echipamentul şi instrucţiunile necesare pentru a 
prepara, printre alte otrăvuri mortale, ricină, toxină botulinică 
(care cauzează botulism) şi „otrava cărnii putrezite”, care e la 
fel de oribilă pe cât sună. „Otrava cărnii putrezite” este 


considerată de o mie de ori mai puternică decât gazele 
neuroparalitice şi e nevoie de doar o cantitate infimă ca să 
provoace moarte instantanee. Presupusa experienţă a lui 
Bourgass cu otrăvurile a fost subliniată şi de descoperirea 
unor rețete de preparare a otrăvii cu nicotină, otravii cu 
cartofi şi a cianurii. Un detectiv a descris-o drept fabricare 
„artizanală” de bombe care nu necesită decât cunoştinţe 
elementare de chimie şi în care sunt folosite ingrediente de 
prăvălie. De fapt, totul dădea impresia de diletantism. 

Toate materiile prime erau uşor de obţinut. Pachetele de 
ingrediente găsite în apartament includeau seminţe de ricin, 
materia primă pentru ricină, una dintre cele mai uşor de 
fabricat şi în acelaşi timp una dintre cele mai eficiente 
otrăvuri, ceea ce o face o resursă ideală pentru terorişti. 
Poliţia a mai descoperit seminţe de măr şi sâmburi de vişine 
din care poate fi extrasă cianura. Cianura este o substanță 
mortală, folosită în lagărele de exterminare naziste în timpul 
celui de-al Doilea Război Mondial (deşi este nevoie de 
cantităţi foarte mari de seminţe de măr şi sâmburi de vişine 
pentru a se obţine o cantitate letală). Investigatorii au mai 
găsit acetonă, care este folosită în procesul chimic de 
extragere a otrăvii din seminţe, şi echipamente folosite pentru 
a transforma otrava lichidă în gaz. Otrava cu nicotină a fost 
descoperită într-un borcan. S-au găsit copii cu instrucţiuni 
despre folosirea obiectelor casnice de zi cu zi pentru a fabrica 
explozibili, cum ar fi bombe fumigene sau bombe-blit, precum 
şi detonatoarele care le însoțesc. Diagrame cu circuite 
potrivite pentru detonatoare şi bombe improvizate, folosite în 
mod curent de teroriștii din întreaga lume, zăceau de 
asemenea în apartament. Cele mai multe dintre materiale 
puteau fi cumpărate prin internet. Au fost găsite şi câteva 
dintre ustensilele de bază ale unui chimist, cum ar fi pistil şi 
mo jar, măcinător de cafea, mănuşi de cauciuc, hârtie 
sugativă, termometre, retorte, baloane şi pâlnii. 

A devenit curând evident faptul că apartamentul din Wood 
Green era o fabrică de arme chimice, iar formulele, scrise în 
arabă, aveau o bază ştiinţifică şi fuseseră fotocopiate la 


moscheea din Finsbury Park, înainte de a fi distribuite în 
rândul comunităţii musulmane ostile. Instrucţiunile fuseseră 
scrise de Bourgass şi erau pline de amprentele lui. Când 
Mustapha Taleb a fost arestat, Divizia Specială a găsit în 
posesia lui şi un CD pe care erau ridicate în slăvi beneficiile 
bombardărilor folosind tehnologia modernă. Pe el erau incluse 
instrucţiuni despre asamblarea şi montarea dispozitivelor de 
cronometrare. 

Mare parte din ceea ce se ştie despre Bourgass a venit din 
partea lui Mohamed Meguerba, care a fost arestat de poliţia 
algeriană curând după ce a fugit din ţară, încălcând condiţiile 
de cauţiune impuse în Marea Britanie. A fost supus unor 
interogatorii şi a început curând să furnizeze detalii despre 
celulele teroriste care operau în Londra şi Manchester, precum 
şi despre alte activităţi care se desfăşurau în moscheea din 
Finsbury Park, dând în vileag tot ce ştia despre Al Qaeda. 
Mărturisirea lui Meguerba şi declaraţia de 27 de pagini, 
obţinute aproape sigur prin tortură, au fost imediat transmise 
serviciilor secrete britanice. Le-a spus anchetatorilor că a făcut 
parte dintr-o grupare care fabrica arme chimice improvizate şi 
plănuia atacuri împotriva persoanelor civile, „inclusiv evrei”, 
pe teritoriul britanic. Obiectivul era să răspândească spaima şi 
panica. A declarat că planurile includeau mânjirea cu lichide 
şi paste otrăvitoare a maşinilor şi a mânerelor uşilor din 
nordul Londrei. Meguerba a susținut că ar fi umplut două 
borcane cu ricina pe care o fabricase şi că i-ar fi dat otrava 
unui bărbat pe nume Nadir, din apartamentul din Wood Green 
Lane. Poliţia care aperchezitionat apartamentul a descoperit 
planurile, dar nu era nicio urmă de borcane cu ricină. 

Dacă aţi clona un terorist musulman, cel mai probabil l-aţi 
face după chipul şi asemănarea lui Kamel Bourgass. Bourgass 
venise în Dover din Calais, în remorca unui camion, în 
ianuarie 2000, şi mersese direct la moscheea din Finsbury 
Park, unde i s-a spus să ceară azil la Centrul de Imigrări din 
Croydon. Pentru prima solicitare de azil, din februarie 2000, 
şi-a dat numele de Nadir Habra şi a declarat că s-a născut în 
1973. A dat moscheea ca adresă şi a pretins că nu deţine un 


paşaport. A fost nevoie de 20 de luni ca aplicaţia lui să fie 
procesată şi respinsă. Apelul lui împotriva deciziei a fost 
respins în decembrie 2001. Anticipând rezultatul, Bourgass/ 
Habra nu s-a prezentat la apel, evitând astfel arestarea şi 
deportarea, şi a dispărut în mijlocul comunităţii musulmane 
din nordul Londrei. 

Ascunzându-se de justiţie pe străzile lăturalnice din 
Tottenham şi Edmonton, el şi-a schimbat identitatea şi a făcut 
rost de un paşaport francez fals. Când a fost oprit de poliţişti, 
în iulie 2002, s-a dat drept Kamel Bourgass, un marocan 
născut în 1975. Poliţia antitero şi Divizia Specială n-au fost în 
stare să-l identifice drept Nadir Habra, dar au decis totuşi să-i 
urmărească pe Bourgass şi tovarăşii săi. Apartamentul din 
Wood Green Lane a fost descoperit în timpul unei anchete 
separate asupra unei reţele de fraudă extinse în toată Europa, 
despre care se credea că strângea fonduri pentru Al Qaeda. 

În noiembrie 2002, poliţia a efectuat arestări în întreaga 
parte de nord a Londrei şi l-a reţinut pe Mouloud Sihali, 
specializat în a face rost de cazare şi acte de identitate pentru 
cei în căutare de azil. În apartamentul lui din Ilford au fost 
găsite cinci paşapoarte false, dintre care unul cu poza unui 
suspect terorist dat în urmărire. Poliţiştii au găsit şi detaliile 
unei adrese din Thetford, unde l-au arestat pe David Khalef. 
Sihali şi Khalef au fost condamnaţi pentru falsificare de 
paşapoarte, dar nu au fost puşi sub acuzare conform Legii 
împotriva terorismului. Şi totuşi, în servieta lui Khalef au fost 
găsite documente în arabă, pe care erau imprimate 
instrucţiuni despre cum să fabrici otravă şi explozibili. 
Cercetătorii de la laboratoarele Port Down au testat 
instrucţiunile pentru otrăvuri şi au confirmat că ar putea fi 
folosite pentru a produce doze letale de toxine. Descoperirea 
faptului că în Londra trăiau imigranţi care aveau cunoştinţele 
şi capacitatea de a produce otrăvuri mortale, ce ar putea fi 
folosite într-un atac asupra capitalei, a avut un impact major 
asupra forţelor de securitate, iar suspectii au fost ţinuţi sub 
supraveghere, luni de-a rândul, de către MI5. Bourgass, pe 
cale de a deveni cel mai căutat om din Marea Britanie, a 


părăsit apartamentul din Wood Green Lane cu câteva ore 
înainte ca poliţia să perchezitioneze imobilul. Amprente şi 
fotografii de paşaport ale sale au fost găsite în apartament şi 
transmise tuturor forţelor de poliţie. Dar poliţia nu avea idee 
în acel moment unde se află sau, şi mai grav, cine e de fapt. 
Bourgass a ajuns până în Boumemouth, de unde s-a hotărât să 
ia cursa de noapte de la Weymouth până în Manchester. Avea 
nevoie disperată de un paşaport fals, astfel încât s-a îndreptat 
spre o locuinţă secretă din Crumpsall Lane, o stradă liniştită 
din partea de nord a oraşului. Aceasta era casa unui libian, 
Kalid Alwerfeli. Decizia aceasta i-a fost fatală lui Bourgass, 
deoarece poliţia plănuise deja să perchezitioneze imobilul. 
Latul începea să se strângă. 

Descoperirea apartamentului din Wood Green Lane a fost în 
mod evident o lovitură importantă pentru serviciile de 
securitate. Ea a fost rezultatul urmăririi unui pont primit de 
MI5 din partea poliţiei antitero pariziene. Clădirea fusese 
monitorizată de mult timp, iar bărbaţii care o foloseau 
fuseseră filmati şi urmăriţi. Cu toate acestea, în vreme ce 
prima razie păruse a fi o lovitură grea dată terorismului din 
Marea Britanie, operaţiunea ulterioară a poliţiei, cunoscută ca 
„Operaţiunea Salt”, a fost un dezastru. La ora patru şi 
jumătate in după-amiaza zilei de 14 ianuarie 2003, 
apartamentul 4 de la numărul 4 de pe Crumpsall Lane a fost 
perchezitionat de ofiţerii Diviziei Speciale, de funcţionari de 
la Imigrări şi de o Unitate de Ajutor Tactic (UAT) formată din 
trei oameni şi specializată în pătrunderea în locuinţe şi 
securizarea acestora. Sarcina acestei unităţi era de a pătrunde 
cu forţa în apartament. Se bănuia că principala ţintă a acestei 
razii, Sofiane Mihoubi, a cărui arestare fusese ordonată de 
către ministrul de interne David Blunkett, ca urmare a unei 
informaţii primite de MI5, se afla în apartament. Cel de-al 
treilea locatar era Khalid Alwerfeli, libianul de 31 de ani care 
închiriase apartamentul. În noiembrie 2002, lui Alwerfeli i se 
acordase permisul de şedere pe termen nelimitat pentru a 
rămâne în Marea Britanie. Era singurul membru al celulei care 
nu era algerian. Intrase în Anglia în 1999, folosind un fals act 


francez de identitate. 

Razia din Crumpsall Lane a fost plănuită imediat după 
descoperirea otrăvurilor şi a explozibililor din Wood Green 
Lane. Poliţia şi funcţionarii de la Imigrări implicaţi habar n- 
aveau cât de mare era pericolul care-i aştepta. Privind 
retrospectiv, demersul lor nu poate fi descris decât ca 
accidental. În procesul de la Old Bailey, Nigel Sweeney a 
enumerat ceea ce el a numit eufemistic „neajunsurile poliţiei” 
în această operaţiune, care a implicat 23 de ofiţeri. El a 
declarat în faţa instanţei: „N-a existat nicio evaluare a riscului, 
niciun ordin operaţional scris, nicio cercetare preliminară a 
incintei, pentru a determina poziţia exactă a apartamentului, 
nicio informaţie asupra persoanelor care se găseau înăuntru şi 
nici măcar dacă Bourgass se afla acolo, niciun instructaj 
operaţional serios înaintea raziei, nicio transparenţă în ceea ce 
priveşte rolul fiecărui ofiţer, nicio înţelegere de ansamblu 
asupra importanţei țintelor, niciun echipament de arestare 
pentru imobilizare, nu au existat comunicări bine planificate 
sau veste antiglont”. Unicul instructaj operational a avut loc 
într-un garaj al secţiei de poliţie Collyhurst, în timp ce se 
schimbau turele de serviciu. Supravegherea pare să fi fost 
făcută în grabă, probabil fiindcă nu a existat destul timp ca să 
fie instalate camerele şi analizate riscurile. Colac peste 
pupăză, între ofiţerii Diviziei Speciale implicaţi în razie şi 
inspectorul-şef care conducea operaţiunea exista o oarecare 
tensiune, iar reţeaua de telefonie mobilă a Diviziei Speciale a 
cedat în timpul raziei, obligându-i pe ofiţeri să-şi folosească 
telefoanele personale. Un nou eşec adăugat pe listă: Mohamed 
Meguerba, jucător-cheie în această conspirație, a fost arestat, 
dar eliberat pe cauţiune, putând astfel să fugă în Algeria, unde 
a fost arestat mai târziu. 

Poate părea evident că, atunci când ţinta este o celulă 
teroristă, e nevoie de precautii speciale din partea ofiţerilor de 
poliţie implicaţi şi că, înainte de toate, poliţia trebuie să se 
asigure că toată lumea găsită la fata locului este imobilizată 
cât mai repede. Dar nimeni nu s-a asigurat de toate acestea. 
Ulterior, poliţiştii au declarat că Bourgass părea liniştit şi că ei 


au ţinut să nu distrugă eventualele probe de pe mâinile şi 
corpul lui. Poliţia le-a ordonat locatarilor să se dezbrace, apoi 
să-şi pună hainele în pungi şi le-au dat suspectilor să îmbrace 
salopete albe. Ofițerii Diviziei Speciale nu purtau veste 
antiglont şi, timp de 90 de minute după ce au intrat în casă, 
Kamel Bourgass a fost lăsat să stea fără cătuşe. Curelele de 
plastic care se folosesc în mod normal pentru a lega mâinile 
suspectilor rămăseseră la secţia de poliţie. 

Bourgass a declarat un nume fals în faţa poliţiştilor şi a 
funcţionarilor de la Imigrări care au intrat în apartament, însă 
a fost recunoscut datorită fotografiilor furnizate de serviciile 
de securitate. Poliţia ştia că documentele incriminatoare 
găsite în Wood Green Lane erau pline de amprentele lui 
Bourgass şi că acesta era un important suspect de terorism. 
Era evident că el se afla într-o situaţie disperată şi că arestarea 
lui ar fi echivalat cu ani grei de închisoare, în cazul în care n- 
ar fi găsit o cale de scăpare. Cu toate acestea, el a fost condus 
în dormitor de către un poliţist în uniformă pe nume Fleming, 
care era la prima sa operaţiune teroristă în cadrul UAT. 
Sofiane Mihoubi se afla în aceeaşi cameră şi stătea pe celălalt 
pat, unde era păzit de polițistul Stephen Oake. Aiwerfeli era in 
camera de zi, sub paza a doi bărbaţi din Divizia Specială. Mai 
multi poliţişti şi ofiţeri de la Imigrări se aflau pe palierul din 
afara apartamentului, iar alti câţiva in camera de zi, ocupați 
cu făcutul pozelor şi cu adunatul dovezilor. 

Bourgass rămăsese pasiv, neopunând nicio rezistenţă. 
Aştepta momentul când ar fi simţit atenţia celor care-l păzeau 
slăbind şi eventual cedând. E genul de bărbat puternic, vânjos, 
bine clădit, şi avea şansa de a ataca prin surprindere, atuul 
disperării şi al familiaritatii cu mediul. Era 5.45 p.m. Când, 
fără nicio avertizare, Bourgass s-a ridicat de pe pat, l-a lovit 
puternic pe polițistul Fleming în vintre, a fugit în bucătărie, a 
luat un cuţit cu o lamă de 12 centimetri din suportul de uscare 
şi a început să înjunghie pe toată lumea din apropiere. „Era 
gata să ucidă pe oricine i-ar fi stat în cale”, a declarat Nigel 
Sweeney la proces. În timpul luptei, polițistul Oake, tatăl a 
trei copii şi predicator laic în timpul liber, a fost înjunghiat de 


patru ori în piept. Trei dintre lovituri i-au fost fatale. O 
lovitură i-a străpuns inima, iar alte două i-au perforat 
plămânii. Alţi doi ofiţeri ai Diviziei Speciale au fost răniţi în 
timpul atacului. Unul din ei a fost înjunghiat de două ori în 
braţ, iar un detectiv al cărui nume nu a fost menţionat, dar 
care în timpul procesului a fost botezat John, a fost înjunghiat 
în piept, în lateral şi în spate. Sergentul Paul Grindrod din 
cadrul UAT a fost înjunghiat în spate şi în picior. Bourgass a 
reuşit să nimerească în total 13 lovituri în timpul atacului său 
turbat. 

Consecințe teribile ale descoperirii unei fabrici teroriste de 
bombe, pe lângă moartea lui Stephen Oake, au fost şi 
conştientizarea faptului că serviciile britanice de securitate nu 
sunt îndeajuns de antrenate sau capabile să facă faţă 
teroriştilor hotărâți, nici măcar acelora incompetenti precum 
Bourgass. Deşi poliţia şi serviciile de securitate au primit toate 
informaţiile cu privire la ameninţarea teroristă, acestora le-a 
lipsit capacitatea să le analizeze şi să le folosească în mod 
constructiv, astfel încât să-i aresteze rapid şi eficient pe toţi 
suspectii. Bourgass era după o încercare nereusita de a obţine 
azil, era imigrant ilegal şi, evident, un bărbat instabil şi 
periculos. Deşi a fost prins, condamnat şi trimis la închisoare, 
simplul fapt că a petrecut atâţia ani plimbându-se nestingherit 
prin Marea Britanie şi Europa trebuie să fi fost o încurajare 
pentru ceilalți extremişti care erau deja în Marea Britanie. 
Există dovezi care arată că Bourgass a fost de fapt membru al 
unei celule teroriste conduse de un algerian, Abu Doña. Se ştie 
că, în 1998, Dona, cunoscut si ca ,,Doctorul”, „Rachid” sau 
„Amar Makhulif, a condus o reţea de asemenea celule. Se 
crede că a fost membru al „Grupării Salafiste pentru Apel şi 
Luptă”, care a comis nenumărate atrocități în Algeria şi care a 
fost angajată să organizeze tabăra de antrenament Khalden 
din Afghanistan, unde erau instruiți membrii nord-africani şi 
mujahedini. Tabăra pregătea sute de terorişti, iar Osama Bin 
Laden era un vizitator frecvent, potrivit celor care s-au 
antrenat acolo şi au fost mai târziu arestaţi. Mulţi dintre ei au 
fost trimişi să lupte în Cecenia, iar alţii au fost trimişi să 


lucreze sub acoperire în Occident. 

Doña s-a stabilit în nordul Londrei, unde se găseşte o 
comunitate algeriană puternică, alcătuită din cei care au 
scăpat de luptele acerbe de la ei din ţară. Potrivit 
judecătorului Ouseley, care l-a condamnat pe unul din 
complicii lui Doña, „prezenţa sa, la fel ca a lui Bourgass, a 
mărit coeziunea cauzei extremiste algeriene în Marea 
Britanie”. La sfârşitul anului 2000, în urma unei informaţii 
primite de la ofiţerii MI6, care au interceptat un apel din 
partea lui Dona, poliţiştii germani au făcut o razie la o adresă 
din Frankfurt, unde au descoperit patru bărbaţi, dar şi 
echipament de fabricat bombe şi o cameră de supraveghere a 
pieţei Strasbourg. Trei dintre bărbaţii din apartament erau 
cetăţeni britanici. Toţi au fost arestaţi şi trimişi ulterior la 
închisoare. Dofia, care călătoarea cu un paşaport fals, a fost 
arestat la Heathrow în februarie 2001, în timp ce încerca să 
prindă un zbor spre Arabia Saudită. Apartamentul său din 
Edmonton s-a dovedit a fi o sursă bogată de dovezi 
acuzatoare, incluzând instrucţiuni de fabricare a bombelor şi 
paşapoarte false. Dona rămâne în custodie la închisoarea 
Belmarsh şi se apără pentru a nu fi extrădat în Statele Unite. 
Nimeni nu pare a sti dacă reţeaua de teroristi a lui Doña isi 
continuă activitatea sau dacă s-a dizolvat, odată cu arestarea 
lui Bourgass. Activiştii din taberele Al Qaeda simt antrenați sa 
se descurce singuri şi să continue, dacă e nevoie, fără alţi 
membri activi. 

Ahmed Ressam, terorist condamnat care se află închis în 
Statele Unite, după ce a plănuit un atac cu bombă asupra 
aeroportului din Los Angeles, era în strânsă legătură cu Dona 
înainte de arestarea sa. Ressam a fost prins în Seattle purtând 
arme şi explozibili pentru a fi folosiţi în atac. Amenintat de o 
condamnare la 130 de ani de închisoare, el a decis să 
coopereze cu FBl-ul. Djamel Beghal din Leicester, un alt 
membru al celulei, a fost arestat în Dubai în 2001, sub 
acuzaţia de plănuire a unui atac asupra Ambasadei Statelor 
Unite din Paris. El rămâne închis într-o închisoare franceză. 
Un fost fotbalist profesionist tunisian, Nizar Trabelsi, care s-a 


antrenat si el cu Doña in Afghanistan, a fost arestat în 
Bruxelles, având asupra lui echipament pentru fabricarea 
bombelor; se banuieste că el se oferise voluntar pentru un atac 
sinucigaş cu bombă. Trabelsi plănuise să bombardeze baza 
militară aeriană NATO Kleine Brogel. După introducerea în 
2001 a Legii puterilor de urgenţă, mai multi bărbaţi suspecți 
de a fi membri ai reţelei lui Doña au fost reţinuţi. Noul 
conducător al reţelei, Kadre, a fost arestat la Londra, în timp 
ce se îndrepta — după cum bănuieşte poliţia — către Bourgass, 
pentru a-l activa şi a-i da o mână de ajutor în complotul cu 
ricină. Bourgass a fost reţinut două luni mai târziu, iar 
arestarea lui marchează probabil sfârşitul acelei celule. 
Privind retrospectiv, planul de a folosi ricină şi „otrava cărnii 
putrezite” (cu sonorități atât de dezgustatoare) pare excentric, 
dar el ar fi putut să aibă loc şi ar fi creat cu siguranţă o panică 
îngrozitoare în capitală. Ar fi făcut de asemenea să crească 
tensiunile dintre musulmanii care respectă legea si 
comunităţile în care ei trăiesc. 

Procesul lui Bourgass pune câteva probleme grele MI5-ului 
şi în special Serviciului de Imigrări. De mulţi ani, agenţiile 
franceze de spionaj avertizau serviciile secrete britanice că 
algerieni implicaţi în atrocitățile din propria ţară si nu numai 
se strecurau în Marea Britanie şi cereau azil. Dar nu s-a făcut 
mai nimic în această privinţă. Autorităţile britanice şi-au 
justificat inactiunea spunând că n-au avut nicio dovadă de 
încălcare a legii. Atacul asupra turnurilor gemene şi noua 
legislaţie împotriva terorismului au schimbat, după cum era şi 
firesc, toate acestea şi au acaparat atenţia serviciilor secrete. 
Din acel moment, serviciilor franceze de spionaj li s-a acordat 
mai mult credit şi se pare că de atunci a fost ţinută sub 
supraveghere comunitatea algeriană. Trebuie totuşi precizat 
că „supravegherea” n-a fost prea satisfăcătoare. În ciuda celor 
declarate, Bourgass putea să vină şi să plece după bunul plac, 
călătorind în Europa cu acte false şi schimbându-şi în mod 
constant identitatea, fără a atrage atenţia autorităţilor. 
Pretinsa creştere a supravegherii n-a avut un impact prea 
mare, iar Serviciul de Imigrari a demonstrat o relaxare 


îngrozitoare. Se pare că se bănuia de mult timp că moscheea 
din Finsbury Park ar fi folosită ca adăpost de către imigranții 
ilegali şi ca loc de obţinere a documentelor de identitate false, 
dar a fost pusă sub investigaţie abia atunci când putea fi prea 
târziu. Algerienii cu care se asociase Bourgass nu au fost opriţi 
la niciunul dintre porturile sau aeroporturile prin care au 
trecut. Există aproape o sută de milioane de intrări în Marea 
Britanie în fiecare an şi, desigur, numai un mic număr e 
reprezentat de terorişti. Totuşi, există foarte puţini angajaţi 
disponibili la Imigrări care să verifice cine trece şi să ia măsuri 
în privinţa vizitatorilor suspecți. Pare greu de crezut acum, 
dar în 2002, in Londra nu erau ofițeri ai Serviciului de 
Imigrări de serviciu după ora cinci. 

Americanii, cu graniţele lor poroase din nord, sud şi est, 
luptă cu imigrația la asemenea proporţii cu mult timp înaintea 
britanicilor. Orice plan care are o şansă cât de mică de a ţine 
indivizii nedoriți în afara ţării trebuie să poată asigura paza 
coastelor sale enorme şi a frontierelor, precum şi a spaţiului 
său aerian. Atacul de la 11 septembrie a inspirat un apel 
naţional pentru întărirea securităţii frontierelor şi, cel mai 
important, a cerut un răspuns la întrebarea: „Cum împiedicăm 
alte atacuri?” Prima decizie luată, o consecinţă imediată a 
dezastrului, a fost ca toate aeronavele comerciale care zburau 
să fie aduse la sol pe cel mai apropiat aeroport, astfel încât 
inamicul să nu poată folosi văzduhul. Decizia avea sens din 
punct de vedere operaţional, deoarece, la momentul respectiv, 
se aflau în aer numeroase aeronave încărcate cu armament 
militar şi exista un mare risc ca o cursă aeriană nevinovată să 
fie doborâtă de vreun pilot de luptă mai nervos şi nerăbdător 
să apese declanşatorul. Dar asta implica şi faptul că tuturor 
cetăţenilor americani care respectă legea le era interzis să 
călătorească cu avionul. Să opreşti reţeaua de trafic aerian e 
ca şi cum ai recunoaşte că nu o poţi apăra, ceea ce face mai 
mult rău poziţiei ţării decât chiar teroriştii de la care a pornit 
totul. Numai în 2002 au fost 8 789 123 de decolări civile în 
Statele Unite — adică o medie de 24.000 de zboruri pe zi. Un 
total de 539 883 008 pasageri s-au înregistrat în aeroporturile 


americane în 2002, ajungând la aproape un milion şi jumătate 
de pasageri în fiecare zi a anului, în Statele Unite, transportul 
aerian este o industrie enormă şi vitală, bazându-se pe sute de 
aeroporturi comerciale. E clar că este imposibil să previi orice 
penetrare a perimetrului aeroportului fără a restricționa 
puternic fluxul zilnic al traficului aerian. 

Administraţia Bush era perfect conştientă de 
vulnerabilitatea Statelor Unite la un atac şi de cât de uşor 
poate fi paralizată reţeaua de transport. Sunt vreo duzină de 
ţinte care, dacă ar fi atacate şi grav deteriorate, ar lăsa foarte 
repede națiunea în impas. De exemplu, râul Mississippi curge 
din Minnesota până în Golful Mexic şi este, normal, străbătut 
de un număr mare de poduri. Cel mai încărcat trafic rutier şi 
feroviar este limitat, totuşi, la vreo 20 de puncte de trecere. 
Dacă doar şase dintre aceste puncte de trecere ar fi scoase din 
acţiune, drumul de la est la vest şi traficul feroviar ar suferi 
întârzieri enorme, iar economia Statelor Unite ar fi paralizată. 
O problemă asemănătoare există în Manhattan, care, într-o zi 
obişnuită a săptămânii, are o populaţie lucrătoare de aproape 
trei milioane de oameni. Există numai şase poduri şi patru 
tunele ca să ajungi sau să pleci de pe insulă. Un atac chimic 
sau biologic ar putea lăsa insula izolată, provocând panică în 
masă; ar cauza întreruperea transmisiunilor TV şi a sistemelor 
financiare din Statele Unite şi ar putea aduce disperare 
naţională. Daune grave ar putea fi aduse industriei petroliere 
chiar şi numai blocând Canalul Naval Houston, de-a lungul 
căruia petrolul este transportat pe vase din Golful Mexic, 
pentru a alimenta rafinăriile din Pasadena. O navă-cisternă 
scufundată ar cauza instantaneu un deficit de petrol în Statele 
Unite. Din cauza progresului, ţările industriale sunt 
întotdeauna vulnerabile la atacuri cu bombă în centrale 
electrice, nave sau clădiri guvernamentale. După distrugerea 
turnurilor gemene, administraţia n-a avut ce face altceva 
decât să avertizeze asupra eventualelor atacuri viitoare şi să 
solicite o legislaţie dură. 

Imediat după atacul asupra turnurilor gemene, serviciile de 
securitate şi de imigrări au primit sarcina de a crea un nou 


program de monitorizare a pasagerilor, pentru a preveni 
repetarea unei asemenea atrocități. Identificarea unui număr 
mic de potenţiali terorişti din cele zece milioane de mişcări 
zilnice ale pasagerilor necesită munţi de informaţii, din care 
potenţialii teroristi trebuie identificaţi şi separați de 
majoritatea covârşitoare a oamenilor care nu reprezintă niciun 
fel de ameninţare la adresa statului. Trebuie creat un program 
permanent, care să examineze electronic fiecare rezervare a 
pasagerilor care intră sau ies din aeroporturile americane 
civile, să identifice călătorii şi să creeze un profil pentru 
fiecare călător. Anomaliile sau profilurile care nu se 
încadrează în criteriile stabilite de agenţiile de spionaj ar fi 
verificate, pentru a se decide dacă indivizii identificaţi aparţin 
sau nu unei organizaţii teroriste. Acesta este un plan uriaş şi 
care ar putea avea urmări dezastruoase. 

Programul CAPPSII era atât de sensibil şi secret, încât în 
timpul alegerilor prezidenţiale din 2004 a trebuit să fie 
abandonat discret şi temporar. Cheia programului o reprezintă 
implicarea unor companii ca Acxiom Corporation, o companie 
ce analizează scoringurile de credit şi deţine detalii despre 
aproape orice persoană din Statele Unite sau Europa. 
Partenerii săi, NC Software, sunt specializaţi în detectarea 
riscurilor şi au creat un software pentru analize complexe şi 
detaliate ale tranzacţiilor comerciale simple. Aceste companii 
pot procesa simultan miliarde de înregistrări şi au experienţă 
în lucrul cu industria de asigurări, cu emitentii de cărţi de 
credit şi cu companiile de telefonie. Sunt experţi în detectarea 
fraudelor înainte şi după ce acestea au loc. 

O mare parte din industria de procesare a datelor şi-a oferit 
serviciile gratis agenţiilor americane de impunere a legii încă 
de când turnurile gemene fumegau. În doar câteva ore s-au 
primit cereri de analiză a bazelor de date din partea FBI-ului, 
a serviciilor secrete şi a poliţiei. Lexisnexis, care este uneori 
confundată cu o agenţie de resurse legale sau de monitorizare 
a presei, a sărit şi ea imediat în ajutor. Lexisnexis este de fapt 
o subsidiară a editurii-gigant britanice Reed Elsevier, care are 
sediul în Londra, dar şi subsidiare americane. Lexisnexis 


deţine rapoarte detaliate despre milioane de persoane, familii 
şi companii, achiziţionate iniţial de la arhivele publice şi 
conţinând numere de la Protecţia Socială, date de naştere şi 
multe altele. La început, compania a funcţionat drept 
bibliotecă legală a Fiscului american şi a creat un sistem de 
telecomunicaţii pentru a ajuta la o funcţionare mai rapidă a 
serviciului pe care Fiscul îl pune la dispoziţia clienţilor săi. La 
sfârşitul anilor 1990, Lexisnexis a cumpărat o afacere 
intitulată Risk-Wise, care evaluează automat neregulile şi 
potenţialul de risc. Lexisnexis putea acum să acorde o „notă” 
persoanelor, bazată pe factori precum probabilitatea lor de 
angajare, experienţa sau nivelul lor de competenţă într-un 
anumit tip de munca. Capacităţile companiei Lexisnexis erau 
ideale pentru ca administraţia să încerce să evalueze 
potenţialul de risc al unui dezastru asemănător cu cel care 
tocmai lovise Statele Unite. 

În prezent, Lexisnexis deţine 16.000 de baze de date, are 
trei milioane de abonaţi şi foloseşte 36.000 de surse de 
informaţii, cum ar fi arhive publice, decizii ale curților 
judecătoreşti, rezultate financiare, evaluări de credite şi chiar 
zvonuri. Lucrează pentru serviciile de spionaj, pentru presă şi 
pentru cei din sistemul judiciar. Când vrei să verifici dacă o 
persoană e potrivită să lucreze cu copiii, Lexisnexis iti va 
furniza un portret de ansamblu al aplicantului, incluzând 
eventuale condamnări penale şi aproape orice altceva te-ar 
putea interesa. Sistemele companiei procesează şi analizează 
informaţii despre milioane de persoane, răspunzând la o 
diversitate de criterii. Ca urmare a haosului de după dezastrul 
din New York, Lexisnexis a fost de acord să înființeze un grup 
operativ, „Dezastrul central” în Washington DC, şi să-şi pună 
bazele de date la dispoziţia tuturor agenţiilor de impunere a 
legii. Atmosfera dominantă în acel moment era că ar trebui 
făcut tot posibilul ca toţi cei vinovaţi de această atrocitate să 
fie prinşi şi trimişi la puşcărie. Aceasta nu numai din cauza 
dorinţei de răzbunare, dar şi fiindcă autoritatea si 
independenţa Statelor Unite trebuiau apărate cu orice preţ. Nu 
există nicio limită a cooperării pe care industria comercială 


era dispusă s-o ofere. Agenţiile furnizoare de date ştiau că 
ajutorul lor era nu numai vital, dar şi o investiţie în 
bunăvoință care le va aduce profit în viitor. Peste noapte, 
informaţiile colectate în mod profesionist au devenit un bun 
nepretuit. Pentru unii, tragedia de la 11 septembrie a devenit, 
în mod evident, o oportunitate de afaceri nepretuita. 

Sistemele şi computerele Lexisnexis au fost conectate 
imediat la computerele guvernului şi la bazele de date ale 
serviciilor de spionaj. Nu e nicio surpriză că una dintre 
priorităţile companiei era să-şi folosească tehnologia de 
evaluare a riscurilor ca metodă de analiză a credibilitatii 
identitatilor date de cetăţenii neamericani care s-au înscris la 
cursuri ale şcolilor de aviaţie. Administraţia Bush a elaborat o 
listă cu aproape 20.000 de suspecți de terorism, având la bază 
tot felul de criterii îndoielnice, iar Lexisnexis a primit sarcina 
de a-i monitoriza constant. Majoritatea numelor de pe listă nu 
se făceau vinovate de niciun delict, dar tehnicile companiei au 
înregistrat câteva succese notabile, identificând, de exemplu, 
o casă din Florida, pe care teroriştii care deturnau avioane o 
împărțeau când participau la cursurile de pilotaj. 

Lexisnexis era conştientă de temerile guvernului american 
privind faptul că era vorba de o companie britanică, aşa că a 
depus toate eforturile ca să fondeze în 2003 o nouă subsidiară, 
denumită Lexisnexis Special Service. Lucrul acesta a fost pe 
placul avocaţilor guvernamentali, al serviciilor secrete şi al 
agenţiilor de impunere a legii, dar şi al administraţiei Bush, 
iar compania a primit imediat permisiunea să lucreze cu cele 
mai delicate secrete ale Statelor Unite. Noua companie a 
devenit responsabilă cu Proiectul Securităţii  Aviatice, 
CAPPSII, la care a început să lucreze împreună cu o nouă 
agenţie guvernamentală, numită Oficiul Naţional de Evaluare 
a Riscurilor. Din acest moment, Lexisnexis a început să ceară 
bani pentru serviciile oferite. 

În 2003, organizaţiilor pentru libertăţi cetăţeneşti au 
început să le ajungă la urechi zvonuri despre CAPPSII şi 
despre conceptul de a aplica evaluări ale riscurilor şi 
amenințărilor tuturor aeronavelor de transport, pasagerilor, 


aeroporturilor şi zborurilor efectuate în Statele Unite, precum 
şi ale fiecărui pasager care zboară în sau din Statele Unite. Un 
grup denumit Centrul pentru Intimitatea Datelor Electronice 
(EPIC) a fost foarte deranjat de ceea ce auzea. Acum pare 
uimitor faptul că Departamentul de Stat şi Departamentul 
Securităţii Interne au omis să împărtăşească informaţiile 
despre sistemul CAPPSII grupurilor de presiune ce apără 
drepturile cetăţeneşti sau mass-mediei, deoarece era un 
subiect ce nu putea să nu iasă la lumină, iar când acest lucru 
s-ar fi întâmplat, răspunsul ar fi fost pe măsură. Şi exact asta 
s-a întâmplat. Guvernul a fost prins punând la cale cel mai 
amplu sistem de supraveghere internă impus vreodată 
publicului american, fără să dezvăluie vreun detaliu 
organizaţiilor ce ar fi fost cele mai interesate de aceste 
informaţii. 

David Sobei, consilier general în cadrul EPIC, s-a opus 
imediat conceptului ce a ajuns să echivaleze cu nişte 
„identități guvernamentale” pentru oricine doreşte sa 
călătorească. Alte propuneri au ieşit la iveală curând, cum ar 
fi folosirea camerelor cu raze X şi a profilurilor finanţate de 
stat. Sobell şi alţi activişti au protestat pentru simplul motiv 
că nicio bază de date atât de uriaşă şi de flexibilă precum 
CAPPSII nu poate fi precisă. 

El a argumentat că FBl-ul a admis că baza sa de date 
privind infracțiunile are un procent de eroare de 33%. Cum 
sistemul CAPPSH a fost introdus fără ezitare, guvernul 
Statelor Unite a creat o listă cu persoanele care nu au dreptul 
să zboare şi a început s-o aplice. Treptat, au apărut poveşti 
conform cărora tot mai multe persoane respectabile erau 
oprite la ghişeu, fiindu-le refuzată permisiunea de a se 
îmbarca. Au existat întotdeauna astfel de liste — atât în Marea 
Britanie, cât şi în Statele Unite —, însă niciunul dintre indivizii 
ale căror nume erau transmise birourilor liniilor aeriene sau 
aeroporturilor din întreaga ţară nu li se spunea de ce erau 
selecţionate. Lista cu nume furnizată de comunitatea spionilor 
şi de Departamentul Securităţii Interne părea să crească pe zi 
ce trecea. Deseori persoanele de pe ea aveau nume arabe sau 


asiatice, dar rar existau explicaţii suplimentare. Orice 
tentativă de a pune sub semnul întrebării clasificarea celor 
care „nu li se permite să zboare” era imediat respinsă. Şi 
specialiştii implicaţi în sistemul CAPPSII au devenit curând 
chiar ei îngrijoraţi cu privire la proiect proiectului, motiv 
pentru care acesta a fost trecut cu discreţie pe linie moartă în 
perioada alegerilor prezidenţiale din 2004. Apoi el a fost 
resuscitat. Simon Davies, reprezentant al grupului de presiune 
Privacy International, l-a descris ca „un dezastru gata să 
izbucnească”. El a spus: „Vor apărea erori judiciare şi ştim din 
experienţele anterioare că va fi un haos la o scară fără 
precedent în aeroporturile ţării”. 

Reprezintă oare CAPPSII viitorul? Singurul mod satisfăcător 
de a ne stabili adevăratele date de identitate este, în ultimă 
instanţă, să avem un cip electronic implantat sub piele, cel 
mai sigur la naştere. 


Capitolul X 
Cum procedează europenii 


Odată cu Războiul din Irak, prăpastia politică dintre 
Europa şi Statele Unite s-a adâncit considerabil. 
Francezii nu doar au refuzat să se implice în 
Războiul din Irak, ci au şi câştigat un imens capital 
politic de pe urma poziţiei adoptate, iritându-i, în 
acelaşi timp, pe americani. În ciuda atacurilor cu 
bombă din 2004, de la căile ferate din Madrid, în 
Spania vecină, francezii nu par să se teamă prea 
mult de posibile violențe teroriste. Dacă vizitaţi 
Parisul sau Lyonul, o să observați că aceste oraşe au 
şi ele problemele lor legate de criminalitate şi de 
imigrație, dar, cu toate acestea, supravegherea 
publică este cumva mai puţin intruzivă ca în Marea 
Britanie. Prin contrast, autorităţile britanice au 
dezvoltat o atitudine  dezinhibată față de 
supraveghere, iar Marea Britanie a ajuns acum una 
dintre cele mai supravegheate ţări din lume. Avem o 
lungă tradiţie de activităţi teroriste în insulele 
britanice, iar orice semn care ar sugera o schimbare 
de comportament al IRA duce rapid la o creştere a 
supravegherii din partea statului şi a activităţii 
serviciilor de informaţii. 

Iar noi tindem să acceptăm această situaţie aproape 
fără să ne plângem, crezând, poate, că într-o zi 
problema terorismului va dispărea, iar lumea va 
reveni la normal. 


Dar cum stau vecinii noştri europeni? Ani de zile, olandezii 
au fost cei mai liberali oameni, totuşi, toate acestea s-au 
schimbat când Pim Fortuyn a fost asasinat. Germania a suferit 
cât s-a aflat în mâinile grupului Bader Meinhof, dar ţara a 
părut să aibă alte probleme în acea perioadă, iar terorismul 


era ceva mai jos pe lista preocupărilor. Deci, ce se întâmplă cu 
Europa? 

Odată cu Războiul din Irak, sentimentele antiamericane tot 
mai profunde ale francezilor au părut să întărească nevoia de 
libertate şi intimitate a ţării, în ciuda conservatorismului său 
inerent. Nu prea găseşti supraveghere video în Franţa şi 
Germania, după ce ieşi de pe autostradă. Punctele fierbinţi ale 
criminalităţii din centrele oraşelor sunt monitorizate 
câteodată, dar lucrul acesta nu este prea bine văzut şi duce 
adesea la nelinişti şi demonstraţii. De îndată ce camerele de 
supraveghere sunt instalate, membrii unui grup de presiune 
francez numit „Regardez Vous” (,,Priviti-va”) apar, invariabil, 
şi vopsesc cu negru lentilele camerelor. Gruparea a călătorit 
până şi la New York şi a demonstrat în Times Square. 
Violentele puse în practică la McDonald's, în Paris şi în oraşele 
şi orăşelele de provincie, nu se datorează doar unei percepții 
pe care o au unele grupuri franceze cum că acestea ar 
reprezenta nişte simboluri culturale americane intruzive, ci şi 
obiceiului acestei companii producătoare de hamburgeri de a 
instala camere pentru supravegherea clienţilor şi, ocazional, a 
angajaţilor. Intransigenta franceză referitoare la Războiul din 
Irak nu a făcut decât să inrautateasca lucrurile. 

Americanii au decis să intre în forţă in Irak în 2003, 
presupunând că şi celelalte naţiuni - si în special aliaţii lor 
tradiţionali, precum Franţa - vor fi bucuroase să cedeze putin 
din autonomia lor naţională, în schimbul prosperității si 
stabilităţii. America, în calitatea ei de cea mai puternică 
naţiune a lumii, cerea de la celelalte state o recunoaştere clară 
a puterii sale şi, de asemenea, un acord tacit cu viziunea 
Statelor Unite asupra situaţiei politice globale de după 
sfârşitul Războiului Rece. Greşeala americanilor a fost să 
presupună că sprijinul automat va veni imediat după decizia 
de a intra în război împotriva Irakului. 

Să alegi a fi aliat cu America era de bun-simt pentru multi 
dintre politicienii de ambele părţi ale divizatului eşichier 
politic din Marea Britanie. La urma urmei, puterea militară 
americană este fantastică, aşa încât poate părea o idee bună să 


beneficiezi de pe urma umbrelei sale protectoare. Şi, oricum, 
pentru mult timp înţelegerea a sunat cam aşa: „Ajutaţi-ne şi o 
să vă ajutăm şi noi”. Totuşi, a existat un alt factor care a 
cântărit mai greu pentru europeni. Puterea Americii era atât 
de mare încât, atunci când a venit vorba de politica externă, 
Statele Unite aveau multe posibilităţi din care să aleagă, iar 
acest lucru o făcea să fie o ţară imprevizibilă. Nu poţi să ştii 
niciodată în ce vei fi târât — şi nici măcar dacă Statele Unite 
nu se vor întoarce într-o zi împotriva ta. Ce-şi doreau Franţa şi 
Germania era o Americă mai previzibilă şi raţională. 

Statele Unite nu au realizat ca, timp de aproape un deceniu, 
acţiunile sale au fost percepute ca ostile în tari precum Franţa, 
Germania, Rusia şi China. Lumea islamică, în particular, a 
cam luat bătaie de la Statele Unite în Somalia, Bosnia, Kosovo 
şi Irak. Intervenţiile Statelor Unite, împotriva a ceea ce au fost 
considerate planuri ale Al Qaeda de creare a unui stat islamic 
transnational, le-au permis, pur şi simplu, grupurilor 
fundamentaliste musulmane sa eticheteze America drept 
duşmanul islamului şi să mobilizeze, astfel, un şi mai mare 
sprijin pentru cauza lor. Al Qaeda s-a născut ca urmare a 
Operațiunii „Furtună în deşert” — invadarea Irakului în 1990, 
condusă de Statele Unite —, iar gruparea a prosperat de atunci 
încoace. Aşa încât a existat opoziţie la adresa războiului 
împotriva Irakului - şi nu doar dinspre lumea islamică, ci 
chiar din partea vechilor aliaţi ai Americii din perioada 
Războiului Rece. 

Francezilor, creşterea puterii americane li s-a părut o 
ameninţare la adresa intereselor economice şi strategice ale 
Franţei în Orientul Mijlociu, aşa încât readucerea Statelor 
Unite cu picioarele pe pământ a devenit parte a politicii 
externe franceze. 

Franţa era dedicată ideii unei Europe unite, care să 
acţioneze pentru a contrabalansa Statele Unite, o Europă 
controlată împreună de Franţa şi Germania. Opoziția 
europeană faţă de America ar fi ajutat Comunitatea 
Europeană să crească, de la o simplă comunitate economică la 
o putere politică globală majoră. A existat un reziduu de 


sentimente antiamericane în Franţa încă de pe vremea 
Primului Război Mondial. Preşedintele francez Jacques Chirac 
credea, în 2003, că acest sentiment era împărtăşit şi de alte 
tari din Uniunea Europeană. Preşedintele Bush şi-a făcut nişte 
calcule greşite, aşteptându-se ca Franţa să ezite şi să dezbată, 
pentru ca, în cele din urmă, să fie de acord să sprijine cauza şi 
să spună „da” planurilor de detronare a lui Saddam Hussein şi 
de instaurare a democraţiei în Irak. CIA a raportat că Franţa 
era de acord cu credinţa britanicilor şi americanilor, potrivit 
căreia Irakul avea arme de distrugere în masă şi era pregătit 
să le folosească. Aşa încât administraţia Bush se aştepta ca 
Franţa să fie de acord cu poziţia Statelor Unite sau să fie 
forţată să ia poziţie în fata Naţiunilor Unite şi să explice de ce 
tara era pregătită să tolereze armele de distrugere în masa din 
mâinile lui Saddam. 

Statele Unite nu au reuşit să înţeleagă faptul că Franţa 
vedea decizia americană de invadare drept Şansa ideală de 
galvanizare a Europei sub conducere franceză. Statele Unite 
nu au înţeles nici gradul de preocupare a Franţei privind 
creşterea puterii americane, care devenise amenințătoare 
pentru interesele europene şi franceze în Orientul Mijlociu. 
Statele Unite mai credeau că au un aranjament cu Franţa care 
ar fi apropiat cele două ţări dacă şi când Irakul ar fi refuzat să 
permită inspectorilor pe probleme de înarmare ai ONU să 
intre în ţară, în noiembrie 2002. Cu toate acestea, preşedintele 
Chirac nu avea nicio intenţie să fie de acord cu acest plan, şi, 
pe fundalul sondajelor de opinie din întreaga Europă, care în 
proporţie covârşitoare se împotriveau războiului, s-a străduit 
să creeze o coaliţie antirăzboi. 

În ianuarie, Franţa, Germania şi Rusia au respins, în cor, 
rezoluţia ONU de autorizare a războiului împotriva Irakului. 

Secretarul apărării din Statele Unite, Donald Rumsfeld, a 
ținut un discurs prin care a descris Franţa şi Germania drept 
„vechea Europă”. Suna ca o gafă tactică, dar, de fapt, 
declaraţia era menită să izoleze Germania şi Franţa de restul 
Europei, din pricina unei temeri în creştere faţă de o axă 
franco-germană care ar domina politica externă a Europei. 


Spre sfârşitul secolului XX, Franţa s-a lansat în construcţia 
unui sistem de supraveghere prin satelit, ambițios si 
provocator, destinat să adune informaţii de spionaj. Din multe 
puncte de vedere, el este în linie cu Echelon, programul de 
supraveghere globală condus de Marea Britanie şi America. 
Echelon se bazează pe o flotă de sateliți militari şi staţii de 
recepţie de pe tot globul şi s-a transformat în cel mai mare 
proiect mondial de colectare a informaţiilor de spionaj. Acum 
însă există semne clare că, prin intermediul Franţei şi al 
sateliților săi Helios, ţările europene au un sistem propriu de 
supraveghere internaţională. 

Franţa are trei sateliti-spion pe orbită, toţi operând în 
legătură cu o reţea de staţii de recepţie care, împreună, 
monitorizează, colectează şi transmit sistematic informaţii 
către Statele Unite şi alte ţări. Se ştie că au fost construite 
staţii de monitorizare în Guyana Franceză, în oraşul Domme 
din regiunea Dordogne (sud-vestul Franţei), în Noua 
Caledonie din Pacificul de Sud şi în Emiratele Arabe Unite. 
Stațiile franceze de monitorizare din Noua Caledonie şi din 
Emiratele Arabe Unite sunt utilizate pentru a recepta 
transmisiunile de la sateliții din spaţiu şi pentru a acoperi 
transmisiunile din Asia şi din Orientul Mijlociu. Posturile de 
receptare din Caraibe sunt folosite pentru a intercepta 
conversațiile din Statele Unite. 

Nu este un sistem exclusiv militar şi, aşa cum se întâmplă şi 
cu Echelon, datele obţinute sunt trimise deopotrivă către 
pieţele comerciale şi militare. Proiectul francez este un prim 
pas către o încercare paneuropeană de a concura cu 
activităţile de spionaj globale ale Statelor Unite. Proiectul 
francez este operat de către Direcţia Generală de Securitate 
Externă (DGSE), o agenţie se supraveghere şi spionaj 
organizată similar cu CIA. DGSE a intrat, de asemenea, într-un 
acord cu agenția germană de informaţii externe, 
Bundesnachrichtendienst (BND), pentru împărtăşirea 
informaţiilor extrase cu ajutorul programului Helios, în 
schimbul unei finanţări parţiale a proiectului. Informaţiile 
comerciale sunt transmise direct către conducătorii 


companiilor franceze şi germane finantatoare, dar şi către 
serviciile secrete franceze. Existenţa unui sistem de 
supraveghere globală nu a fost niciodată confirmată sau 
negată oficial de către guvernul francez, deşi existenţa lui este 
acceptată în general de către publicul francez şi este 
cunoscută în comunitatea internaţională a spionilor. 

Spre deosebire de Echelon şi de staţia americană de 
receptare din Menwith Hill, a cărei existenţă este, de 
asemenea, cunoscută în Marea Britanie şi Europa, nu prea 
există dovezi oficiale că Franţa sau orice altă naţiune 
europeană ar practica o supraveghere sistematică a 
comunicaţiilor civile şi militare internaţionale. Acesta este 
unul din subiectele asupra cărora nu se comentează niciodată. 
Oficialii britanici care sunt familiarizați cu sistemul francez 
admit, în privat, că acesta există, dar spun că ar fi considerabil 
mai mic decât Echelon. Ziarul francez Le Point, într-un 
reportaj despre spionajul francez, a citat un oficial 
guvernamental care ar fi spus că, în vreme ce Echelon 
interceptează aproximativ 3 milioane de mesaje pe minut, 
sistemul francez interceptează vreo 2 milioane de mesaje pe 
lună. Dar adevărul este că nimeni nu ştie nimic sigur, iar 
Direcţia Generală de Securitate Externă (agenţia însărcinată 
oficial cu securitatea externă, citată mai sus) face, în mod 
firesc, economie de ştiri. Ceea ce se ştie este că francezii şi-au 
actualizat unităţile de spionaj prin satelit de la data acelui 
raport şi că vor continua să facă acest lucru. 

Totuşi, Franţa măcar a recunoscut că dezvoltă un sistem de 
supraveghere internațională. François  Rouselly, şeful 
personalului din cadrul Ministerului Apărării francez, a admis 
că sistemul, este utilizat pentru monitorizarea crizelor 
internaționale care prezintă interes militar pentru armata 
franceză, dar şi pentru combaterea terorismului şi prevenirea 
răspândirii armelor neconvenţionale. Franţa a strâns legăturile 
pe probleme de spionaj cu vecinii săi (Marea Britanie, 
Germania, Spania şi Italia). Ar fi fost o nebunie să nu facă 
acest lucru. DGSE a fost în contact strâns cu MI5 în timpul 
procesului teroristului algerian Bourgass şi are legături cu 


unităţile din Poliţia Metropolitană engleză care se ocupă de 
moravuri şi de traficul de persoane. Franţa este placa turnantă 
pentru infractorii care călătoresc dinspre Africa spre coastele 
vestice ale Europei şi dinspre Balcani spre Europa. Adevărul 
este că Europa devine tot mai mult o unitate de spionaj şi de 
colectare de informaţii, cu putere şi resurse care rivalizează cu 
cele ale Statelor Unite. 

Interceptarea de comunicaţii de către DGSE nu se află sub 
incidenţa legilor franceze legate de interceptări, care cere ca 
indivizii ale căror comunicaţii sunt înregistrate să fie suspecți 
de infracţiuni, după cum precizează Comisia Naţională de 
Control al Interceptărilor de Securitate. Supravegherea 
franceză are, aproape sigur, obiective mult mai îndrăzneţe. 
Înregistrarea comunicaţiilor, aşa cum este ea practicată de 
DGSE, nu trebuie să fie neapărat legată de obiectivul de 
prevenire a activităţilor infractionale obişnuite. 

Se crede că sistemul francez ar tinti spre sateliții de 
comunicaţii civile Intelsat si Inmarsat, printre altele. Sateliții 
folosiţi în proiectul de supraveghere francez sunt din seria 
Helios, în interiorul unui program numit Euracom. Totuşi, se 
pare că sateliții originali, lansați la sfârşitul anilor 1990, încep 
să-şi arate vârsta şi au o capacitate tehnică de interceptare şi 
retransmisie comparativ scăzută. Drept urmare, se spune că 
francezii au pornit o iniţiativă experimentală numită „Cerise”, 
pentru interceptarea comunicaţiilor prin satelit. Ei au lansat 
recent un satelit militar de supraveghere Helios mai eficient, 
numit 2A. El a fost proiectat şi construit în Franţa, având o 
putere şi o capacitate mult mai mari decât oricare dintre 
predecesorii săi. 

Ultimul model Helios 2A a fost lansat pe orbită de către 
racheta europeană Ariane, în 2004. El este primul dintr-o 
nouă generaţie de sateliti-spion lansați de Franţa. Cântăreşte 
peste 4 tone şi a fost construit de consorțiul industrial condus 
de EADS-Astrium. Conform francezilor, 2A este destinat să 
marcheze începutul unei provocări europene la adresa 
dominaţiei, din cadrul NATO, a serviciilor de informaţii ale 
Statelor Unite. Racheta Ariane-5 a decolat de la baza de 


lansare, a Agenţiei Spațiale Europene (ESA) din Guyana 
Franceză, pe coasta de nord-est a Americii de Sud. La o oră 
după decolare, Helios 2A s-a separat de rachetă, apoi şase 
„microsateliţi” au fost eliberaţi de rachetă în spaţiu. 

Ministrul apărării francez, Michele Alliot-Marie, spunea: „În 
Europa, vorbim despre cele patru libertăţi ale Uniunii — fluxul 
liber de informaţii, dreptul la liberă circulaţie, libertatea 
bunurilor şi libertatea serviciilor —, dar mai există o a cincea 
libertate, care este informaţia de spionaj. Naţiunile vor să-şi 
aroge libertatea de a spiona”. Ea a făcut un apel la o mai mare 
cooperare europeană în ceea ce priveşte iniţiativele de apărare 
spaţială. „Cu Helios, forţele militare franceze pot beneficia de 
capacităţi sporite, de o capacitate de reacţie mai precisă şi mai 
rapidă. Statutul de putere în spaţiu a devenit esenţial, dacă 
vrei să exişti pe scena mondială”. Sateliții Helios I, dintr-o 
generaţie mai veche, lansați în spaţiu de către rachetele 
Ariane în 1995 şi 1999, erau, tehnic, mai putin sofisticati — şi 
urmează să fie înlocuiţi. Locotenent-colonelul Inaky Garcia 
Brotons, din Forţele Aeriene Franceze, a declarat agenţiei de 
ştiri Reuters, înainte de lansare: „Acest satelit este indiscutabil 
mai sofisticat. Sistemul cu infraroşii ne oferă o detectare mai 
precisă a activităţilor umane. De exemplu, pe vizibilitate 
redusă sau noaptea, ne poate spune dacă un convoi de 
camioane se mişcă sau staţionează, sau dacă un reactor 
nuclear este operaţional sau nu”. 

Oficiali din domeniul apărării din Franţa spuneau că, deşi 
generaţia Helios 2 poate să opereze noaptea, nu poate, totuşi, 
prelua imagini prin nori groşi. Costul total al programului, 
care include un al doilea satelit ce va fi lansat în următorii trei 
ani, a fost de peste două miliarde de euro (2, 6 miliarde de 
dolari), din care Franţa acoperise 95%. Francezii sunt 
remarcabil de reticenti în ceea ce priveşte flota lor de sateliți 
de supraveghere şi planurile lor de a investi şi mai mult în 
echipamente de supraveghere militară din spaţiu. În ciuda 
unui cor tot mai puternic de dezaprobare din partea 
grupurilor franceze de apărare a drepturilor cetăţeneşti, nu 
par să existe informaţii credibile privitoare la regularitatea 


posibilelor interceptări, a țintelor specifice sau a volumului 
traficului. 

Conform unei dări de seamă apărute în de Journal Officiel 
de la République Francaise, ziarul care publică zilnic activităţile 
legislative guvernamentale, există nişte acorduri între 
agenţiile de spionaj franceze şi germane de împărţire a 
costurilor supravegherii globale prin satelit. Într-o interpelare 
adresată biroului premierului, privind operaţiunile de spionaj, 
Nicolas About, un deputat francez, făcea o declaraţie 
înfiorătoare: „Salutăm resursele pe care guvernul le-a investit 
în legea acoperind operaţiuni militare de recrutare în 
serviciile de securitate şi pentru abilităţile operaţionale 
dovedite in cadrul programului  franco-german de 
supraveghere prin satelit”. Această declaraţie pare să confirme 
faptul că cele două guverne cooperează, în prezent, în 
chestiunea sateliților militari, care pot să spioneze atât 
populaţia Franţei, cât şi extremiştii islamici din Algeria. 
Sateliții Helios sunt folosiţi în misiuni de recunoaştere 
fotografice, iar datele obţinute din supraveghere sunt 
împărtăşite agenţiilor de informaţii din Germania, Spania şi 
Italia. 

Există constrângeri financiare evidente pentru acest tip de 
tehnologie, dar acesta nu este singurul motiv pentru a investi 
în acest tip de program şi a-l extinde, implicându-i pe aliaţii 
europeni. Implicarea financiară germană în acest sistem ne 
ajută să înțelegem de ce administraţia Bush nu a reuşit, în 
ciuda unor eforturi susținute, să convingă Bonnul să respingă 
sateliții militari francezi şi să accepte ajutorul Statelor Unite 
pentru a construi capacităţi germane de adunare de 
informaţii. Francezii au investit recent în patru sisteme 
AWACS E-3 (Sisteme de Avertizare şi Control Aeropurtate). 
Sistemul AWACS a fost selectat ca fiind cel care îndeplineşte 
cerinţele iniţiale referitoare la avertizările aeropurtate ale 
Republicii Franceze. Această navă reprezintă standardul 
mondial pentru sistemele de avertizare aeropurtată timpurie; 
E-3 a fost proiectat şi livrat de către Boeing, iar cele patru E-3- 
uri ale Forţelor Aeriene Franceze îndeplinesc atât funcţii de 


supraveghere aeriană, cât şi funcţii de comandă şi control. Le- 
au fost adăugate funcţii de îmbunătăţire a supravegherii, 
pentru a îndeplini standardele franceze unice pentru misiuni 
şi au o capacitate foarte mare de interceptare şi transmitere a 
semnalelor de la sol sau de la sateliți. Ele folosesc un sistem 
de realimentare prin sondă, pentru a creşte receptaculul 
existent de alimentare în timpul zborului, un înregistrator 
digital pentru misiunile audio şi echipamente radio 
îmbunătăţite. Conform unei surse RAF, sistemul francez ESM 
de avertizare timpurie şi de supraveghere AWACS este un 
sistem pasiv de ascultare şi de detecție care permite lui 
AWACS să detecteze, identifice şi urmărească electronic 
transmisiile unor surse de la sol, din aer sau maritime. 
Folosind sistemul ESM, operatorii misiunilor pot identifica 
tipul radarului sau al armelor. Un element major de sprijin 
direct îl reprezintă instalaţia franceză a echipamentului 
misiunii E-3. Boeing a livrat o navă goală pe aeroportul Le 
Bourget, de lângă Paris, acolo unde au fost instalate sistemele 
franceze. 

Un fapt inevitabil este acela că, în Europa şi în Statele 
Unite, atât guvernul, cât şi industria sunt de acord că 
„spionajul prietenos”, din raţiuni politice şi economice, este 
răspândit printre aliaţii occidentali. Cu alte cuvinte, 
supravegherea, spionajul industrial, furtul de secrete şi trasul 
cu urechea, deşi nu sunt acceptabile într-o societate civilizată, 
sunt folosite oricum. Raportul anual al STOA (Evaluarea 
Opţiunilor Ştiinţifice si  Tehnologice), organism al 
Parlamentului European, detaliază operaţiunile de 
supraveghere ale Statelor Unite; cu toate acestea, Statele Unite 
au fost scandalizate la gândul că spaţiul le este invadat, iar 
reţelele de comunicare le sunt spionate. Statele Unite acuză 
naţiunile europene, precum şi alte tari, de „spionaj şi colectare 
globală de informaţii”, incluzând şi operaţiuni de ascultare a 
cetăţenilor şi a companiilor americane. 

Centrul National pentru Contrainteligenţă (NACIC) al 
Statelor Unite, afirmă, în raportul său anual, că „guvernele 
străine care conduc activităţi de spionaj industrial” reprezintă 


o preocupare reală şi majoră şi, cu toate acestea, nu a fost 
nominalizată nicio ţară anume. „O serie de ţări străine ridică 
ameninţări la diferite niveluri şi de diferite tipuri, pentru 
informaţiile economice şi tehnologice ale Statelor Unite. 
Majoritatea acestor ţări sunt fie aliaţi pe termen lung ai 
Statelor Unite, fie ţări neutre în mod tradiţional. Ele au 
început să tinteasca şi să captureze informaţii economice şi 
tehnologice din Statele Unite, în ciuda relaţiei lor prietenoase 
cu Statele Unite”. 

Franţa este, fără îndoială, una din cele mai active ţări din 
lume în direcţia adunării de informaţii — şi se consideră a fi în 
fruntea Europei, când vine vorba de demonstrarea puterii 
europene. Furtul de informaţii industriale şi economice nu 
este, de obicei, aşa de sofisticat precum mulţi dintre noi s-ar 
aştepta şi există o largă paletă de posibilităţi pentru cei 
implicaţi în adunarea de informaţii care i-ar aduce avantaje în 
afaceri. De exemplu, domeniul telecomunicatiilor este tintit si 
interceptat în mod direct. Cea mai lucrativă dintre toate 
posibilităţile,  neglijenţa referitoare la  codarea secretă 
(criptare) a datelor din sectorul privat, lucru care face posibilă 
obţinerea lejeră de mari cantităţi de date. Francezii admit că 
aceste tehnici le oferă cea mai mare parte din informaţiile 
economice şi industriale obţinute de la corporatiile americane. 

Firmele de telecomunicaţii deţinute de stat reprezintă o altă 
ţintă pentru supravegherea şi spionajul de stat, iar transmisiile 
de date vrac din computere şi din poşta electronică şi traficul 
de faxuri reprezintă o ţintă prioritară, deoarece sunt uşor de 
accesat şi interceptat. Telecomunicatiile corporatiste şi în 
special telecomunicatiile internationale reprezintă, de 
asemenea, o sursă de informaţii, foarte vulnerabilă şi 
eficientă, potrivit unor surse neoficiale din cadrul NACIC. 

Comunitatea agenţiilor de informaţii ale Statelor Unite 
acuză deseori naţiunile străine care practică spionajul 
economic în detrimentul firmelor din Statele Unite. FBI-ul 
nominalizează Franţa, Germania, Israelul, China, Rusia şi 
Coreea de Sud în mod constant printre culpabili. Această 
dezvăluire, evidentă şi, în general, lipsită de necesitate, a 


Biroului, a fost făcută de Edwin Fraumann, un agent FBI de la 
sediul din New York, care a redactat o analiză academică 
asupra spionajului comercial internaţional, publicată de 
Societatea Americană a Administraţiei Publice, în Public 
Administration Review. Fraumann a pretins că agenţii francezi 
îi interceptau până şi pe oamenii de afaceri americani care 
zburau cu avioanele companiei naţionale Air France, precum 
şi convorbirile telefonice şi comunicațiile prin fax din 
hotelurile franceze. Analiza continua şi acuza Germania că 
operează un post de supraveghere în apropiere de Frankfurt, 
de unde se monitorizează convorbirile telefonice din Statele 
Unite şi că încearcă să penetreze sistemele de computere 
americane. Comparativ cu Echelon, bineînţeles, asta nu e 
mare lucru. Dar nu prea există îndoială: aceste înregistrări şi 
monitorizări ale unui grup select de vizitatori, în special din 
America, sunt constante şi profesioniste. 

Şi cu siguranţă că nu există nicio îndoială că Echelon 
colectează cantităţi imense de date confidentiale despre 
afacerile europene. Indignarea Americii este, în consecinţă, 
deplasată şi exprimată doar ca parte a unui proces de 
propagandă. Bernd Schmidbauer, directorul serviciilor secrete 
germane, a negat acuzaţiile într-un articol şi a declarat că 
spionajul străin împotriva firmelor germane reprezintă o 
problemă serioasă şi costisitoare. Ca reacţie, Franţa si 
Parlamentul European au criticat operaţiunile globale de 
supraveghere ale Statelor Unite şi s-au arătat reticente în a 
coopera în operaţiuni de spionaj transfrontalier cu America, 
din cauza riscului de a atrage o limitare a dreptului la viaţă 
privată a cetăţenilor şi de a încuraja spionajul împotriva 
companiilor europene. Oficiali ai guvernului francez au 
confirmat că ţara a decis să-şi schimbe politica de criptografie 
în ianuarie 1999, iar acum încurajează utilizarea criptării, din 
cauza gradului de sofisticare a capacităţilor de interceptare 
ale Statelor Unite. Ministrul afacerilor externe francez, Hubert 
Vedrine, spunea în noiembrie 1998 că, pentru guvernul 
francez, a devenit o „preocupare?  contrabalansarea 
amenințării reprezentate de Echelon. De fapt, atât Franţa, cât 


şi Statele Unite s-au suspectat una pe cealaltă în probleme de 
spionaj, iar o escaladare a acestei situaţii datează din perioada 
Războiului Rece, când Franţa a creat politica de reconciliere 
cu URSS-ul, numită „A Treia Cale”. La începutul anilor 1990, 
Franţa a respins iniţiativa FBl-ului de cooperare pentru 
crearea unei baze de date internaţionale referitoare la 
terorişti, pur şi simplu pentru că programul era condus de 
Statele Unite. 

„Spionajul prietenos” este un eufemism pentru 
comportamente de natură să ridice temperatura relaţiilor 
diplomatice. Au fost raportate multe incidente de spionaj 
comercial şi diplomatic între ţările occidentale prietene, lucru 
care a dus la tensiuni între Europa şi Statele Unite. În 
decembrie 1995, cinci angajaţi ai Ambasadei Statelor Unite au 
fost expulzați din Franţa după ce au fost acuzaţi a fi agenţi 
CIA. A fost un incident public straniu, cu implicaţii politice 
profunde, care a survenit în timpul campaniei electorale 
pentru prezidentialele din Franţa si care l-a făcut pe un agent 
de informaţii din Statele Unite să declare (către The 
Washington Post) că va dăuna cooperării americano-franceze 
pe probleme de spionaj pentru mulţi ani de-atunci încolo. Nu 
fusese nimic altceva decât un gest politic tipic francez destinat 
să adune voturi. Dar americanii nu au uitat niciodată. Ca o 
altă ripostă la criticile SUA la adresa Europei, un cetăţean 
american a fost deportat din Germania, în martie 1997, pentru 
încercarea de mituire a unui oficial din Ministerul Economiei. 

Cooperarea cu Statele Unite, în Europa, nu este neapărat o 
politică bună, din cauza tensiunilor interne create inevitabil 
de către acuzaţiile lansate de iniţiativele americano-europene 
de supraveghere reunită. Mulţi membri ai Parlamentului 
European şi oficiali ai Comisiei Europene sunt reticenti când e 
vorba să accepte orice tip de acord de cooperare pentru 
activităţile de interceptare ale politiilor europene. Motivul 
este acela că mulţi politicieni europeni văd asta drept încă o 
cale de întărire a relaţiilor cu FBI-ul şi cu CIA-ul. S-a afirmat 
că „Rezoluţia asupra Interceptarii Telecomunicatiilor in 
Contextul Noilor Tehnologii” a Consiliului de Miniştri al UE ar 


fi fost schitata cu ajutorul FBI-ului, iar grupul de luptă pentru 
drepturi cetăţeneşti Statewatch, cu sediul în Marea Britanie, 
prezenta un document care părea a fi un document de lucru 
confidential al Consiliului, care afirma că FBI-ul participase la 
schitarea rezoluţiei în calitate de „grup de experţi” pentru 
cerinţele tehnice ale interceptării. 

Nimeni nu pare pregătit să confirme faptul că Rezoluţia 
Consiliului pe Probleme de  Interceptare Politieneasca 
(ENFOPOL 98) a avut ca scop doar aplicarea legii sau s-a dorit 
ca ea să abiliteze o interceptare globală a comunicaţiilor. În 
Europa s-au făcut apeluri la cooperarea serviciilor secrete din 
interiorul Comunităţii Europene, şi, mai exact, într-un 
document de lucru al Uniunii Europene Occidentale, alianţa 
militară a Europei, intitulat „O politică europeană a serviciilor 
secrete”. Un astfel de program ar presupune o colectare de 
informaţii din zone aflate în afara celor privite de obicei ca 
preocupări tradiţionale legate de securitatea naţională. Este 
evident că, dacă UE prosperă şi se consacră ca o putere 
militară mondială, atunci trebuie să aibă şi capacitatea de a 
sprijini acest lucru prin activităţile serviciilor de informaţii. 
Aceste activităţi s-au schimbat serios în ultimii ani. Au fost 
dintotdeauna o chestiune militară, care depindea, într-o mare 
măsură, de spionajul uman (,,Humint”) drept sursă. Desi sunt 
încă de uz militar, activităţile serviciilor moderne de 
informaţii au aproape întotdeauna şi o latură politică, 
comercială sau religioasă. 

Toate guvernele europene sunt cu ochii pe unităţile de 
supraveghere ale Statelor Unite, stare de spirit care face, în 
mod firesc, ca orice cooperare transatlantică în domeniul 
informaţiilor să fie dificil de realizat. În vreme ce Marea 
Britanie a cooperat total cu Statele Unite în timpul Războiului 
din Irak şi după acesta, supravegherea a devenit, în Europa, o 
chestiune pur europeană - şi continuă să fie astfel. Unitatea 
politică şi economică întărită prin crearea unei monede unice 
ar putea fi extinsă şi spre alte zone, cum ar fi o abordare 
europeană conjugată a tehnologiilor de supraveghere, pe care 
Franţa încearcă, fără îndoială, să o conducă. 


Drept urmare, în locul creării unui sistem unic de 
supraveghere globală a Europei şi Statelor Unite, dacă Franţa 
şi Germania îşi vor face voia, Europa va ajunge în cele din 
urmă să-şi realizeze propriul proiect independent, care să-l 
concureze pe cel al Statelor Unite. O reţea paneuropeană 
independentă, de spionare şi supraveghere, nu îi va face pe 
adepţii dreptului la viaţă intimă să doarmă mai linistiti în 
paturile lor, la gândul că drepturile cetăţeneşti le sunt 
protejate. Ce se va întâmpla însă va fi că lumea se va trezi cu 
două sisteme puternice şi intruzive de supraveghere, în loc de 
unul. 

Este evident că Franţa are acum resursele tehnologice 
necesare pentru supravegherea globală şi că le foloseşte. Iar 
aceasta ar putea servi drept început pentru o iniţiativă 
europeană de colectare a informaţiilor, ceea ce va însemna, 
probabil, că adunarea de informaţii există şi în afara unor legi 
naţionale consacrate, destinate să protejeze viaţa privată. Şi în 
arena politică, şi în cea comercială, Europa şi-a întărit 
securitatea informaţională, prin intermediul tehnologiilor de 
criptare şi de monitorizare electronică, pentru a se proteja de 
posibilele interceptări ale comunicaţiilor din partea Statelor 
Unite. Motivația Europei de a investi în tehnologie de 
supraveghere şi de a dezvolta astfel de tehnologii este, 
evident, aceea de a contrabalansa cunoştinţele tehnologice ale 
Statelor Unite. O dificultate majoră este aceea că Statele 
Unite, în lupta împotriva amenințării globale a terorismului, 
solicită acces imediat la informaţiile referitoare la terorişti. Nu 
este în interesul nici unei ţări să refuze accesul la aceste 
informaţii, ceea ce înseamnă că relaţiile între Statele Unite şi 
fiecare tara din Europa* la nivel operational, trebuie sa 
continue sa existe. De exemplu, dupa atacul cu bomba de la 
Madrid, din martie 2004, noi dovezi ale modului in care 
teroristii islamişti au reuşit să nu fie detectati, prin aceea ca 
au operat în reţele slab conectate, au apărut ca urmare a unei 
investigaţii realizate de agenţii de spionaj din Paris şi Madrid. 
La 11 zile după atrocitățile din capitala Spaniei, descoperirea 
legăturilor politice dintre un suspect principal în atacul cu 


bombă si militantii islamisti de peste tot din Europa si din 
Africa de Nord a facut dovada creşterii numărului de reţele 
teroriste cu putine legaturi directe cu Al Qaeda, dar cu intentii 
similare. Atacul a dezvăluit o „acumulare de straturi din 
diferite reţele care fuseseră slăbite, dar care au reuşit să 
fuzioneze şi să se regenereze”, după cum spunea Jean-Charles 

Brisard, fost agent al unui serviciu secret francez, care a 
investigat Al Qaeda pentru avocaţii care au reprezentat 
familiile victimelor din 11 septembrie. 

„Regenerarea unor grupări teroriste ilustrează modul în 
care ameninţarea terorismului s-a mutat dinspre Al Qaeda 
spre nişte organizaţii asociate, inspirate de Bin Laden, dar 
care, nu aşteaptă neapărat ordine de la acesta”, spunea 
doctorul Rohan Gunaratna, care a scris cartea în interiorul Al 
Qaeda: Reţeaua globală a terorii., Acest lucru arată că Al Qaeda 
a devenit o mişcare şi nu mai este un singur grup”. De câte ori 
se întâmplă o atrocitate, oriunde în lume, Statele Unite află 
mai multe despre inamicul pe care şi-a propus să-l urmărească 
fără remuşcări. Cheia, spune doctorul Gunaratna, este o 
cooperare internaţională strânsă a serviciilor de informaţii. 
„Serviciile de securitate europene încă mai privesc reţelele de 
terorişti ca pe nişte probleme naţionale”, afirmă el. „Ele nu au 
ajuns la nivelul de integrare pe care l-a atins Al Qaeda, în ceea 
ce priveşte combinarea reţelelor”. Totuşi, Statele Unite l-au 
atins. 

Desigur, există grupuri de apărare a drepturilor cetăţeneşti 
care văd pretutindeni conspirații hotărâte să ne deposedeze de 
dreptul la intimitate, mai ales când vine vorba de cooperarea 
dintre comunitatea de spionaj americană şi Europa. E de 
înțeles de ce asta face pe toată lumea nervoasă. Drepturile 
cetăţeneşti reprezintă foarte mult în Paris şi Bonn, iar 
Parlamentul European vede cu ochi răi incursiunile în Europa 
ale unor agenţii de spionaj externe, precum FBI şi CIA. 
Cererile frecvente şi mereu respinse venite de la Bruxelles 
despre ce se întâmplă la Menwith Hill nu sunt de folos. E de 
înţeles faptul că Franţa şi Germania doresc să aibă propriile 
capacităţi în această zonă. 


Distantarea de Statele Unite in probleme de spionaj vine 
împreună cu o tendinţă către cooperare interguvernamentală 
în domeniul impunerii legii, manifestată de exemplu prin 
eforturile celor mai bogate ţări din lume (Grupul celor Opt şi 
Grupul de la Lyon) de a combate infracțiunile high-tech sau 
prin acordul de la Wassenaar privind controlul exportului de 
tehnologie pentru criptare. 

În timp ce aceste discuţii internaţionale continuă, 
activităţile de supraveghere orientate împotriva cetăţenilor şi 
companiilor unor naţiuni aliate, cu scopuri diferite de 
tradiționala securitate naţională, continuă şi ele. Guvernul 
german a aprobat o lege de spionaj menită a inlesni 
autorităţilor posibilitatea de a trage cu urechea la 
comunicațiile prin telefoane fixe sau mobile, e-mail, fax şi 
SMS (serviciul de mesaje scurte). Noua lege le cere 
furnizorilor de reţele să instaleze şi să menţină echipament şi 
proceduri care oferă acces la traficul electronic al clienţilor 
lor, odată ce autorităţile au obţinut un ordin legal de 
supraveghere. Trasul cu urechea „în cazul suspiciunii de 
anumite infracţiuni grave” este, se pare, deja permis în 
legislaţia existentă. 

Legea nu se aplică în cazul companiilor private de 
telefonie, iar cerinţele tehnice sunt limitate la furnizorii de 
„sisteme de telecomunicaţii publice”, care includ operatori de 
telefonie la sol şi mobilă sau furnizdri de conturi e-mail, dar 
nu şi furnizori de servicii internet. Operatorilor unor 
modalităţi de transmisie care oferă utilizatorilor acces imediat 
la internet, cum sunt conexiunile DSL (linie de abonament 
digital), li se cere de asemenea să-şi instaleze tehnologia de 
interceptare. În Germania, cel mai mare astfel de operator este 
Deutsche Telekom AG, fostul furnizor obligatoriu de telefonie, 
care este încă deţinut majoritar de stat. Guvernul german 
afirmă că propuneri privind interceptarea convorbirilor au 
existat dinainte de 9/11, dar au fost aspru criticate de 
industriile IT şi de telecomunicaţii, care s-au plâns cu privire 
la costurile mari ale instalării tehnologiei necesare. Desigur, 
11 septembrie a schimbat situaţia şi industria a acceptat, în 


cele din urmă, o soluţie de compromis. 

Normal, nu toate temerile industriale au fost satisfăcute de 
noua lege, potrivit asociaţiei profesionale IT BITKOM 
(Bundesverband Informationswirtschaft, Telekommunikation 
und neue Medien eV), dar legislatia in vigoare ofera aparent 
un compromis acceptabil între interesele statului de 
supraveghere a telecomunicatiilor şi utilizarea neîngrădită a 
internetului. Planul original ar fi implicat supravegherea 
angro a furnizorilor de servicii, însă compromisul acceptat de 
guvernul german pune accentul pe conexiunile utilizator- 
reţea, ceea ce, afirmă industria, face viata mai uşoară pentru 
furnizorii de reţele mai mici şi de servicii internet. 

Bineînţeles, organizaţiile de drepturi cetăţeneşti nu au fost 
potolite prea uşor. 12 grupuri de apărători ai drepturilor 
omului au compus o declaraţie comună, avertizând asupra 
pericolului unui „stat supraveghetor” si menționând 
experienţele totalitariste ale ţării, precum nazismul si 
comunismul est-german. „Balanța dintre libertăţile cetăţeneşti 
garantate de lege şi dreptul statului de a le încălca nu trebuie 
să fie abolită în interesul unei securitati nationale abstracte”. 
Grupurile, care sunt puternice şi luate în serios în Germania, 
includ Uniunea Umanistă, Asociaţia Germană pentru Protecţia 
Datelor şi grupul hackerilor, Clubul de Haos al Computerelor. 
Ele afirmă că se impotrivesc nu doar legii privind 
interceptarea telecomunicatiilor, ci si altor măsuri de 
securitate propuse, cum sunt luarea amprentelor, oferirea 
datelor studenţilor către poliţie sau supravegherea crescândă a 
străinilor. 

Poate fi argumentat că germanii doar aduc protecţia 
cetăţenilor lor la acelaşi nivel cu celelalte tari. Statele Unite si 
Marea Britanie permit interceptarea, iar în Franţa au fost 
promulgate legi ce permit „decriptarea, în anumite 
circumstanţe, a mesajelor criptate transmise prin intermediul 
internetului”. Grupurile de apărare a libertăţilor cetăţeneşti au 
replicat: „Aproape toate măsurile propuse se opun unor 
drepturi de bază. Însă niciuna nu oferă mai multă siguranță 
cetăţenilor”. Un purtător de cuvânt al guvernului german a 


spus: „Dacă nu aveţi nimic de ascuns, atunci nu aveţi de ce să 
vă faceţi griji”. Oare unde am mai auzit asta? 


Capitolul XI 
Nu votaţi pentru asta 


Alegerile generale britanice din 2005 au fost o 
afacere deosebit de nesatisfăcătoare. Dezbaterile 
păreau limitate şi banale, fără nicio consistenţă 
reală. Mass-media părea să se concentreze asupra 
promisiunilor încălcate şi a imoralităţii campaniei de 
management. Si totuşi, a fost desfătarea supremă 
pentru un om de marketing! Au fost cheltuite sume 
enorme în cinci sau şase săptămâni de activitate 
frenetică. Ambele partide importante au avut echipe 
mari de campanie, pe care presa* cu obsesia ei 
pentru cultura celebritdtii, s-a străduit să le 
transforme în subiecte de ziar. 


Cea mai mare parte din acţiune s-a desfăşurat în 
circumscripțiile marginale, unde câţiva alegători „indecişi” 
deţineau cheia rezultatului general. Majoritatea acestor locuri 
aparţineau Noilor Laburisti. La începutul campaniei electorale, 
toate partidele politice importante credeau că lupta va fi 
câştigată sau pierdută în aceste secţii marginale vitale. 
Managerii alegerilor, care au fost nevoiţi să-şi înghesuie 
planurile într-un interval de câteva săptămâni, au fost apoi 
obligaţi să-i identifice pe alegătorii pe care voiau să-i 
abordeze şi să-şi concentreze mesajele asupra lor cât mai 
convingător posibil. Cea mai eficientă metodă pentru a reuşi 
era prin intermediul publicităţii şi al poştei directe. Aveau 
mijloacele pentru a-i aborda pe alegători prin telefon, poştă 
sau contactându-i personal. Dar cum te pui de acord asupra 
mesajului pe care vrei să-l transmiti? Intenţia mesajelor 
politice este să se adreseze în acelaşi timp persoanelor 
individuale, familiilor, comunităților. Ele răspund 
preocupărilor legate de mediu, impozitare, imigrare etc. Dar 
cum pot descoperi echipele de campanie electorală ale unui 


partid ce anume îl motivează pe un alegător dacă nu ştiu 
absolut totul despre el sau ea? Problema lor cea mai evidentă, 
ai putea crede, e că nimeni nu poate şti atât de mult despre un 
individ. De fapt, nu e chiar adevărat. Cu puţin timp la 
dispoziţie şi acces la câteva dosare personale, un analist 
experimentat poate pune cap la cap destul de uşor ce-l 
motivează pe un individ. Se întâmplă tot timpul. 

Alegerile generale din Marea Britanie din 2005 vor rămâne 
în amintire mai degrabă pentru ceea ce nu s-a discutat decât 
pentru ceea ce s-a spus. Europa, de exemplu, a fost un subiect 
uitat; n-a fost menţionat aproape niciodată, şi totuşi viitorul 
Marii Britanii în Europa, după cum a dovedit-o referendumul 
pentru noua Constituţie europeană, va fi una dintre cele mai 
importante probleme politice ale vremurilor moderne. Nimeni 
din Partidul Conservator n-a sărit la bătaie pentru economie 
sau cheltuielile de apărare, sau regiunile rurale. Se prea poate 
ca aceste subiecte să fi apărut ca probleme locale, dar la nivel 
naţional se pare că s-au delimitat cu grijă câmpurile de bătaie 
de-a lungul unor linii înguste. A fost o campanie enervantă la 
culme din multe puncte de vedere. Au apărut discursuri în 
limbaj de ziar de scandal, iar sloganurile au fost scrise de PR- 
işti cinici şi experţi în trasul sforilor, şi apoi repetate la infinit. 
Presa a stors tot ce-a putut despre conflict, analizând, 
studiind, condamnând si, în general, epuizând toate 
vorba de alte probleme importante în afară de imigrare, foste 
dosare, gafe verbale sau voturi. Comentatorii politici, evident 
disperaţi să găsească ceva nou de spus, au căzut tot mai mult 
în extreme. În ajunul alegerilor, Times, pe vremuri o publicaţie 
londoneză respectabilă, a publicat o pagină pe care 
principalele două titluri spuneau: „Howard îndemnat să 
rămână şi dacă este înfrânt” şi „Sprijinul conservatorilor 
atinge cel mai mic nivel”. 

Cunoaşterea în detaliu a trecutului unui politician este de o 
importanţă esenţială în timpul alegerilor. Jurnalismul ziarelor 
de scandal trebuie să fie personal. Ca reporter, trebuie să 
aplici următorul test unei poveşti: răspunde la întrebările 


„cine, ce, când, unde şi de ce?” Elementul vital este 
întotdeauna „cine?”. Dosarele din baza de date Murdoch Press 
şi Associated Newspapers conţin informaţii despre vieţile şi 
micile păcate ale celebrităților din lumea politică, industrială, 
show-business sau, pur şi simplu, a celebrităților „înnăscute”. 
Dar marfa importantă e păstrată în biroul şi seiful redactorului 
executiv. Când a fost redecorat biroul lui Paul Dacre şi a 
rămas neîncuiat, angajaţii de la Daily Mail s-au servit din 
belşug din secretele lui şi le-au vândut revistei satirice Private 
Eye, unde se mai păstrează încă o selecţie savuroasă. În 
oarecare măsură, mass-media există ca să afle, să publice şi să 
comenteze secretele şi, la fel ca serviciile secrete, îşi va croi 
drum cu microfoane şi intrări prin efractie oriunde în lume ca 
să obţină ceea ce-şi doreşte. Bărbaţii şi femeile ale căror nume 
apar atât de des trebuie să aştepte ca să afle ce se va mai 
dezvălui despre ele în continuare — şi când. Desigur, dacă şi-au 
vândut poveştile prin intermediul unui agent, vor şti exact ce 
şi când se va publica. Chiar şi atunci, ziare rivale vor face 
dezvăluiri în avanpremieră. Acestea sunt poveşti pe care 
reporterii lor au reuşit să le încropească din crâmpeie de 
informaţii şi jumătăţi de adevăr pe care au reuşit să le culeagă 
în legătură cu subiectul şi cu evenimentul ,,senzational” în 
chestiune. Intenţia publicării detaliilor în avanpremieră este 
minimalizarea impactului „dezvăluirilor. În exclusivitate” ale 
celorlalte ziare, pentru a-şi proteja vânzările. E greu să 
controlezi o poveste odată ce are „picioare”. 

Când, în timpul campaniei electorale din 2005, l-am 
întrebat pe redactorul de ştiri de la un ziar naţional de 
duminică ce-şi doreşte cel mai mult pe lume, mi-a spus, fără 
ezitare, că vrea fotografii cu Sandra Howard goală. Se referea, 
normal, la pozele nude făcute în anii 1960, când Sandra Paul, 
cum se numea atunci, a avut o carieră de succes ca manechin. 
Se pare că toate manechinele din anii 1960 s-au dezbrăcat în 
faţa camerei mai devreme sau mai târziu, de obicei pentru 
David Bailey. În ceea ce-l priveşte pe redactorul de la ziarul de 
duminică, cineva, undeva, deţinea astfel de poze cu Sandra, 
iar el le voia. L-am întrebat, în cazul în care existau şi reuşea 


să le cumpere, dacă le-ar publica în timpul alegerilor. A ezitat 
şi apoi mi-a răspuns: „Doar să le am ar fi probabil de-ajuns”. 
Evident, nu avea nicio legătură cu conceptul de „ştire”. 

Dintre toate serviciile care strâng informaţii, presa este 
probabil cea mai lipsită de remuşcări. Ştie lucruri murdare 
despre toţi cei din lumea politică - şi politicienii o ştiu. În 
Fleet Street funcţionează o reţea complicată de afaceri şi 
înţelegeri nescrise. Unele aranjamente sunt bine cunoscute, 
precum cel dintre prinţul de Wales şi familia lui şi haitele de 
paparazzi şi urmăritori care nu-i dau pace niciodată. 
Înțelegerea este ca familia regală să permită „acces limitat în 
schimbul intimitatii”. Înțelegerea e încălcată adesea din cauza 
competiţiei disperate din haita de ogari ai ştirilor, dar în 
general funcţionează. 

Dacă pornim de la premisa că redactori puternici ca Paul 
Dacre ştiu mult mai mult decât sunt dispuse ziarele să 
dezvăluie, trebuie să ne întrebăm care sunt implicaţiile acestui 
lucru. De exemplu, Dacre şi angajaţii lui ar putea şti că Lordul 
„A”, ministru, îşi înşală soţia, dar preferă să n-o dezvăluie în 
ziar, iar Lordul” A” Ştie că Dacre e la curent, dar nu ştie de ce 
el păstrează tăcerea. Oare faptul că Dacre are cunoştinţă de 
acest lucru pune în mod automat presiune asupra Lordului 
„A”? Oare simplul fapt de a deţine această informatie 
constituie o problemă serioasă? Cine ia decizia finală să 
publice o poveste? Şi, poate chiar mai important, cum ajunge 
el sau ea să ia această decizie? În fiecare săptămână, mii de 
ştiri şi articole sunt „aruncate” — refuzate la publicare. De 
obicei asta se întâmplă pentru că simt pur şi simplu 
plictisitoare sau nefondate, sau calomnioase. Dar ce se 
întâmplă cu ceea ce nu se publică, dar se păstrează la dosar? 
Cine ia decizia să omoare o poveste înainte ca ea să fie 
lansată? 

Acum câţiva ani, înainte de invazia în Irak din 2001, am 
petrecut aproape o săptămână într-o bază aeriană NATO din 
Insurlik, Turcia. Era la mijlocul lui decembrie, în cele şase luni 
dinaintea campaniei electorale, iar aerodromul era aproape de 
graniţa dintre Turcia şi Kurdistan. Era un loc dezolant şi 


mizer, departe de zona turistică de pe coasta mediteraneeană, 
şi era foarte frig. Insurlik, un oraş aflat la aproximativ 16 
kilometri de bază, era zonă interzisă pentru piloţi şi pentru 
personalul de la sol al bazei militare. În parte, era din cauza 
rău-famatei închisori a datornicilor. Pe vremea aceea, dacă 
datorai bani în Turcia, stăteai la închisoare până-ţi plăteai 
datoria. Dacă nu aveai niciun fel de bunuri sau bani, atunci 
singura ta opţiune era să-ţi pui familia să se prostitueze. 
Rezultatul era că oraşul devenise un loc periculos şi violent, în 
special noaptea, iar comandanții taberei au interzis orice fel 
de contact cu populaţia autohtonă. 

Baza propriu-zisă nu era un loc cu mult mai sigur. Turcii şi 
kurzii erau în conflict, grupările teroriste kurde, cum e KSA, 
bombardau şi împuşcau populaţia civilă din Istanbul. Deşi 
Insurlik era o unitate NATO unde se aflau detaşamente de 
infanterie şi flotilă aeriană turceşti, americane, britanice şi 
franceze, baza era în mod evident deţinută de turci, şi în 
săptămâna dinaintea sosirii mele aceştia instituiseră o oră de 
stingere pentru tot personalul militar care nu era turc. Patru 
zile mai târziu, o santinelă turcească a împuşcat şi ucis un 
soldat american care ieşise să facă jogging la asfintit, pe pista 
din perimetrul bazei. 

În comparaţie cu americanii, care dormeau in barăci bine 
construite şi puteau mânca la McDonald's sau puteau face 
cumpărături la PX, unde se vindea orice la preţuri de nimic, 
soldaţii RAF erau în mare măsură rudele sărace ale bazei. 
Popotele lor erau barăci de lemn şi, în ciuda frigului extrem, 
erau forţaţi să doarmă în corturi. În fiecare zi, aparate de zbor 
Tornado britanice, F16 americane şi turceşti şi Mirage 
frantuzesti părăseau baza în număr mare, pentru a patrula 
spaţiul aerian deasupra părţii de nord a Irakului şi pentru a 
institui zona interzisă de zbor, impusă de Naţiunile Unite. Era 
o sarcină riscantă şi delicată, iar radarele irakiene urmăreau 
adesea avioanele NATO pentru a le testa răspunsul. 

După ce am petrecut trei sau patru zile în bază, am început 
să înţeleg că era ceva în neregulă. Relaţiile cu comandantul 
turc erau „nesatisfăcătoare” în cel mai fericit caz, şi câteodată, 


fără nicio avertizare, acesta oprea zborurile de la bază, cu 
excepţia activităţilor flotei turceşti. Turcii erau bine antrenați 
şi utilati cu echipamente militare. Avioanele lor F16 
americane erau cele mai bune aparate de zbor de atac din 
lume şi dispuneau de toate resursele necesare, inclusiv bombe 
ghidate cu laser şi rachete Hellfire aer-sol. 

Echipajul aerian RAF era foarte nemulţumit, dar nu din 
cauza condiţiilor în care erau nevoiţi soldaţii să trăiască, nici 
a echipamentului cu care trebuiau să lucreze. Cu două zile 
înainte de data când trebuia să iau avionul Hercules înapoi 
spre Londra, am descoperit că ceea ce nemultumea echipajul 
aerian era ceea ce se întâmpla când turcii limitau zborurile 
numai la aparatele de zbor turceşti. Un important ofiţer de 
zbor RAF mi-a spus că turcii începuseră de curând misiuni de 
zbor la nivel jos în munţii din sudul şi estul oraşului Mosul, de 
unde bombardau cu napalm satele kurde. 

Faptul că avioane NATO, purtând însemnele NATO, 
bombardau cu napalm aşezări civile era normal să-i deranjeze 
pe soldaţii britanici, şi baza era cuprinsă de mânie şi nelinişte. 
Aveau înregistrarea de supraveghere aeriană cu efectele 
bombardamentului, iar unii pretindeau chiar că le văzuseră în 
timpul patrulărilor menite să-l limiteze pe Saddam Hussein la 
bazele lui aeriene şi să monitorizeze mişcările militare din 
partea de nord a Irakului. M-am întors la timp la Brize Norton 
la sfârşitul săptămânii şi mi-am trimis reportajul şi fotografiile 
la Mail on Sunday. Asta se întâmpla în vremurile nu prea 
îndepărtate când posta electronică era o raritate — una de care 
nu dispuneam aşa că m-am decis să călătoresc direct la Londra 
şi să predau totul redacţiei de ştiri. Simteam că aveam o 
poveste importantă despre nişte soldaţi britanici foarte 
nemulţumiţi, despre brutalitatea turcilor si despre 
compromiterea misiunilor NATO în partea de nord a Irakului. 
Aveam declaraţii din partea ofiţerilor RAF si a piloților 
francezi care sprijineau ceea ce scrisesem. 

Povestea a fost primită în tăcere. „Nu este chiar ce voiam 
de la tine”, a fost răspunsul. În cele din urmă mi s-a spus să 
rescriu tot şi să vin cu un articol despre băieţii noştri, nevoiţi 


să trăiască în corturi în deşerturile îngheţate din Kurdistan, 
departe de casă şi familie, tocmai când se apropia Crăciunul. 
De fapt, nu observasem prea multă nemulţumire în legătură 
cu corturile şi condiţiile de viaţă, cauza supărării tuturor erau 
satele bombardate cu napalm. Până la urmă, povestea n-a fost 
niciodată publicată. Oriunde aş fi dus-o, redactorii reactionau 
la fel — o primire rece şi o ridicare din umeri: „Ne pare rău, 
nu-i pentru noi”. Nu intelegeam de ce, fiindcă simţeam că e o 
problemă serioasă, care merita publicitate naţională şi 
internaţională. N-a fost publicată niciodată, cel puţin nu în 
amănunt. La vremea respectivă am crezut că a fost din cauză 
că „Napalm şi kurzi” era la polul opus al poveștii plăcute de 
Crăciun. M-am înşelat. Problemele dintre kurzi şi turci erau 
prețul pe care trebuia să-l plătească alianţa NATO şi nu era în 
interesul nimănui ca problema să fie abordată în presă. 
Dezvăluirile ar fi putut pune în pericol disponibilitatea unor 
unităţi militare de mare valoare şi compromite capacitatea 
NATO de a institui rezolutiile Naţiunilor Unite. Presa a 
acceptat să se conformeze şi asta a fost tot. 

De ce decide presa scrisă să omoare în faşă asemenea 
poveşti şi să ignore un subiect care este evident de interes 
naţional? Există un anumit secret politic important, care n-a 
fost niciodată făcut public în Marea Britanie. El se leagă de 
sexualitatea unui politician laburist de vază, care deţine în 
prezent o funcţie importantă. Politicianul respectiv nu discută 
niciodată acest subiect şi, totuşi, fiecare redactor din Fleet 
Street îl cunoaşte. În mod sigur va fi dezvăluit într-o bună zi şi 
va avea repercusiuni semnificative, deoarece este un subiect 
pe care, în mod normal, ziarele de scandal l-ar insfaca şi l-ar 
stoarce până când şi ultima picătură de potenţial a fost 
extrasă. De asemenea, cititorii britanici vor vrea să ştie (din 
interes public) de ce această poveste a fost ţinută secret atâta 
timp. Când va exploda în sfârşit, politicianul respectiv va 
riposta într-o manieră demnă şi reptilele vor începe să 
răstoarne pietrele până vor găsi ceea ce caută, dacă nu or avea 
deja acel lucru. Poate avea sau nu repercusiuni politice pe 
termen lung. E imposibil să-ţi dai seama. 


Întrebarea e: ce consideraţii conving presa să publice sau să 
respingă poveştile de acest fel? În cazul atrocităților comise de 
turci în Irak, se presupune că presa a fost convinsă că 
dezvăluirea acestor fapte n-ar fi în interesul ţării şi ar 
compromite anumite politici operaţionale şi strategice. E greu 
să sustii această părere, astăzi, dar este posibil ca 
„muştruluiala turcilor” nu era nerecomandată de către guvern, 
şi după câteva vorbe şoptite din partea unui ministru 
important, comunitatea din Fleet Street a decis să distrugă 
povestea. Cea de-a doua poveste a fost şi ea suprimată, din 
cauza unei cereri venite direct de la părţile implicate. Nu e 
vorba de o problemă de conduită ilicită. Politicianul respectiv 
a cerut pur şi simplu să se păstreze tăcerea şi să nu fie făcute 
publice aspecte ale vieţii lui private. Când subiecte importante 
nu devin ştiri şi nu li se acordă atenţie în presă, aceasta se 
datorează, de cele mai multe ori, înclinațiilor politice ale 
proprietarului şi ale redactorilor săi executivi sau doar unei 
mici părţi din reţeaua complexă de legături şi promisiuni ce 
caracterizează relaţiile din lumea ştirilor. Proprietarii si 
redactorii lor discută împreună poveştile şi se pun de acord să 
nu trădeze alti proprietari. 

Alegerile generale din Marea Britanie au fost memorabile 
nu doar datorită aparentei limitări a direcțiilor politice puse în 
discuţie, ci şi datorită faptului că, pentru prima oară, partidele 
politice au organizat campanii electorale ultramoderne, 
controlate de echipe de manageri profesionale şi foarte 
agresive. Partidul Laburist şi Conservator au cheltuit 
împreună milioane de lire sterline pe transformări şi campanii 
foarte avansate din punct de vedere tehnic, în încercarea de a 
influenţa cele opt sute de mii de alegători vitali din locurile 
marginale, care trebuiau convertiți la cauza partidului daca 
voiau să câştige alegerile. Amândouă partidele ştiau că decizia 
finală urma să fie determinată de bătăliile locale aprige pentru 
acele locuri marginale şi că acţiunea va avea loc departe de 
atenţia mass-mediei. Ambele parti au făcut eforturi susţinute 
pentru a identifica micile secţiuni de alegători necesare pentru 
a reuşi. Liderii conservatori şi laburişti au folosit cât mai mult 


posibil elicopterele, pentru a se deplasa cu viteză în provincie 
în timpul campaniei electorale. A fost o goană nebună după 
voturi, atent planificată ca să se desfăşoare rapid, şi epuizantă 
din punct de vedere fizic. Michael Howard a afirmat că 
alegătorii care au contat pentru rezultatul final şi care au 
trebuit convinşi să renunţe la Noul Partid Laburist ca să existe 
speranţe pentru conservatori au fost în procentaj mai mic de 
2%. 

O mare parte din bugetul campaniei laburistilor de 15 
milioane de lire sterline a fost cheltuit în aceasta bătălie 
pentru locurile marginale, purtată în circumscripțiile 
electorale vitale. Banii au fost alocati mai mult pentru goana 
după alegători decât pentru publicitate prin afişe şi presă. 
Centrul Naţional Laburist de Comunicaţii din Newcastle a 
înregistrat două milioane şi jumătate de apeluri telefonice 
către alegători în anul care a precedat anunţul alegerilor. 
Centrul naţional de apeluri al conservatorilor din Coleshill, 
lângă Conventiy (Midlands), îi vâna, bineînţeles, pe aceiaşi 
alegători. La un moment dat, centrul de apeluri conservator 
trimitea zilnic un milion de fluturaşi şi dădea un număr la fel 
de mare de telefoane. Convingerea prin telefon şi poştă 
directă nu are prea mare valoare în alegerile politice dacă 
preocupările destinatarilor nu sunt înţelese şi satisfăcute. Dacă 
unica preocupare a unui alegător o reprezintă ţiganii care s-au 
mutat pe câmpul din spatele grădinii, nu prea are rost să i se 
vorbească despre pensii. Cei aproximativ un milion de 
alegatori-tinta trebuiau studiati şi convinşi corespunzător prin 
scrisori sau apeluri telefonice, în care se explica politica 
partidului în legătură cu problemele care-i preocupau şi în 
care era atacată politica partidului rival. 

Ambele partide politice au folosit programe „cu captură de 
date” pentru a crea o bază de date din codurile poştale, fişele 
de bibliotecă şi bazele de date ale cardurilor de fidelitate. 
Înaintea alegerilor, conservatorii au pus la punct sistemul 
Votervault, pentru a prezice probabilitatea ca un alegător 
individual să voteze cu ei sau împotriva lor. Au afirmat că 
programul avea o acuratețe de aproape 75%. Sursa săpăturilor 


lor a rămas un mister, deşi atât Experian, cât şi Lexisnexis au 
fost implicate în consilierea partidului, şi informaţiile din cea 
mai mare bază de date naţională de carduri de fidelitate au 
fost obţinute prin companii de marketing cu date şi folosite în 
monitorizare. Strategii asemănătoare pentru a tinti grupuri- 
cheie în statele sau districtele nehotărâte au fost folosite de 
campania Bush în alegerile din 2004. 

Ambele partide au ţinut mai puţine conferinţe de presă, iar 
Partidul Laburist în special a evitat ceea ce considera o presă 
în general ostilă şi a preferat să caute contactul direct cu 
electoratul. 

Singurul autocar electoral a fost folosit de vicepremierul 
John Prescott. Partidul Laburist, care a tintit înjur de trei 
sferturi de milion de alegători-cheie, a izolat cinci mii de 
votanti in toate cele 60 de circumscripţii marginale-cheie. Le- 
au trimis tuturor prin poştă un DVD cu mesaje de la Tony 
Blair şi de la candidatul laburist local, în care erau discutate 
subiecte locale. Acest exerciţiu costisitor şi ambițios a fost 
urmat de e-mailuri către o sută de alegători, în care li se 
spunea personal ce făcuse premierul în săptămâna respectivă, 
inclusiv faptul că fusese la Buckingham Palace să-i ceară 
reginei să dizolve Parlamentul, pentru a declanşa alegerile. Au 
mai făcut de asemenea un jurnal video zilnic, care apărea pe 
site-ul oficial al partidului, unde erau discutate din nou 
„punctele de maxim şi minim interes” ale zilei şi era repetat 
mesajul care spunea că va fi o campanie dură, în care se va 
lupta pentru fiecare loc. În tot acest timp, echipa condusă de 
Lyntori Crosby, geniul electoral australian, adus că să creeze şi 
să se ocupe de campania conservatorilor, furniza presei liste 
cu ceea ce se pretindea a fi minciunile spuse de Blair 
publicului britanic. 

Campania a fost memorabilă datorită afirmațiilor şi 
contrazicerilor făcute în legătură cu cheltuielile. Acestea nu au 
fost doar transmise personal de către politicieni, ci au fost de 
asemenea dezvăluite presei prin  „scurgeri” telefonice 
constante. Laburiştii au angajat o echipă de comunicaţii media 
pentru a trimite e-mailuri şi a se concentra asupra jurnaliştilor 


cu articole despre educaţie şi sistemul naţional de sănătate. 
Materiale de acest gen sunt de obicei destinate scriitorilor de 
texte politice şi grupurilor politice de „lobby” — grupul special 
de jurnalişti politici cu acces privilegiat la politicienii de 
marcă -, care rareori divulgă cine anume le-a furnizat 
informaţia. Dar pe măsură ce se desfăşura campania, a devenit 
evident că ţinta manevrării politice în timpul alegerilor nu 
mai era presa, ci deveniseră alegătorii-cheie marginali în 
persoană. Imboldul a venit din partea strategilor laburişti, 
zdruncinati de reacţia publică negativă manifestată în timpul 
campaniei. Deşi sondajele naţionale arătau un avans al 
laburiştilor, partidul era îngrijorat, deoarece membrii 
importanţi ştiau că adevărata campanie are loc departe de 
ochii presei în circumscripțiile marginale. 

Unul dintre consilierii principali ai lui Blair a menţionat un 
discurs ţinut cu peste trei ani în urmă la Clubul Naţional de 
Presă din Australia. Vorbitorul era Lynton Crosby, care a 
condus Partidul Liberal al lui John Howard spre o victorie 
spectaculoasă în alegerile generale din Australia şi care 
încerca acum să facă acelaşi lucru pentru Michael Howard. 
Crosby a atras atenţia publicului său australian asupra 
faptului că, în ultimul timp, multi comentatori din mass-media 
nu văd mare parte din campania adevărată. „Nu are loc la 
televizor, la radio şi nici măcar în ziare. Activitatea locală pe 
teren e cea care contează cu adevărat - scrisori către 
alegători, cărţi poştale, publicaţiile de ştiri, propaganda prin 
telefon, bătutul la uşi...” 

Politica s-a schimbat mult de la alegerile din 1997, când 
Partidul Laburist s-a bucurat de poziţia sa neobişnuită de 
câştigător detaşat într-o campanie unilaterală şi a încurajat 
poveştile despre profesionalismul ingenios al organizatorilor 
campaniei, ca de exemplu al magicianului media Peter 
Mandelson şi al secretarului de presă Alastair Campbell, un 
erou în domeniul relaţiilor publice. Strategiile electorale 
adoptate de laburişti şi conservatori în 2005 nu aduceau nimic 
nou. Cea care a deschis drumul tehnicilor de manipulare 
folosite de Howard şi Blair a fost industria de marketing şi PR. 


Aceste tehnici au fost create pentru a cultiva influenţa ascunsă 
asupra presei în favoarea clienţilor lor din afaceri şi partide 
politice favorabile afacerilor, ca „Noii Laburişti”. Colin Byfne, 
directorul gigantului de consultanţă PR Weber Shandwick, 
fusese unul din principalii consultanţi laburişti în probleme de 
manipulare. Ghidul Electoral Shandwick a atras atenţia, încă 
înainte de a fi anunţată data alegerilor, că „în ciuda opiniei 
generale, campania din 2005 va face un efort concentrat 
pentru a tinti campania locală mai mult asupra locurilor-cheie 
marginale decât orice altă campanie media naţională 
prezidenţială”. A fost o schimbare revoluţionară în politica 
electorală, care a fost îmbrăţişată de ambele partide 
principale. 

Din 2001, o mare parte a ideilor noi a fost importată din 
Statele Unite şi, într-o măsură mai mică, din Australia: în 
special „marketingul prin permisiune”, folosit de mult timp în 
afaceri, a fost adoptat acum şi de politică. „Marketingul prin 
permisiune” presupune folosirea sondajelor, a broşurilor şi a 
scrisorilor pentru a-i încuraja pe alegători să răspundă direct 
unei campanii, să obţină, cu alte cuvinte, „permisiunea” 
alegătorilor individuali de a intra în dialog cu ei. Folosirea în 
acest fel a contactului direct permite angajaţilor partidului să 
vorbească despre subiectele de care este interesat în mod 
deosebit alegătorul individual. Acest sistem a fost folosit în 
campania electorală din 2005 de toate partidele politice 
importante. Conservatorii şi laburiştii au investit din belşug 
într-un software care selectiona alegătorii în funcţie de 
caracteristicile sociale, aşa încât expedierile prin poştă şi 
apelurile telefonice să poată fi adresate direct alegătorilor 
interesaţi în mod special de problema respectivă. În teorie, 
asta înseamnă că, de exemplu, proprietarii de case pot fi 
destinatarii mesajelor despre subiecte care îi privesc direct, ca 
ipoteci şi taxa de timbru. Votervault, aşa cum a fost folosit de 
conservatori, a fost modelat după modelul american, în timp 
ce laburiştii au folosit Labour Contact, un pachet asemănător. 

Nimic din toate acestea nu e vizibil pentru publicul larg sau 
presă. La începutul campaniei electorale, când site-ul 


partidului a lansat un zvon despre posibilele campanii 
publicitare ale partidului, Alastair Campbell a fost văzut 
intrând în sediul Partidului Laburist, gata să se alăture 
campaniei. Una dintre temele următoare îl arătau pe Howard 
în pielea personajului Fagin al lui Charles Dickens, iar ziarele 
a luat-o razna condamnând antisemitismul imaginii. 
Rezultatul, după cum fusese bineînţeles prezis de Campbell, a 
fost că povestea a fost continuată la nesfârşit şi le-a dat 
laburiştilor material din belşug. Partidul a publicat negări 
ample că ar fi avut motive ascunse, întărind în acelaşi timp 
afirmaţia că Partidul Conservator devenea zgârcit când era 
vorba de finanţarea sistemului naţional de sănătate. Scoaterea 
în evidenţă a originilor evreieşti ale lui Howard şi imaginea 
lui hipnotizând alegătorii cu un ceas de buzunar cu lanţ s-a 
întipărit în minte. A fost o tactică abilă, deşi nu putea fi 
folosită decât o singură dată. Conservatorii nu puteau pune 
punct povestii, deoarece nu deţineau controlul asupra ei. Lui 
Howard i s-a cerut de sute de ori să comenteze, dar a refuzat. 

Cele două partide principale şi-au dezvoltat strategii îu 
jurul ,,locurilor-cheie”, concentrându-şi tot efortul asupra unui 
număr limitat de circumscripţii care ar fi putut schimba 
tabăra. Au reuşit să dispună de baze naţionale de telefonie, 
campanii naţionale prin poştă, organizatori cu normă întreagă 
şi vizite electorale din partea membrilor importanţi de partid 
în aceste mici câmpuri de bătălie. În cazul laburiştilor, lista 
locurilor-cheie a ajuns la urechile presei şi însuma 107 de 
circumscripţii electorale, toate deţinute de laburişti în 2001. 
În cele din urmă, numărul a fost micşorat drastic în timpul 
celor patra săptămâni de campanie oficială. Propaganda din 
uşă în uşă şi analiza ulterioară a reacţiilor şi preocupărilor 
alegătorilor, folosirea grupurilor-eşalon şi rapoartele regulate 
la sediu referitoare la mişcările celorlalte partide au fost 
introduse în baza de date a partidului şi procesate. 

Despre conservatori se ştie că au avut o dezbatere internă 
la începutul campaniei, provocată de întrebarea dacă să aibă 
un număr limitat şi „realist” de locuri-ţintă sau o listă mai 
ambițioasă de obiective, întocmită pe baza câştigării 


majorităţii. Liberal-democratii, care nu au reuşit sa 
concentreze resurse asemănătoare în campania lor, au fost 
totuşi neîndurători cu selectarea alegatorilor-tinta şi au 
încercat să urmeze o politică de „decapitare” a conservatorilor 
— concentrându-se, cu alte cuvinte, asupra membrilor 
importanţi ai Partidului Conservator care deţineau aşa-zisele 
locuri accesibile. Până la urmă, nu s-a dovedit o politică de 
succes. În cei doi ani care au precedat ziua alegerilor, 
principalele partide au efectuat sondaje de identificare a 
alegătorilor, campanii de propagandă cu broşuri şi prin 
expediere directă în zonele de care erau interesaţi. Scopul 
propagandei electorale nu este neapărat schimbarea opiniei 
publice — ea este efectuată în asa fel încât agenţii electorali sa 
poată identifica potenţialii susţinători si să aprecieze 
atitudinea locală faţă de politica partidului. Partidele folosesc 
apoi propaganda şi contactul direct, inclusiv până în ziua 
alegerilor, pentru a fi siguri că susţinătorii cunoscuţi vor 
merge să voteze. Alegătorii din circumscripțiile marginale 
sunt consideraţi nepretuiti, iar baza de date ale partidului este 
actualizată zilnic, pentru ca votantii să fie constant în atenţie. 
O astfel de abordare n-ar funcţiona niciodată dacă ai încerca 
să vinzi termopane în loc de filosofie politică. 

Yotervault, Mozaic şi Labour Contact sunt bunuri politice 
de mare preţ şi vor deveni tot mai importante, pe măsură ce 
vor creşte în dimensiune. Informaţiile, provenite din diverse 
surse, sunt introduse imediat ce sunt primite de la sediile celor 
două partide. În timpul alegerilor din 2005, informaţiile le-au 
fost donate conservatorilor de către susţinători ai partidului. 
Rezultatul alegerilor din 2005 a fost decis de propaganda 
electorală ascunsă şi orientată spre piaţă. Una dintre 
controversele de durată legate de alegeri — în afară de bine- 
cunoscutul subiect referitor la Irak - a fost felul în care 
această campanie ascunsă urma să fie purtată, inclusiv 
intensificarea utilizării votului prin poştă şi tehnicile folosite, 
care nu respectau recomandările Comisiei Electorale. Toate 
acestea au ridicat întrebări legate de manipulare şi fraudă, ce 
vor trebui clarificate. 


Conservatorii şi-au asumat în mod sigur un risc în tehnicile 
lor de propagandă din 2005. Au folosit tacticile lui Crosby, 
precum „fluierul pentru câini” - adică marea masă a 
alegătarilor nu va „auzi” subiectele alese — ele putând fi 
ascultate şi sprijinite de grupurile-tinta cărora li se adresează. 
În plus, au lansat atacuri la persoană mai răutăcioase decât 
orice alt mijloc folosit înainte. Deşi partidul nu a reuşit să 
ajungă din nou la putere, conservatorii au reintrat totuşi în 
cursă ca un partid important după înfrângerile dezastruoase 
din precedentele două alegeri. Totuşi, după standardele 
tradiţionale ale „partidului de guvernământ”, a fost în mod 
clar o campanie murdară şi incorectă. Lynton Crosby a fost 
aplaudat când a ţinut un discurs lucrătorilor de la Biroul 
Central, cu două zile înaintea alegerilor. După încheierea 
numărătorii, se părea că tacticile lui îi aduseseră pe 
conservatori din nou pe linia de plutire. Masinatiunile lui 
Crosby l-au zdruncinat pe Alastair Campbell, care a întocmit 
un dosar despre felul în care conservatorii au importat tactici 
dezonorante din Statele Unite şi Australia. Într-o conferinţă de 
presă pentru jurnaliştii politici, s-a străduit să dea în vileag 
„trucurile murdare” ale conservatorilor, o sarcină dificilă 
pentru omul care întocmise mistificatorul dosar despre Irak. 
„Nimeni n-a mai încercat aşa ceva în politica britanică”, a 
afirmat el. 

Conservatorii au înţeles că, din punct de vedere tactic, nu 
se putea prezenta ca o alternativă la guvernare. În schimb, 
Crosby i-a modelat pe conservatori într-un vehicul, pentru a 
„trimite un mesaj lui Blair”. Strategia era: „Nu pierdeţi timpul 
cu politici de partid, atacați opoziţia”. La venirea lui, pe 
Crosby l-a îngrijorat lipsa arsenalului tactic al conservatorilor, 
aşa că le-a spus că nu vor reuşi să facă în şase luni ceea ce ar 
fi trebuit să facă în ultimii şase ani. A convins partidul să 
adopte „Strategia Queensland”, adică să transforme o poziţie 
fără speranţă într-un avantaj şi să convingă alegătorii că „Nu 
veţi câştiga, aşa că votaţi cu conservatorii ca vot negativ, 
deoarece nu sunt o alternativă viabilă la guvernare”. Strategia 
functionase în 1995 in Queensland, ţinutul natal al lui Crosby, 


dar în acest caz şi-a asumat un risc considerabil, ţinând cont 
că un astfel de stil negativ într-o campanie electorală ar putea 
convinge oamenii să nu mai voteze deloc. 

Cealaltă tactică a sa, „fluierul pentru câini”, era o altă 
metodă pentru a „atrage rasistii”. Enervaţi de succesul 
Partidului Independenţei din Marea Britanie în alegerile din 
2004 pentru Parlamentul European, conservatorii au decis să 
copieze mesajul acestuia împotriva imigrării, care presupunea 
o îndepărtare de Convenţia de la Geneva în ceea ce-i priveşte 
pe refugiaţi, atrăgând astfel muncitorii — destinatarii acestui 
mesaj. Dar ar fi reuşit ei să depăşească numeric alegătorii 
burghezi de la oraş care ar fi putut să considere dezagreabilă 
orice aluzie la politica rasistă? Răspunsul depindea de felul în 
care s-ar fi achitat conservatorii în circumscripţii ca Putney, 
pe care l-au şi câştigat. În sfârşit, era bine să concentreze 
campania atât de mult pe Michael Howard? Howard fusese în 
trecut unul dintre cei mai antipatizati miniştri conservatori, 
iar schimbarea sa de imagine a fost remarcabilă. Dar nu era 
prea uşor de caricaturizat ca un vampir din întunecatul trecut 
conservator? 

„Spargeţi-i nasul lui Tony Blair”, a spus Brian Sedgemore, 
vechiul parlamentar laburist care şi-a părăsit partidul în 
timpul campaniei electorale, din pricina opoziţiei sale faţă de 
Războiul din Irak. ,,Stergeti-i rânjetul de pe fata”, cereau 
manipulatorii conservatori. Alegătorii au făcut ambele lucruri, 
până la un punct, dar Blair a rămas la putere, deşi n-a avut o 
expresie triumfătoare în discursul său de după victorie. A 
recunoscut că alegătorii au vrut să pedepsească guvernul. A 
menţionat chiar şi Războiul din Irak şi a recunoscut că a dus 
la diviziuni, adăugând că speră că ţara va fi unită din nou. 
Venind la sfârşitul unei campanii în care fusese caracterizat ca 
mincinos, un pericol pentru propriul partid, o pradă uşoară, şi 
în care fusese păcălit de un jurnalist să discute despre viaţa sa 
sexuală, se ridica întrebarea: Poate Blair să revină? A promis 
să se retragă în timpul acestui mandat, lăsând puterea în 
mâinile ministrului de finanţe, Gordon Brown. 

Sunt multe modalităţi de a interpreta aceste alegeri 


derutante şi meschine. Între 1979 şi 1992, Partidul Laburist a 
pierdut patru alegeri la rând, şi se părea că nu va fi niciodată 
ales. Până astăzi a reuşit să contureze o nouă democraţie 
socială britanică, în acelaşi timp, procentajul său de 36% din 
voturi populare este „cel mai mic de când Marea Britanie a 
devenit o democraţie”, potrivit analistului politic Anthony 
King. În plus, nu este clar ce idei a lăsat în urmă Partidul 
Laburist. Promisiunea lui Blair din campania din 2001 de a 
face serviciile publice să răspundă cererii pieţei, permiţând 
oamenilor să-şi aleagă singuri spitalele şi şcolile pe care le 
folosesc, a fost în mare parte amânată de concentrarea atenţiei 
asupra Irakului. De data aceasta, campania Noilor Laburişti 
semăna mai mult cu „vechiul” Partid Laburist, o promisiune 
nu de a face reforme, ci de a apăra serviciile de atacurile 
conservatorilor — „dacă ţineţi le asta, votati-ne”. Însă aceste 
trucuri murdare de analiză şi marketing practicate de ambele 
părţi sunt ceea ce va rămâne în memorie din alegerile 
electorale din 2005. Dar dacă ar dezvălui cineva toate 
informaţiile secrete din dosarele ce se găsesc la Northcliff 
House? Ar fi ca şi cum s-ar deschide cutia Pandorei... 


Concluzii 


Trăim vremuri periculoase. Suntem încă implicaţi 
într-un conflict major în Irak, unde un „război sfânt” 
între islam şi America creştină continuă să facă 
victime, în Bagdad, infirmierele de la Centrul de 
Tratament al Victimelor  Torturii continuă sd 
îngrijească irakieni ai căror tortionari nu mai sunt 
serviciile secrete ale lui Saddam, ci procurorii trimişi 
de CIA. Nu există încă o strategie de retragere a 
trupelor americane şi britanice, iar preşedintele Bush 
încă zdrdngdne din spadă şi ameninţă că va 
bombarda instalaţiile nucleare din Iran. Cum s-a 
ajuns la asta? De ce au devenit liderii noştri atât de 
convinşi că reprezintă forţele binelui în lupta cu un 
imperiu al răului? De ce vor să ne priveze de 
intimitatea noastră, să ne descopere cele mai ascunse 
secrete, să ne cunoască gândurile cele mai intime? Şi 
de ce nu ne pasă suficient pentru a lua măsuri? 


Trăim într-o lume unde tot ceea ce spunem şi facem poate 
fi înregistrat, monitorizat, aşezat într-o bază de date, analizat, 
transmis serviciilor de securitate sau vândut unei companii 
specializate în marketing. Dacă urmăritorii noştri vor cu tot 
dinadinsul să vadă ce facem, ei pot îndrepta înspre noi un 
satelit de supraveghere, care ne poate detecta orice mişcare, zi 
sau noapte, în casă sau afară, pe furtună sau ceaţă. Ei pot, de 
asemenea, să se dispenseze de acest efort angajând o 
companie specializată în profiling. De la aceasta pot afla cine 
sunt vecinii noştri, ce sume avem în conturile noastre bancare, 
cât de mari sunt taxele pe care le plătim (sau nu le plătim), de 
unde ne cumpărăm medicamentele, numele şi adresele 
iubitelor / iubitilor, informaţiile din cazier, inclusiv numărul 
de la pantof. Ei ştiu toate acele mici secrete murdare pe care 
ai vrea să le păstrezi departe de ochii autorităţilor. 


Ceea ce trebuie să acceptăm acum este faptul că am 
renunţat la intimitatea noastră în urmă cu mulţi ani. Nu am 
luat decizia conştientă de a ne abandona dreptul la viaţa 
privată fără ca alti oameni să-şi bage nasul unde nu le fierbe 
oala, ci pur şi simplu s-a întâmplat. Pur şi simplu am făcut cu 
mâna, în semn de „bun-rămas”, tuturor măsurilor legislative 
pentru care au luptat înaintaşii noştri, iar politicienii n-au 
avut habar ce se petrece. Nu am realizat că, în timp ce 
urmăritorii aflau tot ce voiau despre noi şi transformau 
informaţiile in profit, noi ne multumeam să ne uităm la 
televizor şi să plecăm în vacanţă. Aşa că nu-mi pare deloc rău 
că am început ultimul capitol al acestei cărţi reamintind cum 
Marea Britanie, până acum mai liberală şi relaxată în 
comparaţie cu Statele Unite, s-a schimbat atât de mult. 

Nu a durat mult pentru ca premierul britanic să fie copleşit 
de ceea ce el a numit „realitatea dură” şi ,,bunul-simt” dupa 
11 septembrie 2001. În 1994, Tony Blair, liderul opoziţiei la 
acea vreme, a spus în Camera Comunelor: „Un cetăţean nu 
poate fi privat de libertate prin decizia unui politician, ci 
numai prin decizia unei instante judecătoreşti”. Cu toate 
acestea, ministrul de interne din guvernul lui Blair şi-a 
acordat puteri excepţionale, care îi permit să sechestreze la 
domiciliu orice persoană pe care o consideră o ameninţare, 
fără ca decizia să treacă prin instanţă. Reverendul Peter Selby, 
episcop de Worcester, a opinat, referindu-se la acest aspect: 
„Am rămas uimit când am văzut că guvernul a luat o măsură 
executivă într-un domeniu care îi aparţine de drept puterii 
legislative”. Explicaţia este faptul că, atunci când ţara este 
atacată de un inamic, la scară naţională, publicul are tendinţa 
să creadă că politicienii percep situaţia ca pe o ocazie de a-şi 
extinde puterile. Dificultatea este să-i convingi pe politicieni, 
când faptul este consumat, să renunţe la puterile extinse şi să 
se reîntoarcă la vechiul sistem. Aşa cum se poate întâmpla şi 
cu libertăţile cetăţeneşti, cum sunt procesul cu jurati si 
prezumția de nevinovăție până la dovedirea vinovăţiei, 
dreptul nostru la viaţa privată numai înseamnă nimic acum. 

Echelon, monstruosul sistem de colectare a datelor 


sponsorizat de serviciile de securitate din Marea Britanie şi 
Statele Unite şi sprijinit de naţiuni precum Canada şi 
Australia, poate să receptioneze orice comunicaţie electronica 
între Orientul Mijlociu, Europa şi Statele Unite, în orice 
moment al oricărei zile. Asta reprezintă o reuşită tehnică 
remarcabilă, mai ales dacă te gândeşti că datele pe care le 
adună el sunt analizate, sortate, filtrate, rafinate electronic, 
până sunt reduse la materiale utilizabile, ce pot fi evaluate de 
nişte fiinţe umane. Teoretic, doar datele ce se referă la 
criteriile stricte formulate de serviciile de securitate pot fi 
obţinute astfel, dar cum putem şti asta cu siguranţă? 
Programul Echelon este revoluţionar şi nu a fost copiat 
nicăieri, în primul rând deoarece Statele Unite au resursele 
umane si tehnice cerute, precum sateliți militari de 
supraveghere foarte sofisticati şi staţii de monitorizare la sol 
cu personal calificat. Totuşi, francezii au acum propriul sistem 
— desigur, mai mic, dar, la fel ca Echelon, cu baza în spaţiu. 
Acesta este începutul unei curse. Când a început totul? 

La o lună după atacul asupra World Trade Center 
(„turnurile gemene”), administraţia Bush a adoptat, Actul 
Patriotic” şi, în acest proces, a iniţiat atacul aferent asupra 
libertăţilor cetăţeneşti. Preşedintele Bush şi susţinătorii săi îşi 
percep națiunea ca pe „Fortăreaţa America”, angajată într-un 
global „război împotriva terorii”, iar asta le oferă justificarea 
de care au nevoie pentru a ataca Afghanistanul şi a mărşălui 
apoi prin Irak. Guvernul britanic, utilizând mulţimi de trafic 
de informaţii din întreaga lume, a strâns suspectii de terorism 
şi i-a închis într-un gulag de închisori de înaltă securitate. 
Când, într-un final, sistemul judiciar a spus guvernului că 
încalcă principiile constituţionale, toţi suspectii au fost 
eliberaţi, înainte de a schimba Constituţia pentru a le permite 
să aresteze la domiciliu pe oricine ar vrea, fără punere sub 
acuzaţie şi proces. 

Actualele dispute dintre partide în privinţa Constituţiei din 
Marea Britanie trebuie asociate cu atacurile prelungite asupra 
libertăţilor cetăţeneşti. Acestea includ nu doar un atac asupra 
principiilor procesului cu jurati şi asupra prezumtiei de 


nevinovăție, dar şi cererea ca fiecare să-şi dovedească 
existența plătind pentru propriul card de identitate. Toate 
acestea reprezintă tentative grave de a înclina balanţa puterii 
constituționale în favoarea executivului. Sunt cereri care, 
chiar şi în Statele Unite, ar fi respinse imediat de Senat. 
Guvernul britanic a profitat de oportunitatea oferită de o 
majoritate parlamentară masivă pentru a  corupe 
administraţia, chiar luând puterea din mâinile funcţionarilor 
de stat şi dându-le-o unor „aparatnici” sau „consilieri” nealeşi 
şi pornind la război în Irak, pe baza unor sfaturi neoficiale şi 
îndoielnice venite de la Procurorul General. Guvernul a ieşit 
basma curată după toate aceste abuzuri graţie majorităţii sale 
parlamentare, satisfactiei oferite de o economie aparent 
sănătoasă, precum şi faptului că membrii electoratului destul 
de furioşi pentru a răsturna situaţia sunt prea puţini. 

Cea mai semnificativă pierdere a libertăţii, care a trecut 
aproape neobservată de public, este nivelul de siguranţă 
dăunător şi constant care s-a strecurat în viaţa cotidiană a 
tuturor britanicilor. Electoratul observă foarte greu acest 
lucru, deoarece votantii sunt mai preocupaţi de taxe şi 
impozite, guvernare locală şi centrală, imigrație şi legislaţie. 
Însă va veni o zi când ei vor realiza că libertatea lor, odinioară 
cel mai valoros premiu, a dispărut pentru totdeauna. 

Pierderea intimitatii nu a fost determinată doar de deciziile 
politicienilor, ea a rezultat şi din activităţi comerciale. E 
limpede că în prezent există o uriaşă piaţă internaţională a 
informaţiilor, în care datele pot fi vândute sau schimbate cu 
parteneri din întreaga lume, în pofida asigurărilor enunțate in 
Legea protecţiei datelor şi în Legea libertăţii informaţiilor. În 
lumea ,,retelei”, companiile de marketing cu date trebuie să 
fie active în arena internaţională pentru a putea spera la 
succesul financiar. Marii jucători, care concurează unii 
împotriva celorlalţi şi folosesc poveştile noastre de viata ca 
materiale brute, sunt prea bogaţi şi puternici pentru ca 
politicienii piperniciti să se opună eficient in mod legislativ. 

Piaţa informaţiilor va înflori pentru că bazele de date sunt 
pretutindeni. Cea a Serviciului Naţional de Sănătate (NHS) 


conţine înregistrările medicale ale tuturor persoanelor din 
Marea Britanie. Pare trist că această conversie a tuturor 
datelor în formă computerizată anunţă sfârşitul acelor caiete- 
index vechi, conţinând notițele medicilor de familie cu scrisul 
lor, prin tradiţie indescifrabil. Acele caiete cu mâzgălituri 
străvechi, pete de cafea şi hieroglife bizare, formule chimice 
complicate, detalii intime ale vieţii sexuale familiale, ale 
bolilor, accidentelor dureroase şi ale disfuncţiilor jenante 
genito-urinare au fost toate traduse cumva în limbajul 
computerelor. Eufemismele doctorilor, deseori scrise codat (de 
pildă „MDB” pentru „mort de beat”) cu stiloul, pixul cu mină 
sau uneori creionul, au devenit desuete, acum că au fost 
transcrise într-o bază de date uriaşă, care va fi deschisă 
membrilor ,,acreditati” ai Serviciului National de Sănătate. 

De fapt, potenţialul de a se strecura erori va fi foarte mare 
şi, în consecinţă, riscul asupra sănătăţii — grav. Asta e ceea ce 
guvernul descrie drept „progres”, dar cea mai îngrijorătoare 
este pierderea controlului asupra acestei nepretuite resurse 
private. Simpla sa existență face ca personalul spitalului în 
care eşti primit pentru a te opera de prostată sau pentru a-ţi 
extrage măselele de minte va putea avea acces la istoria ta 
privată. Ca o consecinţă directă a creşterii industriei de 
colectare a datelor, câţiva dintre cei privilegiați, care au acces 
la asemenea date confidentiale, vor primi stimulente serioase 
pentru a le vinde celor care pot profita cel mai mult de pe 
urma lor. Aici sunt incluşi nenumărați funcţionari 
guvernamentali, administratori sanitari, consultanţi, asistente, 
generalişti şi paramedici, care vor dispune de acces facil la 
detaliile tale personale, chiar dacă asta este împotriva codului 
lor de bune practici. 

Sănătatea va fi urmată curând şi de educaţie. Înregistrările 
şcolare de la autorităţile locale de sănătate vor fi adnotate şi 
transferate într-o bază de date a Departamentului pentru 
Educaţie. Ce va include ea? Prezenţa la şcoală, pedepsele 
aplicate de profesori, notele pentru teme şi rezultatele 
testelor? Opinii particulare ale unor dascăli ostili sau ale unor 
inspectori şcolari? Vor fi aceste informaţii disponibile unor 


angajatori potenţiali, care vor putea fi tentaţi să îşi bazeze 
judecatile pe opiniile profesorilor privind caracterul 
aplicantului, exprimate pe când acesta avea 12 ani? Cu toţii 
ne schimbăm cu timpul. Ne maturizăm şi ne dezvoltăm fizic, 
mental şi emoţional. Creşterea şi dezvoltarea sunt, desigur, 
influențate de experienţele trăite. Datele, aşa cum reies din 
computer, sunt la fel de aride ca un schelet în deşert. Ele se 
bazează pe analize, deseori purtate automat de programul 
computerului, pentru a pune came pe oasele goale. Este un 
fapt foarte îngrijorător că, în această formă brută, cantităţi 
imense de date sunt colectate fără permisiunea noastră sau 
fără vreo asigurare reală că ele nu vor cădea în mâinile unor 
persoane nepotrivite. 

Nimic nu este mai adevărat decât maxima: „Informaţia 
înseamnă putere” şi e evident că toţi politicienii o acceptă fără 
a pune întrebări. Totuşi, nu există o legislaţie relevantă care 
să ne protejeze împotriva utilizării nepotrivite a detaliilor 
noastre private. Legea protecţiei datelor nu face prea multe 
pentru a împiedica executivul să strângă şi să păstreze 
informaţii despre vieţile noastre. Oare protecţia nu ar trebui 
să preceadă colectarea? 

Îndoiala supărătoare pe care nu mi-o pot scoate din minte 
este: cât de sigure vor fi înregistrările mele de sănătate şi 
educaţie? Acest lucru e important pentru mine, deoarece nu 
vreau ca vreun broker de asigurări să afle că am avut febră 
reumatică în copilărie (ceea ce nu e adevărat) sau că am fost 
dat afară din şcoală pentru consum de droguri la 15 ani (ceea 
ce nu s-a întâmplat) sau că am avut o programare la clinica de 
boli venerice din Praed Street după ce am descoperit un 
furuncul urât la 18 ani (ceea ce poate fi adevărat). Însă mai 
rău decât potenţială pierdere a intimitatii şi confidentialitatii 
este înțelegerea faptului că baza de date a NHS-ului va fi una 
dintre cele mai complexe tentative din istorie de colectare a 
informaţiilor. Confidentialitatea ei este vitală pentru toţi 
britanicii care pun preţ pe sanctitatea vieţii lor private. Totuşi, 
este responsabilitatea politicienilor şi a funcţionarilor publici 
să se asigure că nicio înregistrare medicală nu va cădea pe 


mâinile cui nu trebuie. Este o însărcinare fără speranţă de 
reuşită. Vor apărea tot felul de măsuri legislative şi promisiuni 
de pedepse grele pentru cei prinşi exploatând datele, însă 
industriile medicamentelor şi asigurărilor sunt multinaționale, 
iar valoarea înregistrărilor medicale ale unei naţiuni este 
inestimabilă. 

Acelaşi lucru este valabil şi în cazul educaţiei. De ce ar 
trebui ca opiniile personale şi foarte subiective din urmă cu 
ani buni ale unor persoane să fie accesibile azi fără 
permisiunea subiectului acestor afirmaţii? Mă tem că vor trece 
nu ani, ci luni până când poveştile vieților unui uriaş număr 
de cetăţeni britanici să ajungă pe mâna companiilor 
farmaceutice şi nu numai, care le pot achiziţiona. Când se va 
întâmpla acest lucru, mass-media, mereu nerăbdătoare să afle 
lucruri explicite şi personale despre public, îşi va pierde orice 
inhibitie pe care ar putea-o avea privind intrebuintarea 
abuzivă a datelor personale, dacă asta înseamnă că ar putea 
pune mâna pe detaliile privind dezintoxicarea sau 
comportamentul sexual din şcoală al vreunui star rock. 

Bazele de date sunt produse ale tuturor departamentelor 
guvernamentale. Odată ce informaţiile de pe cardul de 
identitate sunt puse în comun şi verificate prin comparaţie cu 
alte date personale, incluzându-le pe cele de la Administraţia 
Financiară sau de la Departamentul Vamă şi Accize, cazierul şi 
baza de date tot mai mare a poliţiei, incluzând informaţii 
pentru recunoaşterea facială, baza de date a NHS-ului, uriaşa 
cantitate de cunoştinţe obţinute şi păstrate de pe smart 
carduri şi carduri de credit, înregistrările serviciului de 
Imigratie, baza de date a Departamentului pentru Educaţie, 
Biroul Paşapoarte, permisele de conducere, conturile bancare 
şi de la biblioteci, Registrul Naţional de Naşteri, Căsătorii şi 
Decese — totul despre noi va fi ştiut. Asta e probabil mai mult 
decat stim despre noi insine. 

Daca publicul nu se va revolta impotriva intrebuintarii 
abuzive a informaţiilor care există deja in Marea Britanie şi in 
Statele Unite, baze de date enorme precum aceasta vor exista 
în mai puţin de 20 de ani. Banalul card de identitate va fi 


înlocuit cu o poveste a vieţii fiecăruia dintre noi, deţinută de 
stat. Datele vor fi inexacte, iar existenţa lor - profund 
neliberală. Totuşi, dosarele noastre cibernetice vor fi folosite 
pentru ca alţii să-şi formeze păreri despre noi şi ar putea 
deveni bazele unui stat polițienesc. Statele Unite ne-au deschis 
drumul cu programul CAPPSN, menit a alcătui profilul întregii 
populaţii, pentru a identifica potenţialii terorişti pe listele de 
zbor ale avioanelor. Când ştii tot ce se poate şti despre o 
populaţie, iar informaţiile sunt conservate electronic, poţi 
începe să tragi concluzii pe baza tuturor cunoştinţelor 
acumulate. Referințele încrucişate si profilurile personale sunt 
deja practici comune. Nu e greu să ne imaginăm ce consecinţe 
groaznice ne aşteaptă dacă tehnologia aceasta va ajunge în 
mâinile unui stat foarte represiv. 

Colectarea de date va continua şi serviciile de spionaj vor 
deveni tot mai puternice, adăugând sos la puternicul amestec 
de informaţii obţinute din înregistrări publice. MI5 şi MI6, 
cele două braţe ale serviciilor secrete britanice, sunt 
însărcinate cu spionajul naţional, respectiv internaţional. 
Ambele servicii au cunoscut cel mai înalt nivel de alertă — 
„severă” (generală) — din noiembrie 2003, când Al Qaeda a 
bombardat clădirea Consulatului Britanic din Istanbul, 
ucigându-i pe consulul general şi alte 25 de persoane. „Alertă 
severă” înseamnă că un atac terorist este aşteptat şi pe sol 
britanic şi toate unităţile antiteroriste ale poliţiei, serviciilor 
secrete şi armatei, precum şi serviciile de urgenţă trebuie să 
fie mereu pregătite. MI5, serviciul de securitate internă, îşi are 
baza la patru sute de metri mai sus de Parlament pe Tamisa, 
la Thames House, lângă Galeriile Tate. Directorul General, 
Eliza Manningham-Buller, o spioană artagoasa şi carieristă, a 
fost nevoită să-şi asume vina pentru eşecurile spionajului la 
începuturile Războiului din Irak. Atât MI5, cât şi MI6 au fost 
supuse unor reforme impetuoase de când premierul Tony Blair 
a luat decizia de a intra în război, la 45 de minute după ce s-a 
afirmat că arme de distrugere în masă ar putea fi îndreptate 
asupra ţării. Serviciile de securitate au mai fost acuzate că l-au 
identificat pe doctorul David Kelly, expertul în arme chimice 


care şi-a luat viata când oamenii au fost scandalizati că 
dosarul care se presupunea că dă detalii despre resursele 
militare ale lui Saddam fusese de fapt falsificat. Era clar ca 
trebuia făcut ceva după ce raportul Lordului Butler a afirmat 
că MI6 s-a înşelat privind armele deţinute de Saddam Hussein. 

Reforma serviciilor de spionaj britanice a venit ca un anunţ 
tipic vag, ce înşira noi standarde de raportare şi verificare a 
erorilor, numirea unui nou şef al Analizei Informaţiilor care să 
supravegheze activitatea spionilor şi o „Cartă Whistleblower” 
care le permite analistilor îngrijoraţi că datele sunt 
contrafăcute să-şi dezvăluie îndoielile, fără să se teamă de 
repercusiuni ce le-ar putea periclita cariera. Agenţia a mai 
recrutat un „Consilier al personalului”, care va sta la 
dispozitia analistilor si oficialilor nemultumiti de modul in 
care este folosit materialul. Mai multi analisti au fost recrutati 
in MI6 si au fost adoptati ,,termeni-standard” pentru a descrie 
gradul de incredere al surselor secrete. Totusi, guvernul 
britanic a acceptat ca dosarul pregatit ca parte a justificarii de 
a intra in razboi cu Irakul era eronat si ca viitoarele rapoarte 
precum acesta ar trebui să separe clar opiniile ministeriale de 
asertiunile Comitetului Unit de Informaţii. 

Pare ciudat faptul că spionii noştri sunt monitorizati si 
îndrumați cu atâta atenţie, iar comportamentul lor este 
analizat la sânge de stat, câtă vreme politicienii care au dat 
declaraţiile privind ameninţarea cu arme chimice de 45 de 
minute rămân mai presus de orice critică. În timp ce ministrul 
de la externe anunţa reformele aduse serviciilor de spionaj şi 
cum vor trebui ele să raporteze informaţiile secrete de acum 
înainte, MI5, care are câteva sute de ofiţeri implicaţi 
permanent în activităţi antiteroriste, recruta în Marea Britanie 
1.000 de noi angajaţi. A mai fost stabilită o reţea de „birouri” 
locale, care să ţină sub observaţie amenințările regionale. 
Numărul persoanelor implicate în spionarea britanicilor creşte 
constant şi, în timp ce activităţile lor sunt, desigur, ţinute 
secrete, spionii au devenit mai vizibili şi mai puternici în 
ultimii ani. În Londra, SOI3, grupul antiterorist al poliţiei, 
angajează 900 de ofiţeri pentru Divizia Specială (S012) si 


Divizia Antitero (S013), iar alti 1.500 au fost desfasurati în 
forţele regionale din West Mainlands, Manchester şi Scoţia. 
Unitatea de supraveghere de elită a armatei, Compania 14 de 
Spionaj, care s-a ocupat mulţi ani de monitorizarea celulelor 
teroriste republicane şi loialiste din Irlanda de Nord, a fost 
mutată pentru a sprijini regimentele militare specializate, 
precum SAS şi ZBE, în viitoarele lor operaţii din afara Marii 
Britanii. Unitatea e acum cunoscută ca Regimentul Special de 
Recunoaştere şi stationeaza la Hereford (alături de SAS). 
Sarcina regimentului este de a oferi servicii de supraveghere 
secretă asupra organizaţiilor teroriste înainte de intervenţia 
forţelor speciale. Este unul dintre cele mai respectate 
regimente ale forțelor armate britanice, iar probabila sa 
deplasare în Irak vine ca urmare a solicitării armatei 
americane. Deşi e o unitate mică, având mai puţin de 100 de 
bărbaţi şi femei, experienţa lor în supraveghere, căpătată pe 
străzile însângerate ale Belfastului, este considerată unică. 

Creşterea numărului de cadre utilizate în activităţi de 
spionaj şi informaţii secrete pe teritoriul continental britanic 
s-a produs în mod evident ca răspuns la ceea ce se percepea a 
fi o ameninţare reală. Dar Eliza Manningham-Buller omite să 
spună cât de mare este această ameninţare. În particular, ea 
refuză să ofere cifre pentru că e de părere că, pe lângă un 
grup mic de terorişti devotați cauzei lor, pe teritoriul 
continental există un număr nedefinit de simpatizanți care ar 
putea sau nu să ofere sprijin, dar care s-ar face că nu ştiu 
nimic despre activităţile teroriste ale celorlalţi dacă ar fi 
întrebaţi. O sursă neoficială MI5 a estimat că până la 3.000 de 
tineri musulmani britanici au participat la taberele de 
antrenament ale Al Qaeda înainte ca acestea să fie închise în 
2002. Lordul Hoffinan, responsabilul juridic care a inspectat 
suspectii deţinuţi fără proces la Belmarsh, crede că cifra se 
apropie de 1.000. 

Ocazional, apar diverse informaţii oferite de serviciile 
secrete, cum ar fi faptul că Centrul Unit de Analiză a 
Terorismului de la Thames House a primit 60.000 de 
informaţii despre un atac iminent şi că atacul, când şi dacă se 


va întâmpla, va fi un atac convenţional sinucigaş cu bombă în 
timpul unui moment important, cum ar fi alegerile generale 
sau începutul unei noi sesiunii a Parlamentului. Dar stă în 
firea Al Qaeda să lovească în momente neaşteptate ţinte 
neprevăzute. Osama Bin Laden este un strateg strălucit, iar 
timpul este în mâinile sale. La un summit internaţional despre 
„Democraţie, terorism şi securitate”, ţinut la Madrid în 2005, 
s-a insistat asupra ideii că este vital să se lupte împotriva 
terorismului fără a compromite libertatea. Una dintre 
concluzii era că agenţiile care aplică legea au nevoie de puteri 
pentru a-şi face treaba, dar că nu trebuie să sacrifice niciodată 
principiile pe care sunt menite să le apere. 

Problema este că serviciile secrete nu au acceptat niciodată 
că trebuie să joace un rol în procesul juridic şi multe din 
lucrurile pe care le fac rămân neînregistrate. După părerea 
agentului secret profesionist, suspiciunea este suficientă 
pentru a închide pe cineva. Serviciile secrete sunt întotdeauna 
refractare la oferirea de „probe” dacă în felul acesta le e 
compromisă sursa. Activităţile lor nu trebuie expuse niciodată 
analizei şi examinării minutioase a vreunui tribunal regal, 
spun ei. Interceptarea apelurilor telefonice a fost ilegală în 
Marea Britanie până la mijlocul anilor 1980. Puteai să faci 
înregistrări dacă făceai o cerere la Ministerul de Interne si ti 
se aproba. Pentru a putea fi efectuată, interceptarea trebuia să 
facă parte dintr-o investigaţie privind activităţi criminale 
deosebite sau să aibă de a face cu apărarea securităţii statului, 
şi asta numai dacă informaţia nu putea fi obţinută în alt mod. 
Dar apoi legislaţia s-a relaxat. Imediat au apărut poveşti 
despre comportamentul incorect al agenţilor MI5, care, pe 
lângă spionarea ambasadelor şi consulatelor ţărilor de dincolo 
de Cortina de Fier, au început să se amestece şi în treburile 
sindicatelor şi organizaţiilor cum ar Campania pentru 
Dezarmare Nucleară (CDN). Aceasta nu a avut nimic de a face 
cu un proces legal. MI5 nu a încercat să construiască un caz 
legal, ci doar aduna informaţii secrete şi construia o imagine 
pentru a arăta că „ştia ce se întâmplă”. Nu a existat nici cea 
mai vagă sugestie că vreuna dintre conversațiile înregistrate 


de MI5 va fi folosită în vreun proces. 

O hotărâre a Curţii Europene a Drepturilor Omului a 
obligat guvernul să promulge în 1985 Legea interceptării 
comunicaţiilor, care stabilea condiţiile generale de desfăşurare 
a interceptărilor. Actul păcătuia însă prin aceea că excludea 
total tribunalele din această chestiune. Printre altele, legea 
stabilea ca pe durata procesului să fie interzise prezentarea 
dovezilor sau întrebările care ar fi putut indica existenţa unei 
interceptări, fie aceasta cu sau fără mandat. Pasajul în cauză a 
fost introdus deoarece serviciile secrete se temeau că în timpul 
proceselor s-ar fi putut face referire la activitările lor ilegale 
de interceptare a convorbirilor din trecut, care între timp 
deveniseră legale, şi că ar putea trage ponoasele de pe urma 
ilegalităţilor pe care le comiteau încă. Nici măcar în cazurile 
de siguranţă naţională nu sunt permise dovezile provenite din 
interceptări. Reprezentanţii sistemului judiciar resping aceste 
măsuri speciale, în primul rând deoarece astfel ofiţerii şi 
spionii serviciilor secrete primesc imunitate în faţa justiţiei. 
Judecătorii nu privesc cu ochi buni nici faptul că guvernul a 
susținut această decizie. Poliţia, procuratura, grupul de 
presiune Liberty, Comitetul parlamentar reunit al drepturilor 
omului, toate aceste organisme au catalogat restricţiile ca 
fiind „ridicole”. George Churchill-Coleman, fost şef al unităţii 
antiteroriste a Scotland Yard, a atras atenţia asupra faptului că 
Marea Britanie devine din ce în ce mult un stat polițienesc: 
„Refuzul serviciilor secrete de a consimti ca dovezile obţinute 
din interceptări să poată fi utilizate în sălile de judecată, 
precum şi ajutorul de care s-au bucurat din partea stăpânilor 
lor politici sunt dovezi străvezii ale faptului că este dorinţa 
comună a unor factori de decizie importanţi din sistemul 
nostru politic şi de siguranţă naţională să devenim în scurt 
timp un stat polițienesc”. 

Serviciile secrete britanice răspund doar în faţa unui 
atotputernic director, care a dovedit de nenumărate ori că nu 
are scrupule în a scormoni în vieţile noastre pentru a-şi atinge 
propriile scopuri. Pe măsură ce MI5 şi MI6, precum şi bazele 
de date naţionale se dezvoltă, scenariile apocaliptice privind 


atentate teroriste viitoare se vor inmulti, până când, în ciuda 
putinatatii dovezilor, teama pentru propria noastră siguranţă 
va învinge nevoia de intimitate. Militarii în rezervă rareori 
văd într-un card de identitate un atentat la drepturile civile, 
deoarece au purtat un card de acces de-a lungul întregii lor 
cariere. 

Mulţi civili, de toate condiţiile şi cu pregătiri din cele mai 
diferite, nu consideră că au de ce să se teamă de o bucată 
dreptunghiulară de plastic. Desigur, nu cardul de identitate în 
sine pune în pericol drepturile cetăţeneşti, ci proliferarea 
camerelor de supraveghere şi a bazelor de date internaţionale, 
coroborate cu activitatea acerbă şi în forță a poliţiei şi a 
serviciilor secrete, care se bucură în prezent de toate resursele 
de care ar putea avea nevoie în lupta cu terorismul. Luaţi în 
calcul de asemenea voinţa politică pentru ca nimeni din 
Marea Britanie şi America să nu fie lăsat în plata Domnului, 
precum şi viteza ameţitoare cu care se dezvoltă noile 
tehnologii, şi veţi recunoaşte semnele rău-prevestitoare. 

Centrala de interceptare americană de la Menwith Hill şi 
complexul destinat spionajului electronic de la GCHQ din 
Cheltenham, Marea Britanie, pot monitoriza toate telefoanele 
şi e-mailurile transmise din sau tranzitând arhipelagul 
britanic. Şi, dacă o pot face, fiţi siguri că nu o să se gândească 
de două ori. Desigur, personalul este insuficient pentru a 
monitoriza absolut toate comunicațiile; oricum, cea mai mare 
parte dintre acestea nu valorează nimic pentru părţile 
interesate, fie că vorbim de fisc, de poliţie sau de lanţul de 
retail Tesco. Prin intermediul unui soft se pot selecta, însă, 
materialele relevante; cuvinte şi fraze-cheie, surse şi destinaţii 
suspecte, limbi străine folosite, toate pot fi identificate şi 
aduse în atenţia serviciilor secrete. Programele şi viteza de 
calcul sunt îmbunătăţite constant, deoarece nevoia de 
informaţii creşte de la o zi la alta. 

Conştientă de fluxul de populaţie din Europa şi Orientul 
Apropiat, CIA se foloseşte permanent de resursele 
impresionante de calcul de care dispune pentru a analiza şi a 
aduce la zi lista persoanelor considerate ca fiind „suspecte”. 


Această bază de date conţine 6.000 de nume şi se alcătuieşte 
prin coroborarea mai multor criterii, cum ar fi tipare de 
mişcare (destinațiile de călătorie şi frecvenţa vizitelor), locul 
naşterii, ba chiar numele şi adresele rudelor. Această listă de 
nume este împărtăşită cu state partenere. Monitorizarea se 
realizează în Statele Unite, în Marea Britanie şi în Europa 
continentală, iar serviciile secrete britanice sunt îmboldite 
permanent să furnizeze agenţiilor americane orice aspect 
semnificativ privind activitatea persoanelor de pe listă. 

George Friedman, fondator al reputatei Stratfor, agenţie 
independentă de informaţii cu sediul în Statele Unite, 
consideră că problema serviciilor secrete britanice şi 
americane este tendinţa lor de a se bizui pe „surse şi 
informaţii, mai degrabă decât pe o cunoaştere reală, din 
interior, a problemelor”. Sursele secrete şi bazele de date pot 
fi utilizate pentru a susţine o analiză; nu şi o idee, însă. 
Nimeni nu poate lua o hotărâre fără să se bazeze pe 
informaţiile furnizate de surse sau de baze de date. Când 
cineva o face şi dă greş, atunci e vai de pielea lui. CIA şi MI5 
sunt cum nu se poate mai minutioase în chestiunile de mică 
importanţă, dar au tendinţa să se înșele cu totul în ceea ce 
priveşte problemele importante. Sediul CIA din Langley, 
Virginia, geme de ofiţeri care susţin că au prezis atacul asupra 
turnurilor gemene de la 11 septembrie. Ce-i drept, anterior 
atentatului, au avut loc exerciţii în care terorişti arabi intrau 
cu avioane de linie în World Trade Center. Era doar unul 
dintre sutele de scenarii posibile şi nu a fost luat în serios. 
Teoria CIA conform căreia Al Qaeda era răspândită la nivel 
global şi avea drept ţintă Statele Unite se baza pe viziune, nu 
pe dovezi ori pe informaţii strânse de la surse. Când agenţii 
CIA au aflat de la surse că agenţii Al Qaeda aveau bază într-un 
oraş european, această informaţie a fost introdusă într-o 
analiză. Câteva zile după 9/11, CIA nu avea nici cea mai mică 
idee dacă Statele Unite se aflau în război cu Vestul sau aveau 
de-a face cu o şleahtă de infractori. 

Viziunea apare rar în serviciile secrete; când apare, la 
Langley nu e bine-venită şi la Thames House e hulită de-a 


dreptul. Rezultatul e cel enunțat anterior: CIA şi MI6 se pricep 
la nimicuri, dar le lipseşte imaginea de ansamblu. Ofițerii si 
conducerea se bizuie doar pe informaţiile şi analizele obţinute 
de la surse umane şi pe aportul bazelor de date secrete pentru 
a-şi întemeia hotărârile, conştienţi permanent de ceea ce 
stăpânii lor din sfera politicului ar dori să citească în 
informările pe care le primesc, venind permanent în 
întâmpinarea dorințelor lor. 

Următorii zece ani vor fi caracterizați fie de o sporire 
exponențială a cantităţii de informaţii personale strânse de 
către stat, fie de o revoltă spontană împotriva încălcării 
dreptului la viata privată. Combatantii acestei lupte vor fi, pe 
de-o parte, publicul şi organizaţiile nonguvernamentale, şi 
politicienii şi marile corporaţii, care văd în oameni nişte 
instrumente de marketing, bune doar să muncească şi să 
voteze, de cealaltă parte. Nu există interes public pe care 
această ultimă perspectivă să-l servească. Nu există onoare în 
acest punct de vedere. Mama mea, văduvă la peste 90 de ani, 
trăia într-un azil de bătrâni şi, totuşi, primea regulat scrisori 
de la marile trusturi financiare. Nu o deranja, deoarece simţea 
că astfel stabileşte o punte de comunicare cu lumea 
exterioară. Nimeni nu le cerea, şi totuşi scrisorile continuau să 
vină, cu scopul vădit de a profită de pe urma vulnerabilitatii 
ei. Mai vorbeam din când în când cu ea, pentru a-i lua apoi 
scrisorile şi a le arde. În cele din urmă, corespondenţa 
nesolicitată a fost interzisă la azilul unde era mama internată 
când un bătrân şi-a pierdut averea după ce a răspuns la o 
astfel de scrisoare. Informaţia înseamnă putere, dar impune 
responsabilitate. Avem nevoie de o legislaţie adecvată pentru 
a ne asigura de utilizarea inteleapta a informaţiei, pentru a 
preveni exploatarea celor vulnerabili. 

De ce nu am face ceva ACUM pentru a opri această 
încălcare a drepturilor noastre civile? Se impune revizuirea de 
urgenţă a legii privind viaţa privată. Când dezbaterea privind 
cardul de identitate va reveni în Parlament, s-ar putea să fie 
ultima noastră şansă să scăpăm de pacostea asta, o dată 
pentru totdeauna. 


Şi, dacă tot ne vom fi apucat, am putea băga şi guvernul, şi 
corporatiile în curăţenie generală, mai cu seamă colțurile 
murdare unde sunt strânse secretele noastre pentru a fi 
introduse în computere, acelea în care se pregăteşte folosirea 
lor împotriva noastră. Un prim pas ar putea fi desfiinţarea 
monopolurilor de stat şi comerciale de colectare a 
informaţiilor despre alegători, aflate deocamdată în afara 
oricărui control. Avem nevoie, mai ales, de o legislaţie nouă, 
care să instituie dreptul nostru la viaţa privată, care să ne lase 
să ne trăim viaţa, fără imixtiunea statului şi a marilor 
companii. Abia atunci libertăţile despre care credeam că ni se 
cuvin de la naştere, dar de care suntem privaţi încet-încet, vor 
fi instaurate o dată pentru totdeauna. 

